title
stringlengths 4
305
| url
stringlengths 42
212
| content
stringlengths 6
22.7k
| metadata
dict |
|---|---|---|---|
គោលការណ៍វិនិយោគទាំង៦យ៉ាងរបស់ជនជាតិអ៊ីស្រាអែលតែងតែផ្តែផ្តាំបង្រៀនតកូនតចៅ
|
https://business-cambodia.com/articles/israel-business-principles
|
ត្បិតតែអ៊ីស្រាអែលជារដ្ឋដែលមួយដែលបំបែកខ្លួនចេញពីអារ៉ាប់ដែលជាជាតិសាសន៍សម្បូរអ្នកមានក៏ពិតមែន ប៉ុន្តែអំបូរជនជាតិជ្វីហ្វនេះ គឺប្រជាជនដែលជាតិនិយមជាខ្លាំងហើយក៏ជាប្រទេសមួយដែលពិភពលោក ចាត់ទុកថាជាប្រទេសដែលមានជនជាតិខ្លាំងបំផុតក្នុងប្រវត្តិសាស្រ្តមនុស្សជាតិ ជាពិសេសនៅក្នុងសិល្បៈក្នុងការវិនិយោគ និង ធ្វើជំនួញ។ ដូចគ្នានេះដែរ តើអ្វីទៅជាក្បួនវិនិយោគដែលពួកគេតែងតែផ្តាំផ្ញើមនុស្សជំនាន់ក្រោយ? ខាងក្រោមនេះគឺជាវិធីសាស្ត្រទាំង៥ យ៉ាងរបស់ប្រជាជនអ៊ីស្រាអែល
១.មិនដាក់លុយក្នុងកន្ត្រកតែមួយ
ជនជាតិនេះតែងតែ បំបែកដើមទុនរបស់ខ្លួនទៅលើជំនួញផ្សេងៗគ្នា ព្រោះគេគិតថាបើទុកលុយនៅផ្លូវតែមួយ គឺពិតជាហានិភ័យណាស់ ប្រសិនបើមានរឿងជាយថាហេតុណាមួយកើតឡើងលើការវិនិយោគ ពួកគេនឹងត្រូវបាត់បង់នូវដើមទុនទាំងស្រុងរបស់ពួកគេជាក់ជាមិនខាន។
២.កុំធ្វើតាមអារម្មណ៍
ស្តាប់ទៅដូចជាមិនថ្មីទេសម្រាប់យើង ប៉ុន្តែជនជាតិនេះប្រកាន់ខ្ជាប់ខ្ជួនជាខ្លាំង ព្រោះថាការវិនិយោគរបស់ពួកគេគឺត្រូវការសិក្សាស្រាវជ្រាវលម្អិតណាស់ មិនមែនសម្រេចចិត្តដោយយោងតាមអារម្មណ៍មួយឆាវៗនោះទេ ពោលគឺត្រូវសម្រេចចិត្តដោយឆ្លងកាត់ការវិភាគ ទិន្នន័យ ចិត្តសាស្ត្រ និងតាមបទពិសោធន៍របស់ខ្លួនជាដើម។
៣.ប្រើប្រាស់បទពិសោធន៍អ្នកដទៃជាប្រយោជន៍
ការធ្វើបែបនេះគឺប្រៀបដូចជាការប្រគល់ដើមទុនរបស់ខ្លួនទៅឱ្យអ្នកជំនាញជួយប្រមើលមើលសម្រាប់អ្នកវិនិយោគិនថ្មីថ្មោង និងលួចតម្រិះពីអ្នកជំនាញនោះ។ ពេលខ្លះយើងមិនមានសមត្ថភាពក្នុងការធ្វើជំនួញពិតមែន ប៉ុន្តែយើងក៏អាចចូលរួមវិនិយោគជាមួយនឹងអ្នកជំនាញ ដែលមានចំណេះ ជំនាញ បទពិសោធន៍ និងមានភាពស្មោះត្រង់បានផងដែរ។ ប៉ុន្តែការវិនិយោគជាមួយនឹងអ្នកដទៃក៏អាចមានហានិភ័យខ្ពស់ ប្រឈមនឹងត្រូវគេបោកផងដែរ ប្រសិនបើជ្រើសរើសមនុស្សមិនបានត្រឹមត្រូវ។
៤.វិនិយោគលើអចលនទ្រព្យក្នុងទីតាំងត្រឹមត្រូវ
អចលនទ្រព្យគឺជាជំនួញ ដែលជួយបង្កើតអ្នកមានបានច្រើនបំផុតផងដែរ ប្រសិនបើគាត់ចេះវិនិយោគឱ្យបានត្រឹមត្រូវ។ យ៉ាងណាមិញ សម្រាប់ការទិញអចលនទ្រព្យ ការជ្រើសរើសនូវទីតាំងឱ្យបានត្រឹមត្រូវ គឺជាផ្នែកដ៏សំខាន់បំផុតមួយ ជួយកំណត់ឱ្យការវិនិយោគនោះចំណេញឬខាត។ អាស្រ័យហេតុនេះ មុនវិនិយោគលើអចលនទ្រព្យ ត្រូវប្រាកដថាអ្នកបានគិតវិភាគ និងជ្រើសរើសទីតាំងដែលល្អបំផុត។
៥.ធ្វើតាមកម្លាំងខ្លួនឯង
គួរតែចាប់ផ្ដើមពីតូចទៅធំតែពឹងផ្អែកទៅលើអ្វីដែលខ្លួនមាន កុំហក់លោតឱ្យហួសមាឌ។ ឧទាហរណ៍ អ្នកមានដើមទុន ១ម៉ឺនដុល្លារ អ្នកមិនគួរវិនិយោគទាំងអស់នោះទេ ព្រោះវាពិតជារឿងដែលគ្រោះថ្នាក់ណាស់ក្នុងក្បួនច្បាប់ហិរញ្ញវត្ថុ។ គួរតែស្រមៃឱ្យធំ ប៉ុន្តែចាប់ផ្ដើមពីតូចតាមលទ្ធភាព ទើបជាជម្រើសដ៏ល្អ ព្រោះអ្នកមានឱកាសសិក្សារៀនសូត្របន្ថែម និងមិនប្រឈមនឹងការខាតបង់ធំ ប្រសិនបើការរកស៊ីនោះបរាជ័យ៕
អត្ថបទដោយ ពីង ជូអេង ( ត្រចៀកកាំ )
|
{
"spider_name": "businesscambodia",
"scrape_at": "2025-06-14_19:40:49",
"date_created": "2022-05-08T09:32:11.250Z",
"category": "ភាពជាអ្នកដឹកនាំ",
"views": 546,
"author": {
"first_name": "ឡុង",
"last_name": "វឌ្ឍនៈ",
"email": "longvathanak007@gmail.com"
},
"quality_warning": [
"noisy"
]
}
|
មកដឹងអំពីសមាសភាព អ្នកអង្គម្ចាស់ក្សត្រី នរោត្តម ពង្ស សូរិយាជាអនុរដ្ឋលេខាធិការវ័យក្មេង
|
https://business-cambodia.com/articles/princess-norodom-pongsoriya
|
នៅថ្ងៃទី០៦ ខែឧសភា ឆ្នាំ២០២២ ព្រះករុណាជាអម្ចាស់ជីវិតតម្កល់លើត្បូង ព្រះចៅក្រុងកម្ពុជាធិបតីព្រះមហាក្សត្រនៃព្រះរាជាណាចក្រកម្ពុជា ជាគោរពសក្ការៈដ៏ខ្ពង់ខ្ពស់បំផុត ព្រះអង្គសព្វព្រះរាជហឫទ័យ ប្រោសប្រទានតែងតាំង ព្រះអង្គម្ចាស់ក្សត្រី នរោត្ដម ពង្ស សុរិយា និងព្រះអង្គម្ចាស់ នរោត្ដ ពង្សមុនីឫទ្ធ ជាទីប្រឹក្សាអមព្រះរាជលេខាធិការដ្ឋានព្រះមហាក្សត្រ មានឋានៈ ស្មើអនុរដ្ឋលេខាធិការ នេះបើយោងតាមការចេញផ្សាយរបស់គេហទំព័រហ្វេសប៊ុករបស់ព្រះនាងម្ចាស់ Jenna Norodom ដែលជាព្រះញាតិវង្ស។
យ៉ាងណាមិញ ប្រហែលជាមិនមានមនុស្សច្រើននៅឡើយនោះទេ ដែលបានដឹងពី ព្រះរាជជីវប្រវត្តិរបស់ព្រះអង្គម្ចាស់ក្សត្រី ព្រះអង្គម្ចាស់ក្សត្រី នរោត្ដម ពង្ស ដែលបានទទួលនូវការតែងតាំង ជាអនុរដ្ឋលេខាធិកាវ័យក្មេង។ ខាងក្រោមនេះគឺជាជីវប្រវត្តិសង្ខេប ទាក់ទងនឹងខ្សែរាជវង្ស និងការសិក្សារបស់ទ្រង់។
ព្រះអង្គម្ចាស់ក្សត្រី ទ្រង់ប្រសូតនៅថ្ងៃទី២៥ វិច្ឆិកា ឆ្នាំ១៩៩៧ ត្រូវជាព្រះបុត្រី សម្តេចព្រះមហិស្សរា នរោត្តម ច័ក្រពង្ស ឧត្តមប្រឹក្សាផ្ទាល់ព្រះមហាក្សត្រ និង ជាសមាជិកក្រុមប្រឹក្សារដ្ឋធម្មនុញ្ញ ហើយបើគិតតាមខ្សែព្រះបិតា ព្រះអង្គម្ចាស់ក្សត្រី ត្រូវជាព្រះរាជនត្តា (ចៅស្រី) នៃព្រះករុណា ព្រះបរមរតនកោដ្ឋ និង ត្រូវជាព្រះភាគិនេយ្យា (ក្មួយស្រី) នៃព្រះករុណា ព្រះមហាក្សត្រ នៃព្រះរាជាណាចក្រកម្ពុជា ជាទីគោរពសក្ការៈដ៏ខ្ពង់ខ្ពស់បំផុត ។ មិនត្រឹមតែមានរូបឆោមស្រស់សោភាកាលពីឆ្នាំ២០១៨ ព្រះអង្គម្ចាស់ក្សត្រី រូបនេះ បានបញ្ចប់ការសិក្សាថ្នាក់បរិញ្ញបត្រពី University of International Business and Economics រដ្ឋធានីប៉េកាំង សាធារណរដ្ឋប្រជាមានិតចិនជំនាញ នយោបាយអន្តរជាតិ ក្នុងនាមជានិស្សិតដែលឆ្នើមបំផុត។ ដោយឡែកបច្ចុប្បន្ននេះព្រះអង្គម្ចាស់ក្សត្រីមានព្រះជន្មាយុ២៥ព្រះវស្សាហើយ ក្នុងនោះព្រះអង្គក៏មានព្រះរាជបំណង ដើម្បីបន្តយកថ្នាក់អនុបណ្ឌិតផងដែរ៕
អត្ថបទដោយ ពីង ជូអេង ( ត្រចៀកកាំ )
|
{
"spider_name": "businesscambodia",
"scrape_at": "2025-06-14_19:40:49",
"date_created": "2022-05-08T09:18:58.233Z",
"category": "ភាពជាអ្នកដឹកនាំ",
"views": 4284,
"author": {
"first_name": "ឡុង",
"last_name": "វឌ្ឍនៈ",
"email": "longvathanak007@gmail.com"
},
"quality_warning": [
"noisy"
]
}
|
ម្ចាស់ក្រុមហ៊ុន Nike ប្រាប់ថា បើអ្នកធ្វើរឿងទាំង ៥នេះបាន ជីវិតអ្នកនឹងជោគជ័យ
|
https://business-cambodia.com/articles/nike-owners-say-you-can-succeed-if-you-do-these-5-things
|
បើនិយាយពីក្រុមហ៊ុន NIKE យើងប្រាកដជានឹកដល់ភ្លាមពី Brand ដែលមានវិសាលភាពបំផុតមួយក្នុងលោកខាងផលិតសម្ភារៈកីឡា និងស្បែកជើងដែលត្រូវបានបង្កើតឡើងដំបូងបំផុតក្នុងឆ្នាំ ១៩៦៤ ដោយស្ថាបនិកពីររូបគឺលោក Phil Knight និង Bill Bowerman។ ក្នុងនោះ NIKE ក៏ជាគូប្រជែងដ៏ស្វិតស្វាញរបស់ក្រុមហ៊ុនខ្នាតយក្សអាឡឺម៉ង់ ADIDAS និង PUMA ផងដែរ។
ខាងក្រោមនេះគឺជាគន្លឹះក៏ដូចជាមេរៀនទាំង ៥ ដែល Phil Knight ចង់ចែករំលែកដល់មនុស្សគ្រប់គ្នាដើម្បីសម្រេចជោគជ័យក្នុងជីវិត៖
១/. វ័យខ្ទង់២០ឆ្នាំ ចាយពេលរៀន និងស្រាវជ្រាវ៖ បន្ទាប់ពីបញ្ចប់ការសិក្សាពីមហាវិទ្យាល័យ និងធ្លាប់បានចូលបម្រើជាទាហានជើងទឹករបស់អាមេរិកអស់រយៈពេលមួយឆ្នាំ Phil Knight ដែលមានអាយុ ២៤ឆ្នាំ បានសម្រេចធ្វើដំណើរកម្សាន្តមួយជុំវិញពិភពលោក។ លោកបានស្នើសុំលុយឪពុកម្តាយរបស់លោកដើម្បីផ្គត់ផ្គង់ការចំណាយនេះ។ ក្នុងរយៈពេលប៉ុន្មានខែក្រោយមកទៀត Phil Knight បានបន្តការធ្វើដំណើរជុំវិញពិភពលោកនិងបានធ្វើទស្សនកិច្ចនៅប្រទេសជាច្រើនដូចជា ជប៉ុន ហុងកុង វៀតណាម ហ្វីលីពីន ឥណ្ឌា កេនយ៉ា អេហ្ស៊ីប តួកគី អាល្លឺម៉ង់ បារាំង និងប្រទេសមួយចំនួនទៀត។ មេរៀនប្រវត្តិសាស្ត្រ វប្បធម៌ និងសេដ្ឋកិច្ចជាច្រើនដែលគាត់បានរៀនក្នុងដំណើររបស់លោក ហើយលោកនឹងចង់ចាំទុកសម្រាប់ការអនុវត្តក្នុងជីវិត។
២/. ធ្វើឲ្យខ្លាំង៖ Phil Knight ធ្លាប់បានបម្រើការងារជាគណនេយ្យករនិងជាជំនួយការសាស្រ្តចារ្យនៅសាកលវិទ្យាល័យ ស្របពេលដែលគាត់កំពុងមានអាជីវកម្មផ្ទាល់ខ្លួន។ មូលហេតុដែលគាត់ធ្វើដូច្នេះក៏ព្រោះតែគាត់ត្រូវការចំណូលដើម្បីទ្រទ្រង់ការចំណាយផ្ទាល់ខ្លួន ហើយគាត់ក៏មិនប្រាកដថាអាជីវកម្មដែលទើបនិងបើកដំបូងរបស់គាត់ (Blue Ribbon Sports) អាចជោគជ័យឬ អត់។ តែប៉ុន្មានឆ្នាំក្រោយមក គាត់បានបោះការងារនោះចោល ហើយត្រឡប់មកចំណាយពេលស្ទើរគ្រប់វិនាទីរបស់គាត់សម្រាប់ Blue Ribbon Sports។
៣/. ត្រូវដឹងឱ្យច្បាស់ពីរបស់ដែលអ្នកចង់បាន៖ សហស្ថាបនិករូបនេះ និយាយថា «បើអ្នកកំពុងចរចារអំពីការរកស៊ី អ្នកត្រូវដឹងឱ្យច្បាស់ពីអ្វីដែលអ្នកចង់បាន ហើយលើកវាមកពិភាក្សាមុន»។ ជាឧទាហរណ៍ នៅពេលដែល Knight ធ្វើការចរចារការរកស៊ីជាមួយក្រុមហ៊ុនផ្សេងទៀតដែលផ្គត់ផ្គង់ទំនិញឱ្យ Blue Ribbon Sports គាត់បានបញ្ជក់យ៉ាងច្បាស់លាស់ថា ក្រុមហ៊ុនទាំងនេះត្រូវតែផ្តល់ទំនិញឱ្យទាន់ពេលវេលាកំណត់។ គ្រប់ពេល អ្នកត្រូវតែច្បាស់ពីអ្វីដែលអ្នកចង់បាន ដើម្បីចៀសវាងការភ័ន្តច្រឡំនៅពេលក្រោយ។
៤/. ត្រៀមផែនការទីពីរជានិច្ច៖ មេរៀនសំខាន់មួយទៀតដែលនាំឱ្យ Phil Knight សម្រេចក្តីស្រមៃក្នុងនាមជាអ្នកជំនួញជោគជ័យគឺ ការមានគម្រោងការទី ២។ គ្រាដំបូងដែលគាត់ដឹងថាក្រុមហ៊ុនដែលជាអ្នកផ្គត់ផ្គង់ទំនិញដល់គាត់នៅឯ Onitsuka ប្រទេសជប៉ុនកំពុងមានទំនាក់ទំនងរកស៊ីជាមួយក្រុមហ៊ុនថ្មីនៅសហរដ្ឋអាមេរិក Phil បានត្រៀមផែនការទី ២ រួចជាស្រេចដើម្បីផលិតស្បែកជើងដោយខ្លួនឯង។ ចំណុចនេះបានជួយឱ្យ Knight បង្កើត NIKE បានជោគជ័យនៅពេលក្រុមហ៊ុននៅជប៉ុននោះផ្ដាច់ការទាក់ទងធ្វើជំនួញជាមួយគាត់។
៥/. ដឹងពីពេលវេលាត្រូវឈប់៖ ចាប់តាំងពី NIKE បានដំណើរការមក ស្ថាបនិក Phil Knight បានយកឈ្នះឧបសគ្គជាច្រើន។ ថ្វីត្បិតតែលោក ជាមនុស្សមានចិត្តមានៈចង់ឈ្នះបែបនេះក៏ដោយ ប៉ុន្តែគាត់ដឹងច្បាស់ថាពេលណាជាពេលដ៏សមស្របបំផុតក្នុងការចរចារ។ គាត់បានយល់ព្រមបញ្ចប់ទំនាស់ជាមួយដៃគូររកស៊ី Onitsuka ដោយក្រុមហ៊ុនដែលមានមូលដ្ឋាននៅប្រទេសជប៉ុននេះយល់ព្រមសងថ្លៃប៉ះប៉ូវផ្លូវចិត្តដល់គាត់ពាក់កណ្ដាល។ ជាងនេះទៅទៀត Knight ក៏បានយល់ព្រមបង់ថ្លៃ ១ ភាគ ៣ នៃតម្លៃពន្ធនាំចូលដែលរដ្ឋាភិបាលសហរដ្ឋអាមេរិកបានទាមទារ។ រឿងនេះហាក់ដូចជាធ្វើឱ្យគាត់បាក់មុខបន្តិច ប៉ុន្តែ Knight ពិតជាបានដឹងប្រាកដថាពេលណាជាពេលដែលត្រូវបញ្ឈប់ការតតាំង៕
អត្ថបទដោយ៖ កាន់ ដារ៉ា (ស្មេរពនេចរ) ម្ចាស់ស្នាដៃសៀវភៅ «ក្រដាស១សន្លឹក»
ទំនាក់ទំនងតាមរយៈ៖ Facebook Page: Kan Dara ឬ Telegram: 0964997366
|
{
"spider_name": "businesscambodia",
"scrape_at": "2025-06-14_19:40:49",
"date_created": "2022-05-08T08:13:26.517Z",
"category": "ភាពជាអ្នកដឹកនាំ",
"views": 338,
"author": {
"first_name": "Kan",
"last_name": "Dara",
"email": "kanndara19@gmail.com"
},
"quality_warning": [
"noisy"
]
}
|
លោក កែវ ឡង់ឌី បង្ហាញចំណុចពិសេស ៣គួរមាន បើចង់ក្លាយជាអ្នកដឹកនាំអាជីវកម្មឆ្នើមទាំងវ័យក្មេង
|
https://business-cambodia.com/articles/mr-keo-lundy-shows-3-special-points
|
ការចេញរកស៊ីនរណាក៏អាចចាប់ផ្តើមបានដែរ ប៉ុន្តែដើម្បីឲ្យអាជីវកម្មឈរជើងនិងរស់នៅបានយូរអង្វែងមិនមែនជារឿងងាយស្រួលនោះទេ។ ហើយក្នុងនោះវានឹងកាន់តែលំបាកសម្រាប់អ្នកចេញរកស៊ីថ្មីថ្មោង ជាពិសេសយុវវ័យក្មេងខ្ចីទាំងអាយុ ស្ទើរទាំងបទពិសោធន៍ ទទួលបន្ទុកការងារមួយដែលមានទំនួលខុសត្រូវខ្ពស់។ អ្វីដែលលំបាកហួសជាងនេះទៅទៀតនោះគឺ កសាងខ្លួនឲ្យក្លាយជាអ្នកដឹកនាំខ្លាំង គ្រប់គ្រងអាជីវកម្មឲ្យរីកចម្រើន និងមានសមត្ថភាពឈរជើងរឹងមាំក្នុងទីផ្សារប្រកួតប្រជែង។
ជាមួយគ្នានេះដែរ អ្នកជំនួញមួយរូបដែលកំពុងទទួលបានការគាំទ្រ ពីសាធារណជនជាច្រើននៅកម្ពុជា លោក កែវ ឡង់ឌី ម្ចាស់ក្រុមហ៊ុន Baby Outlet និងជាស្ថាបនិកក្រុមហ៊ុន ស្រមោច Trading Solution បានធ្វើការលើកបង្ហាញពីចំណុចពិសេស ៣គួរមាន បើចង់ក្លាយជាអ្នកដឹកនាំអាជីវកម្មខ្លាំងទាំងវ័យក្មេង៖
១/. បញ្ហារសើប
មុនពេលឈានជើងចេញរកស៊ី ឬសម្រេចចិត្តលាឈប់ពីការងារស្រវ៉ារបរថ្មីចង់បង្កើតអ្វីដែលជារបស់ខ្លួនឯង អ្នកត្រូវគិតពិចារណាឲ្យបានល្អិតល្អន់ និងសិក្សាឲ្យបានស៊ីជម្រៅគ្រប់ជ្រុងជ្រោយជាទីបំផុតតាមដែលអាចធ្វើបាន កុំធ្វើតាមអារម្មណ៍ចង់មួយឆាវៗមិនដឹងកោះត្រើយ ឬគ្រាន់តែចេញរកស៊ីតាមគេ ព្រោះសម្លឹងឃើញប្រាក់ចំណេញតែម្យ៉ាង ដូចពាក្យចាស់បុរាណលោកបានពោលថា «កុំហូបតាមឃ្លាន កុំហ៊ានតាមចង់»។
ត្រង់ចំណុចនេះ លោក កែវ ឡង់ឌី បានលើកឡើងថា មុនចេញរកស៊ីអ្នកត្រូវសម្លឹងមើលបញ្ហាធំ ឬចំណុចរសើបដែលមនុស្សក្នុងសហគមន៍ ឬសង្គមកំពុងជួបប្រទះ ហើយព្យាយាមរកដំណោះស្រាយ ដើម្បីដោះស្រាយបញ្ហានោះ។ អ្នកអាចដោះស្រាយបញ្ហាបានកាន់តែច្រើន នោះអ្នកក៏មានសមត្ថភាពរកលុយបានកាន់តែច្រើនដូចគ្នា។
២/. ជំនាញរឹង និងជំនាញទន់
សហគ្រិនវ័យកណ្តាលរូបនេះលើកឡើងថា បើអ្នករកឃើញចំណុចរសើបដែលជាបញ្ហាប្រឈមរបស់មនុស្សហើយ អ្នកត្រូវមានជំនាញក្នុងការដោះស្រាយបញ្ហានោះ។ អ្នកមិនគ្រាន់តែមានជំនាញបច្ចេកទេសប៉ុណ្ណោះទេ អ្នកត្រូវមានជំនាញក្នុងភាពជាអ្នកដឹកនាំផងដែរ។ អមជាមួយនឹងជំនាញខ្លឹមដែលត្រូវបណ្តុះឱ្យបានទាំងពីរខាងលើ ជំនាញលើបច្ចេកវិទ្យាក៏អ្នកមិនអាចខ្វះបានដូចគ្នា ព្រោះបើអ្នកមិនចេះពីបច្ចេកវិទ្យាទេ អ្នកនឹងពិបាកដឹកនាំអាជីវកម្មឲ្យដើរទាន់សម័យកាលណាស់ ហើយអាជីវកម្មរបស់អ្នកមិនងាយរីកចម្រើនដូចគ្នា ថាមិនត្រូវអាចនឹងបរាជ័យថែមទៀតផង។
៣/. អត់ធ្មត់
អ្នកអាចចាប់ផ្តើមចេញរកស៊ីក្នុងអាយុវ័យក្មេងបាន ប៉ុន្តែការអត់ធ្មត់ ភាពអំណត់អត់ធន់ តស៊ូក្រាញ់ននៀលជាមួយនឹងបញ្ហាមិនអាចក្មេងខ្ចីតាមអាយុនោះទេ។ ក្នុងការដំណើរការអាជីវកម្មមួយរមែងតែងមានបញ្ហាស្មុគស្មាញ វិបត្តិបន្តកន្ទុយគ្នា ជាពិសេសអាជីវកម្មទើបកើតថ្មី។ អ្នកត្រូវចាំថា ក្រោយខ្នងនៃភាពជោគជ័យដ៏ធំអស្ចារ្យ វាទាមទារឲ្យមានការលះបង់កម្លាំងកាយចិត្តយ៉ាងខ្លាំងក្លា រងការឈឺចាប់សព្វគ្រប់បែរយ៉ាង តស៊ូអត់ធ្មត់សង្កត់ចិត្ត បោះជំហានដើរទៅមុខបន្តិចម្តងៗដោយការប្រុងប្រយ័ត្នបំផុត៕
អត្ថបទដោយ៖ កាន់ ដារ៉ា (ស្មេរពនេចរ) ម្ចាស់ស្នាដៃសៀវភៅ «ក្រដាស១សន្លឹក»
ទំនាក់ទំនងតាមរយៈ៖ Facebook Page: Kan Dara ឬ Telegram: 0964997366
|
{
"spider_name": "businesscambodia",
"scrape_at": "2025-06-14_19:40:49",
"date_created": "2022-05-08T08:05:10.553Z",
"category": "ភាពជាអ្នកដឹកនាំ",
"views": 267,
"author": {
"first_name": "Kan",
"last_name": "Dara",
"email": "kanndara19@gmail.com"
},
"quality_warning": [
"noisy"
]
}
|
ផ្លូវក្រវាត់ក្រុងទី៣ នឹងលេចចេញរូបរាង១០០% ពេលស្ពានសំខាន់ ២ កន្លែងនេះសាងសង់រួចរាល់
|
https://business-cambodia.com/articles/ring-road-in-cambodia-
|
ផ្លូវក្រវាត់ក្រុងទី៣ គឺជាផ្លូវយុទ្ធសាស្រ្ដសំខាន់មួយរបស់រាជរដ្ឋាភិបាល ដែលជួយសម្រួលដល់ការកកស្ទះនៅក្នុងរាជធានីភ្នំពេញ ក៏ដូចជាការសម្រួលការដឹកទំនិញផងដែរ ព្រោះតែផ្លូវនេះបានសាងសង់ឆ្លងកាត់ផ្លូវជាតិសំខាន់ៗជាច្រើនខ្សែ។ សព្វថ្ងៃគម្រោងធំនេះ បាននឹងកំពុងដំណើរការសាងសង់យ៉ាងសកម្ម ហើយបើតាមការបញ្ជាក់ពីមន្ដ្រីជាន់ខ្ពស់ក្រសួងសាធារណការ និងដឹកជញ្ជូន ផ្លូវក្រវាត់ក្រុងទី៣ នេះនឹងលេចរូបរាងពេលលេញ នៅពេលស្ពានចំនួនពីរកន្លែងត្រូវបានសាងសង់រួចរាល់គឺនៅ កោះដាច់ និង ក្ដីតាកុយ។
ជាក់ស្ដែងយោងតាមប្រសាសន៍របស់ឯឧត្តម ស៊ុន ចាន់ថុល ទេសរដ្ឋមន្រ្តីក្រសួងសាធារណការនិងដឹកជញ្ជូន កាលពីពេលកន្លងទៅបានបញ្ជាក់យ៉ាងដូច្នេះថា «សព្វថ្ងៃថវិកាដែលយើងមានសាងសង់បានត្រឹមតែពាក់កណ្តាលក្រវ៉ាត់ទេ ដោយសារត្រើយខាងកើតយើងត្រូវសាងសង់ស្ពានឆ្លងទន្លេមេគង្គនៅក្ដីតាកុយ យើងត្រូវសាងសង់ស្ពាននៅកោះដាច់ ទើបយើងក្លាយទៅជាក្រវាត់ក្រុងពេញលេញ»។
សូមជម្រាបថា គម្រោងក្រវាត់ក្រុងទី៣ តាមការកំណត់គឺត្រូវបញ្ចប់នៅក្នុងអំឡុងខែធ្នូ ឆ្នាំ២០២២ កន្លងទៅ ប៉ុន្ដែត្រូវបានបន្ថែមពេលវេលាសាងសង់រយៈពេល១ ឆ្នាំទៀត ដោយសារផ្លូវក្រវាត់ក្រុងទី៣នេះ ជាគម្រោងដ៏ស្មុគស្មាញមួយ និងត្រូវការដោះស្រាយផលប៉ះពាល់ជាច្រើន ហើយគួបផ្សំជាមួយវិបត្តិជំងឺកូវីដ-១៩ ទើបគម្រោងនេះ។ តែទោះបីយ៉ាងណា គម្រោងផ្លូវក្រវាត់ក្រុងទី៣នេះ គ្រោងនឹងបញ្ចប់ការសាងសង់ នៅអំឡុងខែកញ្ញា ឆ្នាំ ២០២២ ខាងមុខនេះ។
សូមបញ្ជាក់ផងដែរថាផ្លូវក្រវាត់ក្រុងខ្សែទី ៣ មានប្រវែងសរុប ៥២,៩៨៣ គីឡូម៉ែត្រ មានទទឹង ២២ ម៉ែត្រ មាន ៤ គន្លង ។ ហើយផ្លូវក្រវ៉ាត់ក្រុងខ្សែទី ៣ នេះដែរបានតភ្ជាប់ពីផ្លូវជាតិលេខ ៦ លេខ ៥ លេខ ៤ លេខ ៣ លេខ ២ រហូតដល់ផ្លូវជាតិលេខ ១ កាត់ភូមិសាស្រ្តរាជធានីភ្នំពេញ និងខេត្តកណ្តាល ដោយប្រើប្រាស់ថវិកាលើការសាងសង់ក្នុងទំហំទឹកប្រាក់ ២៦៧,៦៧ លានដុល្លារអាមេរិក៕
អត្ថបទដោយ៖ ឌឿក ស្រីនុត រតនៈ
|
{
"spider_name": "businesscambodia",
"scrape_at": "2025-06-14_19:40:49",
"date_created": "2022-05-08T04:39:05.830Z",
"category": "អចលនទ្រព្យ",
"views": 3062,
"author": {
"first_name": "Bunthoeun",
"last_name": "Koem",
"email": "koembunthoeun10@gmail.com"
},
"quality_warning": [
"noisy",
"short_sentences"
]
}
|
រកស៊ីម៉ាត មើលក្បួនពិសេសៗទាំង៤ យីហោលក់រាយ Walmart អាចផ្តួលគូប្រគួតមិនឱ្យងើបមុខរួចឡើយ
|
https://business-cambodia.com/articles/walmart-strategy-sale-
|
ប្រជាជនអាមេរិកស្ទើរតែ៩០ភាគរយទៅហើយ ដែលសុទ្ធសឹងតែស្គាល់យីហោលក់រាយ Walmart នេះក៏ព្រោះតែយីហោមួយនេះ បានឆក់យកបេះដូងអ្នកទិញ សម្រុកនាំគ្នាចូលមកក្នុងហាង ដោយមិនបានគិតអ្វីច្រើនឡើយ ពោលគឺនាំគ្នាដើរចូលហាងយ៉ាងសប្បាយចិត្តទិញនៅទំនិញដែលខ្លួនឯងចង់បាន ។
តើយីហោចាស់វស្សា Walmart មានអ្វីពិសេសទើបទាក់ចិត្តអ្នកទិញខ្លាំង ហើយក្រុមហ៊ុនចេះតែមានការរីកចម្រើនខ្លាំងពីមួយឆ្នាំទៅមួយឆ្នាំ ? ខាងក្រោមនេះយើងនឹងធ្វើការចែករំលែកខ្លះពីយុទ្ធសាស្រ្តនៃយីហោលក់រាយលំដាប់ពិភពលោកមួយនេះ ដែលតែងតែប្រើតជំនាន់មកហើយ ៖
លក់ទំនិញធូរថ្លៃគ្រប់មុខ ៖ ប្រជាជនអាមេរិកនៅតាមជនបទ ឬទីក្រុងគេតែងតែនិយាយថា Walmart គឺជួយសម្រួលដល់ការរស់នៅរបស់ពួកគេខ្លាំងមែនទែន ទាំងរបស់របរប្រើប្រាស់គ្រប់បែបយ៉ាង និងម្ហូបអាហារជាដើម លក់នៅក្នុងតម្លៃធូរថ្លៃបំផុត ហើយវាជាការពិតដែលយីហោមួយនេះ កំណត់តម្លៃទំនិញទាំងអស់ត្រូវតែលក់នៅក្នុងតម្លៃធូរថ្លៃ ដោយ Walmart បានកំណត់ពាក្យស្លោកថា Always low price ដែលមានន័យថា ទំនិញទាំងអស់គឺតែងតែមានតម្លៃធូរថ្លៃ ។ ប៉ុន្តែប៉ុន្មានឆ្នាំចុងក្រោយនេះ Walmart បានដូរពាក្យស្លោករបស់ខ្លួនវិញដោយជំនួសពាក្យថា Save money live better មានន័យថា ប្រសិនបើទាំងអស់គ្នាចូលទិញនៅក្នុងហាងWalmart គឺសន្សំលុយបានច្រើនបំផុត ហើយរស់នៅយ៉ាងប្រសើរបំផុត ។
បុគ្គលិកមានភាគហ៊ុន ៖ Walmart ប្រហែលជាយីហោមួយខុសគេបន្តិចហើយ យីហោមួយនេះអាចអោយបុគ្គលិករបស់ខ្លួនមានភាគហ៊ុននៅក្នុងក្រុមហ៊ុន ថែមទាំងមានតម្លៃពិសេសប្រសិន បើបុគ្គលិកទិញទំនិញអ្វីមួយនៅក្នុងហាង ។ ចុះហេតុអ្វីបានជា Walmart ធ្វើបែបនេះ ? តាមពិត Walmart ឆ្លាតខ្លាំងមែនទែន មូលហេតុដែលក្រុមហ៊ុនធ្វើបែបនេះក៏ដោយសារតែគេចង់ចងជើងបុគ្គលិក មានន័យថាបុគ្គលិកធ្វើការនៅក្នុងក្រុមហ៊ុន គឺហាក់បីដូចជាធ្វើការអោយខ្លួនឯងអញ្ចឹង ព្រោះវាជា ប្រយោជន៍យើងនៅក្នុងដែរ ។
ចងជើងអ្នកផ្គត់ផ្គង់ ៖ Walmart ដឹងថាអ្នកផ្គត់ផ្គង់គឺជារឿងសំខាន់ខ្លាំងបំផុតសម្រាប់ក្រុមហ៊ុន វាប្រៀបបីដូចជាសសៃឈាមយ៉ាងដូច្នេះដែរ ហេតុនេះហើយក្រុមហ៊ុនត្រូវតែរកយុទ្ធសាស្រ្ត ចង់ជើងអ្នកផ្គត់ផ្គង់អោយបាន ។ ការដែល Walmart អាចចងជើងអ្នកផ្គត់ផ្គង់បាន គឺដោយសារតែ ក្រុមហ៊ុនប្រមូលទិញទំនិញបោះដុំ ហើយធានាទីផ្សារអោយ មានន័យថា អ្នកដាំដុះមិន ភ័យរឿងទីផ្សារឡើយ ដោយសារតែបែបនេះហើយមានក្រុមហ៊ុនរាប់សិបម៉ឺន ដាក់ពាក្យធ្វើជាអ្នកផ្គត់ផ្គង់អោយ Walmart ហើយមានតែប្រមាណជា ២០០ក្រុមហ៊ុនប៉ុណ្ណោះដែល Walmart ជ្រើសរើស ។
ប្រើប្រាស់សេវាកម្មខ្លួន ៖ នៅក្នុងអាជីវកម្មគេព្យាយាមកាត់បន្ថយការចំណាយអោយបានច្រើន តាមតែអាចធ្វើទៅបាន ជាជាងចំណាយលើសចំណូល ដែលធ្វើអោយអាជីវកម្មមានបញ្ហាជាមិនខាន ត្រង់ចំណុចនេះWalmart ពិតជាគិតបានល្អិតល្អន់ខ្លាំងមែនទែន Walmart មិនសូវប្រើបុគ្គលិក ច្រើននោះឡើយនៅក្នុងហាងឡើយ តែគេជំនួសមកប្រើបច្ចេក វិទ្យាវិញ ដូចជាការគិតលុយ ការរៀបចំស្តុកទំនិញ ការទាក់ទងទៅអ្នកផ្គត់ផ្គង់ជាដើម ។ ហើយរឿងមួយទៀតនោះ Walmart អត់ប្រើសេវាកម្មក្រុមហ៊ុនដឹកជញ្ជូនផ្សេងដឹកជញ្ជូនអោយខ្លួននោះទេ ដែលនាំអោយមានការ ចំណាយច្រើន តែជំនួសមកវិញ Walmart មានប្រភេទឡានធំៗ ដោយខ្លួនឯង សម្រាប់ដឹក ជញ្ជូនទំនិញគ្រប់បែបយ៉ាងមកកាន់ឃ្លាំង ។
អត្ថបទដោយ ៖ នៅ ហៀង ប្រធាននិពន្ធជំនាញលក់ ទំនាក់នងតាម Tell : 010785134
|
{
"spider_name": "businesscambodia",
"scrape_at": "2025-06-14_19:40:49",
"date_created": "2022-05-07T10:26:22.472Z",
"category": "កំពូលអ្នកលក់",
"views": 581,
"author": {
"first_name": "នៅ",
"last_name": "ហៀង",
"email": "932@gmail.com"
},
"quality_warning": [
"noisy"
]
}
|
សេដ្ឋីទ្រព្យ៣០០លាន$ប្រាប់ឱ្យយុវជនជៀសវាងកំហុសធំ៣ ចាយលុយនិងពេលខុសនៅអាយុ២០ឆ្នាំ
|
https://business-cambodia.com/articles/grant-cardone-author-the-10-x-rule
|
លោក Grant Cardone គឺជាអ្នកនិពន្ធសៀវភៅដែលលក់ដាច់បំផុតមួយដែលមានចំណងជើងថា The 10X Rule និងជានាយកប្រតិបត្តិរបស់ក្រុមហ៊ុនចំនួន ៧ផ្សេងទៀតផងដែរ ។ បន្ថែមពីនោះគាត់ក៏តែងតែធ្វើដំណើរទៅផ្ដល់ការប្រឹក្សាយោបល់ទៅដល់បណ្ដាក្រុមហ៊ុនផ្សេងៗរហូតដល់ទៅជាង ៥០០ ឯនោះ ដែលភាគច្រើនអ្នកដែលលោកផ្ដល់ការប្រឹក្សាជូនគឺមានទាំងម្ចាស់អាជីវកម្មខ្នាតតូច អាជីវកម្មទើបបង្កើតថ្មី និងការងារមួយចំនួនរបស់រដ្ឋាភិបាល ដែលទាក់ទងនឹងការពង្រីកអាជីវកម្មជាដើម។
យ៉ាងណាមិញ ទម្រាំក្លាយជាសេដ្ឋីដែលមានប្រាក់រាប់លានដុល្លារ លោកក៏ធ្លាប់ជាមនុស្សម្នាក់ដែលបានបង្កើតនូវកំហុសឆ្គងមួយចំនួនផងដែរ នៅខណៈពេលដែលលោកជាយុវវ័យអាយុខ្ទង់ ២០ ឆ្នាំ។ ខាងក្រោមនេះគឺជាកំហុសឆ្គង ដែលលោកធ្លាប់បានធ្វើខុស៖
១. សេពគ្រឿងញៀន និងសុរា៖ លោកបានរៀបរាប់ថាការសិក្សារបស់យើងមិនបានបញ្ចប់ នៅគ្រាន់តែយើងបានបញ្ចប់ការសិក្សាពីមហាវិទ្យាល័យនោះទេ។ រំលឹកទៅកាន់ជីវិតវិទ្យាល័យលោកបានក្លាយជាមនុស្សម្នាក់ដែលដើរផ្លូវខុស ងុបងល់ជាមួយនឹងការសេពគ្រឿងញៀននិងគ្រឿងស្រវឹង។ លោកបានចំណាយលុយនិងពេលវេលាច្រើនទៅលើពួកវាទាំងនោះ។ លោកបានបន្ថែមថា នៅពេលនោះលោកគួរតែចំណាយពេលវេលាទៅលើ ការអភិវឌ្ឍជំនាញដឹងសមត្ថភាពខ្លួនឯងទើបជាការល្អ ដើម្បីធ្វើឲ្យខ្លួនឯងអាចបង្កើតនូវចំណូលកាន់តែច្រើន។ ក្រោយមកនៅអាយុ ២៥ ឆ្នាំ លោកបានចំណាយថវិកាចំនួន ៣ ពាន់ដុល្លារ ទៅលើការចូលរៀនវគ្គលក់និងរបៀបបិទការលក់ ដែលការវិនិយោគពេលនោះហើយ ធ្វើឲ្យជីវិតលោកផ្លាស់ប្ដូរអាចទទួលបានភាពជោគជ័យនាពេលបច្ចុប្បន្ន។
២. ការគេងយូរម៉ោងពេក៖ ការគេងច្រើនពេកវាគឺជាការចេះជាពេលវេលា ហើយអ្នកនឹងមានអារម្មណ៍ថាខុសឆ្គងនោះទេពេលដែលអ្នកនៅក្មេង។ ប៉ុន្តែនៅពេលដែលអ្នកមានវ័យកាន់តែច្រើនឡើងៗ អ្នកនឹងស្តាយក្រោយ។ មនុស្សជាច្រើននៅអាយុខ្ទង់ ២០ ឆ្នាំ ពួកគេគេងយូរៗដូចជាពួកគេជាអ្នកមានសល់ទ្រព្យសម្បត្តិហូរហៀរណាស់អ៊ីចឹង។ ប៉ុន្តែអ្នកមិនគួរធ្វើដូចពួកគេនោះទេ អ្នកគួរក្រោកឲ្យបានពីព្រលឹមជាងគេ។ អាយុខ្ទង់ ២០ ឆ្នាំជាវ័យដែលអ្នកមានសក្ដានុពលបំផុត ដែលអាចប្រើវាដើម្បីបង្កើនប្រភពចំណូលឱ្យកាន់តែច្រើនឡើងៗ។
៣. សម្ងំប្រើជីវិតធ្វើការងារស្រួល៖ នៅពេលដែលមានអាយុខ្ទង់ ២០ ឆ្នាំ លោកបានចំណាយពេលវេលាធ្វើការងាយៗដែលមានប្រាក់ចំណូលទាប មិនមានសម្ពាធ ដែលការងារទាំងនោះមិនបានជួយជំរុញឱ្យជីវិតមានភាពរីកចម្រើន និងមិនអាចជួយអភិវឌ្ឍនូវជំនាញថ្មីៗបាននោះទេ។ យ៉ាងណាមិញពីដំបូងអ្នកក៏អាចចាប់ផ្ដើមពីការងារដែលមានប្រាក់ខែទាបក៏បានដែរ ប្រសិនបើការងារនោះអាចជួយអភិវឌ្ឍជំនាញ ឬសមត្ថភាពអ្នកឲ្យមានភាពរីកចម្រើនឡើងៗ រហូតដល់អ្នកអាចចេញមកចាប់ផ្ដើមអាជីវកម្មដោយខ្លួនឯងបាន។ លោកបានប្រៀបធៀបជីវិតរបស់លោក ជាមួយនឹងមិត្តរួមការងារម្នាក់ ពេលដែលលោកចូលធ្វើការនៅក្នុងហាង មែកដូណាល់ ដែលទទួលបានប្រាក់ចំណូល ៧ ដុល្លារក្នុងមួយម៉ោង។ លោកបានធ្វើការដោយមិនបានគិតប្រាថ្នាចង់បានអ្វីផ្សេងទេក្រៅពីប្រាក់ចំណូលនេះ ប៉ុន្តែមិត្តភក្កិរបស់លោកវិញ បានធ្វើការដើម្បីរៀនសូត្រនិងអភិវឌ្ឍន៍ជំនាញជាច្រើន ដើម្បីចេញមកចាប់ផ្ដើមអាជីវកម្មដោយខ្លួនឯង រហូតថ្ងៃមួយគេអាចពង្រីកអាជីវកម្មរបស់ខ្លួនបានរហូតដល់ ១០០ សាខាឯនោះ។
ជាសង្ខេបមកវិញ ពេលវេលាគឺពិតជាមានតម្លៃខ្លាំងណាស់។ លុយដែលបាត់បង់អ្នកអាចរកវិញបាន ប៉ុន្តែពេលវេលាដែលអ្នកចាយខុសទៅហើយ គឺអ្នកមិនអាចយកលុយទិញវាឱ្យត្រឡប់មកវិញបានទេ។ ដូច្នេះសូមចំណាយពេលវេលារបស់អ្នកអោយមានប្រសិទ្ធភាព និងប្រសិទ្ធផលបំផុត ទើបអ្នកអាចទទួលបាននូវភាពជោគជ័យ និងមិនមានវិប្បដិសារីនៅថ្ងៃក្រោយ៕
|
{
"spider_name": "businesscambodia",
"scrape_at": "2025-06-14_19:40:49",
"date_created": "2022-05-07T08:48:15.293Z",
"category": "ភាពជាអ្នកដឹកនាំ",
"views": 560,
"author": {
"first_name": "ឡុង",
"last_name": "វឌ្ឍនៈ",
"email": "longvathanak007@gmail.com"
},
"quality_warning": [
"noisy"
]
}
|
ទិញភ្លាមចូលនៅបានភ្លាម និងបញ្ចុះតម្លៃរហូតដល់ 6% ពីបុរី ប៉េង ហួត
|
https://business-cambodia.com/articles/buy-now-get-in-immediately-and-get-up-to-6-off-from-borey-peng-huoth
|
ការផ្ដល់ជូនរបស់បុរី ប៉េង ហួត សម្រាប់ខែឧសភានេះកាន់តែពិសេស ដោយអតិថិជនអាចទិញភ្លាមចូលនៅបានភ្លាម និងទទួលបានការបញ្ចុះតម្លៃរហូតដល់ 6% សម្រាប់4 គម្រោងព្រមគ្នាតែម្ដង។ ចំណែកគោលការណ៍បង់ប្រាក់វិញកាន់តែងាយស្រួលជាងមុន។
ទន្ទឹមនឹងការផ្ដល់ជូនពីបុរីផ្ទាល់ អតិថិជនក៏អាចមានជម្រើសហិរញ្ញវត្ថុកាន់តែងាយស្រួល និងសម្បូរបែបដើម្បីក្លាយជាម្ចាស់ផ្ទះក្នុងបុរី ប៉េង ហួត ដោយការបង់រំលស់ជាមួយធនាគារដៃគូដោយអត្រាការប្រាក់ចាប់ពី 4.39% ឡើងទៅ ទំហំកម្ចីរហូតដល់ 100% និងរយៈពេលកម្ចីបានរហូតដល់ 25ឆ្នាំទៀតផង។
គួរបញ្ជាក់ថា គម្រោងធំៗរបស់បុរី ប៉េង ហួត ដែលពោរពេញដោយសក្ដានុពល និងកំពុងដំណើរការសាងសង់យ៉ាងមមាញឹកនោះមានដូចជា គម្រោង ហ្គ្រេនស្តា ផា្លទីនីម និងហ្គ្រេនស្តា ផ្លាទីនីម ដំណាក់កាលទី2 “អេកូ ខូលិកសិន” ស្ថិតនៅតាមបណ្ដោយផ្លូវជាតិលេខ 1 ក្នុងខណ្ឌច្បារអំពៅ (បឹងស្នោ) គម្រោង ដឹស្តា ដាយមិន ស្ថិតនៅតាមបណ្ដោយមហាវិថីសម្ដេច តេជោ ហ៊ុនសែន (ផ្លូវ60ម៉ែត្រ) គម្រោង ដឹស្តា មេរាហ្កាដិន ស្ថិតនៅបណ្ដោយផ្លូវក្រវាត់ក្រុងទី2 (ផ្លូវ50ម៉ែត្រ) និងគម្រោង ដឹស្តា មុនីរ៉ាហ៍ ស្ថិតនៅតាមបណ្ដោយផ្លូវជាតិលេខ 6A។
រីឯប្រភេទគេហដ្ឋានមានច្រើនជម្រើសចាប់ពី ខុនដូ ហ្សបហោស៍ (ផ្ទះអាជីវកម្ម) វីឡាកូនកាត់ វីឡាភ្លោះ រហូតដល់វីឡាទោល ដែលសុទ្ធតែត្រូវបានច្នៃប្រឌិតឡើងជាមួយម៉ូដ និងរចនាបទទាន់សម័យ ប្រកាន់ខ្ជាប់ដោយគុណភាព សោភ័ណភាព និងផាសុកភាពនៃការរស់នៅសម្រាប់អតិថិជនគ្រប់ស្រទាប់វណ្ណៈ។
ប្រញាប់ឡើង! សូមកុំឱ្យឱកាសដ៏ចំណេញនេះរំលងហួស! ការផ្ដល់ជូននេះមានត្រឹមដំណាច់ខែឧសភាប៉ុណ្ណោះ!
សូមអញ្ជើញមកកាន់គ្រប់ការិយាល័យលក់របស់បុរី ប៉េង ហួត ដើម្បីសាកសួរព័ត៌មានលម្អិត ឬទាក់ទងតាមលេខទូរសព្ទ 𝟎𝟗𝟖 / 𝟎𝟏𝟔 / 𝟎𝟏𝟕 𝟓𝟗𝟔 𝟕𝟖𝟗 ឬចូលរួមជាមួយ 𝐓𝐞𝐥𝐞𝐠𝐫𝐚𝐦 𝐂𝐡𝐚𝐧𝐧𝐞𝐥 https://t.me/boreypenghuoth ៕
|
{
"spider_name": "businesscambodia",
"scrape_at": "2025-06-14_19:40:49",
"date_created": "2022-05-07T08:34:44.457Z",
"category": "PR",
"views": 180,
"author": {
"first_name": "Sopheak",
"last_name": "Pich",
"email": "sopheakpich653@gmail.com"
},
"quality_warning": [
"noisy"
]
}
|
ខេអេច លែន ចាប់ផ្ដើមអភិវឌ្ឍន៍ហេដ្ឋារចនាសម្ព័ន្ធនៅក្នុងគម្រោងក្រុងថ្មីដីមាសសំរោងលើ
|
https://business-cambodia.com/articles/kh-land-starts-infrastructure-development-in-new-krong-dey-meas-samrong-leu-project
|
ភ្នំពេញ ៖ ស្របពេលគម្រោងអភិវឌ្ឍន៍ហេដ្ឋារចនាសម្ព័ន្ធរបស់រដ្ឋបានចាប់ផ្ដើមមមាញឹកនៅក្នុងតំបន់អង្គស្នួល គម្រោង ក្រុងថ្មីដីមាសសំរោងលើរបស់ក្រុមហ៊ុនអភិវឌ្ឍន៍ អចលនទ្រព្យ ខេអេច លែន ក៏បានចាប់ផ្ដើមក្នុងការអភិវឌ្ឍហេដ្ឋារចនា សម្ព័ន្ធរបស់ខ្លួននៅក្នុងគម្រោងនោះផងដែរ ដោយបានកំពុងចាក់បេតុងផ្លូវមេ១៥ម៉ែត្រដើម្បជាការផ្ដល់ទំនុកចិត្ត ដល់អតិថិជន ។ បច្ចុប្បន្ន នេះគម្រោងអភិវឌ្ឍន៍របស់ក្រុមហ៊ុន ខេអេច លែន ឃើញថាបានពង្រីកខ្លួនជាបន្តបន្ទាប់ហើយក៏ ទទួលបានជោគជ័យ និងមានការគាំទ្រពីអតិថិជន ពីប្រជាពលរដ្ឋកម្ពុជាជាច្រើនផងដែរ ។ សម្រាប់គម្រោងក្រុងថ្មីដីមាស សំរោងលើដែលអភិវឌ្ឍន៍ទៅលើដីឡូត៏ និងលំនៅឋានក៏ទទួលបានការចាប់អារម្មណ៍ខ្លាំងពីប្រជាពលរដ្ឋ និងអតិថិជនរបស់ខ្លួនដែរ ដោយសព្វថ្ងៃនេះគម្រោងក្រុងថ្មីដីមាសសំរោងលើ របស់ ខេអេច លែន បានរៀបចំរចនាសម្ព័ន្ធ ផ្លូវមេផ្លូវក្នុងគម្រោងរៀបចំប្រព័ន្ធលូស្របពេលផ្លូវរដ្ឋនៅជុំវិញនោះក៏កំពុងមមាញឹកក្នុងការពង្រីកផ្លូវនិងចាក់បេតុងផងដែរ។ ដូច្នេះមិនយូរទៀតនោះទេតំបន់ជុំវិញគម្រោងក្រុងថ្មីដីមាសសំរោ ងលើរបស់ ខេអេច លែន នឹងកាន់តែទាក់ទាញ និងមានមនុស្សទៅរស់នៅកាន់តែច្រើន។
សក្ដានុពលដែលនឹងជំរុញឱ្យគម្រោងនេះទទួលបានការគាំទ្រនិងរំពឹងថាពលរដ្ឋ កាន់តែច្រើនគាំទ្របន្ថែមទៀតនោះជាតំបន់ដែលនៅជិតផ្សារគឺខាងក្រោយផ្សារអង្គស្នួលជិតផ្លូវល្បឿនលឿន ស្ថិត នៅក្នុងភូមិ ត្រពាំង ទម្លាប់ ឃុំ សំរោងលើ ស្រុកអង្គស្នួល ខេត្តកណ្ដាល និងមិនឆ្ងាយពីរាជធានីភ្នំពេញប៉ុន្មាននោះដែរ ។ លោក ផូន សុអុនដែន ប្រធានផ្នែកទីផ្សារនៃក្រុមហ៊ុន ខេអេច លែន បានឱ្យដឹងថា ទោះបីជាស្ថិតនៅក្នុងស្ថានភាពបែបណា ក៏ដោយក៏គម្រោងអភិវឌ្ឍន៍របស់ ខេអេច លែន នៅតែបន្តសកម្មភាពយ៉ាងមមាញឹកជាក់ស្ដែងពេលនេះគម្រោង ក្រុងថ្មីដីមាសសំរោងលើរបស់យើងក៏បាននឹងកំពុងមមាញឹកក្នុងការអភិវឌ្ឍដើម្បីបញ្ជាក់ពីទំនុកចិត្តរបស់យើង ទៅកាន់អតិថិជន ។ អ្នកជំនាញនៃវិស័យអចលនទ្រព្យក៏បានផ្ដល់ជាទស្សនថា បើចង់វិនិយោគដីធ្លី ដែលទទួលបានផលចំណេញ គួរងាកទៅកាន់តំបន់ជាយក្រុង ទើបអាចទទួលបានចំណេញ ពីព្រោះដីនៅជិតក្រុងឬកណ្ដាលក្រុងវាបានហក់ឡើងខ្ពស់ និងពិបាកនឹងឡើងថ្លៃបន្តទៀតណាស់៕
|
{
"spider_name": "businesscambodia",
"scrape_at": "2025-06-14_19:40:49",
"date_created": "2022-05-07T08:28:10.621Z",
"category": "PR",
"views": 1217,
"author": {
"first_name": "Sopheak",
"last_name": "Pich",
"email": "sopheakpich653@gmail.com"
},
"quality_warning": [
"noisy",
"short_sentences"
]
}
|
សេដ្ឋីវ័យ២៨ឆ្នាំ៖ ការសន្សំលុយតែ១មុខមិនជួយឱ្យអ្នកមានទេ តែវិធីទាំងនេះទើបធ្វើឱ្យអ្នកមានបាន
|
https://business-cambodia.com/articles/tanner-chidester-ceo-fit-warrior
|
លោក Tanner Chidester បច្ចុប្បន្នជា CEO ក្រុមហ៊ុន Fit Warrior និងក្រុមហ៊ុន Elite CEOs និងអាចបង្កើតប្រាក់ចំណូលបាន៧ប្រភពផងដែរ ដែលវាបានជួយឱ្យលោកក្លាយជាសេដ្ឋីវ័យក្មេងមួយរូបជាមួយនឹងទ្រព្យ ១លានដុល្លារ។ ខុសពីទស្សនៈរបស់លោកភាគច្រើន ដែលបានលើកទឹកចិត្តឱ្យមនុស្សគ្រប់រូបខំប្រឹងសន្សំប្រាក់ឲ្យបានច្រើន សេដ្ឋីវ័យក្មេងរូបនេះបែរជាមានមតិផ្ទុយទៅវិញ ពោលគឺលោកបាននិយាយថា “ការសន្សំប្រាក់តែមួយមុខជាវិធីសាស្រ្តដ៏យឺតយ៉ាវបំផុត ក្នុងការជួយឲ្យយើងក្លាយជាអ្នកមាន”។
មូលហេតុដែលលោកហ៊ានអះអាងបែបនេះ ដោយសារតែលោកគិតថាយើងនឹងមិនមានប្រាក់សន្សំនោះទេប្រសិនបើយើងមិនមានប្រភពចំណូល។ ដូច្នេះជំនួសឱ្យការខំប្រឹងសន្សំប្រាក់ហើយរំពឹងខ្លាចជាអ្នកមាន លោកបានលើកទឹកចិត្តឱ្យមនុស្សគួរផ្ដោតទៅលើការខំបង្កើនប្រភពចំណូលឲ្យបានកាន់តែច្រើនវិញទៅជាការល្អ។
លោកបានលើកឡើងថា នាពេលអនាគតរបស់អ្នក ការដែលយើងខំប្រឹងព្យាយាមគិតបង្កើនប្រភពចំណូលឱ្យបានច្រើន គឺវាមានភាពងាយស្រួលជាងការខំប្រឹងសន្សំសំចៃហើយរំពឹងចង់ក្លាយជាអ្នកមាន។ លោកបានមានប្រសាសន៍ថា “ប្រសិនបើគោលដៅរបស់អ្នកចង់ក្លាយជាសេដ្ឋីក្នុងរយៈពេល ១០ ឆ្នាំចូរគិតឱ្យច្បាស់ថាតើអ្នកត្រូវរកលុយប៉ុន្មានក្នុងមួយឆ្នាំខែឬមួយសប្តាហ៍ដើម្បីសម្រេចវា”។
ជាបទពិសោធន៍របស់លោក ក្រោយពេលដែលលោកបានចំណាយប្រាក់មួយចំនួនចូលរៀនវគ្គសិក្សាទាក់ទងនឹងការធ្វើអាជីវកម្មតាមអនឡាញ វាបានជួយឱ្យលោកមានជំនាញក្នុងការបង្កើតប្រាក់ចំណូលបានយ៉ាងច្រើន។ ជាក់ស្ដែង លោកបានបង្កើតមេរៀនបង្ហាត់បង្រៀនទាក់ទងនឹងការហាត់ប្រាណក្នុងតម្លៃ ១៥០០ ទៅ២០០០ដុល្លារក្នុងម្នាក់ៗ ហើយគាត់រកបាន ១០.០០០ ដុល្លារក្នុងមួយសប្តាហ៍។ នៅទីបំផុតគាត់អាចរកប្រាក់បានពី ៣០.០០០ ទៅ ៥០.០០០ ដុល្លារក្នុងមួយខែ ហើយនៅអាយុ ២៧ ឆ្នាំគាត់ក៏អាចក្លាយជាសេដ្ឋីវ័យក្មេង។ អាស្រ័យបែបនេះហើយ ទើបបានជាលោកលើកទឹកចិត្តឱ្យមនុស្សគួរព្យាយាមខំប្រឹងផ្ដោតទៅលើការបង្កើនប្រភពចំណូលឱ្យបានច្រើន ជាជាងខំសន្សំសំចៃប្រាក់តិចតួចៗរាប់ឆ្នាំហើយរំពឹងចង់ក្លាយជាអ្នកមាន។
ជារួមមកវិញ ឆ្លងកាត់តាមបទពិសោធន៍របស់លោក Tanner Chidester ការផ្ដោតលើការសន្សំតែមួយមុខគឺវាមិនមែនជារឿងល្អនោះទេ ហើយយើងគួរធ្វើគឺខំផ្ដោតទៅលើការបង្កើនប្រភពចំណូលបានច្រើនទើបជាការល្អ។ ប៉ុន្តែ បើទោះបីជាលោកមាននទស្សនៈបែបនេះក៏ដោយ មិនមែនមានន័យថាការសន្សំគឺមិនល្អនោះទេ។ ជាក់ស្តែងប្រសិនបើយើងអាចធ្វើខ្លួនជាមនុស្សចេះសន្សំសំចៃ ហើយយើងក៏ខំប្រឹងបង្កើនប្រភពចំណូលបានច្រើនថែមទៀតនោះគឺរឹតតែពិសេស។ ក្រោយពេលដែលយើងសន្សំបានប្រាក់មួយផ្នែកហើយ គប្បីគួរយកវាទៅវិនិយោគបង្កើតប្រភពចំណូលបានច្រើនក៏ជាជម្រើសមួយដែលល្អផងដែរ ក្នុងការជួយឱ្យយើងក្លាយជាអ្នកមាន។ សម្រាប់អ្នកវិញ តើអ្នកគិតបែបណាចំពោះទស្សនៈរបស់សេដ្ឋីវ័យ២៨ ឆ្នាំរូបនេះ?
|
{
"spider_name": "businesscambodia",
"scrape_at": "2025-06-14_19:40:49",
"date_created": "2022-05-07T08:27:35.392Z",
"category": "ភាពជាអ្នកដឹកនាំ",
"views": 676,
"author": {
"first_name": "ឡុង",
"last_name": "វឌ្ឍនៈ",
"email": "longvathanak007@gmail.com"
},
"quality_warning": [
"noisy"
]
}
|
វ័យ១៩ឆ្នាំសោះ យុវជនឥណ្ឌា២រូប ប្រមូលលុយ៦០លាន$ មកបើកក្រុមហ៊ុនរកស៊ីខ្លួនឯង ត្រឹម៨ខែ
|
https://business-cambodia.com/articles/aadit-palicha-and-kaivalya-vohra-zepto-
|
ជោគជ័យនៅក្នុងសាលាមិនប្រាកដថាជោកជ័យនៅក្នុងការងារ មនុស្សដែលមិនបានរៀនសូតច្រើនក៏មិនប្រាកដកថាធ្វើការងារធំមិនបានដែរ រៀនបានច្រើនឬក៏រៀនបានតិច វាមិនមែនជារឿងស្លាប់រស់នោះទេ អ្វីដែលសំខាន់ មានគុណធម៌ សិលធម៌ ហើយអាចសម្រេចការងារធំបានដូចគ្នា ។
តួយ៉ាងសាច់រឿងពិតយុវជនឥណ្ឌាពីររូបវ័យប្រមាណជា១៩ ឆ្នាំតែប៉ុណ្ណោះ ថ្វីបើពួកគាត់រៀនមិនបានចប់ក៏ពិតមែន ប៉ុន្តែរាប់ចាត់ទុកថាពួកគាត់សម្រេចការងារធំមួយហើង នេះក៏ដោយសារតែគាត់មានក្តីស្រមៃ និងចង់ធ្វើអ្វីដែលខ្លួនឯងស្រឡាញ់ ទោះបីជាពេលចាប់ផ្តើមធ្វើដំបូងៗមានពាក្យពេបជ្រាយ ពីមនុស្សជាច្រើននៅជុំវិញខ្លួនក៏ដោយ ។
Aadit Palicha និង Kaivalya Vohra ត្រូវបានគេស្គាល់ថាជាមិត្តរួមថ្នាក់នៅក្នុងសាកលវិទ្យាល័យ Stanford ជាមួយនឹងគ្នា រៀនមិនបានប៉ុន្មានផងយុវជនចិត្តធំទាំងពីររូបនេះបានឈប់រៀនពីសាលានៅពាក់កណ្តាលទី បន្ទាប់មកពួកគាត់ក៏បានរៀបចំផែនការអាជីវកម្មខ្លួនឯង ដែលនោះគឺជាក្រុមហ៊ុនដឹងជញ្ជូន ។
បន្ទាប់មកអ្នកទាំងពីបានចាប់បើផ្តើមក្រុមហ៊ុនមួយដែលមានឈ្មោះថា Zepto វាជាក្រុមហ៊ុនដឹកជញ្ជូនទំនិញចាប់ហួយនៅ ក្នុងប្រទេសឥណ្ឌាថ្មីថោកខ្លាំងមែនទែន តែដោយសារតែភាពវ័យឆ្លាត និងការចេះបត់បែនរបស់អ្នកទាំងពីរ ពោលគឺ Aadit Palicha និង Kaivalya Vohra ធ្វើត្រូវច្រើនខ្លាំងមែនទែន ខណៈប្រមាណជា៨ខែ យុវជនពីររូបខាងលើប្រមូលទុនពីអ្នកវិនិយោគធំរហូត៦០ លានដុល្លារ ។ នេះបើយោងទៅតាមការចេញផ្សាយដោយសារព័ត៌មាន finance.yahoo ។
សារព័ត៌មានដដែលបានអោយដឹងទៀតថា ហេតុផលមួយដែលធ្វើអោយអ្នកវិនិយោគទុនហ៊ានចាយលុយ ៦០លានដុល្លារដើម្បីរកស៊ីជាមួយក្រុមហ៊ុន Star-up របស់ក្មេងប្រុងទាំងពីររូបនេះ ដោយសារគេមើលឃើញថាក្រុមហ៊ុនមួយនេះទើបតែចាប់ផ្តើមកំឡុងឆ្នាំ២០២០ សោះប៉ុន្តែអាចវាយលុកទៅក្នុងទីក្រុងធំៗរបស់ឥណ្ឌាជាច្រើន ដូជា Delhi, Mumbai, Bangalore, Chennai និង several ជាដើម។
អ្វីដែលពីសេសខ្លាំង Zepto វាជាក្រុមហ៊ុនដឹកជញ្ជូនលឿនបំផុត ចាយពេលត្រឹមតែ ១០នាទីប៉ុណ្ណោះ ដើម្បីដឹកជញ្ជូនទំនិញចាប់ហួយ ឬម្ហូបអាហារអោយភ្ញៀវ តាមបណ្តាលទីក្រុង និងខេត្តផ្សេងៗ បើធៀបជាមួយក្រុមហ៊ុនដឹកជញ្ជូនផ្សេងៗទៀត ចាយពេលយូខ្លាំងណាស់ទើបទំនិញមកដល់ដៃ ។
ដូចគ្នានេះដែរ Kaivalya Vohra ក៏បាននិយាយថា នៅប្រទេសឥណ្ឌាមានក្រុមហ៊ុនលក់ទំនិញជាច្រើន ជាពិសេសក្រុមហ៊ុនដឹកទំនិញលក់ទំនិញចាប់ហួយតែម្តង អ្នកលក់ទំនិញទាំងនោះភាគច្រើនចូលចិត្តសេវាកម្មផ្ញើរលឿនៗ ជាជាងគិតទៅលើក្រុមហ៊ុនធំ ប៉ុន្តែសេវាកម្មយឺត ពោលគឺត្រូវចាយពេល ១០ ទៅ ៤៨ម៉ោងទើបទំនិញបានទៅដល់ដៃភ្ញៀវ ។
សរុមមក ការរៀនគឺពិតជាសំខាន់ណាស់សម្រាប់មនុស្សគ្រប់រូប ប៉ុន្តែបើអ្នករៀនបានតិចកុំទាន់អស់សង្ឃឹមអី ត្រូវរៀនចាប់ឱកាសល្អៗ ហើយធ្វើអ្វីដែលខ្លួនឯងស្រឡាញ់ និងចូលចិត្ត ទើបមុខរបរនិងការងារទាំងនោះ នៅជាមួយអ្នកបានយូរ គុណតម្លៃ និងការធ្វើអ្វីមួយសម្រេច គឺមានតែសមត្ថភាពពិតស្ថិតក្នុងកំដាប់ដៃរបស់អ្នក ។
|
{
"spider_name": "businesscambodia",
"scrape_at": "2025-06-14_19:40:49",
"date_created": "2022-05-07T08:26:04.131Z",
"category": "កំពូលអ្នកលក់",
"views": 358,
"author": {
"first_name": "នៅ",
"last_name": "ហៀង",
"email": "932@gmail.com"
},
"quality_warning": [
"noisy"
]
}
|
បន្ទាន់! ថ្ងៃទី៩ ឧសភា អាជ្ញាធរខេត្ដកំពង់ចាមនឹងផ្អាកចរាចរកំណាត់ផ្លូវជាតិលេខ ៧ ចាប់ពីម៉ោង៦-១០ព្រឹក
|
https://business-cambodia.com/articles/closing-national-road-7
|
យោងតាមសេចក្ដីជូនដំណឹងរបស់រដ្ឋបាលខេត្ដកំពង់ចាមកាលពីថ្ងៃទី៦ ខែឧសភា ឆ្នាំ២០២២ បានឲ្យដឹងថា រដ្ឋបាលខេត្ដកំពង់ចាម នឹងធ្វើការផ្អាកចរាចរណ៍ជាបណ្ដោះអាសន្នកំណាត់ផ្លូវជាតិលេខ ៧ ចាប់ពីរង្វង់មូលស្ពានគីហ្សូណា ដល់រង្វង់មូលត្រើង ឃុំអូរស្វាយ ស្រុកកំពង់សៀម ចាប់ពីម៉ោង ៦ ដល់ម៉ោង ១០ ព្រឹក។
នៅក្នុងសេចក្ដីជូនដំណឹងនោះបានបញ្ជាក់ថា ម្ចាស់យានយន្ដគ្រប់ប្រភេទ ដែលធ្វើដំណើរចូលមកក្រុងកំពង់ចាម តាមផ្លូវជាតិលេខ ៧ ឬផ្លូវជាតិលេខ ៧១ ត្រូវវាងតាមផ្លូវលេខ ៧០ តាមផ្សារព្រៃទទឹង និងផ្លូវខេត្ដលេខ ២៧០ ឆ្លងកាត់តាមពាមជីកង ស្រុកកងមាស។ សម្រាប់អ្នកដែលធ្វើដំណើរពីខេត្ដត្បូងឃ្មុំ ឆ្ពោះទៅចូលក្រុងកំពង់ចាម ឬទៅរាជធានភ្នំពេញ ខេត្ដកំពង់ធំ និងខេត្ដសៀមរាប ត្រូវឆ្លងកាត់តាមផ្លូវបេតុង ឃុំជីរោទិ៍ ស្រុកត្បូងឃុំ ឆ្ពោះទៅស្ពានស្ទឹងត្រង់-ក្រូចឆ្មា កាត់តាមស្រុកចំការលើ ឬត្រុវបង្វែរទិសដៅទៅតាមផ្លូវជាតិលេខ១១ ឆ្ពោះទៅផ្លូវជាតិលេខ ៨ វិញ។
សូមជ្រាបថា ការផ្អាកចរាចរណ៍បណ្ដោះអាសន្នកំណាត់ផ្លូវជាតិលេខ ៧ នេះ គឺដើម្បីសម្រួលការដល់ក្បួនដង្ហែសពរបស់ឯកឧត្ដម ហ៊ុន ណេង សមាជិកគណៈកម្មាធិការអចិន្ដ្រៃហ៍នៃរដ្ឋសភា និងជាអ្នកតំណាងរាស្រ្ដមណ្ឌលខេត្ដកំពង់ចាម ពីគេហដ្ឋានសព ស្ថិតនៅភូមិទី៧ សង្កាត់កំពង់ចាម ក្រុងកំពង់ចាម ទៅបញ្ចុះនៅវត្ដសុវណ្ណគិរីរតនៈភ្នំប្រុស ភូមិត្រពាំងចារ ឃុំក្រឡា ស្រុកំពង់សៀម ខេត្ដកំពង់ចាម នៅព្រឹកថ្ងៃទី៩ ខែឧសភា ខាងមុខនេះ ហើយក្បួនដង្ហែនេះ ក៏មានវត្ដមាន សម្ដេចតេជោ ហ៊ុន សែន នាយករដ្ឋមន្រ្ដីនៃព្រះរាជាណាចក្រកម្ពុជា និងសម្ដេចកិត្ដិព្រឹទ្ធបណ្ឌិត ប៊ុន រ៉ានី ហ៊ុនសែន រួមនឹងឥស្សរជនថ្នាក់ដឹកនាំព្រឹទ្ធសភា រដ្ឋសភា រាជរដ្ឋាភិបាលកម្ពុជា មន្ដ្រីរាជការ កងកម្លាំងប្រដាប់អាវុធ និងប្រជាពលរដ្ឋ៕
|
{
"spider_name": "businesscambodia",
"scrape_at": "2025-06-14_19:40:49",
"date_created": "2022-05-07T02:44:23.939Z",
"category": "ព័ត៌មានថ្មីៗ",
"views": 583,
"author": {
"first_name": "Bunthoeun",
"last_name": "Koem",
"email": "koembunthoeun10@gmail.com"
},
"quality_warning": [
"noisy"
]
}
|
ក្រុមហ៊ុនអុិនធឺណិត TODAY បានបើកសម្ពោធសាខាថ្មីនៅតាមបណ្តាលខេត្តជាផ្លូវការ
|
https://business-cambodia.com/articles/today-internet-company-officially-opens-new-branches-in-provinces
|
កាលពីចុងសប្តាហ៍កន្លងទៅនេះក្រុមហ៊ុនអុិនធឺណិត ធូដេ បានបើកសម្ពោធជាផ្លូវការនូវសាខាថ្មីរបស់ខ្លួននៅ តាមបណ្តាលខេត្តក្រុងដូចជា ខេត្តបាត់ដំបង ខេត្តសៀមរាប ខេត្តព្រះសីហនុ និងក្រុងបាវិត។
សាខាថ្មីទាំងនេះគឺជាផ្នែកមួយនៃការបង្កើនទំនុកចិត្តទៅដល់អតិថិជនដែលគាំទ្រសេវារបស់ក្រុមហ៊ុនក៏ដូចជាបង្ករភាពងាយស្រួលដល់អតិថិជនក្នុងការមកទទួលយកសេវារបស់ក្រុមហ៊ុននៅតាមទីតាំងដោយផ្ទាល់។
លោក ឃន សុខុន ប្រធានប្រតិបត្តិទូទៅនៃក្រុមហ៊ុនអុិនធឺណិត ធូដេ បានមានប្រសាសន៍ថា "ថ្ងៃនេះយើងបានជ្រើសយកទីតាំងខេត្តបាត់ដំបងជាគោលក្នុងការសម្ពោធជាផ្លូវការនូវសាខាថ្មីនៅតាមបណ្តាលខេត្តក្រុងទាំងអស់ ហើយយើងខ្ញុំសង្ឃឹមថាទីតាំងទាំងនេះនឹងបន្ថែមភាពងាយស្រួលដល់អតិថិជនក្នុងការមក ទទួលយកសេវា។ ឆាប់ៗខាងមុខនេះក្រុមហ៊ុននឹងធ្វើការពង្រីកសាខាទៅតាមបណ្តាលខេត្តក្រុងផ្សេងៗបន្ថែម ទៀត។"
នៅក្នុងពិធីនោះផងដែរក៏មានវត្តមានរបស់ភ្ញៀវកិត្តិយសដែលជាអតិថិជនរបស់ក្រុមហ៊ុន និងក្រុមការងារដែល កំពុងបម្រើការនៅតាមបណ្តាលសាខាទាំងអស់។
លោក ញឹម វិទូ អ្នកគ្រប់គ្រងផ្នែកលក់នៃក្រុមហ៊ុនអុិនធឺណិត ធូដេ ក៏បានលើកឡើងដូច្នេះថា "ក្រុមហ៊ុនអុិនធឺណិត ធូដេ បានបន្តពង្រីកខ្លួនឥតឈប់ឈរដើម្បីឆ្លើយតបទៅនឹងកំណើនរបស់អតិថិជន។ ថ្ងៃនេះយើងខ្ញុំមានក្តីរីករាយក្នុងការសម្ពោធសាខាថ្មីតាមបណ្តាលខេត្តជាផ្លូវការ ហើយយើងខ្ញុំត្រៀមខ្លួនរួចជា ស្រេចក្នុងការផ្តល់សេវាកម្មជូនអតិថិជនទាំងអស់។"
គួរជំរាបជូនផងដែរថាដោយផ្អែកលើគុណភាពនៃសេវា សេវាបម្រើអតិថិជនកម្រិតខ្ពស់ និងតម្លៃសមរម្យ បច្ចុប្បន្នក្រុមហ៊ុនមានបណ្តាញគ្របដណ្តប់តាមបណ្តាលខេត្តក្រុងដូចជា រាជធានីភ្នំពេញ ក្រុងតាខ្មៅ ខេត្តព្រះសីហនុ ខេត្តសៀមរាប ខេត្តបាត់ដំបង ក្រុងប៉ោយប៉ែត និងក្រុងបាវិតជាមួយការិយាល័យ សរុបចំនួន ៦ ទីតាំងដែលមាន ២ការិយាល័យធំៗនៅក្នុងរាជធានីភ្នំពេញ។
|
{
"spider_name": "businesscambodia",
"scrape_at": "2025-06-14_19:40:49",
"date_created": "2022-05-07T02:14:49.074Z",
"category": "PR",
"views": 216,
"author": {
"first_name": "Sopheak",
"last_name": "Pich",
"email": "sopheakpich653@gmail.com"
},
"quality_warning": [
"noisy"
]
}
|
ប្រយ័ត្នមិនដឹង!!! ថ្មីៗនេះមានក្រុមហ៊ុននាឡិកាដៃធំមួយនៅប្រទេសកម្ពុជាបានធ្វើការប្ដូរ Logo
|
https://business-cambodia.com/articles/be-careful-not-to-know-recently-a-large-watch-company-in-cambodia-changed-the-logo
|
មកទល់ដើមឆ្នាំ២០២២នេះស្ថានភាពប្រទេសកម្ពុជានៅតែជួបវិបត្តិពីការរីករាលដាលនៃជម្ងឺកូវីត១៩ដែលបម្លែងខ្លួនថ្មីរហូត។ បច្ចុប្បន្នមេរោគដែលបម្លែងនោះមានឈ្មោះថា អូមីក្រុង។ ជាការពិតណាស់ វាពិតជាប៉ះពាល់យ៉ាងខ្លាំងដល់ការរស់នៅរបស់ប្រជាជន ជាពិសេសប្រជនដែលរស់នៅក្នុងរាជធានីភ្នំពេញ។ ផលប៉ះពាល់ទាំងនោះជះឥទ្ធិពលស្ទើរគ្រប់វិស័យ ហើយវិស័យពាណិជ្ជកម្មជាផ្នែកមួយដែលទទួលរងឥទ្ធិពលអវិជ្ជមានច្រើនជាងគេបំផុត។
រយៈពេលនៃការរីករាលដាលនៃជម្ងឺរាតត្បាត បានធ្វើអោយអាជីវកម្ម ស្ថាប័នឯកជន និង ក្រុមហ៊ុន មួយចំនួនរងនូវការខាតបង់ដូចជាប្រាក់ចំណូល ប្រាក់ចំណេញ ប្រជាជនបាត់បង់ការងារ ជាច្រើនរហូតដល់ក្រុមហ៊ុនមួយចំនួនស្ទើរតែក្ស័យធុនទៅហើយ។ ទោះបីជាឥទ្ធិពលអវិជ្ជមានកាចសាហាវយ៉ាងណាក្ដីក៏នៅតែមានក្រុមហ៊ុនមួយចំនួនអាចឈរជើងបាន យ៉ាងរឹងមាំក្នុងវិស័យពាណិជ្ជកម្មរហូតមកដល់ឆ្នាំ២០២២។ ជាក់ស្ដែងក្រុម Watch Empire ដែលជាក្រុមហ៊ុននាំចូលនាឡិកាផ្ដាច់មុខប្រចាំប្រទេសកម្ពុជានៅតែអាចដំណើរការបានយ៉ាងរលូនក្នុង Fashion Industry ទោះបីជាស្ថានភាពលំបាកយ៉ាងណាក្ដី។
Watch Empire ជាក្រុមហ៊ុនដែលមាននាឡិកា Original ល្បីៗជាច្រើនម៉ាកមកពីក្រៅប្រទេស ហើយថ្មីៗនេះក្រុមហ៊ុនដ៏ធំមួយនេះបានធ្វើអោយអតិថិជន ក៏ដូចជាអ្នកគាំទ្របស់ខ្លួនមានការភ្ញាក់ផ្អើលយ៉ាងខ្លាំងតាមរយៈការផ្លាស់ប្ដូរ ស្លាកយីហោ (Logo) របស់់ខ្លួន។ ស្លាកយីហោ (Logo) ថ្មីរបស់ក្រុមហ៊ុនបានចេញរូបរាងនៅថ្ងៃទី២៥ ខែមីនា ឆ្នាំ២០២២ វេលាម៉ោង ៩:០០នាទីព្រឹក។ ចង់ដឹងថាស្លាកយីហោ (Logo)នោះមានរូបរាងយ៉ាងណាទៅ?
|
{
"spider_name": "businesscambodia",
"scrape_at": "2025-06-14_19:40:49",
"date_created": "2022-05-07T01:48:34.479Z",
"category": "PR",
"views": 1316,
"author": {
"first_name": "Sopheak",
"last_name": "Pich",
"email": "sopheakpich653@gmail.com"
},
"quality_warning": [
"noisy",
"short_sentences"
]
}
|
ប្រយ័ត្នយកលុយទិញខ្យល់! រំលស់ដីនិងផ្ទះបានពាក់កណ្ដាលទីបើគម្រោងជាប់គាំងគួរធ្វើបែបណា?
|
https://business-cambodia.com/articles/how-to-solve-real-estate-project
|
មនុស្សគ្រប់គ្នារំលស់ដីឬផ្ទះដោយក្ដីសង្ឃឹមថាគម្រោងដីឡូតិ៍ឬសំណង់ផ្ទះដែលខ្លួនកំពុងទិញនឹងមានការរីកចម្រើនឬនឹងសាងសង់ដូចអ្វីដែលអ្នកលក់បាននិយាយប្រាប់។ ប៉ុន្តែពេលកំពុងរំលស់គម្រោងសាងសង់នោះបែរជាមានភាពមិនប្រក្រតី ឬជាប់គាំងនៅមួយកន្លែង តើត្រូវបន្តបង់រំលស់ឬឈប់បង់?
ជាក់ស្ដែងសព្វថ្ងៃនេះមានអ្នកទិញដីឡូតិ៍ជាច្រើនដែលកំពុងតែជួបបញ្ហានេះ ហេតុនេះហើយ Business Cambodia សូមលើកឡើងជាដំណោះស្រាយមួយចំនួនដើម្បីបានជាគំនិតបន្ថែមសម្រាប់ឱ្យអ្នកជួបបញ្ហាអាចរកច្រកចេញបាន។
មែនទែនទៅយើងមិនអាចឆ្លើយបានឡើយថាត្រូវឈប់ឬក៏បន្ត វាអាស្រ័យទៅលើស្ថានភាពជាក់ស្ដែង ហើយស្ថានភាពនេះមានតែបងប្អូនអ្នកទិញផ្ទាល់ទេដែលអាចដឹងបាន។ ដោយឡែកប្រសិនបើបងប្អូនមានការសង្ស័យ យើងលើកទឹកចិត្តឱ្យបងប្អូនសួរទៅកាន់ក្រុមហ៊ុនដែលបងប្អូនបានទិញផ្ទាល់។ ឧទាហរណ៍ថាបងប្អូនទិញដីឡូតិ៍ ហើយបងប្អូនឃើញថាគម្រោងមិនមានការសាងសង់ផ្លូវ មិនដាក់លូ ឬមិនសង់ផ្សារតាមសន្យាដែលបាននិយាយគ្នាមុនពេលទិញ។ បងប្អូនមានសិទ្ធិសួរទៅកាន់ម្ចាស់គម្រោងថាហេតុអ្វីបានជាមិនឃើញសាងសង់?
មួយវិញទៀតប្រសិនបើបងប្អូនបានដឹងច្បាស់ថាក្រុមហ៊ុននោះមានជាប់បំណុលច្រើនហើយ គ្មានសង្ឃឹមអាចដំណើរការទៅមុខបានទៀតទេបងប្អូនគួរតែដកខ្លួនទៅ ព្រោះថាបន្តបង់លុយនឹងបន្តខាតលុយ ហេតុអ្វីដឹងទេ? បងប្អូនគិតទៅមើល៍បើម្ចាស់គម្រោងនេះជាប់បំណុលធនាគារច្រើនហើយ គេយកលុយដែលលក់ដីបានដើម្បីបង់ធនាគារជាប្រចាំ ចុះគេបានលុយឯណាមកសាងសង់គម្រោងតាមការសន្យា? ម្យ៉ាងទៀតនៅពេលគម្រោងលក់លែងដាច់អស់លទ្ធភាពបង់ធនាគារ គម្រោងនឹងគាំងលែងដើរទៅមុខហើយ។
នៅក្នុងករណីដែលបងប្អូនមានព័ត៌មានជាក់លាក់ថាគម្រោងលែងដើរទៅមុខ បងប្អូនគួរតែឈប់បង់លុយ។ ឧទាហរណ៍ថាដីតម្លៃ ១ម៉ឺនដុល្លារ បងប្អូនបង់បាន ៤០% លុយនៅសល់ត្រូវបង់គឺ៦,០០០ដុល្លារ បើបងប្អូនឈប់ពេលនេះបងប្អូនខាត៤០០០ដុល្លារតែបើបន្តទាំងដឹងច្បាស់ថាគម្រោងមានបញ្ហាបងប្អូនអាចនឹងខាតដល់១ម៉ឺនដុល្លារ ឬក្បែរ១ម៉ឺនដុល្លារក៏ថាបាន។
យ៉ាងណាមិញយើងនៅតែបញ្ជាក់ដដែលៗថាបងប្អូនត្រូវសិក្សាឱ្យបានច្បាស់លាស់មុននឹងធ្វើការសម្រេចចិត្ត។ វាពាក់ព័ន្ធនឹងរឿងលុយកាក់ហេតុនេះវាទាមទារឱ្យបងប្អូនស៊ើបសួររកព័ត៌មានឱ្យបានជាក់លាក់សូមកុំសម្រេចចិត្តភ្លាមៗ។
អត្ថបទដោយ៖ សូ សុខលី
|
{
"spider_name": "businesscambodia",
"scrape_at": "2025-06-14_19:40:49",
"date_created": "2022-05-06T10:43:49.278Z",
"category": "ហិរញ្ញវត្ថុ",
"views": 284,
"author": {
"first_name": "Toeuy",
"last_name": "Hong",
"email": "hongteouy@gmail.com"
},
"quality_warning": [
"noisy"
]
}
|
មកស្គាល់ទីតាំងទី៣ ផ្សារម៉ាក្រូ ខណៈក្រុមហ៊ុននឹងបង្ហូរលុយជិត ១៣ លានដុល្លារដើម្បីសាងសង់
|
https://business-cambodia.com/articles/marko-market-three
|
បច្ចុប្បន្ន នៅក្នុងប្រទេសកម្ពុជាកំណើននៃផ្សារទំនើប មានការកើនឡើងយ៉ាងច្រើន ទាំងតូច និងធំ ដើម្បីធ្វើការផ្គត់ផ្គង់ទំនិញជូនប្រជាជន។ ក្នុងនោះក៏ឃើញមានផ្សារម៉ាក្រូ (Makro) មួយដែរ ដែលជាផ្សារទំនើបធំ និងមានភាពល្បីល្បាញខ្លាំង ខណៈបច្ចុប្បន្ន ផ្សារទំនើបមួយនេះបានបើកដំណើរការចំនួន ពីរសាខារួចមកហើយនៅកម្ពុជា ដែលក្នុងនោះមាននៅខេត្តសៀមរាប ១ កន្លែង និងរាជធានីភ្នំពេញ ១កន្លែង។
ប៉ុន្ដែថ្មីៗនេះផ្សារ Makro បានបង្ហាញគម្រោងសាងសង់សាខាថ្មីទី៣ ដែលមានទីតាំងនៅរាជធានីភ្នំពេញផងដែរ។ ជាក់ស្តែងតាមការចុះផ្សាយរបស់ ក្រុមប្រឹក្សាអភិវឌ្ឍន៍កម្ពុជា កាលពីថ្ងៃទី០៥ ខែឧសភា ឆ្នាំ២០២២ បានឱ្យដឹងថា គណៈកម្មាធិការបស់ខ្លួន បានសម្រេចចេញវិញ្ញាបនបត្រចុះបញ្ជីគម្រោងវិនិយោគ ជូនដល់ក្រុមហ៊ុន MAKRO (CAMBODIA) COMPANY LIMITED ដែលមានទីតាំងវិនិយោគស្ថិតនៅភូមិបាក់ខែងលើ សង្កាត់បាក់ខែង ខណ្ឌជ្រោយចង្វារ រាជធានីភ្នំពេញ មានទុនវិនិយោគប្រមាណ ១២,៧លានដុល្លារអាមេរិក និងអាចបង្កើតការងារបានចំនួន ១៦១កន្លែង។
គួរបញ្ជាក់ផងដែរថា ផ្សារទំនើប Makro ឈានជើងចូលមករកស៊ីនៅក្នុងទីផ្សារប្រទេសកម្ពុជា តាំងពីឆ្នាំ ២០១៧ មកម្ល៉េះ ពោលគឺមានរយៈពេល ៥ ឆ្នាំហើយបើគិតមកដល់ឆ្នាំ២០២២នេះ។ ហើយនៅក្នុងឆ្នាំ២០២២ នេះដែរខាងក្រុមហ៊ុនបញ្ជាក់ថាខ្លួនមានគម្រោងពង្រីកផ្សារចំនួន២ កន្លែងបន្ថែមទៀតនៅក្នុងប្រទេសកម្ពុជា៕
អត្ថបទដោយ: ណើរ ជីណា
|
{
"spider_name": "businesscambodia",
"scrape_at": "2025-06-14_19:40:49",
"date_created": "2022-05-06T10:04:44.890Z",
"category": "អចលនទ្រព្យ",
"views": 17553,
"author": {
"first_name": "Bunthoeun",
"last_name": "Koem",
"email": "koembunthoeun10@gmail.com"
},
"quality_warning": [
"noisy"
]
}
|
កញ្ញា Laura Mam ធ្លាប់ត្រូវគេបញ្ឈប់ពីការងារ មកបង្កើតផលិតកម្ម បារមី ត្រូវគេមើលងាយឆ្អែតឆ្អន់ មុននឹងជោគជ័យ
|
https://business-cambodia.com/articles/laura-mam-was-fired-from-her-job-before-startstart-a-production-company
|
ឡរា ម៉ម (Laura Mam) ត្រូវបានមហាជនចាស់-ក្មេងទទួលស្គាល់ថា ជាសិល្បការិនីមួយរូបដែលមានទាំងសមត្ថភាពច្រៀង តែងនិពន្ធបទចម្រៀង ផលិតករតន្ត្រី និងជាអ្នកជំនួញ។ នាងត្រូវបានគេស្គាល់ថាជាសមាជិកនៃចលនាតន្ត្រី Original របស់កម្ពុជា និងជាស្ថាបនិក រួមទាំងជានាយកប្រតិបត្តិនៃ ផលិតកម្មបារមី ផងដែរ។
ប៉ុន្តែតើអ្នកដឹងទេថា ទម្រាំតែដើរដល់ចំណុចនេះ យុវតីជនជាតិអាមេរិកដើមកំណើតខ្មែរខាងលើ ធ្លាប់ត្រូវបានគេបញ្ឈប់ពីការងារ និងរងការមើលងាយបន្ទាបតម្លៃឆ្អែតឆ្អន់មកហើយ?
និយាយក្នុងកម្មវិធី TEDx Abdul CarimeSt កាលពីឆ្នាំ ២០១៨ កញ្ញា ឡូរា ម៉ម បានលើកឡើងយ៉ាងដូច្នេះថា៖ «ខ្ញុំមិនដែលមានគម្រោងថានឹងក្លាយជាតារាល្បីនៅស្រុកខ្មែរឡើយ ខ្ញុំមានគម្រោងសិក្សាអំពីដី ខ្ញុំចង់ក្លាយជាអ្នកបុរាណវិទ្យា ដែលជីកគាស់កាយដី ស្វែងរកវត្ថុនេះវត្ថុនោះ ស្វែងរកវត្ថុបុរាណនៅតំបន់អង្គរវត្តជាដើម»។ នាងបានបន្តទៀតថា៖ «ដូច្នេះបន្ទាប់ពីខ្ញុំបានបញ្ចប់មហាវិទ្យាល័យ ខ្ញុំរៀនបន្តនៅសាកលវិទ្យាល័យ Berkley ដើម្បីរៀនផ្នែកបុរាណវិទ្យា ដោយផ្តោតសំខាន់លើប្រវត្តិសាស្ត្រកម្ពុជា នេះហើយជាមូលហេតុដែលខ្ញុំបានរកឃើញសេចក្តីស្រលាញ់របស់ខ្ញុំចំពោះប្រទេសកម្ពុជា»។
បន្ទាប់ពីបញ្ចប់ការសិក្សា ឡូរា ម៉ម បានទៅចូលរួមធ្វើការក្នុងអង្គការក្រៅរដ្ឋាភិបាលមួយឈ្មោះ Global Heritage Fund ដែលទីនោះនាងចាប់ផ្តើមធ្វើការផ្នែកអភិរក្ស ប៉ុន្តែជាអកុសលនាងក៏ត្រូវបានគេបញ្ឈប់ពីការងារ។ យុវតីរាងខ្ពស់ស្រឡះរូបនេះបាននិយាយថា៖ «ខ្ញុំត្រូវគេបញ្ឃប់ពីការងារ យើងជួបវិបត្តិសេដ្ឋកិច្ចនៅស្រុកអាមេរិកក្នុងឆ្នាំ២០០៨ ដូច្នេះប្រធានរបស់ខ្ញុំ ប្រាប់ខ្ញុំថា សុំទោស ឡរា! យើងត្រូវសម្រេចចិត្តបញ្ឈប់រូបអ្នកហើយ ព្រោះយើងមិនមានមូលនិធិសម្រាប់រូបអ្នកទៀតទេ»។ «ប៉ុន្តែខ្ញុំមានអារម្មណ៍សោកស្តាយចំពោះរូបអ្នក ខ្ញុំចូលចិត្តវីឌីអូយូធូបរបស់អ្នក ដូច្នេះខ្ញុំនឹងឲ្យថវិកា ៣០០០ដុល្លាទៅអ្នក ដូច្នេះអ្នកអាចទៅប្រទេសកម្ពុជាផលិតវីឌីអូចម្រៀងរបស់អ្នកបាន»។
ដំណើរមកកាន់កម្ពុជាប្រកបដោយភាពរលូន ទំព័រជីវិតថ្មីលើទឹកដីសុវណ្ណភូមិនាងបានចូលរួមនៅក្នុងចលនាមួយ ឈ្មោះថា ចលនាបទចម្រៀង-តន្ត្រីដើម ជួយឲ្យនាងមានឱកាសធ្វើកិច្ចការសប្បាយៗជាច្រើន និងឡើងលើឆាកជាដើម មើលទៅអ្វីៗពិតជាគួរឲ្យរំភើបណាស់។ នៅទីបំផុត ចលនាតន្ត្រីដើមបានរុញច្រាននាងឲ្យប្រឡូកនៅក្នុងវិស័យតន្រ្តីដ៏អស្ចារ្យនេះ។ ដោយកម្តៅនៃក្តីស្រលាញ់កាន់តែកើនឡើង ឡូរា ម៉ម ក៏បានបង្កើតផលិតកម្មមួយមានឈ្មោះថា បារមី ជាកន្លែងប្រជុំតារាចម្រៀង Original Song ក្នុងឆ្នាំ ២០១៦។
គួរជម្រាបផងដែរថា កញ្ញា ឡរា ម៉ម (Laura Mam) កើតក្នុងឆ្នាំ ១៩៨៦ និងធំធាត់ឡើងនៅលើទឹកដីអាមេរិក ដោយមានលោកឪពុក-អ្នកម្ដាយគឺជាជនភៀសខ្លួន ដែលបានឆ្លងកាត់សម័យសង្គ្រាមដ៏គួរឲ្យភ័យខ្លាចបំផុត។ បន្ទាប់មកឪពុក-ម្ដាយរបស់នាង បានទៅដល់អាមេរិក រស់នៅយ៉ាងសប្បាយចិត្ត តស៊ូគ្រប់យ៉ាងដើម្បីនាង និងប្អូនប្រុស៕
អត្ថបទដោយ៖ កាន់ ដារ៉ា (ស្មេរពនេចរ) ម្ចាស់ស្នាដៃសៀវភៅ «ក្រដាស១សន្លឹក»
ទំនាក់ទំនងតាមរយៈ៖ Facebook Page: Kan Dara ឬ Telegram: 0964997366
|
{
"spider_name": "businesscambodia",
"scrape_at": "2025-06-14_19:40:49",
"date_created": "2022-05-06T09:57:02.408Z",
"category": "ភាពជាអ្នកដឹកនាំ",
"views": 13810,
"author": {
"first_name": "Kan",
"last_name": "Dara",
"email": "kanndara19@gmail.com"
},
"quality_warning": [
"noisy"
]
}
|
CEOធ្វើការ១៥ឆ្នាំ ប្រាប់កំហុសឆ្គងធំៗ៥យ៉ាង លាឈប់ពីការងារហើយស្ដាយក្រោយខ្លាំងបំផុត
|
https://business-cambodia.com/articles/gary-burnison-ceo-korn-ferry
|
អ្វីដែលសំខាន់ និងទិញមិនបានគឺពេលវេលា ជីវិតដែលចំណាយទៅលើការងារ ខ្លួនឯង គ្រួសារនិងសង្គមជាតិ។ មែនទែនទៅការងារ គឺពិតជាជះឥទ្ធិពលខ្លាំងណាស់ដល់ជីវិតរស់នៅ ព្រមទាំងជាសភាវៈដែលអាចឆ្លុះបញ្ចាំងពីសកម្មភាពរបស់អ្នកទៀតផង។
ដោយឡែកនាយកប្រតិបត្តិរូបនេះវិញ ពិតជាស្តាយក្រោយជាខ្លាំង ដែលបានលាឈប់ពីការងារដែលខ្លួនបានបម្រើការអស់រយៈពេល១៥ឆ្នាំ មកហើយ ដោយមិនទាន់បានត្រៀមខ្លួនរួចរាល់នៅឡើយ។ ហើយនេះជាកំហុសធំៗ៥យ៉ាងដែលនាំឱ្យ លោក Gary Burnison ដែលមាននាទីជានាយកប្រតិបត្តិក្រុមហ៊ុន Korn Ferry ដែលជាក្រុមហ៊ុនប្រឹក្សាយោបល់និងជាបុគ្គលមានសក្តានុពលមួយរូបផងដែរនៅលើវិស័យនិពន្ធ។
យ៉ាងណាមិញនេះជាកំហុសធំៗទាំង៥យ៉ាងដែលនាំឱ្យលោកសោកស្តាយបំផុតក្រោយលាឈប់ពីការងារ ជាមេរៀនដល់អ្នកជំនាន់ក្រោយផងដែរ និងជាគំនិតដែលគួរយកទៅពិចារណាមុនលាឈប់ពីការងារ។
១.តើអ្នកមានរុះស្ពានចោលឬទេ?
នេះជាអ្វីដែលអ្នកសួរខ្លួនឯងមុននិងចាកចេញពីកន្លែងណាមួយមិនថាទីនោះជាកន្លែងការងារឬយ៉ាងណានោះទេ។ ដូចពាក្យមួយថានៅៗឱ្យគេស្ងើច ទៅៗឱ្យគេអាល័យ។ បើជ្រុលជាដើរចេញទៅហើយកុំរុះស្ពានចោលអី មែនទែនទៅនេះ ក៏ជារឿងមួយដែលគួរយកចិត្តទុកដាក់ផងដែរ បំណាច់ថានឹងទៅហើយ សូមធ្វើរឿងល្អៗឱ្យគេចងចាំនិងនឹករលឹកដល់ផង សូមកុំចាកចេញទាំងមានកេរ្តិ៍ឈ្មោះមិនល្អ ជាប់រឿងអាស្រូវ ប៉ុន្តែគួរចាកចេញដោយបន្សល់ទុកសមិទ្ធផលល្អៗ ដែលធ្វើឱ្យគេចងចាំ។
២.សួរខ្លួនឯងថាហេតុអ្វីបានជាលាឈប់
រឿងរ៉ាវទំាងឡាយកើតឡើងគឺសុទ្ធតែមានហេតុហើយនិងផលជានិច្ច កន្លែងការងារមួយដែលមនុស្សប្រកបការងារគឺសុទ្ធសឹងមានវត្ថុបំណងអ្វីមួយជាមួយជារបស់ខ្លួនឯងផងនិងស្ថាប័នផង យ៉ាងនេះហើយបានជាអុ្នកត្រូវសួរខ្លួនឯងថា ហេតុអ្វីបានជាអ្នកត្រូវនៅទីនេះ ហើយហេតុអ្វីបានជាអ្នកត្រូវចាកចេញពីទីនេះ។ ដូចគេថា អ្នកអាចមានហេតុផលរយជំពូកដើម្បីចាកចេញ ប៉ុន្តែបើបេះដូងរបស់អ្នកនៅទីនោះពិតប្រាកដនោះអ្នកច្បាស់ជាមានហេតុផលចម្បងមួយដើម្បីនៅទីនោះមិនខាន។ សូមកុំចាកចេញដោយគ្រាន់តែអារម្មណ៍ឆេវឆាវមួយពេល ឬគ្រាន់តែជាចំណង់ត្រឹមមួយឆាវ។
៣.តើអ្នកមានជំនាញគ្រប់គ្រាន់ឬនៅ?
ជាមួយគ្នានេះដែរ ជំនាញគឺជាកត្តាសំខាន់មួយក្នុងជីវិត បើអ្នករកឃើញថាខ្លួនឯងមិនទាន់មានជំនាញអ្វីមួយច្បាស់លាស់នោះទេ គួរតែកុំទាន់ហក់លោតអី ព្រោះឋានៈ និងប្រាក់ខែ ដែលអ្នកខំប្រឹងសាងរាប់ឆ្នាំ អាចនឹងបាត់បង់គ្មានថ្ងៃត្រឡប់ ហើយវារឹតតែសំខាន់ប្រសិនបើអ្នក មិនទាន់មានជំនាញគ្រប់គ្រាន់ សម្រាប់ការចេញទៅធ្វើអ្វីមួយដោយខ្លួនឯងទេនោះ។ ប្រសិនបើអ្នកធ្វើអ្វីមួយដោយគ្មានជំនាញ នោះអ្នកអាចនឹងប្រឈមនឹងភាពបរាជ័យខ្ពស់បំផុត។
៤.តើអ្នកចូលចិត្តចៅហ្វាយរបស់អ្នកដែរឬទេ?
ចៅហ្វាយជាអ្នកដែលផ្តល់ឱកាសដល់អ្នក ជាអ្នកបង្ហាត់បង្រៀន ជាអ្នកផ្ចុងផ្តើមឱ្យអ្នកមានគំនិតនៅក្នុងការងារ។ ការដែលមានបញ្ហា ឬនិយាយមិនល្អពីពួកគាត់ដើម្បីតែឡើងប្រាក់ខែឬឋានៈនោះវាប្រៀបដូចជាអ្នកបិទផ្លូវខ្លួនឯងយ៉ាងនោះដែរ។ ដូច្នេះអ្នកមិនគួរនិយាយមិនល្អពីស្ថាប័ន ឬមេចាស់របស់អ្នកនោះទេ បើទោះបីជាក្រោមហេតុផលណាមួយក៏ដោយ។
៥.បើសិនជាត្រឡប់ទៅកន្លែងចាស់វិញគឺពិបាកភ្នែកមើលណាស់
ដូច្នេះហើយបានជាត្រូវពិចារណាឱ្យបានល្អិតល្អន់ មុននឹងសម្រេចចិត្តលាឈប់ពីការងារណាមួយ ព្រោះថាបើយើងសម្រេចចិត្តខុសហើយបែរជាចង់ត្រឡប់ក្រោយវិញ តើវាពិបាកភ្នែកមើលប៉ុណ្ណាទៅ? អ្នកត្រូវធ្វើជាមនុស្សគិតពិចារណាឱ្យបានហ្មត់ចត់ ហើយប្រសិនបើសម្រេចចិត្តហើយ គប្បីគួរធ្វើរហូតសម្រេចគោលដៅ មានលទ្ធផលល្អ និងមិនដើរត្រឡប់ក្រោយវិញជាដាច់ខាត៕
|
{
"spider_name": "businesscambodia",
"scrape_at": "2025-06-14_19:40:49",
"date_created": "2022-05-06T08:59:49.552Z",
"category": "ភាពជាអ្នកដឹកនាំ",
"views": 867,
"author": {
"first_name": "ឡុង",
"last_name": "វឌ្ឍនៈ",
"email": "longvathanak007@gmail.com"
},
"quality_warning": [
"noisy"
]
}
|
គ្មានទ្រព្យធានាក៏ខ្ចីបាន! គ្រឹះស្ថានហិរញ្ញវត្ថុ៥ ហ៊ានឱ្យអ្នកខ្ចីលុយដោយមិនបាច់មានទ្រព្យធានា
|
https://business-cambodia.com/articles/bank-loan-without-collateral
|
មានបងប្អូនមួយចំនួនមានបំណងចង់ចាប់ផ្ដើមអាជីវកម្មប៉ុន្តែមិនមានដើមទុន បងប្អូនអាចសាកល្បងសិក្សាទៅលើសេវាខ្ចីប្រាក់របស់ធនាគារក៏ដូចជាមីក្រូហិរញ្ញវត្ថុបាន។ ទោះជាយ៉ាងណាក៏បងប្អូនត្រូវប្រាកដសិនថា បានរៀបចំគម្រោងការអាជីវកម្មរបស់ខ្លួនឱ្យបានច្បាស់លាស់ ព្រមទាំងសិក្សារួចរាល់លើអត្រាប្រាក់ចំណេញដែលនឹងទទួលបាន ដើម្បីឱ្យប្រាកដចិត្តថាមានលទ្ធភាពសងលុយវិញ។
នៅតាមធនាគារនីមួយៗមានកម្ចីជាច្រើនប្រភេទ ប៉ុន្តែថ្ងៃនេះ Business Cambodia លើកយកប្រភេទកម្ចីផ្ទាល់ខ្លួនពីធនាគារនិងមីក្រូហិរញ្ញវត្ថុ៥ ដែលមិនតម្រូវឱ្យមានទ្រព្យបញ្ចាំសម្រាប់បងប្អូនធ្វើការស្វែងយល់។
១. ធនាគារ ហ្វីលីព
- អត្រាការប្រាក់ ១៦% ក្នុងមួយឆ្នាំ
- រយៈពេលកម្ចី ១៨-៦០ ខែ
២. ធនាគារ ប្រៃសណីយ៍កម្ពុជា
- ទំហំកម្ចី ៣០,០០០ ដុល្លារ
- អត្រាការប្រាក់មានការប្រែប្រួលទៅតាមភាពជាក់ស្ដែង
- រយៈពេលកម្ចី ២៤ខែ
៣. ធនាគារប្រេដប៊ែង(ខេមបូឌា)
- ទំហំកម្ចី ១៥,០០០ដុល្លារ
- អត្រាការប្រាក់មានការប្រែប្រួលទៅការចរចារនិងភាពជាក់ស្ដែង
- រយៈពេលកម្ចី ពី៦ខែទៅ៣ឆ្នាំ
៤. ធនាគារជីពម៉ុង
- ទំហំកម្ចី ៣០,០០០ដុល្លារ
- អត្រាការប្រាក់មានប្រែប្រួលទៅតាមភាពជាក់ស្ដែង
- រយៈពេលកម្ចី ៥ឆ្នាំ
៥. គ្រឹះស្ថានមីក្រូហិរញ្ញវត្ថុ រ៉ូយ៉ាល់ ម៉ាយក្រូហ្វាយនែន
- ទំហំកម្ចីស្មើនឹង ៦ដងនៃប្រាក់ខែ ឬ ១០,០០០ដុល្លារ
- អត្រាការប្រាក់ ១.៥% ក្នុងមួយខែ ឬ ១៨%ក្នុងមួយឆ្នាំ
- រយៈពេលកម្ចី ៣៦ ខែ
បើទោះបីជាបច្ចុប្បន្ននេះនៅតាមធនាគារមានសេវាកម្ចីងាយស្រួលក៏ពិតមែនប៉ុន្តែប្រិយមិត្តមិនគួរខ្ចីលុយយកមកចំណាយចោលឡើយ Business Cambodia សូមលើកទឹកចិត្តឱ្យបងប្អូនខ្ចីលុយដើម្បីតែការបង្កើនចំណូល ដូចជាយកមកចាប់ផ្ដើមឬពង្រីកមុខរបរ មិនមែនខ្ចីដើម្បីបង្កើនបំណុលទេ។
អត្ថបទដោយ៖ សូ សុខលី
|
{
"spider_name": "businesscambodia",
"scrape_at": "2025-06-14_19:40:49",
"date_created": "2022-05-06T08:47:08.539Z",
"category": "ហិរញ្ញវត្ថុ",
"views": 22425,
"author": {
"first_name": "Toeuy",
"last_name": "Hong",
"email": "hongteouy@gmail.com"
},
"quality_warning": [
"noisy",
"short_sentences"
]
}
|
ដានជើងសហគ្រិន! មហាសេដ្ឋីគ្រាក់ៗ៣រូប ប្រាប់គន្លឹះសម្ងាត់៤យ៉ាងគេចពីបរាជ័យ ពេលរកស៊ីថ្មីថ្មោង
|
https://business-cambodia.com/articles/advice-for-ensuring-your-startup-doesn-t-fail
|
ការចាប់ផ្ដើមអាជីវកម្មថ្មីថ្មោង (start-up) គឺមានអត្រាប្រឈមនឹងហានិភ័យ នៃការដួលបិទទ្វារទៅវិញខ្ពស់បំផុត ជាពិសេសក្នុងករណីដែលក្បាលម៉ាស៊ីនដឹកនាំ មិនទាន់មានជំនាញច្បាស់លាស់ បទពិសោធន៍ច្រើនលើវិស័យដែលខ្លួនកំពុងធ្វើ។
បើយោងតាម Investopedia.com មានកត្តាជាច្រើនយ៉ាង ដែលនាំឱ្យអាជីវកម្មមួយបរាជ័យ ក្នុងនោះរួមមានដូចជា៖ ការអស់ធនធានសម្រាប់ទ្រទ្រង់អាជីវកម្ម ការចូលខុសទីផ្សារ កង្វះការស្រាវជ្រាវ ការចាប់ដៃគូអាជីវកម្មមិនបានត្រឹមត្រូវ ការធ្វើទីផ្សារមិនមានប្រសិទ្ធភាព និងគ្មានជំនាញលើវិស័យដែលខ្លួនកំពុងធ្វើ បូករួមនឹងកត្តាមួយចំនួនផ្សេងទៀត។
ក្រឡេកមកមើលពីដានជើងសហគ្រិន៣រូបរួមមានលោក Elon Musk, Richard Branson, Jeff Bezos បានបង្ហាញនូវគន្លឹះសម្ងាត់ចំនួន ៤យ៉ាង ដែលអាចជួយឱ្យអាជីវកម្មបង្កើតថ្មី បានបញ្ចៀសខ្លួនពីភាពបរាជ័យបានរួមមានដូចជា៖
១. កំណត់ចក្ខុវិស័យដោះស្រាយបញ្ហាឱ្យច្បាស់លាស់
ការធ្វើអាជីវកម្ម មិនមែនព្រោះតែមើលឃើញនូវផលចំណេញជាធំនោះទេ ពោលគឺការធ្វើអាជីវកម្ម គឺដើម្បីដោះស្រាយបញ្ហារបស់មនុស្សជាតិ។ ពេលណាដែលអាជីវកម្មយើងអាចជួយដោះស្រាយ បញ្ហារបស់មនុស្សកាន់តែធំ កាន់តែច្រើន នោះប្រាក់នឹងរត់មករកគាត់តាមក្រោយជាក់ជាមិនខាន។ ជាមួយនឹងយុទ្ធសាស្ត្រនេះ លោក Elon Musk អាចបង្កើតអាណាចក្រដែលមានតម្លៃរាប់ពាន់លានដុល្លារ នៅក្នុងវិស័យសេវាកម្មហិរញ្ញវត្ថុ រថយន្ត ថាមពល និងឧស្សាហកម្មអវកាស។ សម្រាប់សេដ្ឋី Elon Musk លោកបានបង្ហើបក្បួននៃការមើលបញ្ហាប្រៀបបីដូចជាដើមឈើមួយដើម ពោលគឺត្រូវស្វែងយល់ពី ឫស ពីដើម ពីមែកឈើធំៗ មុននឹងឈានដល់ការសម្លឹងពីស្លឹក ដែលនេះមានន័យថាត្រូវមើលពីរចនាសម្ព័ន្ធបញ្ហា និងផ្ដោតលើបញ្ហាធំៗ សំខាន់ៗមុនបញ្ហាតូចៗ។
២. រៀបចំដំណើរការចក្ខុវិស័យរបស់អ្នកឱ្យល្អ
ត្រង់ចំណុចនេះ គឺបន្ទាប់ពីកំណត់ចក្ខុវិស័យ ដឹងពីអ្វីដែលចង់បាន បញ្ហាដែលត្រូវនឹងដោះស្រាយហើយ គឺឈានចូលដល់ជំហានទី២នេះ គឺការរៀបចំនូវផែនការសកម្មភាពត្រូវធ្វើ ជំហានត្រូវដើរឱ្យបានច្បាស់លាស់ និងធនធានមនុស្សដែលអាចនឹងមកជួយសម្រេចគោលដៅ ដែលអ្នកចង់បាន។ ការធ្វើផែនការសកម្មភាពនេះ ត្រូវធ្វើជាលាយល័ក្ខអក្សរ ដែលមានន័យថា មិនមែនគ្រាន់តែគិតក្នុងខួរក្បាលនោះទេ ពោលគឺត្រូវសរសេរវាដាក់លើក្រដាស ទើបវាអាចឱ្យយើងចងចាំបានច្បាស់លាស់ និងងាយស្រួលគិតវិភាគ។ សម្រាប់មហាសេដ្ឋីអង់គ្លេស Branson មានប្រសាសន៍ថា “គំនិតដែលមិនបានកត់ត្រាទុក គឺជាគំនិតដែលបាត់បង់។ នៅពេលគំនិតថ្មីៗផុសចេញមក អ្នកត្រូវប្រញាប់ចាប់យក និងកត់ត្រាវាទុក”។
៣. ផ្តោតលើគោលដៅ
កុំងាយបែកអារម្មណ៍ទៅផ្ដោតលើអ្វីផ្សេងក្រៅពីគោលដៅ ពោលគឺអ្នកត្រូវផ្ដោតអារម្មណ៍ ប្រមូលចិត្តគំនិត ថាមពល១០០% ផ្ដោតលើគោលដៅដែលអ្នកបានកំណត់ទុក។ មួយវិញទៀត អ្នកត្រូវគិតផ្ដោតលើគោលបំណងអាជីវកម្ម វិសាលភាព និងការប្រកួតប្រជែង និងជៀសចេញពីការរំខាននានា ដែលនាំឱ្យអ្នកបាត់បង់ចំណង់ក្នុងការសម្រេចគោលដៅ ឬបណ្ដាលឱ្យអ្នកមានភាពអសកម្មក្នុងភារកិច្ចរបស់ខ្លួន។
៤. កុំតក់ក្រហល់ក្នុងការពង្រីកខ្លួនខ្លាំងពេក បើមិនទាន់រឹងមាំគ្រប់គ្រាន់
ការពង្រីកខ្លួនបានលឿន គឺជារឿងល្អ ប៉ុន្តែមិនមែនមានន័យថា ម្ចាស់អាជីវកម្មគិតតែខំប្រឹងពង្រីកខ្លួន ទាំងដែលមិនស្គាល់ខ្លួនឯង មិនចេះប៉ាន់ស្មានកម្លាំង រហូតធ្វើឱ្យមានចន្លោះប្រហោងនៃការគ្រប់គ្រងមិនគ្រប់ជ្រុងជ្រោយ ដែលជាហេតុធ្វើឱ្យអាជីវកម្ម ដួលរលំទៅវិញយ៉ាងឆាប់រហ័សផងដែរ។ ត្រូវកសាងគ្រឹះឱ្យរឹងមាំ ត្រៀមខ្លួនឱ្យរួចរាល់ ជាពិសេសពង្រឹងការគ្រប់គ្រងឱ្យមានប្រសិទ្ធភាពជាមុនសិន ចាំពង្រីកខ្លួនតាមក្រោយ ទើបអាជីវកម្មមានភាពរឹងមាំ រីកចម្រើនបានយូរអង្វែង៕
|
{
"spider_name": "businesscambodia",
"scrape_at": "2025-06-14_19:40:49",
"date_created": "2022-05-06T07:48:52.384Z",
"category": "ភាពជាអ្នកដឹកនាំ",
"views": 527,
"author": {
"first_name": "ឡុង",
"last_name": "វឌ្ឍនៈ",
"email": "longvathanak007@gmail.com"
},
"quality_warning": [
"noisy"
]
}
|
ក្រុមហ៊ុន ប៉េង ហួត គ្រុប បរិច្ចាគថវិកាចំនួន ២០ម៉ឺនដុល្លារអាមេរិក ជូនកាកបាទក្រហមកម្ពុជាក្នុងឱកាសខួបទី១៥៩ ទិវាពិភពលោកកាកបាទក្រហម និងអឌ្ឍចន្ទក្រហម
|
https://business-cambodia.com/articles/peng-huoth-group-donates-us-200-000-to-the-cambodian-red-cross
|
កាលពីព្រឹកថ្ងៃទី០៥ ខែឧសភា ឆ្នាំ២០២២ នេះ ក្រុមហ៊ុន ប៉េង ហួត គ្រុបបានចូលរួមបរិច្ចាគថវិកាចំនួន ២០ ម៉ឺនដុល្លារអាមេរិក ជូនកាកបាទក្រហមកម្ពុជា ក្នុងឱកាសខួបទី១៥៩ ទិវាពិភពលោកកាកបាទក្រហម និងអឌ្ឍចន្ទក្រហម ៨ ឧសភា ឆ្នាំ២០២២ ក្រោមប្រធានបទ «ទាំងអស់គ្នារួមជាមួយកាកបាទក្រហមកម្ពុជា ដោះស្រាយបញ្ហាប្រឈមនានា និងបន្តពង្រឹងភាពធនសហគមន៍» ។
យុទ្ធនាការដើម្បីបន្ដប្រតិបត្ដិការមនុស្សធម៌នេះគឺពិតជាសំខាន់យ៉ាងខ្លាំង ដែលបគ្គលគ្រប់រូបគួរចូលរួមប្រត្តិបត្តិ ដើម្បីបានជួយស្រោចស្រង់ជីវិតរបស់ប្រជាពលរដ្ឋដែលរាប់ម៉ឺនលាននាក់ដែលកំពុងទទួលរង់ផលប៉ះពាល់ពីជំងឺកូវីដ-១៩ ជាពិសេស ក៏ដូចជាប្រជាពលរដ្ឋងាយរងគ្រោះបំផុតដោយប្រការផ្សេងៗទូទាំងប្រទេសកម្ពុជា ។
ទាក់ទងទៅនឹងប្រតិបត្ដិការមនុស្សធម៌នេះផងដែរ គេសង្កេតឃើញក្រុមហ៊ុន ប៉េង ហួត គ្រុប ដែលត្រូវបានគេស្គាល់ថាជាក្រុមអភិវឌ្ឍអចលនទ្រព្យឈានមុខគេក្នុងតំបន់ ដែលតែងតែផ្ដោតសំខាន់ទៅលើគុណភាព និងសេវាកម្ម ព្រមទាំងបរិស្ថានបៃតង និងកិច្ចការសង្គម ដែលមានស្ថាបនិក និងទឹកចិត្តដ៏ប្រពៃរបស់ថ្នាក់ដឹកនាំក្រុមហ៊ុនប្រកាន់ភ្ជាប់ជាមួយទស្សនទាន ការចែករំលែក និងការជួយគ្នាក្នុងគ្រាលំបាកគឺជាយុទ្ធសាស្ត្រចំបងដែលក្រុមហ៊ុនតែងតែចូលរួមទោះស្ថិតក្នុងកាលៈទេសៈលំបាកយ៉ាងណាក៏ដោយ ។
ជាក់ស្ដែងដើម្បីអបអរសាទរ ខួបទី១៥៩ ទិវាពិភពលោកកាកបាទក្រហម និងអឌ្ឍចន្ទក្រហម ២០២២ ក្រុមហ៊ុន ប៉េង ហួត គ្រុប ក៏បានចូលរួមបរិច្ចាគថវិកាចំនួន ២០ម៉ឺនដុល្លារអាមេរិក ជូនកាកបាទក្រហមកម្ពុជា ដែលនេះគឺពិតជាបង្ហាញឱ្យឃើញនូវទឹកចិត្តដ៏ថ្លៃថ្លារបស់ក្រុមហ៊ុន និងថ្នាក់ដឹកនាំទៅលើការយកចិត្តទុកដាក់ និងខ្វាយខ្វល់ទៅលើទុក្ខលំបាករបស់ប្រជាពលរដ្ឋដែបាននឹងកំពុងតែរងគ្រោះដោយប្រការណាមួយផ្សេងៗ និងប្រឈមជាមួយទុក្ខលំបាកផ្សេងៗផងដែរ ។
ស្ថិតក្នុងបរិយាកាសនៃការប្រគល់ថាវិកាជូនតំណាងកាកបាទក្រហមកម្ពុជា ក្នុងឱកាសខួបទី១៥៩ ទិវាពិភពលោកកាកបាទក្រហម និងអឌ្ឍចន្ទក្រហម ៨ ឧសភា ឆ្នាំ២០២២ កាលពីព្រឹកមិញនេះ លោកឧកញ៉ា ថៃ ម៉េងលី អគ្គនាយកក្រុមហ៊ុន ប៉េង ហួត គ្រុប បានបង្ហាញចំណាប់អារម្មណ៍ថា៖ “ ការជួយគ្នា និងការជួយដល់សង្គមក្នុងគ្រាលំបាកគឺជាអ្វីដែលបុគ្គលគ្រប់រូបមិនត្រូវមើលរំលងអំពីទុក្ខលំបាកគ្នានោះទេ ផ្ទុយទៅវិញគឺយើងត្រូវតែគិតគូរ យកចិត្តទុកដាក់ មានក្តីអាណិតស្រលាញ់ និងចេះជួយគ្នាទៅវិញទៅមក ដោយឈរលើសាមគ្គីជាធ្លុងមួយក្នុងស្មារតីជួយគ្នា ជាក់ស្ដែដូចដែលនៅក្នុងកាលៈទេសៈដែលប្រទេសជាតិ និងពិភពលោកបាននឹងកំពុងជួបប្រទះនឹងគ្រោះភ័យនៃការរាតត្បាតពីជំងឺកូវីដ-១៩។ ”
លោកឧកញ៉ាក៏បានថ្លែងអំណរគុណដល់ថ្នាក់ដឹកនាំរដ្ឋាភិបាល ជាពិសេសស្ថាប័នកាកបាទក្រហមកម្ពុជា ដែលមានសម្ដេចកិត្តិព្រឹទ្ធបណ្ឌិត ព្រមទាំងថ្នាក់ដឹកនាំទាំងអស់បានខិតខំប្រឹងប្រែងដឹកនាំការងារមនុស្សធម៌ ដើម្បីជួយដល់ជនរងគ្រោះ និងទុក្ខលំបាករបស់ប្រជាពលរដ្ឋទូទាំងប្រទេសកម្ពុជា ។ ជាមួយគ្នានេះដែរ លោកឧកញ៉ាក៏បានជូនពរដល់ប្រជាពលរដ្ឋទាំងអស់ ជាពិសេសបងប្អូនប្រជាពលរដ្ឋដែលកំពុងតែរងគ្រោះដោប្រការផ្សេងៗ និងទុក្ខលំបាកនានាឱ្យឆាប់បានធូស្បើយពីបញ្ហា និងទទួលបានជំនួយផ្សេងៗជាច្រើនទៀតពីសប្បុរសធម៌ ។
គួររំលឹកផងដែរថា៖ នាពេលកន្លងមក ក្រុមហ៊ុន ប៉េង ហួត គ្រុប តែងតែចូលរួមបរិច្ចាគថវិកាជារៀងរាល់ឆ្នាំជាមួយកាកបាទក្រហមកម្ពុជាក្នុងឱកាសខួប “ ទិវាពិភពលោកកាកបាទក្រហម និងអឌ្ឍចន្ទក្រហម ៨ ឧសភា ” ហើយក៏តែងតែបានចូលរួមឧបត្ថម្ភថវិកាជួយដល់យុទ្ធនាការផ្សេងៗរបស់ប្រមុខរាជរដ្ឋាភិបាល រួមជាមួយការជួយឧបត្ថម្ភដល់កម្មវិធីសប្បុរសជាច្រើនទៀត។ ក្រៅពីនោះថ្មីៗនេះ ក្រុមហ៊ុនក៏បានចូលរួមក្នុងការងារសង្គមជាច្រើនទៀតរួមមាន៖ ពិធីសម្ពោធដាក់ឱ្យប្រើប្រាស់ជាផ្លូវការ ផ្លូវបេតុង ៧០B ចំនួន ០១ខ្សែថ្មី ប្រវែង ១៦,១៣៣ គ.ម បន្ថែមពីលើកំណាត់ផ្លូវប្រវែងប្រមាណជាង ៥ គ.ម ដែលបានសាងសង់រួចរាល់តាំងពី ឆ្នាំ២០១៣ ព្រមទាំងពិធីបើកការដ្ឋានសាងសង់ស្ពានបេតុងចំនួន ០៩កន្លែង ស្ថិតនៅក្នុង ស្រុកស្រីសន្ធរ ខេត្តកំពង់ចាម ពិធីសម្ពោធ និងប្រគល់អគារសិក្សាមួយខ្នង ដែលជាជំនួយសាងសង់ក្រោមការឧបត្ថម្ភរបស់ក្រុមហ៊ុន បុរី ប៉េង ហួត រួមទាំងសម្ភារសិក្សា និងសម្ភារប្រើប្រាស់មួយចំនួនទៀតដល់ការមូលនិធិទ្រទ្រង់កុមារកម្ពុជា (CCAFO) និងមជ្ឈមណ្ឌលមាតុភូមិខ្មែរ ស្ថិតនៅក្នុង ស្រុកឧដុង្គ ខេត្តកំពង់ស្ពឺ និងការចូលរួមកម្មវិធី " រត់ប្រណាំងមេត្រីភាពបរិស្ថានលើកដំបូងលើភ្នំគូលែន " ក្រោមកិច្ចសហការជាមួយក្រសួងបរិស្ថាន និងក្រសួងទេសចរណ៍ ចូលរួមកម្មវិធីអង្ករប្ដូរយកសំណល់ប្លាស្ទិក និងកម្មវិធីអង្ករប្ដូរយកការសិក្សាផងដែរ។ល៕
|
{
"spider_name": "businesscambodia",
"scrape_at": "2025-06-14_19:40:49",
"date_created": "2022-05-06T07:12:56.755Z",
"category": "PR",
"views": 618,
"author": {
"first_name": "Sopheak",
"last_name": "Pich",
"email": "sopheakpich653@gmail.com"
},
"quality_warning": [
"noisy"
]
}
|
ទិញទំនិញហើយ ទុកវិក្កយបត្រផង! ថតផ្ញើអគ្គនាយកពន្ធដារ អាចនឹងមានភ័ព្វសំណាងត្រូវរថយន្ត Mazda
|
https://business-cambodia.com/articles/general-director-of-taxation-may-be-lucky-for-mazda
|
កាលពីថ្ងៃទី០៥ ខែឧសភា ឆ្នាំ២០២២ ម្សិលមិញនេះ អគ្គនាយកដ្ឋានពន្ធដារបានរៀបចំពិធីដាក់ឱ្យប្រើប្រាស់នូវកម្មវិធីវិក្កយបត្រនាំសំណាង (GDT Lucky Draw App) របស់អគ្គនាយកដ្ឋានពន្ធដារ ក្រោមអធិបតីភាពដ៏ខ្ពង់ខ្ពស់របស់ឯកឧត្តម គង់ វិបុល ជារដ្ឋមន្រ្តីប្រតិភូអមនាយករដ្ឋមន្រ្តី និងជាប្រតិភូរាជរដ្ឋាភិបាលទទួលបន្ទុកជាអគ្គនាយកនៃអគ្គនាយកដ្ឋានពន្ធដារ។
នៅនោះការសម្ពោធកម្មវិធី GDT Lucky Draw Application នេះផងដែរ គឺធ្វើឡើងនៅក្នុងគោលបំណងឱ្យប្រជាពលរដ្ឋទាំងអស់ដែលបានទិញទំនិញដែលមានវិក្កយបត្រអាចថតដាក់ចូលទៅនៅក្នុង App ខាងលើដើម្បីមានភ័ព្វសំណាងឈ្នះរង្វាន់ធំៗជាច្រើន ព្រមទាំងត្រូវរង្វាន់រថយន្ត Mazda ស៊េរីទំនើបចំនួន ២គ្រឿងផងដែរ។
ឯកឧត្តម គង់ វិបុល បានមានប្រសាសន៍ថា សម្រាប់កម្មវិធីវិក្កយបត្រនាំសំណាង (GDT Lucky Draw Application) នេះគឺជាគំនិតផ្តួចផ្តើមថ្មីមួយ ដែលផ្តល់លទ្ធផលឱ្យប្រជាពលរដ្ឋទាំងអស់ចូលរួមចំណែងពង្រឹងការគ្រប់គ្រងប្រមូលចំណូលពន្ធនិងកសាងជាតិទាំងអស់គ្នា ហើយមានឱកាសទទួលបានសំណាងឈ្នះរង្វាន់យ៉ាងច្រើន។
ចំពោះប្រជាជនដែលបានទិញទំនិញហើយមានវិក្កយបត្រ អាចថតរូបនិង Upload ដែលទទួលបានពីគ្រប់សហគ្រាស និងមានឱកាសទទួលបានរង្វាន់នានាជាច្រើនពីអគ្គនាយកដ្ឋានពន្ធដារ ដោយអ្នកទាំងអស់គ្នាអាច Download កម្មវិធី (GDT Lucky Draw Application) ពីក្នុង Play Store ឬ App Store រួចដំឡើងប្រើប្រាស់ ដោយថតរូបវិក្កយបត្រដោយប្រើទូរស័ព្ទដៃ និងបញ្ចូលចូលក្នុងកម្មវិធីជាការស្រេច។
ចំណែក រង្វាន់ចំពោះប្រជាជនដែលបានថតវិក្កយបត្រផ្ញើជូនអគ្គនាយកដ្ឋានពន្ធដារ គឺនឹងរៀបចំចាប់ឆ្នោតរៀងរាល់៦ខែម្តង ដោយមានរង្វាន់យ៉ាងច្រើនក្នុងនោះមានដូចជា៖
រថយន្ត Mazda Pick Up ស៊េរីទំនើប ចំនួន ២រង្វាន់
ម៉ូតូ Honda Dream ចំនួន ១០រង្វាន់
ទូរស័ព្ទដៃ Iphone 13 Pro ចំនួន ១០រង្វាន់
រង្វាន់ចុងក្រោយនោះគឺ ទូរទស្សន៍ LG ចំនួន ២០រង្វាន់៕
|
{
"spider_name": "businesscambodia",
"scrape_at": "2025-06-14_19:40:49",
"date_created": "2022-05-06T07:07:38.783Z",
"category": "ចាប់ផ្តើមអាជីវកម្ម",
"views": 12892,
"author": {
"first_name": "ធី",
"last_name": "ស្រីល័ក្ខ",
"email": "sreyleakthy998@gmail.com"
},
"quality_warning": [
"noisy"
]
}
|
រដ្ឋមន្រ្ដីក្រសួងដែនដីបញ្ជាក់ថា ដីធ្លីទូទាំងប្រទេសកម្ពុជា បានចុះបញ្ជី និងផ្ដល់កម្មសិទ្ធសរុបជាង៩២%ហើយ
|
https://business-cambodia.com/articles/land-title-in-cambodia-
|
ការចុះបញ្ជីកម្មសិទ្ធដីធ្លីពិតជាមានសារៈសំខាន់ណាស់សម្រាប់បុគ្គលដែលជាម្ចាស់ដី ព្រោះការចុះបញ្ជីនេះគឺធ្វើឲ្យអ្នកមានសិទ្ធពេញលេញនៅក្នុងការប្រើប្រាស់ដីតាមតម្រូវការ និងបញ្ចៀសបញ្ហាជំលោះដីធ្លីជាដើម។ ហើយកន្លងមកនេះ ការចុះបញ្ជីដីធ្លីនេះក៏ត្រូវបានរាជរដ្ឋាភិបាលយកទុកដាក់យ៉ាងខ្លាំងនៅក្នុងការធ្វើជូនប្រជាពលរដ្ឋតាមមូលដ្ឋាន។ ជាក់ស្ដែងតាមលើកឡើងពីមន្ដ្រីជាន់ខ្ពស់ក្រសួងដែនដី នគរូបនីយកម្ម និងសំណង់ គិតមកដល់ឆ្នាំ២០២២ នេះ ការចុះបញ្ជីដីធ្លីនៅទូទាំងប្រទេសកម្ពុជា សម្រេចបានជាង ៩២ ភាគរយហើយនៃក្បាលសរុប ៧ លាន។
យោងតាមប្រសាសន៍របស់ ឯកឧត្តម ជា សុផារ៉ា ឧបនាយករដ្ឋមន្ត្រី រដ្ឋមន្ត្រីក្រសួងរៀបចំដែនដី នគរូបនីយកម្ម និងសំណង់ ក្នុងកម្មវិធីបញ្ចុះបឋមសិលាបើកការដ្ឋានសាងសង់គម្រោងវិនិយោគមជ្ឈមណ្ឌល ភស្តុភារកម្ម និងកំពង់ផែពហុបំណងកាលពីថ្ងៃទី០៥ ខែឧសភា ឆ្នាំ២០២២ បញ្ជាក់យ៉ាងដូច្នេះថា «សព្វថ្ងៃនេះយើងបានចុះបញ្ជីនិងបានផ្តល់កម្មសិទ្ធជូនដល់ប្រជាពលរដ្ឋនៅទូទាំងប្រទេសបាន៩២,៧%ទៅហើយ មានន័យថាសម្រេចបាន ៦លាន៤សែនក្បាលដី និងនៅសេសសល់តិចតួច»។
ទាក់ទងនឹងបញ្ជីដីធ្លីនេះ ឯកឧត្តមក៏បានបង្ហាញពីគុណប្រយោជន៍ ដែលទទួលបានក្រោយពីការចុះបញ្ជីនេះផងដែរ។ ដោយក្នុងនោះលោកបានបញ្ជាក់ថា ធម្មតាដីដែលអត់មានប័ណ្ណតម្លៃមិនខ្ពស់ដូចដីដែលមានប័ណ្ណកម្មសិទ្ធពេញលេញទេ ហើយដីដែលបានចុះបញ្ជីនេះគឺអាចផ្ទេរមរតកទៅដល់កូនចៅបាន។ ជាមួយគ្នានោះ បើសិនជាប្រជាពលរដ្ឋដែលជាម្ចាស់ដីមានតម្រូវការទុនសម្រាប់ការរកស៊ី វាក៏អាចមានភាពងាយស្រួលនៅពេលយកទៅដាក់បញ្ចាំនៅក្នុងធនាគារដែរ គឺអាចទទួលបានប្រាក់ច្រើនជាងដីដែលគ្មានប័ណ្ណកម្មសិទ្ធ៕
អត្ថបទដោយ: ណើរ ជីណា
|
{
"spider_name": "businesscambodia",
"scrape_at": "2025-06-14_19:40:49",
"date_created": "2022-05-06T06:27:15.092Z",
"category": "អចលនទ្រព្យ",
"views": 296,
"author": {
"first_name": "Bunthoeun",
"last_name": "Koem",
"email": "koembunthoeun10@gmail.com"
},
"quality_warning": [
"noisy",
"short_sentences"
]
}
|
មកស្គាល់មុខរបរថ្មីទាំង៣ ប្រភេទកំពុងត្រូវប៉ាន់នៅស្រុកគេ ហើយនៅស្រុកខ្មែរមិនទាន់មានអ្នកធ្វើច្រើនទេ
|
https://business-cambodia.com/articles/get-to-know-the-three-new-types-of-jobs-that-are-being-evaluated-in-other-countries
|
ឈានចូលមកដល់ឆ្នាំ ២០២២នេះ នៅតែមានអ្នកចង់ចេញរកស៊ីជាច្រើន ប៉ុន្តែនៅមិនទាន់ដឹងថាគួររកស៊ីអ្វីមែនទេ? ថ្ងៃនេះស្ថាបនិក Business Cambodia លោកសំ កុសល បានបង្ហើបអំពីមុខរបរ៣ ដែលកំពុងមានទីផ្សារធំនៅក្នុងកម្ពុជា។ ខាងក្រោមនេះជាមុខរបរ៣ធំៗ៖
១. ហ្វាម៉ាស៊ីអនឡាញ
ស្ថាបនិកចាបក្រហមលោកសំ កុសល បាននិយាយថាមុខរបរហ្វាម៉ាស៊ីអនឡាញជាប្រភេទមុខរបរ លក់ថ្នាំពេទ្យ ដែលនៅបរទេសមានអ្នកធ្វើរួចទៅហើយ ប៉ុន្តែដោយឡែកនៅកម្ពុជាមិនទាន់មានអ្នកធ្វើនៅឡើយទេ។ ហើយហ្វាម៉ាស៊ីអនឡាញនេះទៀតសោត វាពិតជាជួយសម្រួលដល់ប្រជាជនបានច្រើន នៅក្នុងការចំណាយពេលធ្វើដំណើរទៅកន្លែងហ្វាម៉ាស៊ី។
២. លក់ម្ហូបអនឡាញបែបថ្មី
លោក សំ កុសល បន្តទៀតថា នៅកម្ពុជាយើងមាន App ឬវេបសាយជាច្រើនលក់ម្ហូប។ ប៉ុន្តែវាគ្រាន់តែជា ប្រភេទសេវាកម្មដឹកជញ្ជូនម្ហូបតែប៉ុណ្ណោះ។ ហើយត្រង់ចំណុចនេះ ស្ថាបនិកចាបក្រហម លើកទឹកចិត្តដល់ម្ចាស់ហាងផ្ទាល់តែម្ដង ឲ្យមានការកែច្នៃទៅជាម្ហូបអនឡាញដែរ។ ព្រោះបច្ចុប្បន្ននេះមានមនុស្សជាច្រើន មិនមានពេលគ្រប់គ្រាន់ក្នុងការធ្វើម្ហូបដោយខ្លួនឯងទេ។
៣. សិប្បកម្មផលិតទឹកស្វាយ
គ្រូបង្វឹកផ្នែករកស៊ីរូបនេះបានសង្កត់ធ្ងន់ថា សិប្បកម្មផលិតទឹកស្វាយជាគំនិតអាជីវកម្មបែបថ្មីមួយប្រភេទ ដែលមានឱកាសទីផ្សារធំនៅកម្ពុជា។ ម្យ៉ាងទៀត យើងមានផ្លែស្វាយច្រើនណាស់នៅក្នុងស្រុក ដូច្នេះយើងគ្រាន់តែកែច្នៃទៅជាប្រភេទភេសជ្ជៈស្រស់។ ព្រោះថាមានមនុស្សជាច្រើន ស្រឡាញ់សុខភាព ចឹងគេត្រូវការប្រភេទភេសជ្ជៈបែបធម្មជាតិ។
សូមបញ្ជាក់ថា មុខរបរទាំង ៣ ប្រភេទនេះបានកំពុងតែត្រូវប៉ាន់នៅស្រុកគេ ហើយចំណែកប្រទេសកម្ពុជាវិញពុំសូវមានអ្នកធ្វើច្រើនឡើយ ដូច្នេះសម្រាប់បងប្អូនដែលចង់ចេញរកស៊ីហើយមិនដឹងរកស៊ីអ្វី អាចពិចារណាមុខរបរទាំង៣នេះបាន បើឆ្កឹះត្រូវប្រាកដជាអាចរកចំណូលបានច្រើន៕
អត្ថបទដោយ៖ ផល ធារិត
|
{
"spider_name": "businesscambodia",
"scrape_at": "2025-06-14_19:40:49",
"date_created": "2022-05-06T06:15:07.763Z",
"category": "ចាប់ផ្តើមអាជីវកម្ម",
"views": 1736,
"author": {
"first_name": "ធី",
"last_name": "ស្រីល័ក្ខ",
"email": "sreyleakthy998@gmail.com"
},
"quality_warning": [
"noisy"
]
}
|
ធ្លាប់គេមើលងាយ ថារកស៊ីមិនកើត ប្តីប្រពន្ធ១គូហ៊ានជំនះ រហូតបង្កើតបានហាងប្រេនខោអាវខ្លួនឯង
|
https://business-cambodia.com/articles/laolin-phnom-penh-
|
ពេលចេញរកស៊ីដំបូងៗ ទាំងអស់គ្នាប្រហែជាជួបនៅបញ្ហាជាច្រើនរាប់រយជំពូក បញ្ហាទាំងនោះគឺ ការពេបជ្រាយពីសំណាក់មនុស្សនៅជុំវិញខ្លួន ពាក្យខ្លះនិយាយក្នុងគោលបំណងល្អ ធ្វើអោយមានកម្លាំងចិត្ត ប៉ុន្តែបើយើងមានគោលដៅច្បាស់លាស់ ទោះបីគេនិយាយបែបណា ក៏យើងនៅតែមានចិត្តរឹងមាំ ចំពោះអ្វីដែលយើងកំពុងតែធ្វើ ។
តួយ៉ាងប្តីប្រពន្ធមួយគូ គឺអ្នកស្រី ចាន់គឹមលីន និងលោក ឡៅ ឆេង ធ្លាប់បានប្រាប់មកកាន់ក្រុមការងាររបស់ Business Cambodia កាលពីកន្លងទៅ យ៉ាងដូច្នេះថា ពេលចេញរកស៊ីដំបូងៗ ធ្លាប់ត្រូវបានគេមើលងាយ និងពេបជ្រាយគ្រប់បែប យ៉ាង ថាអាជីវកម្មមួយនឹងរកស៊ីមិនទៅមុខទេ ព្រោះគេរកស៊ីច្រើន ហើយមិនឃើញជោគជ័យអ្វីផង ណាមួយបើកលក្ខណៈតូចតាចអញ្ចឹងទៀត តើមានសង្ឃឹមអ្វីក្នុងការដើរទៅមុខបាននោះ ។
លោកស្រីបានបន្ថែមទៀតថា តាមពិតទៅការចាប់ផ្តើមចេញរកស៊ីដំបូងៗ របស់អ្នកស្រីនិងគ្រួសារ គឺមិនខុសអ្វីដែលមនុស្សជាច្រើនបាននិយាយខាងនៅលើនោះឡើយ ពោលគឺអ្នកស្រីបានចាប់ផ្តើម បើកនៅកន្លែងកាត់ដេរសម្លៀកបំពាក់មួយកន្លែងនៅក្នុងផ្ទះ ដែលមានបុគ្គលិកកាត់ដេរមិនដល់១០នាក់ឡើយ ហើយខ្វះខាតស្ទើរតែគ្រប់បែបយ៉ាង បូករួមទាំងការនិយាយពេពជ្រាយទៀតនោះ គឺមានអារម្មណ៍ថាឈឺចាប់ខ្លាំងមែនទែន ។
កូនអ្នករស់នៅក្នុងទឹកដីនាខេត្តប៉ោយប៉ែតរូបនេះបានបន្ថែមទៀតថា ប្រសិនបើយើងមានគោលដៅច្បាស់លាស់ និងមានភាពជឿជាក់លើខ្លួនឯង ទោះមាននរណានិយាយកាត់មុខឬបង្អាប់យ៉ាងណាក៏ដោយ គឺយើងនៅតែមានកម្លាំងចិត្ត និងថាមពលដើរទៅមុខជានិច្ច ព្រោះយើងច្បាស់ជាមួយនឹងខ្លួនឯង និងច្បាស់ជាមួយអាជីវកម្មដែលយើងកំពុងតែរកស៊ីនោះ ។
ដោយសារតែការព្យាយាម និងខំប្រឹងរយៈពេលប្រមាណជាង៥ឆ្នាំ ពីកន្លែងកាត់ដេរមួយដែលធ្លាប់តែខ្វះមុខ ខ្វះក្រោយ ថែមតែមានបុគ្គលិកកាត់ដេរមិនដល់១០នាក់ផងនោះ ប្រែក្លាយទៅជាសិប្បកម្មកាត់ដេរសម្លៀកបំពាក់មួយយ៉ាងទាន់សម័យ នៅក្រោមស្លាកយីហោឈ្មោះថា Laolin កំពុងតែមានការគាំទ្រច្រើនពីសំណាស់យុវវ័យនៅក្នុងស្រុក ។
Laolin គឺជាយីហោនៅក្នុងស្រុកមួយរបស់កូនខ្មែរ ដែលកំពុងតែផលិតសម្លៀកបំពាក់នៅក្នុងស្រុក កាត់ដេរនិងច្នៃម៉ូត ពីសំណាក់ជាងជំនាញៗថែមទាំងចាស់វស្សា ដែលអាចផលិតសម្លៀកបំពាក់ចេញមក បង្ហាញពីផលិតផលរបស់ខ្មែរយើង ដោយមិន Copy គេឡើយ បច្ចុប្បន្នយីហោរបស់កូនខ្មែរមួយនេះ បានបើសាខាធំមួយនៅភ្នំពេញហើយ ។
ទំនាក់ទំនងដោយផ្ទាល់តាមរយៈផេកផ្លូវការរបស់យីហោខាងលើ ៖ Laolin Phnom Penh ឬតាមរយៈលេខ 070888415 / 085304071 (គាំទ្រយីហោខ្មែរយើង គាំទ្រផលិតផលនៅក្នុងស្រុក ជម្រុញការផលិត លើកទឹកចិត្តអ្នករកស៊ី) ។
អត្ថបទដោយ : នៅ ហៀង ប្រធានផ្នែកនិពន្ធជំនាញលក់ Tell : 010785134 ( ខ្ញុំនៅទីនេះគឺដើម្បីជួយយីហោ ក្នុងស្រុក អោយកាន់តែមានអ្នកស្គាល់ជាងមុន និងជួយម្ចាស់យីហោអោយកាន់តែមានអ្នកអោយតម្លៃខ្លាំងឡើង )
|
{
"spider_name": "businesscambodia",
"scrape_at": "2025-06-14_19:40:49",
"date_created": "2022-05-06T05:47:08.395Z",
"category": "កំពូលអ្នកលក់",
"views": 1456,
"author": {
"first_name": "នៅ",
"last_name": "ហៀង",
"email": "932@gmail.com"
},
"quality_warning": [
"noisy"
]
}
|
រដ្ឋមន្រ្ដីក្រសួងដែនដី ប្រកាសហាមយកដីជាង ៣៧០០ ហិចតានៅតំបន់នេះសាងសង់លំនៅដ្ឋាន
|
https://business-cambodia.com/articles/no-build-house-on-this-land-
|
រដ្ឋមន្រ្ដីក្រសួងដែនដី នគរូបនីយកម្ម និងសំណង់ ឯកឧត្ដមឧបនាយករដ្ឋមន្រ្ដី ជា សុផារ៉ា ប្រកាសឲ្យរដ្ឋបាលខេត្ដកំពត ត្រូវរក្សាដីទំហំ ៣ ៧២៦ ហិចតានៅស្រែអំបិល មិនឲ្យមានការកែប្រែដីនេះទៅជាប្រភេទដីផ្សេង ឬសង់លំនៅដ្ឋានឡើយ។ ការលើកឡើងរបស់ឯកឧត្ដម បានធ្វើឡើងនៅក្នុងពិធីបើកការដ្ឋានសាងសង់កំពង់ផែពហុបំណងកំពត តម្លៃ ១ ៥០០ លានដុល្លារ កាលពីថ្ងៃទី៥ ខែឧសភា ឆ្នាំ២០២២។
យោងតាមប្រសាសន៍របស់ឯកឧត្ដមឧបនាយករដ្ឋមន្រ្ដីនៅក្នុងកម្មវិធីខាងលើ បានបញ្ជាក់យ៉ាងដូច្នេះថា «ខ្ញុំសុំឲ្យឯកឧត្ដមអភិបាលខេត្ដ គ្រប់គ្រង់ផ្ទៃដី ដែលអាចផលិតអំបិលបាន ទាំង ៣ ៧២៦ ហិចតានេះ ឲ្យបានល្អ ហើយមិនអនុញ្ញាតឲ្យធ្វើសំណង់ លំនៅដ្ឋាន ឬក៏បញ្ហាកែប្រែប្រភេទដីអ្វីផ្សេងទៀតទេ គឺត្រូវតែរក្សាទុក»។
ការប្រកាសស្នើសុំរបស់ឯកឧត្ដម ជា សុផារ៉ា ទៅកាន់អភិបាលខេត្ដកំពត ឲ្យរក្សាដីស្រែអំបិលទំហំ ៣ ៧២៦ ហិចតានេះ គឺដោយសារដីតំបន់នេះត្រូវបានចាត់ទុកជាទំនិញពិសេសរបស់កម្ពុជា ព្រោះវាអាចផលិតអំបិលបានល្អខ្លាំង។ ឯកឧត្ដមបញ្ជាក់បន្ថែមថា អំបិលធម្មជាតិដែលផលិតនៅស្រែអំបិលខេត្ដកំពតនេះ អាចទប់ស្កាត់ជំងឺពកក ដែលល្អជាងអំបិលនាំចូលពីប្រទេសជិតខាងទៅទៀត បើទោះជាពណ៌អំបិលដែលយើងផលិតនេះ មិនសូវសស្អាតដូចអំបិលនាំចូលក៏ដោយ៕
ដើម្បីទទួលជ្រាបព័ត៌មានបានកាន់តែលម្អិត សូមប្រិយមិត្ដតាមដានសណ្ដាប់ប្រសាសន៍ទាំងស្រុងរបស់ឯកឧត្ដមនៅក្នុងវីដេអូខាងក្រោម៖
អត្ថបទដោយ៖ កឹម ប៊ុនធឿន
|
{
"spider_name": "businesscambodia",
"scrape_at": "2025-06-14_19:40:49",
"date_created": "2022-05-06T04:30:30.119Z",
"category": "អចលនទ្រព្យ",
"views": 15047,
"author": {
"first_name": "Bunthoeun",
"last_name": "Koem",
"email": "koembunthoeun10@gmail.com"
},
"quality_warning": [
"noisy"
]
}
|
Elon Musk ថាស្អប់រឿងមួយនេះខ្លាំងបំផុត លើបណ្តាញសង្គម ខណៈខ្លួនទើបទិញ Twitter ថ្មីៗ
|
https://business-cambodia.com/articles/elon-musk-hates-this-on-social-media
|
មហាសេដ្ឋីលេខមួយមានទ្រព្យច្រើនបំផុតលើលោក Elon Musk ធ្លាប់បានលើកឡើងកាលពីឆ្នាំ ២០១៩យ៉ាងដូច្នេះថា៖ «ខ្ញុំស្អប់ការផ្សាយពាណិជ្ជកម្មរញ៉េរញ៉ៃក្នុងបណ្តាញសង្គមណាស់» ខណៈលោកទើបតែបានចំណាយលុយ ៤៤ពាន់លានដុល្លារ ទិញ Twitter ក្នុងថ្ងៃទី២៥ ខែមេសា ឆ្នាំ២០២២ កាលពីពេលថ្មីៗកន្លងទៅនេះ។
ថ្លែងក្នុងដំណើរការទិញ-លក់ ក្នុងនាមជាម្ចាស់ថ្មីនៃបណ្តាញសង្គមយក្សខាងលើ Elon Musk បានបញ្ជាក់យ៉ាងច្បាស់ថា ការផ្សាយពាណិជ្ជកម្មមិនមែនជារឿងអាទិភាពនោះទេ។ Twitter អាចរកលុយតាមរយៈមធ្យោបាយផ្សេងទៀត ដូចជាការគិតប្រាក់ពីអ្នកប្រើប្រាស់មួយចំនួន។ ក្នុងនោះលោកក៏បានស្នើផងដែរលើការសម្របសម្រួលខ្លឹមសារពាក្យពេចន៍អ្នកប្រើប្រាស់ជុំវិញពាក្យសំដីស្អប់ខ្ពើម ការរើសអើង ការញុះញង់ និងព័ត៌មានមិនពិតជាដើម។
តែទោះជាយ៉ាងណាក៏ដោយ នៅពេលដែលលោក Elon Musk ត្រៀមខ្លួនរួចជាស្រេចដើម្បីកាន់កាប់ Twitter លោកអាចនឹងរកឃើញយ៉ាងឆាប់រហ័សថា Twitter ត្រូវការ Madison Avenue ច្រើនជាងមធ្យោបាយផ្សេងទៀត។ ចំណែកឯការផ្សាយពាណិជ្ជកម្មគឺជាច្រកចំណូលធំមានទំហំប្រហែល ៩០%ឯណោះនៃប្រាក់ចំណូលសរុបរបស់ Twitter។ ការសម្រេចចិត្តរឹតបន្ទឹងលើការផ្សព្វផ្សាយពាណិជ្ជកម្ម របស់លោក Elon Musk បានក្លាយជាមូលហេតុជំរុញឲ្យនាយកប្រតិបត្តិការជាច្រើនរូប រួមទាំងបុគ្គលិកផ្នែកផ្សាយពាណិជ្ជកម្មមិនទទួលបានអារម្មណ៍កក់ក្តៅឡើយ ប៉ុន្តែពួកគេសន្យាថានឹងព្យាយាមឲ្យអស់ពីលទ្ធភាពក្នុងការរកច្រកផ្លូវផ្សេងទៀតដើម្បីបង្កើតទិសដៅប្រភពចំណូលបន្ថែម។ នេះបើយោងតាមការចេញផ្សាយរបស់ទីភ្នាក់ងារសារព័ត៌មាន The New York Time ចុះនាថ្ងៃទី០៥ ខែឧសភា ឆ្នាំ២០២២។
យ៉ាងណាមិញ ភ្លាមៗបន្ទាប់ពីបុរសមានទ្រព្យសម្បត្តិ ២៥៥.១ពាន់លានដុល្លារ បានឈានដល់កិច្ចព្រមព្រៀងទិញ Twitter កាលពីដើមសប្តាហ៍មុន នាយកប្រតិបត្តិរបស់ក្រុមហ៊ុននេះបានចាប់ផ្តើមទាក់ទងអតិថិជនផ្សាយពាណិជ្ជកម្ម យោងតាមឯកសារបទប្បញ្ញត្តិ និងមនុស្សមួយចំនួនដែលបានទទួលសារនោះ។ នាយកប្រតិបត្តិបានផ្ញើអ៊ីមែលធានាថា អាជីវកម្មនឹងដំណើរការដូចធម្មតា ហើយបណ្តាញទំនាក់ទំនងនឹងនៅតែបើកចំហដដែល៕
អត្ថបទដោយ៖ កាន់ ដារ៉ា (ស្មេរពនេចរ) ម្ចាស់ស្នាដៃសៀវភៅ «ក្រដាស១សន្លឹក»
ទំនាក់ទំនងតាមរយៈ៖ Facebook Page: Kan Dara ឬ Telegram: 0964997366
|
{
"spider_name": "businesscambodia",
"scrape_at": "2025-06-14_19:40:49",
"date_created": "2022-05-06T04:11:58.714Z",
"category": "ភាពជាអ្នកដឹកនាំ",
"views": 392,
"author": {
"first_name": "Kan",
"last_name": "Dara",
"email": "kanndara19@gmail.com"
},
"quality_warning": [
"noisy"
]
}
|
យុវជនរូបនេះធ្លាប់ធ្លាក់ខ្លួនសល់លុយ១$អាចកែប្រែវាសនាក្លាយជាសេដ្ឋីក្រោយរកស៊ីរបរប្លែកគេ១នេះ
|
https://business-cambodia.com/articles/ritesh-agarwal-ceo-oyo-rooms
|
ប្រាក់១ដុល្លារតាមធម្មតាទិញកាហ្វេប្រេនៗមិនបាន១កែវទទួលទានផង ប៉ុន្តែប្រាក់១ដុល្លារក៏បានកែប្រែវាសនាយុវជន ជនជាតិឥណ្ឌារូបនេះឱ្យក្លាយជាមហាសេដ្ឋី ក្រោយពេលធ្លាក់ខ្លួនសល់លុយជាប់ខ្លួនខ្ទង់១ដុល្លារ រហូតអាចផុសចេញនូវ គំនិតរកស៊ីលើមុខរបរដ៏ពិសេសមួយគឺការបង្កើតកម្មវិធីកក់សណ្ឋាគារឈ្មោះថា OYO Rooms។ តើអតីតយុវជនតោកយ៉ាករូបនេះ ប្រើក្បួនអ្វីដែរជាមួយក្បួន១ដុល្លារប្រែវាសនាជាមហាសេដ្ឋីនេះ?
បើយើងងាកមករំលឹកអំពីប្រវតិ្តរបស់យុវជនរូបនេះបន្តិច លោក Ritesh Agarwal ចាប់កំណើតក្នុងគ្រួសារក្រីក្រមួយក្នុងប្រទេស­ឥណ្ឌា ហើយមានពេលមួយដែលគ្រួសាររបស់លោក គ្មានលុយបង់ថ្លៃផ្ទះជួលនោះទេ។ លោកនិងគ្រួសារត្រូវបានម្ចាស់ផ្ទះបណ្តេញចេញ លែងឱ្យរស់នៅ ប៉ុន្តែជាភ័ព្វសំណាងយុវជនរូបនេះ មានចំណេះដឹងដែលជាទ្រព្យជាប់នឹងប្រាណ ក្នុងខណៈពេលដែលក្នុងហោប៉ៅមានលុយប្រហែល១ដុល្លារប៉ុណ្ណោះ។
ជាក់ស្ដែងក្នុងវ័យ៨ឆ្នាំ លោកអាចមានវិជ្ជាសរសេរកូដយ៉ាងស្ទាត់ជំនាញបាត់ទៅហើយ ដែលនេះហើយជាដើមទុនក្នុងកាលៈទេសៈដ៏លំបាកមួយនេះ រហូតជួយឱ្យលោកអាចចាប់ផ្ដើមអាជីវកម្ម លើវិស័យបច្ចេកវិទ្យា ដែលជាអ្វីដែលលោកមានជំនាញស្រាប់។
លោកក៏បានឃើញឱកាសមួយក្នុងបញ្ហាថា ­­ឥណ្ឌាជាប្រទេសដែលកំពុងអភិវឌ្ឍន៍ កំណើននៃភ្ញៀវទេសចរ ក៏ច្រើន តម្រូវការសណ្ឋាគារក៏ច្រើន ដែលជាហេតុធ្វើឱ្យលោកកើតគំនិតរកស៊ី លើការបង្កើតកម្មវិធីកក់សណ្ឋាគារតាមទូរស័ព្ទឡើងមក។ ពេលដំបូងៗ លោកបានក្លាយជាចំណែកមួយដ៏មានតម្លៃ សម្រាប់សណ្ឋាគារ នៅពេលលោកអាចជួយលក់កន្លែងស្នាក់នៅឱ្យខាងសណ្ឋាគារជាច្រើនបាន ហើយ ខាងសណ្ឋាគារ ក៏បានផ្ដល់ជាភាគរយដល់លោក។
មិនយូរប៉ុន្មានក្នុងឆ្នាំ២០១២ លោកសន្សំប្រាក់បានគ្រប់ល្មម ក៏បានធ្វើការទិញសណ្ឋារគារនោះយកតែម្តងនិងដាក់ឈ្មោះថ្មី និងបន្តលក់សេវាកម្មនៅលើ អេបនិងវេបសាយបែបនេះរហូតការវិនិយោគមួយនេះរីកធំធាត់ក្លាយជាសណ្ឋាគារដ៏ល្បីមួយនៅ­­ឥណ្ឌា។
នេះហើយជាកូនសោនៃជីវិតរបស់យុវជនមានលុយមិនដល់មួយដុល្លាររូបនេះដោយប្រើ ក្បួនហ៊ាន ជំនឿជាក់ ក្បួនឆ្លាត ចេះឆ្មក់ឱកាសក្នុងបញ្ហា កាន់តែអស្ចារ្យនោះត្រង់ថាគាត់ចេះអភិវឌ្ឍន៍ខ្លួនដោយមិនប្រកាន់ថាខ្លួនឋិតនៅបឋមវ័យនោះឡើយ។
គួរបញ្ជាក់ផងដែរថាលោក Ritesh Agarwal បច្ចុប្បន្ននេះជាមហាសេដ្ឋីពាន់លានមួយរូប នៅប្រទេសឥណ្ឌា ដែលមានប្រជាជនច្រើនបំផុតមួយផងដែរក្នុងពិភពលោក ជាមួយនឹងទ្រព្យសម្បត្តិ ៣ ពាន់លានដុល្លារត្រឹមវ័យ ២៦ឆ្នាំ។
តម្លៃអប់រំ៖
១.វ័យណាក៏ជាវ័យរៀនសូត្រដែរ ជីវិតគឺកើតមកដើម្បីរៀនសូត្រពីគ្រប់មជ្ឈដ្ឋានទាំងអស់។
២.យើងមិនអាចដឹងថាវិនាទីខាងមុខនឹងមានរឿងអ្វីកើតឡើងនោះឡើយ ដូច្នេះអ្វីដែលអាចធ្វើបានគួរតែបំពេញអោយអស់លទ្ធភាព។
៣.កុំចុះចាញ់នឹងបញ្ហាដរាបណាអ្នកនៅមានឱកាសមើលថ្ងៃរះ ជីវិតនៅមានសង្ឃឹមជានិច្ច ស៊ូឱ្យយូរ­­­­­ ឥទ្ធិពលកាន់ខ្លាំង។
៤. ដើមទុនដំបូងដែលសំខាន់បំផុត គឺជាគំនិត ចំណេះ ជំនាញ សមត្ថភាព មិនមែនដើមទុនជាលុយ ដែលសំខាន់ជាងគេបំផុតនោះទេ៕
អត្ថបទដោយ ពីង ជូអេង ( ត្រចៀកកាំ )
|
{
"spider_name": "businesscambodia",
"scrape_at": "2025-06-14_19:40:49",
"date_created": "2022-05-06T03:49:38.325Z",
"category": "ភាពជាអ្នកដឹកនាំ",
"views": 653,
"author": {
"first_name": "Kan",
"last_name": "Dara",
"email": "kanndara19@gmail.com"
},
"quality_warning": [
"noisy"
]
}
|
សេចក្តីជូនដំណឹង សម្រាប់អតិថិជន Opennet!
|
https://business-cambodia.com/articles/notice-for-opennet-customers
|
យើងខ្ញុំសូមស្វាគមន៍ ចំពោះអតិថិជន Opennet ដែលនឹងចូលរួមជាសមាជិកបន្ថែមនៃក្រុមគ្រួសាររបស់យើង។
ក្រុមហ៊ុន Ezecom ជាក្រុមហ៊ុនផ្តល់សេវាអ៊ិនធឺណិតលំដាប់ខ្ពស់នៅកម្ពុជា ក្រុមការងាររបស់យើងខ្ញុំ មានជំនាញខ្ពស់ ពោរពេញទៅដោយបទពិសោធន៍ និងតែងតែឈានមុខជានិច្ចជាមួយនឹងការបង្កើតនូវអ្វីថ្មីៗ។ យើងខ្ញុំប្តេជ្ញា និងធានាអោយបាននូវការផ្តល់សក្តានុពលខ្ពស់សម្រាប់បុគ្គលគ្រប់រូប ដៃគូអាជីវកម្ម និងសង្គមជាតិកម្ពុជា ជាមួយនឹងទំហំអ៊ិនធឺណិតខ្ពស់ វិសាលភាពសេវាគ្របដណ្តប់ទូលំទូលាយ ដែលអាចធានាបាននូវអត្ថប្រយោជន៍ខ្ពស់ដល់អតិថិជន។
យោងតាមសេចក្តីប្រកាសព័ត៌មានលេខ ២២០៤២ ឃ.ថ អ/ប ចុះថ្ងៃទី០៥ ខែឧសភា ឆ្នាំ២០២២ អភិបាលបណ្តោះអាសន្ន នៃកូនបំណុលក្រុមហ៊ុន King Technologies Co., Ltd. (Opennet) អតិថិជនទាំងអស់របស់ក្រុមហ៊ុន King Technologies Co., Ltd. (Opennet) ត្រូវបានផ្ទេរមក ក្រុមហ៊ុន Ezecom ចាប់ពីថ្ងៃ ប្រកាសព័ត៌មាននេះតទៅ។
សម្រាប់ពត៌មានបន្ថែមខាងផ្នែកបម្រើសេវាអតិថិជនសូមទំនាក់ទំនងមកកាន់ 023/085 888 181 ព័ត៌មានបន្ថែមៈ ezecom.com.kh
|
{
"spider_name": "businesscambodia",
"scrape_at": "2025-06-14_19:40:49",
"date_created": "2022-05-06T03:11:53.054Z",
"category": "PR",
"views": 165,
"author": {
"first_name": "Sreymom",
"last_name": "Cha",
"email": "sreymomcha069@gmail.com"
},
"quality_warning": [
"tiny",
"noisy"
]
}
|
ដើមខែ ដើមទ្រព្យ! កម្ពុជាទទួលបានគម្រោងវិនិយោគថ្មីចំនួន៦ ខណៈគម្រោងមាន២នៅភ្នំពេញ
|
https://business-cambodia.com/articles/new-project-in-may
|
ដើមខែឧសភា ពោលគឺនៅថ្ងៃទី០៥ ខែឧសភា ឆ្នាំ២០២២នេះ កម្ពុជាទទួលបានគម្រោងវិនិយោគតូចធំសរុបចំនួន ៦ គម្រោង ក្រោយគណៈកម្មាធិការវិនិយោគកម្ពុជានៃក្រុមប្រឹក្សាអភិវឌ្ឍន៍កម្ពុជា បានសម្រេចចេញវិញ្ញាបនបត្រចុះបញ្ជីជាស្ថាពរជូនដល់ក្រុមហ៊ុនដែលបានស្នើសុំវិនិយោគ។ គម្រោងថ្មីទាំង ៦ នេះមានទុនវិនិយោគសរុបជាង ១៥២,៧ លានដុល្លារ និងបានបង្កើតឱកាសការងារជាច្រើនកន្លែងផងដែរ។ ចំពោះគម្រោងទាំងនោះរួមមាន៖
១. ក្រុមហ៊ុន RONG JIN C C CERAMIC CO., LTD. គម្រោងបង្កើតរោងចក្រផលិតឥដ្ឋការ៉ូគ្រប់ប្រភេទ ដែលមានទីតាំងវិនិយោគស្ថិតនៅភូមិអូរត្រាវ ឃុំអណ្តូងថ្ម ស្រុកព្រៃនប់ ខេត្តព្រះសីហនុ មានទុនវិនិយោគប្រមាណ ៧១,៥លានដុល្លារអាមេរិក និងអាចបង្កើតការងារបានចំនួន ៣០៤កន្លែង។
២. ក្រុមហ៊ុន ELITE SOLAR (CAMBODIA) CO., LTD. គម្រោងបង្កើតរោងចក្រផលិតនិងផ្គុំដំឡើងបន្ទះសូឡា ដែលមានទីតាំងវិនិយោគស្ថិតនៅអគារលេខ A10 & A12 ផ្លូវជាតិលេខ៤ ភូមិស្វាយជ្រុំ ឃុំបែកចាន ស្រុកអង្គស្នួល ខេត្តកណ្តាល មានទុនវិនិយោគប្រមាណ ៤៧,២លានដុល្លារអាមេរិក និងអាចបង្កើតការងារបានចំនួន ៩៣៧កន្លែង។
៣. ក្រុមហ៊ុនMAKRO (CAMBODIA) COMPANY LIMITED គម្រោងបង្កើតមជ្ឈមណ្ឌលពាណិជ្ជកម្ម ដែលមានទីតាំងវិនិយោគស្ថិតនៅភូមិបាក់ខែងលើ សង្កាត់បាក់ខែង ខណ្ឌជ្រោយចង្វារ រាជធានីភ្នំពេញ មានទុនវិនិយោគប្រមាណ ១២,៧លានដុល្លារអាមេរិក និងអាចបង្កើតការងារបានចំនួន ១៦១កន្លែង។
៤. ក្រុមហ៊ុន SHENG KA SHIN ELECTRONIC REBORN RESOURCE CO., LTD. គម្រោងបង្កើតរោងចក្រផ្គុំដំឡើងបន្ទះអេឡិចត្រូនិក ដែលមានទីតាំងវិនិយោគស្ថិតនៅភូមិព្រៃក្តួច ឃុំត្រពាំងក្រញូង ស្រុកត្រាំកក់ ខេត្តតាកែវ មានទុនវិនិយោគប្រមាណ ៩,៦លានដុល្លារអាមេរិក និងអាចបង្កើតការងារបានចំនួន ៥០៥កន្លែង។
៥. ក្រុមហ៊ុន LHTL DECORATION (CAMBODIA) CO., LTD. គម្រោងបង្កើតរោងចក្រផលិតនិងផ្គុំដំឡើងខ្សែអំពូលភ្លើងតុបតែងនិងដើមឈើសិប្បនិម្មិតគ្រប់ប្រភេទ ដែលមានទីតាំងវិនិយោគស្ថិតនៅផ្លូវជាតិលេខ៤ ភូមិទេពភិរម្យ ឃុំវាលពន់ ស្រុកថ្ពង ខេត្តកំពង់ស្ពឺ មានទុនវិនិយោគប្រមាណ ៦,២លានដុល្លារអាមេរិក និងអាចបង្កើតការងារបានចំនួន ៣៥៦កន្លែង។
៦. ក្រុមហ៊ុន JBT TECHNOLOGY CO., LTD. គម្រោងបង្កើតរោងចក្រផ្គុំដំឡើងអំពូលភ្លើងពណ៌លម្អគ្រប់ប្រភេទ ដែលមានទីតាំងវិនិយោគស្ថិតនៅភូមិកប់គង សង្កាត់ចោមចៅទី២ ខណ្ឌពោធិ៍សែនជ័យ រាជធានីភ្នំពេញ មានទុនវិនិយោគប្រមាណ ៥,៤លានដុល្លារអាមេរិក និងអាចបង្កើតការងារបានចំនួន ១.១៧៣កន្លែង ៕
អត្ថបទដោយ: ណើរ ជីណា
|
{
"spider_name": "businesscambodia",
"scrape_at": "2025-06-14_19:40:49",
"date_created": "2022-05-05T23:49:35.538Z",
"category": "អចលនទ្រព្យ",
"views": 1227,
"author": {
"first_name": "Bunthoeun",
"last_name": "Koem",
"email": "koembunthoeun10@gmail.com"
},
"quality_warning": [
"noisy"
]
}
|
Rihanna កូនអ្នកលក់ដូរតាមចិញ្ចើមផ្លូវឡើងកូដជាសេដ្ឋិនីអ្នកចម្រៀងទ្រព្យជិត២ពាន់លាន$
|
https://business-cambodia.com/articles/rihanna-millionaire-singer-
|
Rihanna មានឈ្មោះពេញថា Robyn Rihanna Fenty កើតនៅឆ្នាំ១៩៨៨ ក្នុងប្រទេសបាបាដ (Barbados) នាងជាតារាចម្រៀងស្រីដែលមានជាងគេបង្អស់នៅលើពិភពលោក ជាមួយនឹងទ្រព្យសម្បត្តិដល់ទៅ ១ ៧០០ លានដុល្លារ។ មុនពេលទទួលបានជោគជ័យដូចសព្វថ្ងៃនេះ Rihanna បានឆ្លងកាត់នូវរឿងរ៉ាវជីវិតជាច្រើន ដែលប្រិយមិត្តអាចរៀនសូត្រពីរឿងរ៉ាវក៏ដូចជាបទពិសោធន៍របស់នាងបាន។
ដើមឡើយRihanna កើតនៅក្នុងគ្រួសារមួយដែលមានជីវភាពក្រីក្រ ឪពុករបស់គាត់ជាអ្នកលក់ដូរនៅតាមផ្លូវ។ រឿងដែលគួរឱ្យសង្វេគគឺឪពុករបស់នាងគឺជាអ្នកញៀនស្រា ព្រមទាំងប្រើអំពើហិង្សានៅក្នុងគ្រួសារ គាត់តែងតែវាយប្រពន្ធហើយថែមទាំងធ្លាប់វាយRihannaទៀតផង។ ព្រោះតែជួបស្ថានភាពលំបាកឥតឈប់ឈរ នៅអាយុ៨ឆ្នាំ Rihanna ចាប់ផ្ដើមឈឺក្បាលជាខ្លាំង គ្រូពេទ្យក៏បានសន្និដ្ឋានថានាងអាចនឹងមានដុំសាច់។
ជំងឺរបស់ Rihanna បានធូរស្រាលវិញនៅអាយុ១៤ឆ្នាំក្រោយពេលដែលឪពុកម្ដាយរបស់គេបានលែងលះគ្នា។ ម្ដាយរបស់នាងត្រូវធ្វើការពេញម៉ោងដើម្បីរកលុយមកចិញ្ចឹមកូន បណ្ដាលឱ្យ Rihanna ត្រូវធ្វើតួនាទីជាម្ដាយទី២ដើម្បីមើលថែប្អូនៗ។ គេចផុតពីអំពើហិង្សាក្នុងគ្រួសារនាងត្រូវរងនូវការរើសរើងជាខ្លាំងនៅសាលារៀនព្រោះតែនាងជាកូនអ្នកក្រ និងជាមនុស្សដែលមានសម្បុរសខុសពីអ្នកផ្សេង (Rihanna មានសម្បុរស្រអែមតែដោយសារតែជនជាតិបាបាដភាគច្រើនគឺសម្បុរខ្មៅ)។
ក្នុងវ័យជំទង់ Rihanna បានចូលបម្រើការងារជាទាហានរហូតទទួលបានឋានន្តរស័ក ដើម្បីបង្ហាញដល់បុរសថាទោះនាងជាស្រីក៏នាងរឹងមាំដែរ។ នៅអាយុ១៥ឆ្នាំនាងបានឈ្នះការប្រកួតសម្រស់នៅវិទ្យាល័យ Rihanna ដឹងថាខ្លួនឯងមានក្ដីស្រមៃចង់ក្លាយជារាតាសម្រៀង Pop។ នាងចូលចិត្តច្រៀងខ្លាំងណាស់មិនយូរប៉ុន្មាននាងត្រូវបាន Evan Rogers ជាអ្នកផលិតចម្រៀងរបស់សហរដ្ឋអាមេរិកឃើញនិងចាប់អារម្មណ៍ចំពោះសមត្ថភាពនាងជាខ្លាំង គាត់ក៏បាននាំ Rihanna ទៅរស់នៅជាមួយគាត់នៅសហរដ្ឋអាមេរិក។
Evan Rogers បានផ្សព្វផ្សាយពីសមត្ថភាពរបស់ Rihanna ពេញប្រទេស បន្ទាប់មកក្រុមហ៊ុនតន្ត្រី Pop ដ៏ធំមួយឈ្មោះ Def Jam បានចុះកុងត្រាជាមួយនឹង Rihanna។ នៅឆ្នាំ២០០៥ Rihanna បានចេញបទចម្រៀងដំបូងរបស់នាងដែលមានចំណងជើងថា “Pon de Replay” បទនេះទទួលបានចំណាត់ថ្នាក់លេខ២នៅលើ Billboard Hot 100។ ៨ខែក្រោយនាងបានចេញបទ A Girl Like Me ហើយនៅខែមិថុនាឆ្នាំ២០០៧ នាងបានចេញបទ “Umbrella” ហើយបទនេះទទួលបានចំណាត់ថ្នាក់លេខ១នៃតារាង Billboard។ ក្រោយមក Rihanna ទទួលបានជោគជ័យជាបន្តបន្ទាប់នៅក្នុងវិថីជាតារាចម្រៀង Pop របស់នាង។
ក្រៅពីអាជីពជាអ្នកចម្រៀង Rihanna ក៏បានចូលរួមការងារនៅក្នុងបុព្វហេតុមនុស្សធម៌ ការបណ្ដាក់ទុន និងមានអាជីវកម្មផងដែរ។ នាងជាស្ថាបនិកនៃអង្គការមិនរកប្រាក់ចំណេញ Clara Lionel Foundation ជាម្ចាស់Brand គ្រឿងសំអាង Fenty beauty និងជាម្ចាស់ក្រុមហ៊ុនគ្រឿងសំអាងដ៏ប្រណិតឈ្មោះថា LVMH។ លើសពីនេះ Rihanna បានទទួលងារជា ឯកអគ្គរាជទូតតំណាងឱ្យ ប្រទេសបាបាដនៅក្នុងឆ្នាំ២០២១។
មែនទែនទៅមនុស្សយើងម្នាក់ៗជួបនូវរឿងវ៉ាវខុសៗ ក៏មានរឿងពិបាករៀងៗខ្លួន ប៉ុន្តែមនុស្សគ្រប់គ្នាមិនសុទ្ធតែទទួលបានជោគជ័យនៅក្នុងចុងបញ្ចប់ឡើយ។ ដូច្នេះអ្វីដែលចាំបាច់បំផុតសម្រាប់មនុស្សយើងគឺការមានក្ដីស្រមៃ មានគោលដៅហើយខំចាប់ឱកាសនិងខំរកវិធីដើរទៅឱ្យរកក្ដៅស្រមៃនោះ។ ដូចជា Rihanna ទោះបីជានាងកើតនៅក្នុងគ្រួសារក្រីក្រមានស្ថានភាពជីវិតលំបាកប៉ុន្តែនាងនៅតែមានក្ដីស្រមៃ ហើយក្ដីស្រមៃនេះហើយដែលអាចផ្ដល់សង្ឃឹមឱ្យនាងតស៊ូដល់ជោគជ័យបាន។
អត្តបទដោយ៖ សូ សុខលី
|
{
"spider_name": "businesscambodia",
"scrape_at": "2025-06-14_19:40:49",
"date_created": "2022-05-05T10:25:56.692Z",
"category": "ហិរញ្ញវត្ថុ",
"views": 287,
"author": {
"first_name": "Toeuy",
"last_name": "Hong",
"email": "hongteouy@gmail.com"
},
"quality_warning": [
"noisy"
]
}
|
គម្រោងធំៗ ៩ នឹងចូលខ្លួនមកសម្រួលការធ្វើដំណើររបស់ប្រជាជនឲ្យទំនើប ហើយស្រួលជាងមុន
|
https://business-cambodia.com/articles/top-nine-project-in-cambodia-
|
បច្ចុប្បន្ននេះ គម្រោងអភិវឌ្ឍន៍ផ្លូវធំៗនៅកម្ពុជាកំពុងមានច្រើន ទាំងផ្លូវគោក ផ្លូវដែក ផ្លូវអាកាស និងផ្លូវទឹកជាដើម។ គោលដៅនៃការធ្វើផ្លូវទាំងនេះ គឺដើម្បីសម្រួលដល់ការដឹកជញ្ជូន និងធ្វើដំណើររបស់ប្រជាពលរដ្ឋ និងធ្វើឲ្យប្រទេសជាតិរីកចម្រើន។ ថ្មីៗនេះឯកឧត្តមទេសរដ្ឋមន្ត្រី ស៊ុន ចាន់ថុល រដ្ឋមន្រ្តីក្រសួងសាធារណៈការ និងដឹកជញ្ជូនបានលើកឡើង នូវគម្រោងចំនួន៩នៅកម្ពុជា ដែលក្រសួងកំពុងដំណើរការសាងសង់ ខណៈវាជាផ្នែកដ៏សំខាន់ក្នុងការជំរុញកំណើនសេដ្ឋកិច្ចជាតិ ពិសេសសម្រួលដល់ការធ្វើដំណើរ។
ជាក់ស្ដែងកាលពីថ្ងៃទី០៤ ខែឧសភា ឆ្នាំ២០២២ ឯកឧត្តមទេសរដ្ឋមន្ត្រី ស៊ុន ចាន់ថុល រដ្ឋមន្ត្រីក្រសួងសាធារណការ និងដឹកជញ្ជូន ក្នុងជួបពិភាក្សាការងារជាមួយគណៈប្រតិភូនៃក្រុមប្រឹក្សាធុរកិច្ចសហរដ្ឋអាមេរិក-អាស៊ាន(US-ABC) ដឹកនាំដោយឯកឧត្ដម ឯកអគ្គរដ្ឋទូត MiChael W.Chalak អនុប្រធានជាន់ខ្ពស់ និងជានាយកគ្រប់គ្រងប្រចាំតំបន់នៃក្រុមប្រឹក្សាធុរកិច្ចអាស៊ាន-សហរដ្ឋអាមេរិក (US-ABC) ។ ឯកឧត្តមទេសរដ្ឋមន្ត្រី បានធ្វើបច្ចុប្បន្នភាពអំពីវឌ្ឍនភាពនៃគម្រោងសាងសង់ហេដ្ឋា រចនាសម្ព័ន្ធ ដែលបានកំពុងអនុវត្ត និងគម្រោងសាងសង់នាពេលអនាគតទាំង ៩ នោះដូចខាងក្រោម៖
១.គម្រោងពង្រីក និងលើកកម្ពស់គុណភាពផ្លូវជាតិលេខ៥ពីពីរគន្លងទៅបួនគន្លងជាផ្នែកមួយនៃអាស៊ានហាយវ៉េ ដើម្បីតភ្ជាប់កម្ពុជាជាមួយបណ្ដាប្រទេសជិតខាង។
២.គម្រោងស្ថាបនាផ្លូវល្បឿនលឿនពីភ្នំពេញទៅក្រុងព្រះសីហនុ ដែលគ្រោងនឹងបញ្ចប់នៅក្នុងឆ្នាំនេះ។
៣. គម្រោងសាងសង់ផ្លូវល្បឿនលឿនពីភ្នំពេញទៅបាវិត ដែលជាផ្លូវល្បឿនលឿនទី២ នៅកម្ពុជា។
៤.គម្រោងកសាងចំណតផែកុងតឺន័រថ្មីដំណាក់កាលទី១ ដំណាក់កាលទី២ និងដំណាក់កាលទី៣ ដែលអនុញ្ញាតឱ្យនាវាធំៗលើពិភពលោកចូលចត និងដឹកជញ្ជូនទំនិញទៅកាន់បណ្តាប្រទេសនានាលើពិភពលោក ជាពិសេសសហរដ្ឋអាមេរិក។
៥. គម្រោងពង្រីក និងលើកកម្ពស់គុណភាពផ្លូវ ជាតិលេខ៤ ក្រោមហិរញ្ញប្បទានពីធនាគារពិភពលោក ដើម្បីសម្រួលដល់លំហូរពាណិជ្ជកម្ម។
៦.គម្រោង សិក្សាអំពីការធ្វើទំនើបកម្មផ្លូវដែកដែលមានស្រាប់ឱ្យទៅជាផ្លូវដែកល្បឿនលឿនតភ្ជាប់ពីភ្នំពេញទៅកាន់ ប្រទេសថៃ និងទៅកាន់កំពង់ផែសមុទ្រទឹកជ្រៅ ឬសិក្សាប្រព័ន្ធផ្លូវដែកថ្មី។
៧. គម្រោងសិក្សាសមិទ្ធិលទ្ធភាពនៃគម្រោងដឹកជញ្ជូនតាមផ្លូវទឹកត្រង់ពីទន្លេបាសាក់ រាជធានីភ្នំពេញឆ្ពោះទៅកាន់កំពង់ផែឆ្នេរសមុទ្រខេត្តកែប ដែលអាចឱ្យកម្ពុជាដឹកជញ្ជូនទំនិញទៅក្រៅប្រទេស និងជួយកាត់បន្ថយថ្លៃដើមទំនិញ និងចំណេញពេលវេលា។
៨.គម្រោងសាងសង់កំពង់ផែកំពត ដែលបានបើកការដ្ឋានសាងសង់នៅថ្ងៃទី៥ ខែឧសភា ឆ្នាំ២០២២នេះ។
និងទី ៩. គម្រោងអភិវឌ្ឍមជ្ឈមណ្ឌលភស្ភុភារកម្មភ្នំពេញ(PPLC) ដើម្បីជួយធ្វើឱ្យប្រសើរឡើងដល់ប្រព័ន្ធភស្តុភារកម្ម និងការដឹកជញ្ជូនរបស់កម្ពុជា៕
នៅពេលគម្រោងដែលបានរៀនរាប់ទាំង ៩ ខាងលើសម្រេចរួចរាល់ នោះវានឹងចូលរួមជួយសម្រួលដល់ធ្វើការ កាត់បន្ថយការចំណាយ និងពេលវេលាផងដែរ៕
អត្ថបទដោយ: ណើរ ជីណា
|
{
"spider_name": "businesscambodia",
"scrape_at": "2025-06-14_19:40:49",
"date_created": "2022-05-05T09:48:36.233Z",
"category": "អចលនទ្រព្យ",
"views": 252,
"author": {
"first_name": "Bunthoeun",
"last_name": "Koem",
"email": "koembunthoeun10@gmail.com"
},
"quality_warning": [
"noisy"
]
}
|
ដីអាចនឹងឡើងថ្លៃ ខណៈរដ្ឋត្រៀមបើកការដ្ឋានសាងសង់ផ្លូវជាតិ ៣ ខ្សែនេះឲ្យស្រួលធ្វើដំណើរជាងមុន
|
https://business-cambodia.com/articles/three-road-in-cambodia-
|
ផ្លូវជាតិលេខ៣១, ៣៣ និងផ្លូវជាតិលេខ ៤១ នឹងត្រូវបើកការដ្ឋានសាងសង់នាពេលឆាប់ៗខាងមុខ។ នេះបើតាមការលើកឡើងរបស់ឯកឧត្ដម ស៊ុន ចាន់ថុល ទេសរដ្ឋមន្រ្ដី រដ្ឋមន្រ្ដីក្រសួងសាធារណការ និងដឹកជញ្ជូន នៅក្នុងពិធីបើកការដ្ឋានសាងសង់កំពង់ផែពហុបំណងខេត្ដកំពតនៅថ្ងៃទី ៥ ខែឧសភា ឆ្នាំ២០២២ នេះ ។
ថ្លែងក្នុងក្នុងកម្មវីធីនោះដែរ ឯឧត្តមទេសរដ្ឋមន្រ្តី បានជម្រាបជូនថា ការរបើកការដ្ឋានសាងសង់ផ្លូវជាតិលេខ៣១ ផ្លូវជាតិលេខ៣៣ ផ្លូវជាតិលេខ៤១ នឹងត្រូវធ្វើឡើងនៅក្នុងពេលដ៏ខ្លីខាងមុខ ខណៈវានឹងមានអំណោយផលល្អ ក្នុងការតភ្ជាប់មជ្ឈមណ្ឌលភស្តុភារកម្ម និងកំពង់ផែពហុបំណងកំពត ជាមួយតំបន់ផ្សេងៗនៅទូទាំង ប្រទេស និងជាមួយប្រទេសជិតខាងផងដែរ។
សូមជម្រាបថា ផ្លូវជាតិទាំង ៣ ខ្សែនេះគឺជាផ្លូវដ៏សំខាន់ក្នុងការតភ្ជាប់ការដឹកជញ្ជូន និងធ្វើដំណើរនៅក្នុងប្រទេស។ ជាក់ស្ដែង ផ្លូវជាតិលេខ ៤១ ជាផ្លូវតភ្ជាប់ពីផ្លូវជាតិលេខ ៤ មកលេខ ៣ ចាប់ពីចំណុចប្រសព្វថ្នល់ទទឹងក្នុងខេត្តកំពង់ស្ពឺដល់ស្រុកជុំគិរី ខេត្តកំពត ប្រវែងជិត១០០គីឡូម៉ែត្រ។
ចំពោះផ្លូវជាតិលេខ ៣៣ វិញក៏ជាផ្លូវមួយតភ្ជាប់ពីចំណុចប្រសព្វផ្លូវជាតិលេខ៣ ក្នុងភូមិសាស្ត្រក្រុងកំពត ដល់ព្រំដែនកម្ពុជា វៀតណាម មានប្រវែងសរុបជាង៥២គីឡូម៉ែត្រ ខណៈថវិកាដែលត្រូវសាងសង់បានមកពីកម្ចីហិរញ្ញប្បទានពីប្រទេសចិន ដើម្បីបង្កើនភាពធន់ទៅនឹងអាកាសធាតុ និងទ្រទម្ងន់នៃការដឹកជញ្ជូនប្រចាំថ្ងៃ។ ដោយឡែកផ្លូវជាតិលេខ ៣១ ក៏ជាផ្លូវជាតិសំខាន់ផងដែរ ដែលតភ្ជាប់ពីតំបន់បែកគូស ទៅកំពង់ត្រាច។
តាមការបញ្ជាក់ពីឯកឧត្ដម ស៊ុន ចាន់ថុល កាលពីពេលកន្លងមក ការសាងសង់ផ្លូវជាតិទាំង ៣ ខ្សែខាងលើនេះ គឺដើម្បីធ្វើឲ្យហេដ្ឋា រចនាសម្ព័ន្ធប្រទាក់ក្រឡាគ្នា និងតភ្ជាប់ខេត្តកែប ជាមួយផ្លូវជាតិ លេខ៣ ដែលទើបបានសាងសង់ ចប់ជាស្ថាពរនាពេលថ្មីៗ ងាយស្រួលក្នុងការធ្វើដំណើរ និងការដឹកជញ្ជូន កសិផល ឧស្សាហផល ជាពិសេស ទាក់ទាញភ្ញៀវទេសចរណ៍ជាតិ និងអន្តរជាតិ ឱ្យមកទស្សនាខេត្តកែប កាន់តែច្រើនថែមទៀត ដែលនឹងធ្វើឱ្យកំពង់ផែទេសចរណ៍កែប-កោះទន្សាយនេះ មានសកម្មភាព កាន់តែមានភាពមមាញឹក៕
អត្ថបទដោយ៖ ឌឿក ស្រីនុត រតនៈ
|
{
"spider_name": "businesscambodia",
"scrape_at": "2025-06-14_19:40:49",
"date_created": "2022-05-05T09:30:08.285Z",
"category": "អចលនទ្រព្យ",
"views": 2627,
"author": {
"first_name": "Bunthoeun",
"last_name": "Koem",
"email": "koembunthoeun10@gmail.com"
},
"quality_warning": [
"noisy"
]
}
|
មកស្គាល់ប្រភពចំណូលធំៗទាំង១០ច្រក របស់កំពូលសេដ្ឋិនីមានបំផុត១០រូបក្នុងឆ្នាំ២០២២
|
https://business-cambodia.com/articles/richest-women-in-2022
|
ភាគច្រើនយើងធ្លាប់តែឃើញមានមហាសេដ្ឋីជាមនុស្សប្រុស ជាអ្នកជំនួញ អ្នកវិនិយោគលើពាណិជ្ជកម្មធំៗ និងមានកេរ្តិ៍ ឈ្មោះល្បីល្បាញក្នុងសង្គម។ ប៉ុន្តែផ្ទុយទៅវិញមនុស្សស្រីមានទៅអន់ឯណា ក្នុងនាមជាសហគ្រិនសេដ្ឋិនីទាំង១០រូបនេះ បាននិងកំពុងឈរនៅលេខរៀងទាំង១០ដែលមានទ្រព្យសម្បត្តិច្រើនបំផុត។ តើសហគ្រិនស្រ្តីទាំងនេះគឺជាអ្នកណា និងក្តោបក្តាប់ជំនួញអ្វីខ្លះ ទើបអាចមានទ្រព្យសម្បត្តិច្រើនមហាសាលបែបនេះបាន?
១.Francoise Bettencourt Meyers
ស្រី្តជើងឯកលេខមួយរូបនេះជាសេដ្ឋីអ្នកនិពន្ធផង ជាម្ចាស់នៃអាណាចក្រគ្រឿងសម្អាង L'Oréal ដែលជាយីហោយក្សមួយរបស់ប្រទេសបារាំង ព្រមទាំងធ្វើការចែកចាយទៅទូទាំងពិភពលោក។ សេដ្ឋីនីរូបនេះមានទ្រព្យសម្បត្តិប្រមាណ៧៤.៨ពាន់លានដុល្លារហើយក្នុងឆ្នាំ២០២២ នេះបើយោងតាមការចុះផ្សាយរបស់សារព័ត៌មាន Forbes។
២.Alice Walton
អ្នកណាៗមិនស្គាល់ Walmart ដែលជាជម្រុកផ្សារទំនិញដ៏ល្បីរន្ទឺនៅសហរដ្ឋអាមេរិក លោកស្រី Alice Walton គឺជាកូនស្រីរបស់ស្ថាបនិកផ្សារដ៏ធំមួយនេះ។ប្រភពចំណូលមួយភាគធំរបស់លោកស្រីគឺបានមកពីលំហូរចូលនៃសាច់ប្រាក់របស់ផ្សារទំនើបមួយនេះ។ សហគ្រិនស្រ្តីឆ្នើមលេខ២មួយនេះមានទ្រព្យសម្បត្តិសរុប ៦៥.៣លានដុល្លារ និងមានជំនួញគ្រាក់ៗជាច្រើនផងដែរ។
៣.Julia Koch
ជាប់ខ្សែស្រឡាយរាជវង្សចក្រភពអង់គ្លេសក៏ពិតមែន ត្រកូល Julia ក៏មានជំនួញជាច្រើនក្នុងដៃ ទាយាទស្នងមរតក Julia Koch មានរោងចក្រសហគ្រាសឧស្សាហកម្មជាច្រើនក្នុងដៃ។ លោកស្រីមានទ្រព្យសម្បត្តិប្រមាណ៦០ពាន់លានដុល្លារ ក្នុងវ័យ៦០ឆ្នាំ។
៤. MacKenzie Scott
អតីតភរិយា លោក Jeff bezos ស្ថាបនិក Amazon រូបនេះក្លាយជាសប្បុរសជនក្នុងភ្នែកមហាជន។ លោកស្រីបានបរិច្ចោគទឹកប្រាក់ជាច្រើនលានដុល្លារ ដែលប្រភពចំណូលរបស់លោកស្រីទទួលបានមកពីភាគហ៊ុនក្រុមហ៊ុន Amazon របស់អតីតស្វាមីលោកស្រី។ ជាមួយគ្នានេះដែរ ទ្រព្យសម្បត្តិសរុបទាំងអស់មានប្រមាណ ៤៣.៦ ពាន់លានដុល្លារដែលជាទ្រព្យឯកជនរបស់លោកស្រី។
៥.Jacqueline Mars
ស្ករគ្រាប់ M&M’s របស់សហរដ្ឋអាមេរិកដែលជាទីពេញនិយមរបស់ក្មេងៗនៅទូទាំងសកលលោក ស្រ្តីសហគ្រិនរូបនេះហើយដែលនៅពីក្រោយការផលិតភាពរីករាយរបស់ក្មេងៗនិងជាទាយាទស្ថាបនិកក្រុមហ៊ុនស្ករគ្រាប់ និងអាហារកំប៉ុងរបស់សត្វចិញ្ចឹមផងដែរ។ លោកស្រីមានវ័យ ៨២ឆ្នាំ្ហហើយនិងមានទ្រព្យសរុប ៣១.៧ពាន់លាន។៦.Gina Rinehart
ទាយាទស្រីអាជីវកម្មរ៉ែរូបនេះមានក្រុមហ៊ុនជីកយករ៉ែជាច្រើននៅប្រទេសអូស្រ្តាលីនិងជំនួញតូចធំជាច្រើនទាំងក្នុងនិងក្រៅប្រទេសផងដែរ។ លោកស្រីមានទ្រព្យសម្បត្តិទាំងអស់ប្រមាណជាង ៣០.២ ពាន់លានដុល្លារក្នុងឆ្នាំ២០២២នេះ។
៧.Miriam Adelson
ជារាជនីកាស៊ីណូដ៏ធំមួយក្នុងទីក្រុង Las Vegas សហរដ្ឋអាមេរិក។ ស្រ្តីដើមកំណើតអ៊ីស្រាអែលរូបនេះមានទ្រព្យសម្បត្តិប្រមាណ ២៧.៣ ពាន់លានដុល្លារគិតត្រឹមឆ្នាំនេះ។
៨.Susanne Klatten
អាណាចក្រគ្រឿងយន្តដ៏ធំសម្បើមរបស់អាឡឺម៉ង់ BMW ជាផលិតកម្មរថយន្តដ៏ទំនើបមួយ ដែលមានលោកស្រី Susanne ជាទាយាទរបស់ក្រុមហ៊ុននេះ និងជាម្ចាស់រោងចក្រផលិតសារធាតុកាបូនមួយផងដែរ។ លោកស្រីជាមហាសេដ្ឋីលេខមួយនៅអាឡឺម៉ង់និងមានទ្រព្យសម្បត្តិប្រមាណ២៤.៣ ពាន់លានដុល្លារ។
៩.Iris Fontbona
ស្រ្តីមកពីទ្វីបអាមេរិកខាងជើងរូបនេះដែលមានដើមកំណើតជាជនជាតិឈីលី ស្រ្តីដៃដែកក្នុងវិស័យធនាគារ និងឧស្សាហកម្មរ៉ែ ក្នុងប្រទេសឈីលីនេះនិងមានទ្រព្យសម្បត្តិប្រមាណ ២២.៨ពាន់លាន។
១០.Abigail Johnson
នាយកប្រតិបត្តិស្រីនៃក្រុមហ៊ុនប្រឹក្សាវិនិយោគនិងការគ្រប់គ្រងលុយធំមួយរបស់អាមេរិក ស្រ្តីរូបនេះបានទទួលតំណែងពីឪពុករបស់ខ្លួន ព្រមទាំងកាន់ក្តាប់ទ្រព្យសម្បត្តិសរុប ២១.២ពាន់លានផងដែរ៕
|
{
"spider_name": "businesscambodia",
"scrape_at": "2025-06-14_19:40:49",
"date_created": "2022-05-05T08:59:29.110Z",
"category": "ភាពជាអ្នកដឹកនាំ",
"views": 422,
"author": {
"first_name": "ឡុង",
"last_name": "វឌ្ឍនៈ",
"email": "longvathanak007@gmail.com"
},
"quality_warning": [
"noisy"
]
}
|
បុគ្គលិក៣ប្រភេទនេះ ទោះធ្វើការរាប់ឆ្នាំ ក៏ពិបាកឡើងតំណែង ឡើងប្រាក់ខែដូចគេដែរ
|
https://business-cambodia.com/articles/three-types-of-employees-are-difficult-to-get-a-promotion-and-increase-their-salary
|
របៀបរបបនៃការប្រកបការងាររបស់មនុស្សម្នាក់ៗមានលក្ខណៈសម្បត្តិផ្សេងៗតម្រូវទៅតាមកាតព្វកិច្ចដែលខ្លួនបំពេញ។ តែដោយឡែក ក្នុងបែបផែននៃការអនុវត្តការងារទាំងនោះ ក៏មានបុគ្គលជោគជ័យជាហូរហែរខ្លះឡើងតំណែង ខ្លះឡើងប្រាក់ខែជាលំដាប់ ផ្ទុយពីបុគ្គលមួយចំនួនទៀតធ្វើការយូរឆ្នាំនឹងគេដែរ តែប្រាក់ខែមិនសូវជាឡើងដូចគេសោះ។
ជុំវិញកត្តាទាំងនេះ ៣ចំណុចខាងក្រោម នឹងបង្ហាញពីមូលហេតុដែលបុគ្គលិកធ្វើការមួយចំនួន មេមិនងាយតម្លើងប្រាក់ខែឱ្យ៖
១/. ឥរិយាបថមិនល្អ
កន្លែងការងារ ជាធម្មតាខ្លាចណាស់ប៉ះចំបុគ្គលិកដែលមានគំនិតអាត្មានិយម ឆាប់ឆេវឆាវ មិនសូវចុះសម្រុងជាមួយនឹងក្រុមការងារ ទាញយកតែប្រយោជន៍ផ្ទាល់ខ្លួនជាធំ។ បុគ្គលបែបនេះមិនត្រឹមតែមេមិនជួយជ្រោមជ្រែងនោះទេ សូម្បីតែអ្នកធ្វើការជាមួយក៏មិនសូវជាហ៊ានទៅជិតស្និតដែរ។ ម្យ៉ាងវិញទៀត កាលណាបើមានអត្តចរិតមិនល្អហើយ ទង្វើនៅក្នុងកិច្ចការងារប្រចាំក៏ប្រែប្រួលទៅភាពមិនមានទំនួលខុសត្រូវរបស់បុគ្គលនេះដែរ។
២/. មិនអភិវឌ្ឍន៍ខ្លួន
បុគ្គលិកមិនព្រមរីកចម្រើន មិនបើកចិត្តឱ្យទូលាយដើម្បីទទួលយកនូវគំនិតល្អពីអ្នកដទៃ តើធ្វើយ៉ាងណា មានសមត្ថភាពគ្រប់គ្រាន់ដើម្បីឱ្យមេសម្លឹងឃើញហើយផ្តល់តំណែងប្រាក់បន្ថែមឱ្យទៅ។ «ជីវិត គឺជាការរៀនសូត្រ» ហើយត្រូវអនុវត្តន៍រហូតដើម្បីទទួលបានបទពិសោធន៍ថ្មីៗ បើអ្នកនៅតែដដែលពីមួយថ្ងៃទៅមួយថ្ងៃ ធ្វើដូចម្ដេចក្លាយជាបុគ្គលិកលេចធ្លោនៅក្នុងក្រុមហ៊ុនបាន។ មិនពង្រឹងសមត្ថភាព មិនពង្រីកចំណេះដឹង ទោះធ្វើការ១០ឆ្នាំទៀតក៏មុខងារតួនាទីអ្នកនៅតែតំណែងដដែលដែរ។
៣/. មិនអនុវត្តន៍តាមគោលការណ៍ក្រុមហ៊ុន
គ្រប់កន្លែងធ្វើការសុទ្ធតែមានច្បាប់ការងារ បើបុគ្គលិកមិនធ្វើតាមគោលការណ៍ប្រាកដជាត្រូវទទួលពិន័យរបស់ក្រុមហ៊ុនជាមិនខាន។ ម្យ៉ាងវិញទៀតបុគ្គលិកដែលមិនសូវគោរពតាមច្បាប់នេះ មិនត្រឹមតែត្រូវពិន័យក្រុមហ៊ុននោះទេ មេក៏មិនពេញចិត្ត រហូតអាចដល់ថ្នាក់គេបញ្ឈប់ពីការងារក៏មាន។ ដូចន្នេះហើយបុគ្គលិកប្រភេទនេះ គេគិតខ្លាំងណាស់មុខរើសយកមកបម្រើការនៅស្ថាប័នរបស់គេថា តើអាចបំពេញតាមបទបញ្ជាដែលបានកំណត់ដែលឬទេ? ផ្នែកនេះផងដែរ ជាហេតុធ្វើឱ្យស្ថាប័នការងារនីមួយតែងមានកុងត្រាជាមួយបុគ្គលិកថ្មីចំនួន៣ខែ ដើម្បីសាកល្បងពីសមត្ថភាពក៏ដូចជាតស៊ូរបស់គេជាមួយកន្លែងការងារ៕
អត្ថបទដោយ៖ កាន់ ដារ៉ា (ស្មេរពនេចរ) ម្ចាស់ស្នាដៃសៀវភៅ «ក្រដាស១សន្លឹក»
ទំនាក់ទំនងតាមរយៈ៖ Facebook Page: Kan Dara ឬ Telegram: 0964997366
|
{
"spider_name": "businesscambodia",
"scrape_at": "2025-06-14_19:40:49",
"date_created": "2022-05-05T08:32:36.088Z",
"category": "ភាពជាអ្នកដឹកនាំ",
"views": 538,
"author": {
"first_name": "Kan",
"last_name": "Dara",
"email": "kanndara19@gmail.com"
},
"quality_warning": [
"noisy"
]
}
|
ចេញរកស៊ីដំបូង បញ្ហារយជំពូក! ម្ចាស់យីហោ ChriztBen បង្ហើបក្បួនទាំង៨ កាត់បន្ថយហានិភ័យ ពេលចេញរកស៊ី
|
https://business-cambodia.com/articles/to-staret-business-
|
ការចេញរកស៊ីដំបូងៗវាមិនមែនជារឿងងាយស្រួលនោះទេ មិនថាបើកអាជីវកម្មតូចឬធំក៏ដោយ តែងតែមានបញ្ហានៅពីមុខយើងរហូត ជាពិសេសនោះគឺអ្នកដែលត្រៀមចេញរកស៊ីថ្មីថ្មោង ដែលពួកគាត់មិនទាន់មានចិត្តរឹងមាំឡើយ បញ្ហាតិចតួចជួនកាលអាចធ្វើឱ្យគាត់បាក់ទឹកចិត្ត លែងហ៊ានបន្តក្តីស្រមៃខ្លួនឯងក៏មានដែរ ។ តើអ្នកចង់ចេញរកស៊ី ត្រូវត្រៀមអ្វីខ្លះមុនឈានជើងចូលទៅក្នុងវិស័យមួយដែលថ្មី ដើម្បីកាត់បន្ថយហានីភ័យ កំឡុងពេលចាប់ផ្តើមអាជីវកម្ម ៖
ដូចគ្នានេះដែរ ក្រុមការងាររបស់ Business Cambodia ធ្លាប់បានជួបសម្ភាសន៍ជាមួយម្ចាស់យីហោនំប៉័ង ChriztBen ដែលជាយីហោនៅក្នុងស្រុកមួយ អាចច្នៃត្នោតទុំធ្វើជានំប៉័ងកំពុងល្បីខ្លាំងរបស់កូនខ្មែរមួយរូប ដែលមានឈ្មោះថា ប៊ុន វុធឌីកា លោកបានចែករំលែកនៅទិកនិចខ្លះៗ សម្រាប់បងប្អូនដែលត្រៀមចាប់ផ្តើមក្នុងការចេញទៅរកស៊ី ឬបើកអាជីវកម្មខ្លួនឯង ៖
១ ចំណេះដឹង ៖ មិនមែនមានន័យថាអ្នកគ្មានចំណេះដឹងមិនអាចចេញរកស៊ីបានទេ ចំណេះដឹងនៅក្នុងនេះ យើងចង់សំដៅទៅលើការធ្លាប់បានរៀនសូត្រគ្រប់ទីកន្លែងរបស់យើង ទាក់ទងទៅនឹងមុខរបរឬប្រភេទអាជីវកម្មដែលយើងនឹងចាប់ផ្តើម ចំណេះដឹងវាមិនត្រឹមតែធ្វើឱ្យយើងរីកចម្រើនលឿននោះទេ តែវាជួយឱ្យយើងអាចដោះស្រាយបញ្ហាបានលឿនថែមទៀតផង ។
២ បទពិសោធន៍ ៖ ជាធម្មតាផ្លូវមួយដែលយើងមិនធ្លាប់បានដើរ ប្រហែលជាយើងមិនបានដឹងច្បាស់ថាវាមានបន្លា ឬជង្ហុកតូចធំបានឡើយ វាប្រៀបដូចជាការរកស៊ីដែរ ប្រសិនបើយើងមិនទាន់មានបទពិសោធន៍ទេ វាការពិបាកក្នុងការសម្លឹងមើលទៅឆ្ងាយ ប៉ុន្តែប្រសិនបើយើងមានបទពិសោធន៍ទាក់ទងទៅនឹងការងារ ការធ្វើការ ប្រហែលជាយើងមានភាពងាយស្រួលក្នុងការចាប់ផ្តើម ។
៣ អត្តចរិត ៖ គេថាសម្តីសជាតិ មាយាទសត្រកូល ដូចគ្នានេះដែរការចេញរកស៊ីទាំងអស់គ្នាត្រូវលត់ដំនៅអត្តចរិតខ្លួនឯងអោយបានល្អបំផុត ព្រោះអតិចរិតអ្នកទាំងអស់គ្នាក៏បង្ហាញពីអាជីវកម្មដែលយើងកំពុងធ្វើនោះដែរ ពោលគឺអតិចរិតកោង កាច បង្ហាញថាយើងកំពុងតែបើកអាជីវកម្មបោកប្រាស់គេ និងមានរូបភាពជាច្រើនទៀតដែលមនុស្សមើលឃើញក្នុងផ្លូវមិនល្អ ។
៤ ដើមទុន(លុយ)៖ អាជីវកម្មតូចគឺចាប់ផ្តើមពីលុយតិច ចំណែកឯអាជីវកម្មធំគឺត្រូវតែចាប់ផ្តើមពីលុយច្រើន ដើមទុនគឺជារឿងសំខាន់ យើងមិនអាចទាញទុកថា អាជីវកម្មរបស់យើងចំណេញរហូតនោះទេ ដូច្នេះត្រូវត្រៀមជានិច្ច នៅពេលមានបញ្ហាអ្វីមួយ គឺយើងរួសរាន់ក្នុងការព្យាបាលអាជីវកម្មរបស់យើង ។
៥ ទំនាក់ទំនង ៖ គេនិយាយថាសាងមិត្ត ប្រសើរជាងសាងសត្រូវ រើសដៃគូអោយត្រូវរីកចម្រើនលឿន ទំនាក់ទំនងនៅក្នុងនេះ គឺចង់សំដៅទៅលើការចេះប្រាស្រ័យទាក់ទងជាមួយអ្នកជំនួញតូចធំ នៅក្នុងអាជីវកម្មដែលយើងត្រៀមនឹងរកស៊ី ពេលដែលអាចបង្កើតទំនាក់ទំនងល្អហើយ យើងមានឱ្យកាសកាន់តែច្រើនឆ្លើយតបមកកាន់ការរកស៊ីរបស់យើង ។
៦ ភាពអត់ធ្មត់ ៖ មិនថានៅក្នុងការរកស៊ី ឬធ្វើការងារនោះទេ នរណាស៊ូ និងមានភាពអត់ធ្មត់ច្រើនជាងគេ យើងមានឱកាសឈ្នះ៥០ភាគរយហើយ ការអត់ធ្មត់នឹងជួយអោយយើងសម្រេចកិច្ចការងារតូចធំ ។
៧ ការតាំងចិត្តខ្ពស់៖ មានភាពអត់ធ្មត់ តែខ្វះការតាំងចិត្តក៏មិនអាចទៅរួចដែរ នៅក្នុងការរកស៊ី តាំងចិត្តឱ្យធំ ចាប់ផ្តើមពីតូច ប្រៀបដូចជាការរកស៊ី ចាប់ផ្តើមបីតូច ពង្រីកទៅធំ ទោះបីជាដួលក៏មិនសូវជាពិបាកងើបឡើងវិញដែរ ដូច្នេះរៀនតាំងចិត្តអោយខ្ពស់ កុំងាករេទៅនឹងគោលដៅខ្លួនឯងឡើយ ។
៨ ស្រាវជ្រាវ ទទួលអ្វីដែលថ្មីៗ ៖ អាជីវកម្ម ឬការរកស៊ីវាប្រៀបបីដូចជាជីវិតយើង បើកអាជីវកម្មមិនមែនចេះតែធ្វើអោយរួចពីដៃ ហើយទុកចោលនោះទេ ផ្ទុយទៅវិញយើងត្រូវមើលថែទាំវាជានិច្ច និងរកអ្វីដែលថ្មីៗមកដាក់បញ្ចូលនៅក្នុងអាជីវកម្មរបស់យើង ។
ខាងលើនេះជាក្បួនខ្លះៗសម្រាប់បងប្អូនដែលត្រៀមចាប់ផ្តើមចេញរកស៊ី ហើយសង្ឃឹមថាវាជាគំនិតមួយជ្រុងសម្រាប់ជួយបងប្អូនទាំងឡាយ អាចសម្រេចគោលដៅបានច្បាស់លាស់ និងឆាប់បំផុត ។
អត្ថបទដោយ ៖ នៅ ហៀង ទំនាក់ទំនង : 010785134 ( ខ្ញុំនៅទីនេះគឺដើម្បីជួយ ម្ចាស់អាជីវកម្ម និងយីហោរបស់កូនខ្មែរ អោយកាន់តែមានអ្នកស្គាល់ច្រើន និងអោយតម្លៃជាងមុន )
|
{
"spider_name": "businesscambodia",
"scrape_at": "2025-06-14_19:40:49",
"date_created": "2022-05-05T07:51:53.567Z",
"category": "កំពូលអ្នកលក់",
"views": 595,
"author": {
"first_name": "នៅ",
"last_name": "ហៀង",
"email": "932@gmail.com"
},
"quality_warning": [
"noisy"
]
}
|
កំពង់ផែតម្លៃ ១៥០០លាន$ បើកការដ្ឋានសាងសង់ផ្លូវការថ្ងៃនេះ ខណៈនេះជាចំណុចពិសេសនៃកំពង់ផែ
|
https://business-cambodia.com/articles/new-port-in-cambodia-
|
នៅថ្ងៃទី៥ ខែឧសភា ឆ្នាំ២០២២ នេះ កំពង់ផែទឹកជ្រៅលំដាប់អន្តរជាតិខេត្តកំពត ឬកំពង់ផែពហុបំណង មានតម្លៃប្រមាណ ១ ៥០០ លានដុល្លារសហរដ្ឋអាមេរិករបស់ក្រុមហ៊ុនកំពត ឡូជីស្ទីក អេន ផត បានបើកការដ្ឋានសាងសង់ជាផ្លូវការ។ នៅក្នុងពិធីនេះក៏មានការអញ្ជើញចូលរួមពីសំណាក់ឯកឧត្ដម ជា សុផារ៉ា ឧនាយករដ្ឋមន្ដ្រី រដ្ឋមន្ដ្រី ក្រសួងដែនដី នគរូបនីយកម្មនិងសំណង់ និងឯកឧត្ដម ស៊ុន ចាន់ថុល ទេសរដ្ឋមន្រ្ដី រដ្ឋមន្ដ្រីក្រសួងសាធារណការ និងដឹកជញ្ជូន រួមជាមួយមន្ដ្រីជាច្រើនរួបទៀត។
កំពង់ផែពហុបំណងកំពតនេះ មានទីតាំងស្ថិតនៅភូមិចង្ហោន សង្កាត់ ព្រែក ត្នោត ក្រុងបូកគោ ខេត្តកំពត មានផ្ទៃដីសាងសង់ចំនួន ៦០០ ហិចតា ខណៈវាមានជម្រៅទឹកប្រមាណ ១៥ ទៅ ១៦ ម៉ែត្រ ដែលអាចឲ្យនាវាចំណុះ ១០ម៉ឺនតោន ចូលចតបាន។
តាមការបញ្ជាក់ពីឯកឧត្ដម ស៊ុន ចាន់ថុល កំពង់ផែពហុបំណងកំពតនេះនឹងដើរតួនាទីមួយដ៏សំខាន់ ក្នុងការជួយឲ្យមានឃ្លាំងភស្ដុភារកម្ម តំបន់សេដ្ឋកិច្ចពិសេស និងជាមជ្ឈមណ្ឌលប្រេងឥន្ទនៈ នឹងឧស្ម័ននៅក្នុងប្រទេសកម្ពុជាផងដែរ។ ហើយកំពង់ផែខ្នាតអន្ដរជាតិនេះ ក៏នឹងជួយបំពេញការងារបន្ថែមដល់ កំពង់ផែស្វយ័តក្រុងព្រះសីហនុ និងកំពង់ផែស្វយ័តរាជធានីភ្នំពេញផងដែរ។
មិនតែប៉ុណ្ណោះ ទីតាំងនៃកំពង់ផែថ្មីនេះ គឺស្ថិតនៅក្នុងតំបន់ដែលមានអំណោយផលក្នុងការតភ្ជាប់ប្រព័ន្ធដឹកជញ្ជូនផ្លូវទឹក ផ្លូវគោក និងផ្លូវដែក មកកាន់រាជធានីភ្នំពេញ និងបណ្តាខេត្តនានា តាមរយៈផ្លូវជាតិលេខ៣ ផ្លូវជាតិលេខ៤១ ផ្លូវជាតិលេខ៤ ផ្លូវល្បឿនលឿនភ្នំពេញ-ក្រុងព្រះសីហនុ ផ្លូវជាតិលេខ៤៨ និងតភ្ជាប់ផ្លូវដែកភាគខាងត្បូង ទៅភាគខាងជើងនៃប្រទេស។
សូមជម្រាបថា គម្រោងសាងសង់កំពង់ផែអន្តរជាតិកំពតឬ កំពង់ផែពហុបំណងកំពតនេះ ត្រូវបានបែងចែកជា៣ដំណាក់កាលរួមមាន៖
ដំណាក់កាលទី១: គឺការផ្តោតទៅលើការអភិវឌ្ឍសេវាកម្មផ្លូវសមុទ្រ ជាមួយនិងឃ្លាំងទំនិញភស្ភុភារកម្ម។ ដោយក្នុងនោះមានន័យថា ក្រុមហ៊ុននឹងធ្វើការអភិវឌ្ឍកំពង់ផែពហុបំណងសមុទ្រដើម្បីសម្រួលដល់ការគ្រប់គ្រងទំនិញគ្រប់ប្រភេទ ដែលមាន២ចំណតសម្រាប់នាវាផ្ទុកកុងតេន័រ រួមទាំងចរាចរសាឡង់ និងចំណតដោយឡែកៗពីគ្នាសម្រាប់ទំនិញទូទៅ និងនាវាដឹកអ្នកដំណើរ។ ដំណាក់កាលទី១ នេះត្រូវការផ្ទៃដីប្រមាណ ២០០ ហិចតា ដើម្បីការអភិវឌ្ឍ។
ដំណាក់កាលទី២: ចំពោះដំណាក់កាលនេះដែរ នឹងគ្រប់ដណ្តប់ទៅលើការអភិវឌ្ឍនៃ តំបន់សេដ្ឋកិច្ច ពាណិជ្ជកម្មសេរី និងផលិតផល កែច្នៃពិសេស។ ដំណាក់កាលនៃការអភិវឌ្ឍនេះ នឹងគ្របដណ្តប់លើផ្ទៃដីយ៉ាងតិចបំផុត២០០ ហិចតា។
ដំណាក់កាលទី៣: ចំណែកឯការផ្តោតសំខាន់នៃដំណាក់កាលទី៣នេះ គឺសំដៅទៅការអភិវឌ្ឍមជ្ឈមណ្ឌលថាមពល ជាមួយនិងកំពង់ផែសមុទ្រសម្រាប់ប្រភពថាមពលស្អាត ដូចជាឧស្ម័ន LPG ព្រមទាំងកំពង់ផែសម្រាប់ឧស្ម័ន LPG ប្រេងឥន្ធនៈ ប្រេង និងប្រេងរំអិល ជាមួយនិងបរិក្ខារ យុទ្ធសាស្រ្តឃ្លាំងសន្និធិ និងរោងចក្រចម្រាញ់។ សម្រាប់ដំណាក់កាលនេះនឹងគ្រប់ដណ្តប់ ផ្ទៃដីយ៉ាងតិច២០០ហិចតា។ គម្រោងនៃដំណាក់កាលទី៣នេះក៏អាចនឹងពង្រីកជាតំបន់សេដ្ឋកិច្ច សម្រាប់អភិវឌ្ឍន៍បន្ថែមទៀតនៅថ្ងៃអនាគតបានផងដែរ៕
អត្ថបទដោយ: ណើរ ជីណា
|
{
"spider_name": "businesscambodia",
"scrape_at": "2025-06-14_19:40:49",
"date_created": "2022-05-05T07:28:35.547Z",
"category": "អចលនទ្រព្យ",
"views": 1968,
"author": {
"first_name": "Bunthoeun",
"last_name": "Koem",
"email": "koembunthoeun10@gmail.com"
},
"quality_warning": [
"noisy",
"short_sentences"
]
}
|
លេង Tik Tok បានលុយ! មកស្គាល់សេដ្ឋី៥រូបដែលរកលុយបានរាប់លានដុល្លារពី Tik Tok
|
https://business-cambodia.com/articles/famous-tik-tok-millionaires
|
ភាពរីកចម្រើនរបស់ Tik Tok មានការកើនឡើងជាលំដាប់នៅរយៈពេលប៉ុន្មានឆ្នាំចុងក្រោយនេះ សព្វថ្ងៃវាមានអ្នកប្រើប្រាស់ជាសកម្មដល់ទៅ១ពាន់លាននាក់។ ទន្ទឹមនឹងការរីកចម្រើនរបស់ Tik Tok វាក៏ជាឱកាសសម្រាប់អ្នកប្រើប្រាស់ដែលបង្កើត Content ថ្មីៗ ដើម្បីបង្កើនកិត្តិនាម និងចំណូលរបស់ពួកគេផងដែរ។
សូមជម្រាបដែរថាអ្នកលេង TikTok ក៏អាចរកលុយបានតាមរយៈចំនួនមើលនៅលើវីដេអូរបស់ខ្លួន ជាក់ស្ដែងក្រុមហ៊ុនTikTokចំណាយពី ៤០ទៅ៥០ដុល្លារក្នុងនៃចំនួនមើល១លានដងនៅក្នុងវីដេអូមួយ។ ទាំងនេះជាតារា Tik Tok ដែលរកចំណូលបានច្រើនជាងគេទាំង៥នាក់នៅក្នុងឆ្នាំ២០២២នេះ៖
១. Charli D’Amelio មានចំណូល ១៧.៥លាន$
Charli គឺជាTikToker ដែលរកចំណូលបានច្រើនជាងគេ និងមានអ្នកតាមដាន ១៣៧.៨លាននាក់ ច្រើនជាងគេបង្អស់នៅក្នុង Tik Tok ហើយ Content វីដេអូរបស់នាងគឺ ការរាំ ដែលកំពុងពេញនិយមជាខ្លាំង។ ពេលនេះក្មេងស្រីអាយុ១៨ឆ្នាំម្នាក់នេះបានចាប់ដៃគូជាមួយក្រុមហ៊ុនមួយចំនួនដូចជា Invisalign និង Hollister ជាដើម។ តាមរយៈការទទួល Sponsor ដាក់ចូលក្នុងវីដេអូ ព្រមទាំងចំណូលពីចំនួនមើលនៅលើវីដេអូរបស់នាង Charli រកបាន ១៧.៥លានដុល្លារក្នុង១ឆ្នាំ។
២. Dixie D’Amelio មានចំណូល ១០លាន$
Dixie មានអ្នកតាមដាន ៥៧.៤លាននាក់នៅលើ TikTok ព្រោះតែការផុសវីដេអូកំប្លែង នាងថែមទាំងមានជំនាញផ្នែកតន្ត្រីនាងបានចេញបទចម្រៀងដំបូងរបស់នាងនៅឆ្នាំ២០២០មានចំណងជើងថា “Be Happy” ។ បទចម្រៀងរបស់នាងបានជាប់ចំណាត់ថ្នាក់លេខ១នៅលើ Billboard ដែលជាកំពូលបទចម្រៀងភ័យរន្ធត់បំផុតនៅលើពិភពលោក។ បច្ចុប្បន្ននេះ Dixie D’Amelio រកចំណូលបាន១០លានដុល្លារក្នុង១ឆ្នាំ។
៣. Addison Rae មានចំណូល ៨.៥លាន$
Addison បានបង្ហាញទេពកោសល្យរាំរបស់នាងនៅលើ Tik Tok រយៈពេលមិនដល់មួយឆ្នាំនាងទទួលបានអ្នកតាមដានដល់ទៅរាប់លាននាក់។ បន្ទាប់ពីនោះឱកាសជាច្រើនបានរត់មករកនាង Fashion Nova ដែលជាក្រុមហ៊ុនសម្លៀកបំពាក់របស់ស្រ្តីបាន Sponsor ឱ្យនាងដំបូងគេបង្អស់ ក្រោយមកនាងបានបង្កើត Item Beauty ដោយទទួលបានការសហការណ៍ពីក្រុមហ៊ុនគ្រឿងសម្អាង Madeby។
ក្បាច់រាំព្រមទាំង Content របស់នាងផ្សេងទៀតបានធ្វើឱ្យនាងមានអ្នកតាមដានដល់ទៅ៨៧លាននាក់នៅលើ Tik Tok។ Rae ក៏បានទាញយកប្រយោជន៍ពីភាពជោគជ័យរបស់នាងបន្ថែមទៀតដោយការឆក់យកឱកាសចូលរួមសម្ដែងរឿង He’s All That ដែលជារឿងរបស់ Netflix ជាមួយនឹងអាយុទើបតែ២១ឆ្នាំ ប៉ុន្តែ Rae មានចំណូលដល់ទៅ ៨.៥លានដុល្លារក្នុង១ឆ្នាំ។
៤. Bella Poarch មានចំណូល ៥លាន$
Bella ចាប់ផ្ដើមល្បីល្បាញដោយសារតែវីដេអូត្រាប់តាមបទ “Soph Aspin Send” របស់ Millie B វីដេអូរបស់នាងមួយនោះក្លាយជាវីដេអូដែលមានអ្នកមើលច្រើនជាងគេបង្អស់នៅលើ Tik Tok ក្នុងឆ្នាំ២០២០។ ជាមួយនឹងភាពល្បីល្បាញនេះធ្វើឱ្យនាងទទួលបានឱកាសចូលរួមការងារជាមួយ Warner Records និងបានចេញផ្សាយបទដំបូងរបស់នាងមានចំណងជើងថា Build a Bitch បទនេះក៏ទទួលបានចំណាត់ថ្នាក់លេខ៥៦នៅក្នុង Billboard។
សព្វថ្ងៃនេះគណនី Tik Tok របស់ Bella មានអ្នកតាមដានដល់ទៅ ៨៨.៣លាននាក់ នាងបានប្រើភាពល្បីល្បាញនេះបន្ថែមទៀតដោយការឈានយកការចុះសហកាសំខាន់មួយចំនួនជាមួយម៉ាកយីហោដូចជា Prada និង Google។ ពេលនេះ Bella Poarch រកចំណូលបាន ៥លានដុល្លារក្នុង១ឆ្នាំ ជាមួយអាយុត្រឹមតែ២៥ឆ្នាំប៉ុណ្ណោះ។
៥. Josh Richards មានចំណូល ៥លាន$
Josh មានអ្នកតាមដានដល់ទៅ ២៦.៥ លាននាក់នៅលើ Tik Tok តាមរយៈ ទេពកោសល្យ ត្រាប់តាមបទចម្រៀង រាំ និងច្រៀងផ្ទាល់។ គាត់បានប្រើភាពល្បីល្បាញរបស់គាត់ដើម្បីធ្វើទីផ្សារឱ្យក្រុមហ៊ុនភេសជ្ជៈប៉ូវកម្លាំងដែលគាត់បានបង្កើត។ លើសពីនេះ Richards ក៏ជាស្ថាបនិករបស់ TalentX Entertainment, Animal Capital, និង CSO នៃបណ្ដាញសង្គម Triller។ សព្វថ្ងៃនេះគាត់មានអាយុទើបតែ២០ឆ្នាំទេ ប៉ុន្តែមានចំណូលដល់ទៅ៥លានដុល្លារក្នុង១ឆ្នាំ។
អត្ថបទដោយ៖ សូ សុខលី
|
{
"spider_name": "businesscambodia",
"scrape_at": "2025-06-14_19:40:49",
"date_created": "2022-05-05T07:27:59.381Z",
"category": "ហិរញ្ញវត្ថុ",
"views": 544,
"author": {
"first_name": "Toeuy",
"last_name": "Hong",
"email": "hongteouy@gmail.com"
},
"quality_warning": [
"noisy",
"short_sentences"
]
}
|
តើCEO ABA ជាអ្នកណា ធ្លាប់សិក្សា និងធ្វើការងារអ្វីខ្លះ មុនអាចកាន់តំណែងកំពូលដូចបច្ចុប្បន្នបាន?
|
https://business-cambodia.com/articles/askhat-azhikhanov-ceo-aba-bank
|
ធនាគារ ABA គឺជាគ្រឹះស្ថានហិរញ្ញវត្ថុឯកជនឈានមុខមួយរបស់កម្ពុជា (សហគ្រាសឯកជន) ដែលត្រូវបានបង្កើតឡើងក្នុងឆ្នាំ ១៩៩៦ មានឈ្មោះថា ធនាគារវឌ្ឍនៈ អាស៊ី ចំកាត់។ ឆ្លងកាត់ការអភិវឌ្ឍ និងកំណើនជាង២៥ឆ្នាំកន្លងមកនេះធនាគារ ABA បានពង្រឹងជំហររបស់ខ្លួនយ៉ាងរឹងមាំក្នុងទីផ្សារ និងបានក្លាយជាធនាគារមួយក្នុងចំណោមធនាគារពាណិជ្ជកំពូលទាំងបី នៅក្នុងប្រទេស។ សព្វថ្ងៃនេះ ABA មានបម្រើសេវាជូនដល់បណ្ដាអតិថិជនជាច្រើនដូចជា សហគ្រាសធុនតូច និងមធ្យម, អាជីវកម្មខ្នាតតូច, និងរូបវន្តបុគ្គល។
ថ្វីត្បិតតែមិត្តអ្នកអានភាគច្រើនបានស្គាល់ពីឈ្មោះ ធនាគារ ABA នេះក៏ពិតមែន ប៉ុន្តែប្រហែលជាមិនសូវមានមនុស្សច្រើនទេ ដែលស្គាល់ពីប្រវត្តិក្បាលម៉ាស៊ីនដឹកនាំដ៏សំខាន់ ដែលមានលោក Askhat Azhikhanov ជានាយកប្រតិបត្តិនៅឡើយនោះទេ។ តើ CEO ABA ជាអ្នកណា ធ្លាប់សិក្សា និងធ្វើការងារអ្វីខ្លះ មុនអាចកាន់តំណែងកំពូលដូចបច្ចុប្បន្នបាន?
លោក Askhat Azhikhanov បច្ចុប្បន្នជានាយកប្រតិបត្តិធនាគារ ABA ដែលលោកបានសិក្សារហូតទទួលបានសញ្ញាបត្របណ្ឌិត ផ្នែកសេដ្ឋកិច្ចពីសាកលវិទ្យាល័យរដ្ឋកាហ្សាក់ស្ថាន សញ្ញាបត្របរិញ្ញាប័ត្រជាន់ខ្ពស់ផ្នែកធនាគារ និង ហិរញ្ញវត្ថុអន្ដរជាតិទទួលបានដោយកិត្តិយសពីសាលាពាណិជ្ជកម្ម Cass (ទីក្រុងឡុង ប្រទេសអង់គ្លេស)។
មិនត្រឹមតែប៉ុននេះនោះទេ លោកក៏ទទួលបាន សញ្ញាបត្របរិញ្ញាបត្រផ្នែកសេដ្ឋកិច្ច ទទួលដោយកិត្តិយសពីបណ្ឌិតសភាគ្រប់គ្រងនៃរដ្ឋកាហ្សាស្ថាន។ លោកក៏មានសញ្ញាបត្រថ្នាក់បរិញ្ញាបត្រផ្នែករុករកប្រេង និង ឧស្ម័ន ទទួលបានពីសាកលវិទ្យាល័យបច្ចេកទេសរដ្ឋកាហ្សាក់ស្ថាន ផងដែរ។ ពីឆ្នាំ១៩៩៨ ដល់ ឆ្នាំ ២០០១ លោកបានចូលបម្រើការងារ នៅធនាគារជាតិនៃកាហ្សាក់ស្ថាន ក្នុងតួនាទីជានាយកដ្ឋានគ្រប់គ្រងធនាគារ។
នៅក្នុងចន្លោះឆ្នាំ ២០០១ ដល់ឆ្នាំ២០០៥ លោកកាន់តំណែងជាអ្នកគ្រប់គ្រងនៅធនាគារ Halyk (កាហ្សាក់ស្ថាន)។ ពីឆ្នាំ២០០៧ ដល់ឆ្នាំ២០០៨ លោកបានបម្រើការនៅ ក្រុមហ៊ុន Credit Suisse កាហ្សាក់ស្ថាន តំណែងជាប្រធានគ្រប់គ្រងទ្រព្យសកម្ម។ នៅក្នុងឆ្នាំ២០០៩ បានកាន់តំណែងជានាយកប្រតិបត្តិ នៃ Zhetisu Asset Management និង ជាទីប្រឹក្សានាយកប្រតិបត្តិនៅធនាគារ Temir ហើយបន្ទាប់ពីនោះ លោកបានចូលរួមជាមួយធនាគារ ABA ក្នុងខែកញ្ញា ឆ្នាំ២០០៩ រហូតមកទល់នឹងពេលបច្ចុប្បន្ននេះ។
ជារួមមកវិញ កត្តាធនធានមនុស្ស គឺជាផ្នែកដ៏សំខាន់បំផុតមួយក្នុងការជួយធ្វើអាជីវកម្មឱ្យមានភាពរីកចម្រើន ព្រោះកាលណាក្រុមហ៊ុនមួយដែលមានធនធានមនុស្សខ្លាំងៗ ធ្វើឱ្យស្ថាប័នសម្បូរគំនិតច្នៃប្រឌិត ការបង្កើផលិតផល ឬសេវាកម្ម ក៏មានភាពលេចធ្លោខ្លាំងទៅតាមនោះផងដែរ៕
|
{
"spider_name": "businesscambodia",
"scrape_at": "2025-06-14_19:40:49",
"date_created": "2022-05-05T06:58:50.573Z",
"category": "ភាពជាអ្នកដឹកនាំ",
"views": 1973,
"author": {
"first_name": "ឡុង",
"last_name": "វឌ្ឍនៈ",
"email": "longvathanak007@gmail.com"
},
"quality_warning": [
"noisy"
]
}
|
ដំណឹងល្អ! ប្រទេសមហាអំណាច ២ ចាប់អារម្មណ៍ចង់រកស៊ីនៅខ្មែរ ដែលមានសុទ្ធតែក្រុមហ៊ុនធំៗ
|
https://business-cambodia.com/articles/usa-japan-want-to-invest-in-cambodia-
|
កាលពីពេលថ្មីៗកន្លងទៅនេះប្រទេសជប៉ុន និងសហរដ្ឋអាមេរិក ដែលជាប្រទេសមហាអំណាចសេដ្ឋកិច្ចលើលោក បានបង្ហាញចំណាប់អារម្មណ៍នៅក្នុងការបណ្ដាក់ទុនរកស៊ីនៅក្នុងប្រទេសកម្ពុជា។ ដោយក្នុងនោះសហរដ្ឋអាមេរិក ថានឹងជំរុញ ក្រុមហ៊ុន និងវិនិយោគិនធំៗរបស់ខ្លួន មកបណ្ដាក់ទុនវិនិយោគនៅក្នុងប្រទេសកម្ពុជាឲ្យបានច្រើនជាងមុន ខណៈប្រទេសជប៉ុនឯណេះវិញ ក៏ទើបនឹងបានដឹកនាំក្រុមហ៊ុនរបស់ខ្លួនមកស្វែងរកឱកាសសម្រាប់ការវិនិយោគដោយផ្ទាល់ផងដែរ។
ជាក់ស្ដែងកាលពីថ្ងៃទី៤ ខែមិថុនា ឆ្នាំ២០២២ នៅក្នុងជំនួប ជាមួយឯកឧត្ដម ស៊ុន ចាន់ថុល ទេសដ្ឋមន្ដ្រី រដ្ឋមន្រ្ដីក្រសួងសាធារណការ និងដឹកជញ្ជូន ឯកអគ្គរដ្ឋទូតសហរដ្ឋអាមេរិកលោក Michael W. Michalak បានសន្យាថា ខ្លួននឹងជំរុញឲ្យក្រុមហ៊ុន ក៏ដូចជាវិនិយោគិនអាមេរិក មកបណ្ដាក់ទុននៅកម្ពុជាអោយកាន់តែច្រើន ដើម្បីផ្ទេរ ក៏ដូចជាចែករំលែកចំណេះដឹង និងបច្ចេកវិទ្យាថ្មីៗ សំដៅជំរុញការអភិវឌ្ឍសេដ្ឋកិច្ចកម្ពុជាឱ្យកាន់តែមានការរីកចម្រើនថែមទៀត។
នៅក្នុងជំនួបពិភាក្សានេះ គេសង្កេតឃើញថា មានការអញ្ជើញចូលរួមពីគណៈប្រតិភូរបស់ក្រុមហ៊ុនល្បីៗដូចជា ក្រុមហ៊ុន Amazon ក្រុមហ៊ុន Chevron ក្រុមហ៊ុន ConocoPhillips ក្រុមហ៊ុន ExxonMobil ក្រុមហ៊ុន Ford ក្រុមហ៊ុន Meta ក្រុមហ៊ុន Visa ក្រុមហ៊ុន Pernod Ricard និងក្រុមហ៊ុន RMA Group ផងដែរ។
ដោយឡែក កាលពីថ្ងៃទី២៦ ខែមេសា ឆ្នាំ២០២២ កន្លងទៅនេះ ក្រុមហ៊ុនជប៉ុនចំនួន ២៤ បានមកស្វែងរកឱកាសវិនិយោគនៅក្នុងប្រទេសកម្ពុជា ដើម្បីធ្វើការបណ្ដាក់ទុនលើវិស័យដូចជា ការអភិវឌ្ឍលំនៅឋានសុខាភិបាល កាត់ដេរសម្លៀកបំពាក់ បច្ចេកវិទ្យា និងកសិកម្មជាដើម។ ដែលការមកស្វែងរកឱការវិនិយោគនេះ បានដឹកនាំដោយ លោក Takahashi Fumiaki ប្រធាន ជាសមាគមជប៉ុន-កម្ពុជា (JCA)។
យោងតាមទិន្នន័យដែលកត់ត្រាដោយអគ្គនាយកដ្ឋានគយ និងរដ្ឋាករកម្ពុជាបាន បញ្ជាក់ថានៅត្រីមាសទី១ ឆ្នាំ២០២២នេះ ទំហំពាណិជ្ជកម្មកម្ពុជា-ជប៉ុន មានទឹកប្រាក់ ៤៨០លានដុល្លារអាម៉េរិក កើនឡើង ៣.៥ភាគរយ ក្នុងនោះកម្ពុជានាំចេញទៅជប៉ុនមានទឹក ប្រាក់៣០៥លានដុល្លារ និងជប៉ុននាំចូលមកកម្ពុជាមានទឹកប្រាក់១៧៤លានដុល្លារ៕
អត្ថបទដោយ៖ ឌឿក ស្រីនុត រតនៈ
|
{
"spider_name": "businesscambodia",
"scrape_at": "2025-06-14_19:40:49",
"date_created": "2022-05-05T06:13:51.105Z",
"category": "អចលនទ្រព្យ",
"views": 639,
"author": {
"first_name": "Bunthoeun",
"last_name": "Koem",
"email": "koembunthoeun10@gmail.com"
},
"quality_warning": [
"noisy"
]
}
|
ទីបំផុតមកជួបហើយ! តំណាងក្រុមហ៊ុនគ្រាក់ៗ របស់មហាសេដ្ឋីអាមេរិក សម្លឹងមើលការវិនិយោគនៅស្រុកខ្មែរ
|
https://business-cambodia.com/articles/representatives-of-us-billionaires-small-companies-look-to-invest-in-cambodia
|
ជាដំណឹងដ៏រីករាយមួយ សម្រាប់ប្រជាជនកម្ពុជា ដែលមានក្រុមហ៊ុនគ្រាក់ៗរបស់មហាសេដ្ឋីអាមេរិក និងក្រុមហ៊ុនធំៗជាច្រើន បានកំពុងតែសម្លឹងមើលការវិនិយោគនៅកម្ពុជាហើយនៅក្នុងក្រុមហ៊ុនដែលចង់មកស្រុកខ្មែរសុទ្ធសឹងតែល្បីៗនៅលើពិភពលោក។
កាលពីថ្ងៃទី០៤ ខែឧសភា ឆ្នាំ២០២២ ម្សិលមិញនេះ ឯកឧត្តម ប៉ាន សូរស័ក្តិ រដ្ឋមន្ត្រីក្រសួងពាណិជ្ជកម្ម បានជួបពិភាក្សាការងារជាមួយគណៈប្រតិភូនៃក្រុមប្រឹក្សាធុរកិច្ចសហរដ្ឋអាម៉េរិក-អាស៊ាន (US-ASEAN BUSINESS COUNCIL) ដែលដឹកនាំដោយ ឯកឧត្តមឯកអគ្គរដ្ឋទូត ម៉ៃឃើល មីឆាឡាក់ (Ambassador Michalak) អនុប្រធានជាន់ខ្ពស់ និងជានាយកគ្រប់គ្រងប្រចាំតំបន់ ដើម្បីពង្រឹងទំនាក់ទំនងពាណិជ្ជកម្ម និងជំរុញការវិនិយោគមកពីសហរដ្ឋអាមេរិក។
នៅក្នុងជំនួបនេះផងដែរ មន្ត្រីស្ថានទូតសហរដ្ឋអាម៉េរិកប្រចាំកម្ពុជា និងតំណាងក្រុមហ៊ុននៃក្រុមប្រឹក្សាធុរកិច្ចសហរដ្ឋអាម៉េរិក-អាស៊ាន ក៏បានបង្ហើបពីក្រុមហ៊ុនគ្រាក់ៗជាច្រើនចាប់អារម្មណ៍ចង់មកវិនិយោគនៅកម្ពុជា ក្រុមហ៊ុនទាំងនោះមានដូចជា៖
ក្រុមហ៊ុននវានុវត្តន៍សកល 3M
ក្រុមហ៊ុនផលិតផលអាហារូបត្ថម្ភ Abbott
ក្រុមហ៊ុនបច្ចេកវិទ្យាសូហ្វវ៉ែ Amazon
ក្រុមហ៊ុនប្រេង Chevron
ក្រុមហ៊ុនប្រេង ConocoPhillips
ក្រុមហ៊ុនផ្តល់ថាមពល និងផលិតផលគីមី ExxonMobil
ក្រុមហ៊ុនរថយន្ត Ford
ក្រុមហ៊ុនបណ្ដាញទំនាក់ទំនងសង្គម Meta
ក្រុមហ៊ុនទូទាត់តាមឌីជីថល Visa
ក្រុមហ៊ុននាំចូលនិងចែកចាយស្រា Pernod Ricard
ក្រុមហ៊ុនជីវបច្ចេកវិទ្យា Roche
ក្រុមហ៊ុនក្រុមហ៊ុនថ្នាំជក់អន្តរជាតិ Phillip Morris និងសម្ព័នក្រុមហ៊ុន RMA Group (រថយន្ត គ្រឿងបរិក្ខារ សេវាកម្ម និងម្ហូបអាហារ)។
លើសពីនេះ តំណាងក្រុមហ៊ុនទាំងអស់ក៏បានបង្ហាញពីសុទិដ្ឋិនិយម និងទំនុកចិត្តលើសក្ដានុពលនៃកំណើនសេដ្ឋកិច្ចរយៈពេលវែងរបស់កម្ពុជា ជាពិសេសនៅក្នុងឆ្នាំនេះ ដែលកំណើនសេដ្ឋកិច្ចនឹងត្រលប់មករកភាពវិជ្ជមានឡើងវិញ។
ជាងនេះទៅទៀត ក្រុមហ៊ុនទាំងនោះបានកោតសរសើរចំពោះការខិតខំប្រឹងប្រែងរបស់រាជរដ្ឋាភិបាលកម្ពុជាក្នុងការធានាស្ថិរភាពសេដ្ឋកិច្ច និងផ្ដល់កិច្ចសហការល្អដល់ពួកគេ ដែលអនុញ្ញាតឱ្យពួកគេបង្កើនការវិនិយោគ និងពង្រីកអាជីវកម្មរបស់ពួកគេបន្ថែមនៅកម្ពុជាផងដែរ៕
|
{
"spider_name": "businesscambodia",
"scrape_at": "2025-06-14_19:40:49",
"date_created": "2022-05-05T06:03:51.218Z",
"category": "ចាប់ផ្តើមអាជីវកម្ម",
"views": 1378,
"author": {
"first_name": "ធី",
"last_name": "ស្រីល័ក្ខ",
"email": "sreyleakthy998@gmail.com"
},
"quality_warning": [
"noisy",
"short_sentences"
]
}
|
មានលុយអត់ដឹងរកស៊ីអី យកលុយដាក់ធនាគារនិងវិនិយោគភាគហ៊ុនមួយណាចំណេញជាង?
|
https://business-cambodia.com/articles/saving-in-bank-vs-investing-in-stock-market
|
ពេលមានលុយតែមិនទាន់ដឹងថារកស៊ីអ្វី អ្នកខ្លះយកទៅសន្សំនៅធនាគារយកការប្រាក់ ប៉ុន្ដែផ្សារភាគហ៊ុនក៏ជាកន្លែងមួយដែលមនុស្សយកលុយទៅទុកផងដែរនៅពេលពួកគាត់មិនដឹងថាយកលុយទៅរកស៊ីអ្វី។ ចុះការដាក់នៅធនាគារនិងយកលុយទៅដាក់វិនិយោគលើផ្សារហ៊ុនមួយណាចំណេញជាង?
តាមពិតទៅរវាងការដាក់លុយនៅធនាគារ និងយកលុយទៅវិនិយោគហ៊ុនតើមួយណាចំណេញជាងនេះគឺវាអាស្រ័យលើចំណេះដឹងនិងបទពិសោធន៍។ ចំពោះការដាក់លុយនៅធនាគារគឺល្អហើយអ្នកគួរធ្វើនៅពេលអ្នកមិនដឹងថាត្រូវវិនិយោគអ្វី ឬមិនដឹងថាត្រូវរកស៊ីអ្វី។
ជាការពិតណាស់នៅពេលដែលអ្នកមិនច្បាស់ថារកស៊ីនិងវិនិយោគអ្វីហើយគ្មានបទពិសោធន៍ទៀតនោះ បើអ្នកចេញរកស៊ីនិងវិនិយោគច្បាស់ជាមានហានិភ័យខ្ពស់អាចឈានដល់ការខាតបង់លុយច្រើន។
ដូច្នេះអ្នកអាចយកលុយនៅគ្រឹះស្ថានហិរញ្ញវត្ថុសិនក៏បានបើមិនទាន់ដឹងថារកស៊ីនិងវិនិយោគអ្វី។ ការដាក់លុយនៅធនាគារគឺមានសុវត្ថិភាពហើយបានចំណូលបន្ថែមតាមរយៈការប្រាក់។ បច្ចុប្បន្នការប្រាក់សន្សំខ្ពស់បំផុតនៅតាមគ្រឹះស្ថានជាច្រើនគឺស្ថិតនៅក្នុងរង្វង់៧%ក្នុងមួយឆ្នាំប៉ុន្ដែក៏ត្រូវបានគេគិតពន្ធលើអត្រាការប្រាក់សន្សំនេះផងដែរ។
តាមពិតទៅការដាក់ប្រាក់សន្សំនៅធនាគារលុយរបស់អ្នកមិនងាយកើននោះទេ ប៉ុន្ដែករណីដែលអ្នកមិនដឹងរកស៊ីនិងវិនិយោគអ្វីទេ អ្នកគួរដាក់លុយនៅធនាគារ។ បន្ទាប់មកអ្នកអាចសិក្សាស្វែងយល់ពីឱកាសរកស៊ីនិងវិនិយោគ។ ពេលអ្នកបានសិក្សាច្បាស់ហើយអ្នកអាចយកលុយដែលបានដាក់នៅធនាគារយកទៅចាប់ឱកាសរកស៊ីនិងវិនិយោគបានដើម្បីឲ្យលុយរបស់អ្នកកើនឡើងលឿន។
សម្រាប់ការវិនិយោគលើផ្សារហ៊ុនវិញ យើងអាចនិយាយបានថាវាធ្វើឲ្យលុយរបស់យើងកើនឡើងលឿនជាងដាក់ប្រាក់នៅធនាគារ ប៉ុន្ដែទាមទារឲ្យអ្នកសិក្សាស្វែងយល់ឲ្យបានច្បាស់សិនព្រោះការវិនិយោគលើភាគហ៊ុនគឺមានការនិភ័យចំណែកការដាក់លុយនៅធនាគារគឺមានសុវត្ថិភាព។
ចំពោះការវិនិយោគលើផ្សារមូលបត្រកម្ពុជា( ផ្សារភាគហ៊ុនកម្ពុជា) បើអ្នកបានសិក្សានិងមានបទពិសោធន៍ក្នុងការវិនិយោគ ដោយចេះសិក្សាស្វែងយល់ពីក្រុមហ៊ុនដែលចុះបញ្ជីលើផ្សារហ៊ុនបានច្បាស់លាស់នោះអ្នកអាចរកឱកាសចំណេញពីចំណេញមូលធន( ហ៊ុនឡើងថ្លៃ) ពោលគឺអាចរកផលចំណេញប្រមាណ១០% ទៅ២០%ក្នុងមួយឆ្នាំ។ ជាពិសេសបើអ្នកវិនិយោគទិញភាគហ៊ុនក្រុមហ៊ុនដែលចែកភាគលាភទៀងទាត់ទោះហ៊ុនធ្លាក់ថ្លៃក៏អ្នកអាចទទួលបានចំណូលពីភាគលាភដែរ។
សុរបវិញការវិនិយោគលើភាគហ៊ុនអ្នកអាចនឹងចំណេញច្រើនជាងការដាក់លុយនៅធនាគារ ប៉ុន្ដែទាមទារឲ្យអ្នកសិក្សាស្វែងយល់ក៏ដូចជាមានបទពិសោធន៍និងចំណេះដឹងក្នុងការវិនិយោគលើភាគហ៊ុនច្បាស់។ តែបើអ្នកមិនបានសិក្សាមិនមានបទពិសោធន៍វិនិយោគនោះទេអ្នកនឹងជួបហានិភ័យ។ ដូច្នេះបើមិនទាន់មានបទពិសោធន៍រកស៊ីនិងវិនិយោគទេនោះអ្នកអាចដាក់លុយនៅធនាគារសិនទោះលុយមិនកើនឡើងច្រើនក៏អាចទទួលបានចំណូលខ្លះពីការប្រាក់សន្សំហើយមានសុវត្ថិភាពទៀតផង។
បើបងប្អូនចាប់អារម្មណ៍ចង់ស្វែងយល់ពីឱកាសវិនិយោគលើផ្សារហ៊ុនអាចតាមដាន Facebook pageរបស់ខ្ញុំ Toeuy Hong-ទឿយ ហុង។ ខ្ញុំតែងតែចែករំលែកទាក់ទងនឹងការវិនិយោគលើផ្សារហ៊ុន ហើយក៏មានវគ្គបង្រៀនវិនិយោគលើផ្សារហ៊ុនផងដែរ៕
|
{
"spider_name": "businesscambodia",
"scrape_at": "2025-06-14_19:40:49",
"date_created": "2022-05-05T05:22:53.701Z",
"category": "ហិរញ្ញវត្ថុ",
"views": 732,
"author": {
"first_name": "Toeuy",
"last_name": "Hong",
"email": "hongteouy@gmail.com"
},
"quality_warning": [
"noisy"
]
}
|
គ្រាន់តែបុរសឈ្មោះ Ma ត្រូវគេឃា.ត់ខ្លួន រង្គើដល់ហ៊ុនAlibaba ដាំក្បាលចុះខ្ទង់២៦ពាន់លាន$
|
https://business-cambodia.com/articles/ma-arrested-alibaba-shakes-26-billion
|
កាលពីពេលថ្មីនេះ ភាគហ៊ុនក្រុមហ៊ុនបច្ចេកវិទ្យាលក់ទំនិញខ្នាតយក្សចិន Alibaba បានដាំក្បាលចុះខ្ទង់ ២៦ពាន់លានដុល្លារ ក្រោយលេចលឺពាក្យចចាមអារ៉ាមថាលោក Jack Ma ស្ថាបនិកនៃក្រុមហ៊ុននេះត្រូវបានគេចាប់ខ្លួនភ្លាមៗ។ នេះបើយោងតាមការចេញផ្សាយរបស់ទីភ្នាក់ងារសារព័ត៌មាន Business Insider ចុះនាថ្ងៃទី០៤ ខែឧសភា ឆ្នាំ២០២២។
នៅព្រឹកថ្ងៃអង្គារ៍ ទូរទស្សន៍រដ្ឋចិន CCTV បានរាយការណ៍ថា ប៉ូលីសនៅទីក្រុង Hangzhou ដែលជាទីតាំងក្រុមហ៊ុនលក់ទំនិញអេឡិចត្រូនិកយក្ស Alibaba បាននិងកំពុងស៊ើបអង្កេតមនុស្សម្នាក់មាននាមត្រកូល Ma ចាប់តាំងពីថ្ងៃទី២៥ ខែមេសាមកម្ល៉េះ ដែលការស៊ើបអង្កេតនេះបានបង្កការព្រួយបារម្ភ និងភាពភ័យស្លន់ស្លោជាខ្លាំងដល់ក្រុមវិនិយោគិន។ ក្នុងស្ថានភាពនេះមនុស្សជាច្រើនបានសន្មតថាអ្នកដែលត្រូវប៉ូលីសឃាត់ខ្លួននិងចោទសួរនោះគឺលោក Jack Ma ដែលមានឈ្មោះចិនថា Ma Yun។ ទីភ្នាក់ងារសារព័ត៌មាន Bloomberg បានរាយការណ៍ថា បន្ទាប់ពីព័ត៌មាននេះបានបែកធ្លាយ តម្លៃភាគហ៊ុនរបស់ Alibaba នៅហុងកុងបានធ្លាក់ចុះ ៩.៤% ក្នុងការជួញដូរដំបូង ដោយបានបាត់បង់ប្រហែល ២៦ ពាន់លានដុល្លារពីតម្លៃទីផ្សាររបស់ខ្លួន។
ជាមួយគ្នានេះ ប្រព័ន្ធផ្សព្វផ្សាយរដ្ឋមួយផ្សេងទៀត Global Times បានតាមដានភ្លាមៗជាមួយនឹងរបាយការណ៍មួយដោយដកស្រង់ប្រភពដែលមិនបញ្ចេញឈ្មោះបាននិយាយថា តាមពិតទៅបុគ្គលជាប់សង្ស័យដែលប៉ូលីសឃាត់ខ្លួនក្នុងឈ្មោះរបស់គាត់មានតួអក្សរបី។ មនុស្សម្នាក់នេះកើតនៅឆ្នាំ ១៩៨៥ មានអាយុតិចជាងស្ថាបនិក Alibaba រហូតដល់ទៅពីរទសវត្សរ៍ឯណោះ។ យោងទៅតាម Global Times បុគ្គលខាងលើត្រូវបានគេកំណត់ថាមានតួនាទីជានាយកផ្នែកស្រាវជ្រាវ និងអភិវឌ្ឍន៍ផ្នែក Hardware ក្នុងផ្នែក IT។
យ៉ាងណាមិញក្នុងរយៈពេលប៉ុន្មានឆ្នាំចុងក្រោយនេះ ក្រុមហ៊ុនបច្ចេកវិទ្យារបស់ប្រទេសចិនកំពុងជួបការលំបាកក្នុងការដោះស្រាយបញ្ហាជាមួយអ្នកប្រើប្រាស់ ជាពិសេសករណីអ្នកប្រើប្រាស់ចំណាយកាន់តែច្រើន ចំពេលមានសេដ្ឋកិច្ចត្រជាក់ ខណៈរដ្ឋាភិបាលចិនក៏បានចាប់ផ្តើមការស៊ើបអង្កេតលើទំនុកចិត្តអ្នកប្រើប្រាស់លើក្រុមហ៊ុនបច្ចេកវិទ្យា ការត្រួតពិនិត្យសុវត្ថិភាពទិន្នន័យ និងការដាក់កម្រិតលើការប្រើប្រាស់អ៊ីនធឺណិត និងវេទិការបស់អ្នកប្រើប្រាស់ផងដែរ៕
អត្ថបទដោយ៖ កាន់ ដារ៉ា (ស្មេរពនេចរ) ម្ចាស់ស្នាដៃសៀវភៅ «ក្រដាស១សន្លឹក»
ទំនាក់ទំនងតាមរយៈ៖ Facebook Page: Kan Dara ឬ Telegram: 0964997366
|
{
"spider_name": "businesscambodia",
"scrape_at": "2025-06-14_19:40:49",
"date_created": "2022-05-05T04:12:28.707Z",
"category": "ភាពជាអ្នកដឹកនាំ",
"views": 997,
"author": {
"first_name": "Kan",
"last_name": "Dara",
"email": "kanndara19@gmail.com"
},
"quality_warning": [
"noisy"
]
}
|
គោលការណ៍៤កែប្រែវាសនាជនភៀសខ្លួនក្រីក្របំផុតលី កាស៊ីង ក្លាយជាមហាសេដ្ឋីលេខ១ហុងកុង
|
https://business-cambodia.com/articles/li-ka-shing-from-broke-to-the-richest
|
លោកលី កាស៊ីង ជាពាណិជ្ជករដ៏ល្បីល្បាញមួយរូបរបស់ហុងកុង និងមានជំនួញគ្រាក់ៗជាច្រើននៅក្នុងដៃ។ ក្នុងនោះជំនួញរបស់លោករួមមាន អចលនវត្ថុ កំពង់ផែ អគ្គិសនី អ៊ីនធើណេត និងទូរគមនាគមន៍ដែលក្នុងនោះមានទាំងក្នុងប្រទេសចិននិងក្រៅប្រទេសផងដែរ។
បើក្រឡេកមកមើលអំពីជីវប្រវត្តិរបស់លោក លី កាស៊ីង វិញ លោកបានកើត នៅថ្ងៃទី ២៩ ខែកក្កដា ឆ្នាំ១៩២៨ នៃខេត្តចាវចូវ ប្រទេសចិន ។ កុមារភាពរបស់លោកគឺធំធាត់ឡើងជាមួយនឹងការងារ ព្រោះលោកជាកូនកំព្រាក្រោយពីធ្វើការចំណាកស្រុកពីចិនដីគោក ចូលមកទីក្រុងហុងកុង ក្រោមសម្ពាធនៃការឈ្លានពានពីសំណាក់ជប៉ុន។ លោកជាមនុស្សដែលតស៊ូនិងប្រឹងប្រែងជាមួយនឹងការងារណាស់ ទោះបីជាលោកមិនបានរៀនសូត្រខ្ពង់ខ្ពស់យ៉ាងណាក្តី។ គ្រួសារក្រីក្របង្ខំចិត្តឱ្យលោកចេញធ្វើការនៅរោងចក្រផ្លាស្ទិកមួយនាទីក្រុងហុងកុង ក្នុងវ័យ១៤ឆ្នាំ ដោយសារតែក្តីស្រមៃជាអ្នកជំនួញនេះហើយ ក្លាយជាកម្លាំងចលករជំរុញទឹកចិត្តលោក រហូតបង្កើតបានជាអាណាចក្រអាជីវកម្មដ៏ធំសម្បើមជារបស់ខ្លួនឯង។
យ៉ាងណាមិញនេះជាគោលការណ៍៤យ៉ាងដែលបានកែប្រែវាសនាយុវជនក្រីក្ររូបនេះឱ្យក្លាយទៅជាសេដ្ឋីមានបំផុតរបស់ហុងកុង៖
១.មិនចាំបាច់កើតក្នុងត្រកូលអ្នកមាននោះទេ ដើម្បីក្លាយជាអ្នកមាន អោយតែអ្នកមិនក្រគំនិត។
២.ចង់ចេញរកស៊ី ចង់ក្លាយជាអ្នកមាន សូមកុំចង់សម្រាក ឬ យកថ្ងៃសៅរិ៍ អាទិត្យដាក់ក្នុងចិត្តឱ្យសោះ។
៣.កុំខ្មាស កុំទៅខ្វល់ពេលដែលឃើញគេមាន ជីវិតយើងគឺម្ដងម្នាក់ទេ សំខាន់អ្នកត្រូវប្រឹងឱ្យអស់លទ្ធភាព ដើម្បីសម្រេចគោលដៅដែលអ្នកចង់ទៅដល់។
៤.មិនថាអ្នកមានលុយប៉ុណ្ណានោះទេ សូមចាយលុយឱ្យបានត្រឹមត្រូវ និង ប្រុងប្រយ័ត្នក្នុងការចាយវាយ។
គួរបញ្ជាក់ផងដែរថាបច្ចុប្បន្ននេះ លោក លី កាស៊ីងមានអាយុ ៩៤ឆ្នាំហើយ លោកបានចូលនិវត្តន៍កាលពីឆ្នាំ២០១៩ និងមានទ្រព្យប្រមាណជាង ៣៦.៣ពាន់លានដុល្លារ ក្លាយជាមហាសេដ្ឋីទី១ នៅហុងកុងនិងឋិតនៅលេខរៀងទី៣០ក្នុងជួរតារាងមហាសេដ្ឋីពិភពលោក។ ជាចុងក្រោយ គោលការណ៍ទាំង ៤យ៉ាង របស់លោកលី កាស៊ីង អាចជាសារដាស់តឿនដល់អ្នកដែលជាសហគ្រិន និងយុវជនទាំងឡាយ តស៊ូឡើងកុំអស់សង្ឃឹមអី មហាសេដ្ឋីលី កាស៊ីង មិនធ្លាប់ឈប់អភិវឌ្ឍន៍ខ្លួននោះទេ បើទោះបីជាលោករត់ចោលសាលាក៏ពិតមែន ព្រោះមានតែការអភិវឌ្ឍខ្លួននោះទេ ដែលអាចកែប្រែវាសនារបស់យើងបាន។
តម្លៃអប់រំ÷ វាសនារបស់មនុស្សគឺអាស្រ័យលើគំនិត ការតស៊ូសេចក្តីព្យាយាមគឺមិន អត់ប្រយោជន៏នោះឡើយ។ មិនខ្វល់ថាថ្ងៃនេះឬអតីតកាលអ្នកជាអ្នកណានោះទេ ប៉ុន្តែអ្វីដែលសំខាន់ថាតើអនាគតអ្នកនឹងក្លាយជាអ្នកណា?
អត្ថបទដោយ ពីង ជូអេង ( ត្រចៀកកាំ )
|
{
"spider_name": "businesscambodia",
"scrape_at": "2025-06-14_19:40:49",
"date_created": "2022-05-05T03:31:52.255Z",
"category": "ភាពជាអ្នកដឹកនាំ",
"views": 182,
"author": {
"first_name": "ឡុង",
"last_name": "វឌ្ឍនៈ",
"email": "longvathanak007@gmail.com"
},
"quality_warning": [
"noisy"
]
}
|
បច្ចេកវិទ្យា Blockchain បានផ្តល់ឱកាសវិនិយោគដ៏សម្បូរបែបដល់អ្នកវិនិយោគអចលនទ្រព្យ
|
https://business-cambodia.com/articles/blockchain-z1-news
|
វិស័យអចលនទ្រព្យបានឈានទៅកាន់របត់ថ្មីមួយដោយធ្វើការរួមបញ្ចូលនូវ បច្ចេកវិទ្យាប្លុកឆេន (Blockchain) ដើម្បីបង្កើតជាទម្រង់ (Platform) វិនិយោគដ៏ល្អមួយ។ ការប្រើប្រាស់បច្ចេកវិទ្យាថ្មីនេះបាននឹងកំពុងផ្តល់ឱកាសកាន់តែសម្បូរបែបដល់សាធារណៈជនទូទៅ ជាពិសេសវិនិយោគិនក្នុងការវិនិយោគអចលនទ្រព្យដែលមានតម្លៃរាប់លានដុល្លារ ទោះបីជាវិនិយោគិនមានដើមទុនតិចតួចក៏ដោយ។
បច្ចេកវិទ្យា Blockchain នេះក៏ត្រូវបានធនាគារជាតិនៃកម្ពុជាប្រើប្រាស់ដើម្បីបង្កើតប្រព័ន្ធ «ទូទាត់បាគង» ដែលបាននឹងកំពុងក្លាយជាដំណោះស្រាយដ៏មានប្រសិទ្ធភាពសម្រាប់ការធ្វើប្រតិបត្តិការហិរញ្ញវត្ថុនៅកម្ពុជាផងដែរ។ រីឯការប្រើប្រាស់ក្នុងវិស័យវិនិយោគជាពិសេស វិស័យអចលនទ្រព្យវិញ ក្រុមហ៊ុន Z1 FINANCIAL ដែលជាក្រុមហ៊ុនបុត្រសម្ព័ន្ធរបស់ Zillennium Co., Ltd (Z1 Group) បានប្រើប្រាស់បច្ចេកវិទ្យា Blockchain ដើម្បីបង្កើតទម្រង់ (Platform) វិនិយោគ ដែលអាចផ្តល់ឱ្យសាធារណៈជនធ្វើការវិនិយោគអចលនទ្រព្យទាំងក្នុង និងក្រៅប្រទេសតាមរយៈការទិញចំណែកកម្មសិទ្ធនៅលើទម្រង់ (Platform) នេះ។ (ពត៌មានលម្អិតមាននៅក្នុងអត្ថបទក្រោយអំពី៖ ទម្រង់ (Platform) របស់ Z1 FINANCIAL និងប្រព័ន្ធ Ecosystem ក្នុងវិស័យអចលនទ្រព្យ)។
អ្វីជាបច្ចេកវិទ្យា Blockchain?
បច្ចេកវិទ្យា Blockchain គឺជាប្រព័ន្ធផ្ទុកទិន្នន័យស្វ័យប្រវត្តិ ដែលអាចកត់ត្រារាល់ប្រតិបត្តិការតាមប្រព័ន្ធឌីជីថលនៅក្នុងខ្សែច្រវាក់នៃប្លុក ហើយបង្កើតបានជាបញ្ជីប្រវត្តិប្រតិបត្តិការប្រកបដោយសុក្រឹតភាព និងមានការរៀបរៀងទៅតាមលំដាប់លំដោយនៃពេលវេលា។ ទម្រង់ (Platform) វិនិយោគដែលប្រើបច្ចេកវិទ្យា Blockchain នេះអាចឱ្យភាគីអ្នកទិញ និងអ្នកលក់ធ្វើប្រតិបត្តិការរវាងគ្នានិងគ្នាបានដោយផ្ទាល់ ដោយមិនទាមទារឱ្យមានការធានាពីភាគីកណ្តាលនោះទេ។ ដោយសារថាបច្ចេកវិទ្យា Blockchain អាចបញ្ជាក់ភាពត្រឹមត្រូវ សុវត្ថិភាព និងមិនអាចក្លែងបន្លំបាន។
អត្ថប្រយោជន៍នៃបច្ចេកវិទ្យា Blockchain
ទម្រង់ (Platform) វិនិយោគអចលនទ្រព្យដោយប្រើបច្ចេកវិទ្យា Blockchain បានផ្តល់អត្ថប្រយោជន៍ជាច្រើនលើសពីការដោះដូរអចលនទ្រព្យតាមប្រតិបត្តិការតាមបែបលំនាំចាស់កន្លងមក ។ ខាងក្រោមនេះជាអត្ថប្រយោជន៍សំខាន់ៗ ដែលគេប្រើប្រាស់បច្ចេកវិទ្យា Blockchain សម្រាប់ប្រតិបត្តិការក្នុងវិស័យអចលនទ្រព្យ៖
មានដើមទុនត្រឹម១០០ដុល្លារ ក៏អាចវិនិយោគអចលនទ្រព្យតម្លៃរាប់លានដុល្លារបាន
ផលវិបាកមួយនៃការវិនិយោគអចលនទ្រព្យគឺការទាមទារឱ្យមានដើមទុនច្រើន ហើយកត្តានេះតែងជាឧបស័គ្គដ៏ធំដែលធ្វើឲ្យអ្នកមានដើមទុនតិចតូចពិបាកឈានជើងចូលក្នុងការវិនិយោគអចលនទ្រព្យ។ យ៉ាងណាក៏ដោយ តាមរយៈទម្រង់ (Platform) វិនិយោគអចលនទ្រព្យដោយប្រើបច្ចេកវិទ្យាប្លុកឆេន គេអាចប្រើប្រាស់អត្តសញ្ញាណឌីជីថល (Tokenization) ដើម្បីបំបែកគម្រោងអចលនទ្រព្យទាំងមូលឲ្យទៅជាច្រើនចំណែកកម្មសិទ្ធឌីជីថល ហើយដែលអាចឱ្យសាធារណៈជនមានលទ្ធភាពវិនិយោគអចលនទ្រព្យនោះដោយប្រើដើមទុនតិចតូច។
Tokenization គឺជាដំណោះស្រាយមួយដែលត្រូវបានគេប្រើប្រាស់ដើម្បីបំបែកទ្រព្យរូបីយទៅជាចំណែកទ្រព្យឌីជីថលតូចៗ ឬហៅថា digital token ដែលអាចអនុញ្ញាតឱ្យសាធារណៈជនក្លាយជាចំណែកនៃកម្មសិទ្ធិអចលនទ្រព្យនោះ។
ឧទាហរណ៍៖ អគារមួយតម្លៃ ១០លានដុល្លារ ហើយអចលនទ្រព្យនោះត្រូវបានបំបែកជា 100,000 digital tokens ដែលក្នុងមួយ token មានតម្លៃ ១០០ដុល្លារ។ ដូច្នេះមានន័យថា ទោះមានដើមទុន100 ដុល្លារ ក៏វិនិយោគិនអាចក្លាយជាចំណែកម្ចាស់កម្មសិទ្ធិអចលនទ្រព្យតម្លៃ ១០លានដុល្លារនោះបានដែរ។ ហើយ Token នោះអាចជួញដូរបានដោយសុវត្ថិភាពនៅក្នុងទម្រង់ (Platform) វិនិយោគ ដោយប្រើប្រាស់បច្ចេកវិទ្យា Blockchain ។
ប្រតិបត្តិការងាយស្រួល និងមានប្រសិទ្ធិភាពខ្ពស់
កិច្ចសន្យាឆ្លាតវៃ (smart contract) ត្រូវបានរៀបចំ និងចងក្រងទាក់ទងនឹងឯកសារនានានៅក្នុងបច្ចេកវិទ្យា Blockchain ហើយដែលជួយសម្រួលនៅពេលដែលមានប្រតិបត្តិការទិញ-លក់អចលនទ្រព្យ។
កាត់បន្ថយពេលវេលា
រាល់ប្រតិបត្តិការនៅលើបច្ចេកវិទ្យា Blockchain អាចសម្រេចភ្លាមៗដោយមិនចាំបាច់ត្រូវរង់ចាំ ឬចំណាយពេលវេលាច្រើនថ្ងៃដូចមុនៗឡើយ។
សន្ទនីយភាព
Tokenization អាចបង្កើតឱ្យមានសន្ទនីយភាពទីផ្សារ តាមរយៈការដោះដូរ ឬទិញ-លក់ រវាងវិនិយោគិន និងវិនិយោគិន។
|
{
"spider_name": "businesscambodia",
"scrape_at": "2025-06-14_19:40:49",
"date_created": "2022-05-05T01:23:55.835Z",
"category": "PR",
"views": 126,
"author": {
"first_name": "Daneth",
"last_name": "Mech",
"email": "danethmech95@gmail.com"
},
"quality_warning": [
"noisy",
"short_sentences"
]
}
|
ឈរជើងលើទីផ្សារគ្រឿងអេឡិចត្រូនិក ១០ឆ្នាំ ក្រុមហ៊ុនកូនខ្មែរ ជីហ្គៀ គ្រុប បានប្រែក្លាយខ្លួនជាក្រុមហ៊ុនសាជីវកម្មចែកចាយគ្រឿងអេឡិចត្រូនិច ដ៏លេចធ្លោមួយក្នុងប្រទេសកម្ពុជា
|
https://business-cambodia.com/articles/ggear-group-khmer-business
|
លោកអ្នកប្រហែលជាបានស្គាល់រួចមកហើយ នូវម៉ាកយីហោល្បីៗដូចជា ម៉ាកយីហោ LG និង Panasonic ជាដើម ប៉ុន្តែលោកអ្នកប្រហែលជាមិនធ្លាប់បានជ្រាបទេថា នៅពីក្រោយភាពល្បីល្បាញរបស់យីហោទាំងពីរនេះ គឺមានក្រុមហ៊ុនកូនខ្មែរយើងដែលជាអ្នកជួយជំរុញឱ្យយីហោទាំងពីរនេះ មានវត្តមាននៅក្នុងប្រទេសកម្ពុជា ហើយអាចល្បីឈ្មោះថែមទៀតផង។ ក្រុមហ៊ុនធំដែលជាអ្នកនាំចូលផលិតផលម៉ាក LG និង Panasonic នេះ គឺក្រុមហ៊ុន ជីហ្គៀ គ្រុប (GGEAR Group) ។
ក្រុមហ៊ុន ជីហ្គៀ គ្រុប ត្រូវបានបង្កើតឡើងនៅក្នុងឆ្នាំ២០១១ ដោយផ្តើមចេញពីក្រុមហ៊ុននាំចូលផលិតផលអេឡិចត្រូនិច ឈានមុខគេមួយនៅក្នុងប្រទេស។ ក្រុមហ៊ុនកូនខ្មែរ១នេះ មានឈ្មោះដើមថា ជីហ្គៀ ហើយដោយសារក្រុមហ៊ុនកាន់ តែរីកធំឡើងនោះ នៅឆ្នាំ២០១៩ ក្រុមហ៊ុនក៏បានប្តូរឈ្មោះសារអាជីវកម្មរបស់ខ្លួនទៅជាក្រុមហ៊ុន ជីហ្គៀ គ្រុប ដែលមាន ក្រុមហ៊ុនបុត្រសម័្ពន្ធផ្លូវការធំៗចំនួន៥ រួមមានដូចជា ក្រុមហ៊ុន GGEAR Trading ក្រុមហ៊ុន GGEAR Retail, ក្រុមហ៊ុន GGEAR Commercial ក្រុមហ៊ុន GGEAR Elevator និង ក្រុមហ៊ុន GGEAR Pronith ជាដើម។
បច្ចុប្បន្ននេះ ក្រុមហ៊ុន ជីហ្គៀ គ្រុប បានក្លាយជាក្រុមហ៊ុនក្នុងស្រុកដ៏ធំជាងគេមួយ ដែលនាំចូលនិងចែកចាយផលិតផល ម៉ាកល្បី LG ក្នុងទីផ្សារប្រទេសកម្ពុជា ដែលមានដូចជាម៉ាស៊ីនត្រជាក់ ម៉ាស៊ីនបោកគក់ ម៉ាស៊ីនបន្សុទ្ធខ្យល់ ទូរទឹកកក ទូរទស្សន៍ ឧបករណ៍បំពងសម្លេង និងឧបករណ៍ប្រើប្រាស់ក្នុងផ្ទះបាយជាច្រើនផ្សេងទៀត។
ជាមួយគ្នានេះ ជីហ្គៀ គ្រុប ក៏ជាដៃគូដ៏រឹងមាំរបស់ក្រុមហ៊ុន Panasonic ក្នុងការនាំចូល និងចែកចាយម៉ាស៊ីនបោកគក់ ទូរទឹកក និងឧបរកណ៍ប្រើប្រាស់ នៅក្នុងផ្ទះជាច្រើន រួមមានដូចជា Microwave និង Home Shower ជាដើម។ លើសពីនេះទៅទៀតនោះ ក្រុមហ៊ុន ជីហ្គៀ ក៏ជាដៃគូតែមួយគត់របស់ក្រុមហ៊ុនជណ្តើរយន្តដ៏ល្បីឈ្មោះ HYUNDAI Elevator ដែលក្រុមហ៊ុនទទួលបានសិទ្ធនាំចូល និងតំឡើងផ្តាច់មុខ សម្រាប់ផ្គត់ផ្គង់ក្នុងទីផ្សារប្រទេសកម្ពុជាផងដែរ។
គិតត្រឹមឆ្នាំ២០២១នេះ ក្រុមហ៊ុន ជីហ្គៀ គ្រុប មានបុគ្គលិកសរុបប្រមាណជា ៧៤០នាក់ ដែលភាគច្រើនសុទ្ធសឹងតែជា សិស្សនិស្សិត និងបញ្ញាវន្តខ្មែរទាំងអស់។ អ្វីដែលគួរឱ្យកោតសរសើរជាងនេះ គឺនៅឆ្នាំ២០១៧ ក្រុមហ៊ុន ជីហ្គៀ គ្រុប ទទួលបានវិញ្ញបនបត្រស្តង់ដារ ISO 9001:2015 ជាស្តង់ដារគុណភាពលើប្រព័ន្ធគ្រប់គ្រង (On Management System) ។ ហើយកាលពីឆ្នាំ២០២០ កន្លងទៅថ្មីៗនេះ ក្រុមហ៊ុនក៏ទើបតែទទួលបាន ISO 45001:2018 ស្តីពីប្រព័ន្ធគ្រប់គ្រងសុខភាព និងសុវត្ថិភាពការងារត្រឹមត្រូវតាមស្តង់ដារដល់បុគ្គលិកគ្រប់ជាន់ថ្នាក់ថែមទៀតផង។
ជាមួយនឹងភាពជោគជ័យយ៉ាងរឹងមាំ ដែលពីមុនធ្លាប់តែជាអាជីវកម្មតូចមួយ មានបុគ្គលិកបម្រើការងារប្រមាណជា២០ នាក់ ប៉ុន្តែពេលនេះ មានបុគ្គលិករាប់រយនាក់ និងមានកំណើនលក់រាប់លានដុល្លារក្នុងមួយឆ្នាំៗនោះ ក្រុមហ៊ុន ជីហ្គៀ គ្រុប ក៏មិនភ្លេចនោះដែរ នៅការចូលរួមយ៉ាងសកម្ម និងខ្លាំងក្លាបំផុត លើសកម្មភាពសង្គមនានាជាពិសេសជាមួយនឹង អង្គការសង្គមស៊ីវិលឈ្មោះ ខេមបូឌា រីសិន និងបានចូលរួមសកម្មភាពជួយសង្គមជាមួយសមាគមគ្រូពេទ្យស័្មត្រចិត្ត សម្តេចតេជោ (TYDA) និងក្រសួងសុខាភិបាលក្នុងការជួយរៀបចំហេដ្ឋារចនាសម្ព័ន្ធមន្ទីរពេទ្យព្យាបាលអ្នកជំងឺ កូវីដ-១៩ ព្រមទាំងសកម្មភាពចុះពិនិត្យ និងព្យបាលជំងឺជូនប្រជាជននៅទូទាំងប្រទេសកម្ពុជាជាច្រើនដងថែមទៀត។
សព្វថ្ងៃនេះ ក្រុមហ៊ុន ជីហ្គៀ គ្រុប មានរចនាសម្ព័ន្ធអាជីវកម្មជាច្រើនដែលអាជីវកម្មនីមួយៗមានតួនាទីសំខាន់ក្នុងការផ្គត់ផ្គង់ ផលិត និងសេវាកម្មទៅតាមតម្រូវការផ្សេងៗគ្នា ដោយក្នុងនោះរួមមានដូចជា ក្រុមហ៊ុន GGEAR Trading ដែល ជាក្រុមហ៊ុនចែកចាយផលិតផលម៉ាក LG , Panasonic , Master Plug និង ម៉ាក Luceco នៅទីផ្សារកម្ពុជា។ ក្រុមហ៊ុន GGEAR Retail ជាក្រុមហ៊ុនលក់រាយគ្រឿងអេឡិចត្រូនិក ដែលបានបង្កើតហាងទំនើបឈ្មោះថា LG BRANDSHOP , PHUM Eletronics និងមជ្ឍមណ្ឌលសេវាកម្មជួសជុលផលិតផល LG ក្នុងប្រទេសកម្ពុជា។
លើសពីនេះ ក្រុមហ៊ុន ជីហ្គៀ គ្រុប ក៏មានក្រុមហ៊ុនបុត្រសម្ព័ន្ធ GGEAR Commercail ដែល ជាក្រុមហ៊ុនតម្លើងប្រព័ន្ធទឹក ភ្លើង និង ទូរទស្សន៍ឌីជីថល ម៉ាស៊ីនបោកគក់សម្រាប់អាជីវកម្ម និង ប្រព័ន្ធម៉ាស៊ីនត្រជាក់ ខ្នាតធំសម្រាប់អគារពាណិជ្ជកម្ម ផ្សារទំនើប និងសាលារៀនជាដើម។ អ្វីដែលគួរឱ្យចាប់អារម្មណ៍ជាងនេះទៅទៀតនោះគឺ ក្រុមហ៊ុនជើងចាស់មួយនេះ ក៏បានបង្កើតនូវក្រុមហ៊ុន GGEAR Pronith ដែលជាក្រុមហ៊ុនឯកទេសក្នុងការ តម្លើងទ្វារបង្អួច uPVC ដ៏ប្រណិតសម្រាប់គេហដ្ឋាន និងការរស់នៅបែបសម័យថ្មី នៅក្នុងទីផ្សារប្រទេសកម្ពុជា ផងដែរ។
ទន្ទឹមនឹងភាពជោគជ័យលើការពង្រីកអាជីវកម្មពីមួយឆ្នាំទៅមួយឆ្នាំឥតឈបឈរនោះ ក្រុមហ៊ុន ជីហ្គៀ គ្រុប ក៏មិនភ្លេច នូវការគាំទ្រយ៉ាងខ្លាំងពីបណ្តាអតិថិជននៅទូទាំងប្រទេស ជាពិសេសនោះគឺបុគ្គលិកដែលបច្ចុប្បន្នមានប្រមាណជា ៧៤០នាក់ ដែលពួកគាត់បានលះបង់កម្លាំងកាយចិត្តជួយរុញឱ្យក្រុមហ៊ុនកូនខ្មែរមួយនេះ ឱ្យអាចឈរជើងយ៉ាងរឹង មាំអស់រយៈពេល១០ឆ្នាំមកនេះ។ ហើយដើម្បីជាការថ្លែងអំណរគុណ និងជាការត្រេកអរ ដែលក្រុមបានដំណើរ ការរយៈពេល១០ឆ្នាំមកនេះ ក្រុមហ៊ុន ជីហ្គៀ គ្រុប ក៏នឹងបង្កើតកម្មវិធីដ៏ធំមួយ នៅពាក់កណ្តាលខែវិច្ជិកា ឆ្នាំ២០២១ ខាងមុខនេះផងដែរ ដើម្បីជាការអរគុណដល់បុគ្គលិកគ្រប់ជាន់ថ្នាក់ ដែលបានចូលរួមយ៉ាងសកម្មជាមួយក្រុមហ៊ុន។
សូមបញ្ជាក់ថា ក្រុមហ៊ុនកូនខ្មែរ ជីហ្គៀ គ្រុប មានចក្ខុវិស័យ ចង់ក្លាយជាសាជីវកម្មលេចធ្លោមួយដែលមានសក្តានុពល ជួញជំរុញដល់ការអភិវឌ្ឍសេដ្ឋកិច្ច និងធនធានមនុស្សនៅក្នុងប្រទេសកម្ពុជា។ ហើយជាមួយគ្នានេះ ក្រុមហ៊ុនមានការ ប្តេជ្ញាចិត្តចែករំលែកនូវគុណតម្លៃជាមូលដ្ឋានគ្រឹះ និងវិវឌ្ឃន៍ភាពរបស់មនុស្សជាតិក្នុងបរិបទរស់នៅប្រកបដោយភាពវៃឆ្លាត តាមរយៈអាជីវកម្មចម្បងៗរបស់ក្រុមហ៊ុនទាំង៥ខាងលើនេះ ដោយផ្តោតសំខាន់ទៅលើពាណិជ្ជកម្ម ផលិតកម្ម សេវាកម្ម និងដំណោះស្រាយសម្រាប់សំណង់អគារ នៅក្នុងប្រទេសកម្ពុជា ផងដែរ ៕
|
{
"spider_name": "businesscambodia",
"scrape_at": "2025-06-14_19:40:49",
"date_created": "2022-05-04T10:43:14.048Z",
"category": "PR",
"views": 539,
"author": {
"first_name": "Meng",
"last_name": "Songly",
"email": "songlymeng2017@gmail.com"
},
"quality_warning": [
"noisy"
]
}
|
ឈ្នះខុនដូអ័រគីដេ និង រថយន្ត Toyota Raize រួមជាមួយរង្វាន់ផ្សេងៗទៀត៥០រង្វាន់ក្នុងកម្មវិធី Mega Sales របស់អ័រគីដេ!
|
https://business-cambodia.com/articles/orkide-mega-sales
|
ភ្នំពេញ៖ មកដល់ហើយកម្មវិធីប្រូម៉ូសិនថ្មីប្លែក ពុំធ្លាប់មានពីមុនមកនោះគឺ Mega Sales ដែលអតិថិជនអាចមានឱកាសឈ្នះរង្វាន់ធំ ខុនដូអ័រគីដេចំនួន១រង្វាន់ ដែលមានទីតាំងនៅតាមបណ្តោយផ្លូវ២០០៤ និង រថយន្តដ៏ថ្មីស្រឡាងម៉ាក Toyota Raize ចំនួន២គ្រឿង ជាមួយនឹងរង្វាន់ផ្សេងទៀតជាច្រើនរួមមាន៖ MacBook Pro, iPhone 13 Pro Max, Electric Scooter, Smart Projector, Electric Scooter, Walking Pad, Machin Dishwasher, និងរង្វាន់ Robot Vacuum-Mop សរុបទាំងអស់៥០ រង្វាន់។
កម្មវិធីប្រូម៉ូសិននេះនឹងចាប់ផ្តើមចាប់ពីថ្ងៃផ្សាយដំណឹងនេះរហូតដល់បំណាច់ខែកក្កដាឆ្នាំ២០២២ សម្រាប់គម្រោងអ័រគីដេ ដឹប៊ូតានិចស៊ីធី ខណ្ឌជ្រោយចង្វារ និងគម្រោងអ័រគីដេ ដឹពោធិ៍ចិនតុង ទល់មុខអាកាសយានដ្ឋានអន្តរជាតិភ្នំពេញ។ រាល់ការកក់ផ្ទះប្រភេទណាមួយដែលក្រុមហ៊ុនបានកំណត់ នោះអតិថិជន និងទទួលបានសន្លឹកឆ្នោតដើម្បីទទួលបានឱកាសក្នុងការឈ្នះរង្វាន់ដែលបានរៀបរាប់ខាងលើ។ កាលបរិច្ឆេទ នៃការចាប់រង្វាន់ និងធ្វើឡើងនៅខាងសីហា ខាងមុខនេះហើយ។ ដូច្នេះកុំអោយឱកាសដ៏កម្រនេះកន្លងផុតទៅអោយសោះ ប្រញ៉ាប់ឡើង មកទទួលយកការផ្តល់ជូនប្រូម៉ូសិនពិសេសនេះ ។
អតិថិជនអាចជ្រើសរើសប្រភេទផ្ទះណាមួយនៃគម្រោងទាំង២របស់ក្រុមហ៊ុនអ័រគីដេ ឌីវែឡុបម៉ិន ដែលរួមមានគេហដ្ឋានគ្រប់ប្រភេទដូចជា៖ វីឡាទោល - វីឡាភ្លោះ - វីឡាកូនកាត់ - ផ្ទះប្រកបអាជីវកម្មហ្ស៊បហោសន៍ - ដីឡូតិ៍ គ្រប់ទំហំ។ គម្រោងនីមួយៗរបស់អ័រគីដេសុទ្ធតែ មានទីតាំងស្ថិតនៅតំបន់ដែលមានសក្តានុពលខ្ពស់ ងាយស្រួលក្នុងការប្រកបអាជីវកម្ម រស់នៅ និងធ្វើដំណើរទៅមក
សម្រាប់ព័ត៌មានលម្អិត អតិថិជនក៏អាចអញ្ជើញទៅទស្សនាផ្ទាល់ នៅការិយាល័យលក់ទាំង២ទីតាំងដែលនៅជិតលោកអ្នក
គម្រោងអ័រគីដេ ដឹប៊ូតានិចស៊ីធី ទីតាំងនៅតាមបណ្តោយផ្លូវជាតិលេខ ៦អា សង្កាត់ព្រែកលាប ខណ្ឌជ្រោយចង្វារ ធ្វើដំណើរត្រឹមតែជាង ៧គ.មប៉ុណ្ណោះពីស្ពានជ្រោយចង្វារ រួចបត់ស្តាំតាមស្តុបអ័រគីដេ
គម្រោងអ័រគីដេ ដឹពោធិ៍ចិនតុង តាមបណ្តោយផ្លូវ វត្តតាំងកសាង (105k) ទល់មុខអាកាសយាន្តដ្ឋានអន្តរជាតិភ្នំពេញ
ឬ ទំនាក់ទំនងមកកាន់លេខទូរស័ព្ទ 076 879 9999 – 085 388 388 – 095 277 277 – 098 733 333 និង ហ្វេសប៊ុកផេក https://www.facebook.com/orkide.development
|
{
"spider_name": "businesscambodia",
"scrape_at": "2025-06-14_19:40:49",
"date_created": "2022-05-04T09:42:14.606Z",
"category": "PR",
"views": 100,
"author": {
"first_name": "Daneth",
"last_name": "Mech",
"email": "danethmech95@gmail.com"
},
"quality_warning": [
"noisy",
"short_sentences"
]
}
|
មកស្គាល់មុខជំនួញធំៗរបស់អ្នកឧកញ៉ា ចេន ហ្ស៊ី ថៅកែក្រុមហ៊ុន Prince កំពុងផ្ដោតរកស៊ីនាពេលបច្ចុប្បន្ន
|
https://business-cambodia.com/articles/neak-oknha-chen-zhi
|
អ្នកឧកញ៉ា ចេន ហ្ស៊ី (Chen Zhi) បច្ចុប្បន្នគឺជាប្រធានក្រុមហ៊ុន ព្រីនស៍ គ្រុប (Prince Group) ដែលជាក្រុមធំមួយកំពុងប្រតិបត្ដិការអាជីវកម្ម នៅក្នុងប្រទេសកម្ពុជា។ អ្នកឧកញ៉ា បានធ្វើឱ្យក្រុមហ៊ុនព្រីនស៍ គ្រុប ក្លាយជាក្រុមហ៊ុនពហុផលិតផលដ៏ធំឈានមុខគេមួយនៅកម្ពុជា ដែលប្រកាន់ខ្ជាប់នូវស្តង់ដារអន្តរជាតិ រហូតក្រុមហ៊ុនបង្កើតបានជាបុតសម្ព័ន្ធជាច្រើនផងដែរ។
តើលោកអ្នកដឹងទេថា បច្ចុប្បន្នអ្នកឧកញ៉ាវ័យក្មេងរូបនេះកំពុងក្ដោបក្ដាប់មុខជំនួញអ្វីខ្លះ? ដូច្នេះថ្ងៃនេះ Business Cambodia នឹងនាំប្រិយមិត្តមកស្គាល់មុខជំនួញខ្លះៗរបស់អ្នកឧកញ៉ា ចេន ហ្ស៊ី ដែលកំពុងគ្រប់គ្រង់រកស៊ីនាពេលបច្ចុប្បន្ន។
អ្នកឧកញ៉ា Chen Zhi បច្ចុប្បន្នបានពង្រីកប្រតិបត្តិការអាជីវកម្មរបស់ក្រុមហ៊ុនព្រីនស៍ ពង្រីកលើការរកស៊ីនៅក្នុងវិស័យផ្សេងៗដូចជា ការអភិវឌ្ឍវិស័យអចលនទ្រព្យ វិស័យធនាគារ ហិរញ្ញវត្ថុ និងទេសចរណ៍។
ចំពោះវិស័យអចលនទ្រព្យ លោកមាន ក្រុមហ៊ុន ព្រីនស៍ រៀល អ៊ីស្ទេត ដែលជាក្រុមហ៊ុនមួយដែលផ្ដោតលើ ការសាងសង់គម្រោងជាច្រើននៅក្នុងទីក្រុងភ្នំពេញ និងខេត្តព្រះសីហនុ និងបណ្ដាលខេត្ដមួយចំនួនទៀត។ ដោយក្នុងនោះមានគម្រោងដូចជា Prince Plaza Center, Prince Modern Plaza, Prince IT Building, Prince City Center និង Prince Happiness Plazzaជាដើម។
ក្រៅពីវិស័យអចលនទ្រព្យ អ្នកឧកញ៉ាក៏មានមុខជំនួញរកស៊ីលើវិស័យទេសចរណ៍ផងដែរ ដែលមានក្រុមហ៊ុនអាកាសចរ Cambodia Airways។ ដោយឡែកសម្រាប់វិស័យធនាគារ និងរញ្ញវត្ថុវិញ លោកបានបង្កើតនូវធនាគារ Prince Bank ដែលបច្ចុប្បន្នកំពុងដំណើរយ៉ាងសកម្មក្នុងការបម្រើអតិជននៅក្នុងប្រទេសកម្ពុជា។ ក្រៅពីនោះ លោកក៏បានបង្កើតលូវផ្សារទំនើបមួយផងដែរ ដែលមានឈ្មោះថា Prince Supermarket ផងដែរ។
សូមជម្រាបថា ក្រៅតែពីការរកស៊ីនៅកម្ពុជា អ្នកឧកញ៉ាក៏បានចូលរួមជួយសង្គមយ៉ាងច្រើនផងដែរ ដូចជាផ្ដល់ជំនួយតាមរយៈរាជរដ្ឋាភិបាលក្នុងទិញវ៉ាក់សាំង ជួយដល់ប្រជាជនរងគ្រោះដោយទឹកជំនន់កន្លងទៅជាដើម៕
អត្ថបទដោយ៖ ណើរ ជីណា
|
{
"spider_name": "businesscambodia",
"scrape_at": "2025-06-14_19:40:49",
"date_created": "2022-05-04T09:41:51.217Z",
"category": "អចលនទ្រព្យ",
"views": 166,
"author": {
"first_name": "Bunthoeun",
"last_name": "Koem",
"email": "koembunthoeun10@gmail.com"
},
"quality_warning": [
"noisy"
]
}
|
លោកស្រី ប៉េន មករា លាឈប់ការងារនៅធនាគារ មកបើកសាឡន កំពុងល្បី ដោយក្បួនទាក់ភ្ញៀវទាំងនេះ
|
https://business-cambodia.com/articles/sabina-beauty-salon-
|
ធ្វើការអោយគេគឺជារឿងលំបាកមួយហើយ តែពេលចេញរកស៊ីខ្លួនឯងកាន់តែលំបាកមួយកម្រិត ទៀត ប្រសិនបើអ្នកមាន លុយហើយចង់ចេញរកស៊ីវាមិនសូវជាបញ្ហានោះឡើយ ប៉ុន្តែបើចង់ចេញ រកស៊ីតែខ្វះទុននោះជាបញ្ហាធំហើយ យ៉ាងណាក៏ ដោយការចាប់ផ្តើមគឺតែងតែមានបញ្ហាជៀសមិនផុតនោះទេ អ្វីដែលសំខាន់យើងជាអ្នកកាច់ចង្កូត ។
ថ្លែងប្រាប់ក្រុមការងាររបស់ Business Cambodia លោកស្រី ប៉េន មករា បានឱ្យដឹងថា លោកស្រីបានកើតនៅក្នុងគ្រួសារមិនសូវមានជីវភាពធូរធា ធ្លាប់រស់នៅក្នុងបន្ទប់ជួលបិទជិត តស៊ូធ្វើការឱ្យគេ មានពេលសម្រាកតិចតួចបំផុត ពេលខ្លះចង់រកស៊ី ប៉ុន្តែគ្មានលុយគ្រប់គ្រាន់ សំរាប់កាបើកអាជីវកម្មដែលខ្លួនស្រឡាញ់ ពោលគឺវាពិតជាពិបាកខ្លាំងមែនទែន តែគ្មានអ្វីដែលអាចយកឈ្នះ ការជម្នេះរបស់យើងបានឡើយ ។
លោកស្រី បានបន្តថា ការបើកអាវកម្មដំបូងៗបញ្ហាធំបំផុត ដែលលោកស្រីបានជួបនោះគឺ ដើមទុន ដោយសន្សំសំចៃ មិនហ៊ានទិញអ្វីផ្តេសផ្តាស់ និងពឹងលើប្រាក់ខែប្តីខ្លះៗ បូកចូលគ្នា ពេលនោះសរុបបាន ១ពាន់ដុល្លារ ។ យ៉ាងណាមិញ ការបើកហាងដំបូងមិនសូវមានភ្ញៀវច្រើន ទឹកដៃនៅមានកម្រិតផង និងត្រូវបង់ថ្លៃជួលតូបទៀតផងនោះ លោក ស្រីស្ទើរតែបោះបង់ម្តងៗ ហើយមិនតែប៉ុណ្ណោះ ពេលខ្លះបម្រើសេវាកម្ម១០នាក់ មានភ្ញៀវចំនួន៦នាក់ហើយមិនពេញចិត្ត ដោយសាតែទឹកដៃនៅស្ទើរ ។
ស្រ្តីដែកថែប និងមានចិត្តតស៊ូរូបនេះ បានបន្ថែមថា ជុំវិញរឿងដ៏ស្មុកស្មាញមួយនេះ លោកស្រី បានបញ្ជាក់ច្បាស់ៗអំពីមូលហេតុអាចសាងភ្ញៀវមកដល់សព្វថ្ងៃនេះ គឺដោយសាររឿងធំៗ ៣យ៉ាង។ រឿងទីមួយនោះគឺ ទឹកដៃ មានន័យថាប្រសិនបើយើងនៅស្ទើរ យើងត្រូវតែរៀនបំពេញចំណុចខ្វះខាតទាំងនោះ ដូជាការចូលរៀនវគ្គបណ្តុះបណ្តាល និងវគ្គខ្លីៗឱ្យបានច្រើន ទាក់ទងទៅនឹងជំនាញរបស់យើង យូរៗទៅយើងនឹងដុះខាត់ជំនាញដែលកំពុងតែធ្វើនោះ កាន់តែខ្លាំងឡើង អ្វីដែលពិសេសនោះគឺភាពអត់ធ្មត់ ព្រោះរបស់ល្អត្រូវការពេលវេលា។
ចំណែកឯមូលហេតុទី២ គឺទាក់ទងទៅនឹងសេវាកម្ម មានតែទឹកដៃហើយតែខ្វះការយកចិត្តទុកដាក់ជាមួយភ្ញៀវ ក៏មិនអាចរីកចម្រើនទៅមុខបានដែរ តាមបទពិសោធន៍របស់លោកស្រីផ្ទាល់ ដោយពេលខ្លះភ្ញៀវមិនពេញចិត្ត តែលោកស្រី មិនអន់ចិត្តទេ តែផ្ទុយទៅវិញ គាត់មានតែខំធ្វើយ៉ាងណាតម្រូវចិត្តភ្ញៀវឱ្យអស់ពីសមត្ថភាព ជាលទ្ធផលល្អ ភ្ញៀវដែលធ្លាប់តែលំបាកបំផុត បានក្លាយជាភ្ញៀវដែលស្រួលបំផុត និងក្លាយជាអតិថិជនចាស់វស្សា ។
ចំណែកឯរឿងសំខាន់ចុងក្រោយនោះគឺការផ្សព្វផ្សាយ ការរកស៊ីដំបូងៗ ច្បាស់ណាស់មិនសូវមានអតិថិជនច្រើននោះទេ តែដោយសារស្នាដៃល្អ អ្នកមកធ្វើតែងតែឱ្យហ្វីតបេក សរសើរ ហើយប្រាប់តៗគ្នា ពីមួយទៅមួយ ឬហៅថា Word of mouth បានក្លាយទៅជាទីផ្សារមួយដ៏ពេញនិយមបំផុត ។ ត្រង់ចំណុចនេះគឺចង់មានន័យថា ការរកស៊ីគឺត្រូវពឹងផ្អែកទៅលើការផ្សព្វផ្សាយ ការផ្សព្វផ្សាយ គឺមានច្រើនទម្រង់ខ្លាំងណាស់ ហើយសម្រាប់ Sabina Beauty Salon ព្យាយាមបង្កើតទឹកដៃជូនភ្ញៀវ ហើយធ្វើអោយភ្ញៀវ ណែនាំពីមនុស្សម្នាក់ទៅមនុស្សម្នាក់ទៀត ដោយមានឥទ្ធិពលខ្លាំងបំផុត ។
ចុងបញ្ចប់កូនអ្នកខេត្តតាកែវរូបនេះបានផ្ញើរសារថា “ពេលដែលយើងធ្វើអ្វីយើងស្រលាញ់ ពេលជួបឧបសគ្គយើងមិនងាយបោះបង់ឡើយ” ចូលធ្វើអ្វីដែលខ្លួនឯងស្រឡាញ់ ស្តាប់តាមបេះដូងខ្លួនឯង ទោះបីរឿងខ្លះធ្វើមិនសូវបានផលធំ ក៏យើងមានអារម្មណ៍ថាសប្បាយចិត្តខ្លាំងដែរ ។
Sabina Beauty Salon មានទទួលបង្រៀនសិស្ស សម្រាប់អ្នកដែលខ្វះខាត និងស្រលាញ់ពិតប្រាកដ និងមានគោលដៅច្បាស់លាស់ ដោយមិនគិតលុយឡើយ ហើយយីហោមួយនេះមាននៅសេវាកម្ម ជាច្រើនសម្រាប់បម្រើជូនយុវ័យនាពេលបច្ចុប្បន្ន ទំនាក់ទំបងដោយផ្ទាល់ 098676366 ។
អត្ថបទដោយ ៖ នៅ ផាត់សណា
|
{
"spider_name": "businesscambodia",
"scrape_at": "2025-06-14_19:40:49",
"date_created": "2022-05-04T09:40:23.019Z",
"category": "កំពូលអ្នកលក់",
"views": 1332,
"author": {
"first_name": "នៅ",
"last_name": "ហៀង",
"email": "932@gmail.com"
},
"quality_warning": [
"noisy"
]
}
|
ដេកលក់ លុយចូល! នេះជាប្រភពចំណូលធំៗដែលអ្នកគួរមាន បើមិនចង់ធ្វើការឱ្យគេអស់១ជីវិត
|
https://business-cambodia.com/articles/4-way-to-make-passive-income
|
មនុស្សជាច្រើនមានក្ដីប្រាថ្នាចង់ក្លាយជាអ្នកមាន ទោះមិនមានហូរហៀរក៏មានត្រឹមជីវភាពសមរម្យមួយ មានចំណូលជាក់លាក់និងមានពេលវេលាគ្រប់គ្រាន់សម្រាប់ខ្លួនឯងនិងគ្រួសារ។ ជាមួយគ្នានេះដែរគ្មានអ្នកណាចង់ធ្វើការឱ្យគេអស់មួយជីវិតឡើយ ព្រោះតែជីវិតធ្វើការគឺជាជីវិតដែលមានសម្ពាធនិងគ្មានសេរីភាព មួយវិញទៀតប្រាក់ខែមិនអាចចិញ្ចឹមយើងបានមួយជីវិតឡើយ ព្រោះពេលណាយើងធ្វើការលែងកើត យើងនឹងលែងមានលុយជាក់ជាមិនខាន។
ហេតុនេះហើយមនុស្សយើងត្រូវបង្កើតនូវប្រភពចំណូលអកម្មផ្សេងទៀតដើម្បីអាចរក្សាស្ថេរភាពជីវិតនៅថ្ងៃខាងមុខ។ ពាក់ព័ន្ធនឹងការបង្កើតប្រភពចំណូលនេះដែរ Business Cambodia សូមលើកយកប្រភពចំណូលអកម្ម៤យ៉ាង ដែលលោកអ្នកអាចជ្រើសយកមកប្រើដើម្បីអាចគេចផុតពីជីវិតជាអ្នកធ្វើការឱ្យគេ ហើយប្ដូរទៅជាអ្នកមានស្ថេរភាពហិរញ្ញវត្ថុនៅថ្ងៃអនាគតបាន។
១. សន្សំប្រាក់នៅធនាគារ៖ ការសន្សំជាមួយធនាគារគឺប្រសើរជាងការសន្សំដោយខ្លួនឯង។ ប្រសិនបើបងប្អូនមានទម្លាប់ដកលុយពីប្រាក់ចំណូលរបស់បងប្អូនទុកសន្សំ ក្នុង១ខែ២០% ហេតុនេះបើបងប្អូនមានចំណូល ១០០០$បងប្អូននឹងសន្សំបាន២០០$មួយឆ្នាំនឹងបាន២៤០០$។ ដោយឡែកប្រសិនបើបងប្អូនយកលុយនោះដាក់ធនាគារជារៀងរាល់ខែនោះមួយឆ្នាំបងប្អូននឹងបានលុយលើ២៤០០$ ព្រោះថាដាក់ធនាគារបងប្អូនបានការប្រាក់។ មួយវិញទៀតបើបងប្អូនទុកលុយ២៤០០$នៅនឹងខ្លួនមួយឆ្នាំ ឬច្រើនឆ្នាំទៅមុខទៀតក៏លុយបងប្អូននៅតែ២៤០០$ ប៉ុន្តែបើទុកនៅធនាគារបងប្អូននឹងបានលុយកើនជារៀងរាល់ឆ្នាំ។
២. សរសេរសៀវភៅ៖ ប្រទេសកម្ពុជាយើងជាប្រទេសកំពុងអភិវឌ្ឍន៍ហេតុនេះហើយយើងពិតជាត្រូវការនូវធនធានមនុស្សជាច្រើនដើម្បីជួយឱ្យសង្គមយើងឆាប់រីកចម្រើន។ ទន្ទឹមនឹងនេះដែរយើងគ្រប់គ្នាសុទ្ធតែដឹងថាចំណេះដឹងពិតជាសំខាន់ ហើយការអានគឺជាប្រភពនៃចំណេះដឹង។ ដោយឡែកប្រទេសរបស់យើងមិនសូវជាមានសៀវភៅដែលនិពន្ធដោយខ្លួនឯងឡើយ ជាពិសេសសៀវភៅអាជីវកម្ម ឬបទពិសោធន៍ជីវិត ជាធម្មតាយើងឃើញភាគច្រើនមានតែសៀវភៅបកប្រែពីបរទេស។
ដូចនេះបងប្អូនអាចសរសេរជាសៀវភៅ អំពីចំណេះដឹងបទពិសោធន៍ជំនាញដែលបងប្អូនមានក៏ដូចជាទទួលបានពីជិតដែលបងប្អូនឆ្លងកាត់។ បទពិសោធន៍ទាំងអស់របស់បងប្អូនអាចជាចំណេះដឹងល្អៗនិងជាប្រយោជន៍សម្រាប់មនុស្សជំនាន់ក្រោយឬក៏រួមជំនាន់ក៏ថាបាន។ អ្វីដែលពិសេសចំណូលពីការលក់សៀវភៅគឺជាចំណូលអកម្ម បងប្អូនអាចសរសេរួចរកដៃគូរសហការមកបោះពុម្ភនិងឱ្យគេលក់ឱ្យ ហេតុនេះទោះបងប្អូនមិនលក់ខ្លួនឯងក៏នៅតែបានលុយ។
៣. វិនិយោគលើភាគហ៊ុន៖ ការវិនិយោគទៅលើផ្សារហ៊ុនគឺជារឿងដែលបងប្អូនត្រូវចេះនិងធ្វើវា ព្រោះថាវាជាប្រភពចំណូលរយៈពេលយូរ។ គួរបញ្ជាក់ថាមុននឹងធ្វើការទិញដូរលើផ្សាហ៊ុនបងប្អូនគួរតែឆ្លងកាត់ការសិក្សាឱ្យបានច្បាស់លាស់ជាមុនសិន ដែលបងប្អូនអាចរៀនពីអ្នកជំនាញ ឬរកកន្លែងចុះឈ្មោះរៀន។
៤. វិនិយោគអចលនទ្រព្យ៖ វាជាការវិនិយោគដែលឱ្យផលនៅរយៈពេលយូរនិងទាមទារឱ្យបងប្អូនមានដើមទុនច្រើនដែរ ប៉ុន្តែការវិនិយោគនេះអាចធ្វើឱ្យបងប្អូនទទួលបានជីវិតដែលបងប្អូនប្រាថ្នា។ វិនិយោគទៅលើអចលនទ្រព្យ ដូចជាវិនិយោគជាមួយនឹងក្រុមហ៊ុនអចលនទ្រព្យ ឬក៏ការវិនិយោគលើទ្រព្យដូចជាដី ឬផ្ទះ វាតម្រូវឱ្យបងប្អូនសិក្សាពីក្រុមហ៊ុន ពីស្ថានភាពតំបន់ឱ្យបានល្អិតល្អន់មុនពេលធ្វើការវិនិយោគ ៕
អត្ថបទដោយ៖ សូ សុខលី
|
{
"spider_name": "businesscambodia",
"scrape_at": "2025-06-14_19:40:49",
"date_created": "2022-05-04T09:20:41.960Z",
"category": "ហិរញ្ញវត្ថុ",
"views": 1389,
"author": {
"first_name": "Meng",
"last_name": "Songly",
"email": "songlymeng2017@gmail.com"
},
"quality_warning": [
"noisy"
]
}
|
បើមាននឹងលែងស្ទះ! កម្ពុជាស្នើបារាំងពិនិត្យលទ្ធភាពលើការសិក្សាប្រព័ន្ធឡានដឹកជញ្ជូនប្រើផ្លូវដែកនៅភ្នំពេញ
|
https://business-cambodia.com/articles/tramways-in-cambodia-
|
ឯកឧត្តមទេសរដ្ឋមន្ត្រី ស៊ុន ចាន់ថុល រដ្ឋមន្ត្រីក្រសួងសាធារណការ និងដឹកជញ្ជូន ភ្នាក់ងារអភិវឌ្ឍន៍បារាំងពិនិត្យលទ្ធភាពឡើងវិញលើការសិក្សាប្រព័ន្ធឡានដឹកជញ្ជូនប្រើផ្លូវដែក (Tramways) ក្នុងរាជធានីភ្នំពេញ ដើម្បីចូលរួមកាត់បន្ថយការកកស្ទះចរាចរណ៍នៅក្នុងរាជធានីភ្នំពេញ។ ការស្នើរបស់ឯកឧត្ដមបានធ្វើឡើងនៅក្នុងជំនួបពិភាក្សាការងារជាមួយឯកឧត្តម Jacques Pellet ឯកអគ្គរដ្ឋទូត បារាំងប្រចាំព្រះរាជាណាចក្រកម្ពុជា ដែលអមដំណើរដោយលោក Philippe Baudry ទីប្រឹក្សាសេដ្ឋកិច្ច លោកស្រី Ophelie Bourhis នាយកទីភ្នាក់ងារអភិវឌ្ឍន៍បារាំង(AFD) និងលោក Liv RIthyra មន្ត្រីទទួលបន្ទុកសេវាសេដ្ឋកិច្ចរបស់ស្ថានទូត ដែលធ្វើឡើងនៅថ្ងៃទី ០៣ ខែ ឧសភា ឆ្នាំ ២០២២
ថ្លែងក្នុងជំនួបនេះដែរ ឯកឧត្ដមទេសរដ្ឋមន្រ្តី ស៊ុន ចាន់ថុល ក៏បានលើកឡើងអំពីគម្រោងអភិវឌ្ឍន៍ហេដ្ឋារចនាសម្ព័ន្ធ ដែលរួមមាន៖ ផែនការមេអភិវឌ្ឍន៍ហេដ្ឋារចនាសម្ព័ន្ធបណ្តាញផ្លូវថ្នល់ ផែនការមេដឹកជញ្ជូនផ្លូវទឹក ផែនការដឹកជញ្ជូនតាមផ្លូវដែក ផែនការមេភស្តុភារកម្ម និងការសិក្សាគម្រោងប្រព័ន្ធប្រតិបត្តិការរថភ្លើងស្វ័យប្រវត្តិ(AGT) ប្រព័ន្ធរថភ្លើងក្រោមដី (Subway) ផងដែរ។
ឯកឧត្ដមទេសរដ្ឋមន្ត្រីក៏បានគូសបញ្ជាក់បន្ថែមអំពីការតភ្ជាប់បណ្តាញផ្លូវថ្នល់នៅទូទាំងប្រទេស ជាពិសេសគម្រោងផ្លូវថ្នល់ ដែលបាន និងកំពុងធ្វើឱ្យប្រសើរឡើងពីផ្លូវពីរគន្លងទៅបួនគន្លង ការធ្វើឱ្យប្រសើរឡើងហេដ្ឋារចនាសម្ព័ន្ធផ្លូវថ្នល់ ពីកៅស៊ូពីរស្រទាប់ស្តើង (DBST) ទៅជាផ្លូវបេតុងកៅស៊ូ(AC) និងធ្វើសមាហរណកម្មតភ្ជាប់ទៅគ្រប់ច្រកល្ហក ដើម្បីពង្រីកទំនាក់ទំនង និងវិសាលភាពសេដ្ឋកិច្ចរបស់ប្រជាពលរដ្ឋនៅក្នុងក្របខណ្ឌទូទាំងប្រទេសឱ្យមានជីវភាពសំបូររុងរឿង និងមានការងារធ្វើគ្រប់ៗគ្នា។
ក្នុងនោះដែរឯកឧត្តមឯកអគ្គរដ្ឋទូត បានសម្តែងនូវការកោតសរសើរចំពោះការរីកចម្រើនយ៉ាងឆាប់រហ័សក្នុងវិស័យ ហេដ្ឋារចនាសម្ព័ន្ធផ្លូវថ្នល់របស់កម្ពុជា ក្រោមការខិតខំប្រឹងប្រែងពីសំណាក់ថ្នាក់ដឹកនាំក្រសួងសាធារណ ការ និងដឹកជញ្ជូន ក៏ដូចជាក្រោមការដឹកនាំដ៏ឆ្លាតវៃរបស់រាជរដ្ឋាភិបាលកម្ពុជា ដែលមានសម្ដេចអគ្គមហាសេនាបតីតេជោ ហ៊ុន សែន នាយករដ្ឋមន្ត្រីនៃព្រះរាជាណាចក្រកម្ពុជា ជាប្រមុខ៕
អត្ថបទដោយ៖ ឌឿក ស្រីនុត រតនៈ
|
{
"spider_name": "businesscambodia",
"scrape_at": "2025-06-14_19:40:49",
"date_created": "2022-05-04T09:11:03.664Z",
"category": "អចលនទ្រព្យ",
"views": 623,
"author": {
"first_name": "Bunthoeun",
"last_name": "Koem",
"email": "koembunthoeun10@gmail.com"
},
"quality_warning": [
"noisy",
"short_sentences"
]
}
|
តើប្រធាននាយកប្រតិបត្តិធនាគារអេស៊ីលីដា ជាអ្នកណា? ប្រវត្តិសិក្សានិងការងារយ៉ាងណាខ្លះ?
|
https://business-cambodia.com/articles/dr-in-channy-aceleda-plc
|
អេស៊ីលីដា គ្រាន់តែឮឈ្មោះក៏ដឹងទៅហើយថាជាធនាគារដែលមានវ័យចំណាស់មួយនៅកម្ពុជា ដែលកំពុងទទួលបានការគាំទ្រគួរឱ្យកត់សម្គាល់ពីសំណាក់ប្រជាជនកម្ពុជា។ ធនាគារ ACELEDA PLC បានបង្កើតឡើងក្នុងឆ្នាំ១៩៩៣ដែលការកកើតដំបូងពីអង្គការក្រៅរដ្ឋាភិបាលមានទិសដៅអភិវឌ្ឍន៍មុខរបរខ្នាតតូចតាមរយៈការផ្តល់កម្ចីឥណទាន និងអភិវឌ្ឍន៍ខ្លួនជាបន្តបន្ទាប់រហូតមកទល់នឹងចំណុចបច្ចុប្បន្ន។­­­អេស៊ីលីដាគឺ ជាធនាគារកម្ពុជាទី១ ដែលបានពង្រីកខ្លួនចេញទៅកាន់ក្រៅប្រទេស ដោយបានពង្រីកសាខាខ្លួនទៅដល់ប្រទេសភូមា និងឡាវ។
ក្រោយពីប្រើប្រាស់ធនាគារមួយនេះ អស់រយៈពេលជិត ៣ ទសវត្សរ៍ តើប្រវត្តិលម្អិតរបស់នាយកប្រតិបត្តិក្រុមហ៊ុននេះជាអ្នកណា ការសិក្សារបស់លោកបានឆ្លងកាត់អ្វីខ្លះ ទើបនាំអោយធនាគារចាស់វស្សាមួយនេះឈរជើង និងទទួលបានជោគជ័យដូចសព្វថ្ងៃ?
ធនាគារ ACELEDA PLC ត្រូវបានបង្កើតឡើងដោយកូនខ្មែរ ដែលមានលោក បណ្ឌិត អ៊ិន ចាន់នី ជាប្រធាននាយកប្រតិបត្តិ។ លោក បណ្ឌិត អ៊ិន ចាន់នី កើតនៅថ្ងៃទី ០៤ ខែមិថុនា ឆ្នាំ១៩៦០ នៅខេត្តព្រៃវែង ប្រទេសកម្ពុជា មានឪពុកជាមន្រ្តីយោធាចូលនិវត្តន៍ និងគ្រួសារ ប្រកបរបរជាកសិករផងដែរ ។
ក្នុងឆ្នាំ១៩៩៨ នោះលោកបានបញ្ចប់វគ្គគ្រប់គ្រងស្តីពីស្ថាប័នហិរញ្ញវត្ថុសម្រាប់អភិវឌ្ឍន៍សហគ្រាសឯកជន ពីសាកលវិទ្យាល័យ Harvard សហរដ្ឋអាមេរិក ក្នុងកំឡុងពេលលោកជាគ្រូបង្រៀនផង។ លោកបានបញ្ចប់ការសិក្សាថ្នាក់បណ្ឌិត ផ្នែកគ្រប់គ្រងអាជីវកម្ម និងបានបញ្ចប់ការសិក្សាពីវិទ្យាស្ថានអូស្ត្រាលីសម្រាប់អភិបាលក្រុមហ៊ុន ។ ក្នុងខែកក្កដា ឆ្នាំ១៩៩២ លោកបណ្ឌិត អ៊ិន ចាន់នី វិលត្រឡប់មកកម្ពុជា។ មកដល់កម្ពុជាលោកបានចូលធ្វើការនៅ UNDP និង ILO រហូតដល់បង្កើតអេស៊ីលីដា ជាមួយមនុស្សជំនិតមួយក្រុម។ បណ្ឌិត អ៊ិន ចាន់នី ជាសហស្ថាបនិក របស់សមាគមទីភ្នាក់ងារអភិវឌ្ឍន៍សេដ្ឋកិច្ចកម្ពុជា (អេស៊ីលីដា) តាំងពីខែមករា ឆ្នាំ១៩៩៣ ។ ក្នុងតួនាទីជាប្រធាននាយកប្រតិបត្តិ លោកបណ្ឌិតជាអ្នកដឹកនាំគណៈកម្មាធិការប្រតិបត្តិ ទទួលខុសត្រូវរៀបចំផែនការយុទ្ធសាស្ត្ររួម និងដំណើរការងារអាជីវកម្មប្រចាំថ្ងៃរបស់ធនាគារ អេស៊ីលីដា ភីអិលស៊ី ព្រមទាំងប្រតិបត្តិផែនការអាជីវកម្ម ហើយក៏ទទួលខុសត្រូវផ្ទាល់ចំពោះក្រុមប្រឹក្សាភិបាល រហូតជួយឱ្យធនាគារឈាមជ័រខ្មែរមួយនេះ ទទួលបានភាពរីកចម្រើនខ្លាំងគួរឱ្យកត់សម្គាល់មកទល់នឹងពេលបច្ចុប្បន្ននេះ៕
អត្ថបទដោយ ពីង ជូអេង ( ត្រចៀកកាំ )
|
{
"spider_name": "businesscambodia",
"scrape_at": "2025-06-14_19:40:49",
"date_created": "2022-05-04T09:05:44.587Z",
"category": "ភាពជាអ្នកដឹកនាំ",
"views": 736,
"author": {
"first_name": "ឡុង",
"last_name": "វឌ្ឍនៈ",
"email": "longvathanak007@gmail.com"
},
"quality_warning": [
"noisy"
]
}
|
លោកតាវ័យ១០០ឆ្នាំ បំបែកកំណត់ត្រាធ្វើការក្រុមហ៊ុន១អស់៨៤ឆ្នាំ ពោលពាក្យផ្ដាំផ្ញើចាក់ដោតបែបនេះ
|
https://business-cambodia.com/articles/the-100-year-old-man-broke-the-record-of-working-for-a-company-for-84-years
|
តាំងពីចូលប្រឡូកក្នុងវិស័យការងារមក តើស្ថាប័នឬក្រុមហ៊ុនណាដែលអ្នកបម្រើការយូរបំផុត? រយៈពេលប៉ុន្មានដែរ? ខណៈដែលលោក Walter Orthmann បានបំបែកឯតទគ្គកម្មពិភពធ្វើការរយៈពេលយូរបំផុតនៅក្នុងក្រុមហ៊ុនតែមួយ រហូតដល់វ័យ១០០ឆ្នាំ។
លោក Walter Orthmann កើតនាថ្ងៃទី ១៩ ខែមេសា ឆ្នាំ១៩២២ ក្នុងទីក្រុង Brusque ប្រទេសប្រេស៊ីល។ ត្រឹមវ័យ១៥ឆ្នាំ ក្មេងប្រុសជំទង Orthmann បានទទួលការងារដំបូងដែលអនុញ្ញាតឲ្យគាត់អាចរកប្រាក់កម្រៃបានខ្លះដើម្បីជួយគ្រួសារកំពុងមានវិបត្តិហិរញ្ញវត្ថុ។ ជាភ័ព្វសំណាងដោយសារជំនាញភាសាអាឡឺម៉ង់ គាត់ត្រូវបានជួលជាជំនួយការផ្នែកដឹកជញ្ជូនសម្រាប់ក្រុមហ៊ុនវាយនភណ្ឌ Industrias Renaux S.A. (ប្តូរឈ្មោះមកជា ReneauxView នៅថ្ងៃទី១៧ ខែមករា ឆ្នាំ១៩៣៨)។ មិនយូរប៉ុន្មានគាត់ត្រូវបានតម្លើងឋានៈជាបុគ្គលិកផ្នែកលក់ ហើយបន្ទាប់មកបានក្លាយជាប្រធានផ្នែកលក់។
រឿងដ៏គួរឲ្យភ្ញាក់ផ្អើល តាំងពីគ្រានោះរហូតមកទល់បច្ចុប្បន្ន លោកនៅតែបម្រើការក្នុងក្រុមហ៊ុននោះដដែល បើគិតជាពេលវេលាគឺអស់រយៈពេលជាង ៨៤ ឆ្នាំមកហើយ។ ចំនួននេះត្រូវបានផ្ទៀងផ្ទាត់នៅថ្ងៃទី ៦ ខែមករា ដោយផ្តល់ឱ្យគាត់នូវកំណត់ត្រាពិភពលោក Guinness សម្រាប់អាជីពយូរបំផុតនៅក្នុងក្រុមហ៊ុនតែមួយ ដោយសរសេរអក្សរលើស្លាកកំណត់ត្រានេះថា «សមិទ្ធិផលប្រកបដោយមោទកភាពបំផុត»។
Walter Orthmann បាននិយាយយ៉ាងដូច្នេះថា៖ «ខ្ញុំមិនមានផែនការច្រើនទេ ហើយក៏មិនខ្វល់ច្រើនអំពីថ្ងៃស្អែកដែរ។ អ្វីដែលខ្ញុំខ្វល់នោះគឺថា ថ្ងៃស្អែកជាថ្ងៃមួយទៀតដែលខ្ញុំនឹងក្រោកពីគេង ហាត់ប្រាណ និងទៅធ្វើការ»។ លោកតាបានបន្តទៀតថា៖ «អ្នកត្រូវរវល់ជាមួយបច្ចុប្បន្ន មិនមែនអតីតកាល ឬអនាគតទេ។ នៅទីនេះ និងឥឡូវនេះគឺជាអ្វីដែលអ្នកត្រូវផ្តោតធ្វើ»។
យ៉ាងណាមិញ ដូចទៅនឹងជីវិតយើងគ្រប់គ្នាដែរ ចូលកុំរំលឹកពីអតីតកាលខ្មៅងងឹតនាំឈឺចាប់ ឬកុំឲ្យស្រមោលពីអតីតរួមរឹតដើរទៅមុខមិនរួច និងពុំគួរអនុញ្ញាតឲ្យអនាគតដែលស្រពិចស្រពិលមើលមិនធ្លុះមកបន្លាច ឬប្រឌិតរូបភាពឲ្យអ្នកសុញគំនិតធ្វើអ្វីមិនកើតនោះទេ តែអ្នកត្រូវផ្តោតលើបច្ចុប្បន្នភាពហើយធ្វើវាឲ្យល្អបំផុត នោះជីវិតនឹងមិនស្តាយក្រោយឡើយ៕
អត្ថបទដោយ៖ កាន់ ដារ៉ា (ស្មេរពនេចរ) ម្ចាស់ស្នាដៃសៀវភៅ «ក្រដាស១សន្លឹក»
ទំនាក់ទំនងតាមរយៈ៖ Facebook Page: Kan Dara ឬ Telegram: 0964997366
|
{
"spider_name": "businesscambodia",
"scrape_at": "2025-06-14_19:40:49",
"date_created": "2022-05-04T08:08:12.691Z",
"category": "ភាពជាអ្នកដឹកនាំ",
"views": 384,
"author": {
"first_name": "Kan",
"last_name": "Dara",
"email": "kanndara19@gmail.com"
},
"quality_warning": [
"noisy"
]
}
|
ដំណឹងល្អ! ក្រុមហ៊ុនកូរ៉េ គ្រោងមកដណ្តឹងផ្លែស្វាយកម្ពុជា ១ឆ្នាំឱ្យបានមួយម៉ឺនតោនដើម្បីតម្រូវការទីផ្សារ
|
https://business-cambodia.com/articles/korean-company-plans-to-import-10-000-tons-of-cambodian
|
កាលពីថ្ងៃទី៣ ខែឧសភា ឆ្នាំ២០២២ ម្សិលមិញនេះ ឯកឧត្តម ប៉ាន សូរស័ក្តិ រដ្ឋមន្រ្តីក្រសួងពាណិជ្ជកម្ម បានជួបពិភាក្សាការងារជាមួយ លោក Gyuhwa JANG និងលោកស្រី Yu LIN អំពីការនាំចូលស្វាយពីកម្ពុជាទៅកាន់ទីផ្សារប្រទេសកូរ៉េ។ នេះបើយោងតាមការចេញផ្សាយរបស់ក្រសួងពាណិជ្ជកម្ម។
នៅជំនួបនេះផងដែរ លោកស្រី Yu LIN ប្រធានក្រុមហ៊ុន GADOSH ក៏បានជម្រាបទៅកាន់ ឯកឧត្តមរដ្ឋមន្រ្តី ពីគោលបំណងក្នុងការនាំចូលស្វាយពីកម្ពុជាយ៉ាងហោចណាស់ ១ម៉ឺនតោន ក្នុងមួយឆ្នាំដើម្បីបំពេញតម្រូវការទីផ្សារកូរ៉េ។
ឯកឧត្តមរដ្ឋមន្រ្តីបន្តថា ក្រសួងពាណិជ្ជកម្មត្រៀមខ្លួនជាស្រេចក្នុងការគាំទ្រ និងសម្របសម្រួលដល់ធុរជនដែលមកវិនិយោគនៅកម្ពុជា ជាពិសេស ក្រសួងនឹងផ្តល់អនុសាសន៍ណែនាំឱ្យក្រុមហ៊ុនសហការជាមួយក្រសួង-ស្ថាប័នពាក់ព័ន្ធ ដើម្បីបំពេញបែបបទតាមនីតិវិធី។
បន្ថែមពីនេះ ឯកឧត្តមរដ្ឋមន្រ្តី ក៏បានជំរុញឱ្យក្រុមហ៊ុនពិនិត្យលទ្ធភាពនាំចូលផលិតផលកសិកម្មសក្តានុពលផ្សេងៗទៀតពីកម្ពុជា ដូចជាមៀន និងចេក ជាដើម បន្ថែមពីលើស្វាយ ព្រមទាំងលើកទឹកចិត្តឱ្យវិនិយោគិនកូរ៉េមកបង្កើតរោងចក្រកែឆ្នៃកសិផល ដើម្បីនាំចេញទៅទីផ្សារអន្តរជាតិនានាផងដែរ។
សូមបញ្ជាក់ថាភាគីទាំងពីរបានសម្តែងសារជាថ្មីនូវការប្តេជ្ញាចិត្តបន្តកិច្ចសហប្រតិបត្តិការ និងលើកកម្ពស់សកម្មភាព ធុរកិច្ចលើវិស័យសក្តានុពលនានានៅកម្ពុជា សំដៅជំរុញពាណិជ្ជកម្មទ្វេភាគី ឱ្យកាន់តែរីកចម្រើនបន្ថែមទៀត៕
អត្ថបទដោយ៖ ផល ធារិត
|
{
"spider_name": "businesscambodia",
"scrape_at": "2025-06-14_19:40:49",
"date_created": "2022-05-04T07:42:28.166Z",
"category": "ចាប់ផ្តើមអាជីវកម្ម",
"views": 1766,
"author": {
"first_name": "ធី",
"last_name": "ស្រីល័ក្ខ",
"email": "sreyleakthy998@gmail.com"
},
"quality_warning": [
"noisy"
]
}
|
សេដ្ឋី១រូបប្រាប់មូលហេតុធំថា យុវជនត្រូវការចំណូលត្រឹម៧ម៉ឺន$មិនមែនលាន$ទេ ដើម្បីសប្បាយចិត្ត
|
https://business-cambodia.com/articles/gary-vaynerchuk-talk-about-happiness
|
ការដែលអាចទទួលបានប្រាក់ចំណូល ឬមានទ្រព្យសម្បត្តិខ្ទង់លានដុល្លារ គឺជាបំណងប្រាថ្នារបស់មនុស្សភាគច្រើន រួមទាំងយុវជនក្មេងៗមួយចំនួន ដែលបានឃើញភាពជោគជ័យ របស់មហាសេដ្ឋីជាច្រើនរូប ដែលសល់ប្រាក់លានដុល្លារទាំងវ័យក្មេង។
ប៉ុន្តែសម្រាប់ទស្សនៈរបស់សេដ្ឋីវ័យ៤៦ឆ្នាំ Gary Vaynerchuk គឺជាសហគ្រិនជនជាតិបេឡារុស្ស-អាមេរិកាំង អ្នកនិពន្ធ វាគ្មិន ជាបុគ្គលដ៏មានឥទ្ធិពលមួយរូបនៅតាមបណ្ដាញអ៊ីនធឺណែត ព្រមទាំងជាសហស្ថាបនិកនៃក្រុមហ៊ុនកម្មវិធីកក់ភោជនីយដ្ឋាន Resy និងក្រុមហ៊ុនស្រា Empathy Wines ផងនោះ លោកបានប្រាប់ថា យុវជនក្មេងៗត្រូវការចំណូលត្រឹម៧ម៉ឺនដុល្លារតែប៉ុណ្ណោះ មិនមែនលានដុល្លារនោះទេ ដើម្បីសប្បាយចិត្ត។
មូលហេតុធំដែលធ្វើឱ្យសេដ្ឋីទ្រព្យប្រមាណ ២០០លានដុល្លាររូបនេះ ហ៊ានអះអាងបែបនេះ ព្រោះលោកគិតថា ការដេញតាមប្រមាណប្រាក់រាប់លានដុល្លារខ្លាំងហួសហេតុពេក គឺជាមូលហេតុដែលធ្វើឱ្យមនុស្សបាត់បង់នូវភាពសប្បាយរីករាយក្នុងជីវិត។
មានការសិក្សាមួយបានបង្ហាញថា មនុស្សមានអារម្មណ៍កាន់តែសប្បាយចិត្ត នៅពេលដែលរកលុយបាន ប៉ុន្តែត្រឹមតែប្រហែល $៧៥០០០ ក្នុង១ឆ្នាំនៅអាមេរិក សម្រាប់មនុស្សម្នាក់ៗ ព្រោះប្រាក់ប៉ុននេះ វាអនុញ្ញាតឱ្យមនុស្សបំពេញតម្រូវការមូលដ្ឋានដូចជាអាហារ កន្លែងរស់នៅ និងការថែទាំសុខភាពជាដើម។ បន្ទាប់ពីចំនួននេះ គឺវាជាប់ទាក់ទងជាមួយ កត្តាធ្វើឱ្យមនុស្សបាត់បង់ភាពសប្បាយរីករាយនៅក្នុងជីវិតទៅវិញ។ លុយមិនបានធ្វើឱ្យមនុស្សមានភាពរីករាយទាំងស្រុងនោះទេ ពោលគឺគោលបំណងនៃការរស់នៅរបស់មនុស្ស ការងារដែលគាត់ធ្វើទេតើ ដែលជាហេតុធ្វើឱ្យពួកគាត់មានភាពរីករាយបំផុត។
សេដ្ឋី Gary Vaynerchuk បានបន្ថែមថា លោកមានមិត្តម្នាក់ដែលរកចំណូលបានត្រឹមតែ ៥៣០០០ដុល្លារក្នុង១ឆ្នាំ ប៉ុន្តែគាត់រស់នៅមានភាពរីករាយ នៅខណៈពេលដែលមិត្តលោកម្នាក់ទៀត អាចរកចំណូលបានហូតដល់ទៅ១២លានដុល្លារ ប៉ុន្តែបែរជាបាត់បង់ ភាពរីករាយយ៉ាងច្រើនក្នុងជីវិតគាត់ទៅវិញ។
លោកមានប្រសាសន៍ថា យើងគួរតែធ្វើការកំណត់អត្ថន័យភាពជោគជ័យរបស់ខ្លួនឡើងវិញ ព្រោះជាបទពិសោធន៍ជីវិតនាពេលកន្លងមក ភាពរីករាយក្នុងជីវិតរបស់លោក គឺមិនបានជាប់ទាក់ទងខ្លាំងជាមួយនឹងប្រាក់ដែលលោករកបាននោះទេ ប៉ុន្តែគឺព្រោះតែការងារដែលលោកធ្វើតែប៉ុណ្ណោះ។ លោកមានប្រសាសន៍ថា “ខ្ញុំស្រលាញ់ហ្គេមនៃភាពជាសហគ្រិន ពោលគឺទាំងពេលជួបរឿងល្អ រឿងមិនល្អ ព្រោះវានៅតែធ្វើឱ្យខ្ញុំមានអារម្មណ៍រីករាយជានិច្ច ជាមួយនឹងដំណើរការឆ្ពោះទៅរកគោលដៅរបស់ខ្ញុំ”។
ជារួមមកវិញ ប្រាក់គឺសំខាន់ ប៉ុន្តែមិនមែនមានន័យថា ជីវិតដែលរីករាយគឺអាស្រ័យលើប្រាក់ទាំងស្រុងនោះទេ ពោលគឺវាអាស្រ័យលើការងារដែលយើងធ្វើ គោលដៅឬគោលបំណងនៃជីវិតដ៏បរិសុទ្ធរបស់យើងម្នាក់ៗ និងភាពរីករាយនៅខណៈដែលយើងកំពុងធ្វើសកម្មភាព ឆ្ពោះទៅសម្រេចគោលដៅច្រើនជាង អាស្រ័យលើប្រាក់តែមួយមុខ។
ប្រសិនបើយើងកំពុងតែខិតខំប្រឹងរត់ដេញតាមលុយ ហើយគិតថា ទាល់តែយើងមានលុយច្រើន ទើបជីវិតយើងមានភាពរីករាយ នោះប្រហែលជាយើងគ្មានថ្ងៃស្គាល់ភាពរីករាយដូចគេនោះទេក្នុងជីវិត ព្រោះលុយជាតួលេខគ្មានដែនកំណត់ ដែលយើងពិបាកនឹងកំណត់ពាក្យថាស្កប់ស្កល់សម្រាប់ខ្លួនឯងខ្លាំងណាស់ បើទោះបីជាយើងមានវាច្រើនយ៉ាងណាក៏ដោយចុះ។ សម្រាប់មិត្តអ្នកអានវិញ តើអ្នកយល់បែបណាដែរ ចំពោះទស្សនៈសេដ្ឋីរូបនេះ?
|
{
"spider_name": "businesscambodia",
"scrape_at": "2025-06-14_19:40:49",
"date_created": "2022-05-04T07:35:13.492Z",
"category": "ភាពជាអ្នកដឹកនាំ",
"views": 451,
"author": {
"first_name": "ឡុង",
"last_name": "វឌ្ឍនៈ",
"email": "longvathanak007@gmail.com"
},
"quality_warning": [
"noisy"
]
}
|
Dianxi Xiaoge រៀនចប់ផ្នែកប៉ូលីស តែបែរជាមកធ្វើ YouTuber ថតវីដេអូបែបស្រុកស្រែសល់ទ្រព្យជាង៥លាន$
|
https://business-cambodia.com/articles/dianxi-xiaoge-graduated-as-a-police-officer-but-turned-to-you-tuber
|
មកដល់បច្នុប្បន្ននេះ មានបុគ្គលល្បីជាច្រើនដែលជោគជ័យលើវិស័យ YouTube ដោយឡែកថ្ងៃនេះយើងមកស្គាល់ពីកញ្ញាជនជាតិចិនវ័យ ៣២ឆ្នាំរូបនេះវិញម្ដង។ តើកញ្ញាមានដំណើរដើមទងយ៉ាងណា បានជាធ្វើឲ្យកញ្ញាទទួលបានភាពល្បីល្បាញខ្លាំងលើវិស័យនេះYou Tube?
កញ្ញា Dianxi Xiaoge គឺជា YouTuber ល្បីម្នាក់នៅខេត្ត Yunnan ដែលនាងមានឈ្មោះពិតថា Dong Meihua រស់នៅក្នុងគ្រួសារកក់ក្ដៅតូចមួយនៅឯខាងលិចភ្នំនៃទីក្រុង Youwang ស្ថិតក្នុងខេត្ត Yunnan ប្រទេសចិន។ ហើយកញ្ញាបានបញ្ចប់ថ្នាក់បរិញ្ញាបត្រផ្នែកប៉ូលីសនៅ មហាវិទ្យា Sichuan ក្នុងឆ្នាំ ២០១២ ។ បើយោងតាមឯកទេសរបស់នាង នាងអាចធ្វើជាមន្រ្ដីប៉ូលីសបាន ប៉ុន្ដែនាងមិនបានធ្វើការនៅក្នុងតំណែងនោះទេតែនាងបែរជាមកធ្វើការផ្នែកទីផ្សារក្នុងក្រុមហ៊ុនអ៊ីនធឺណេតទៅវិញ ដោយនាងធ្វើការនៅទីនោះអស់រយៈពេល ៤ឆ្នាំ រួចក៏លាឈប់។
គោលបំណងដែលធ្វើឱ្យនាងខិតខំប្រឹងប្រែងធ្វើការបែបនេះ គឺនាងគ្រាន់តែចង់ទិញផ្ទះមួយកន្លែងនៅ Chongqing ដើម្បីឲ្យឪពុកម្ដាយរស់នៅបានសុខស្រួលជាងមុនបន្តិចតែប៉ុណ្ណោះ។ តែអ្វីៗគ្រប់យ៉ាងមិនដូចនាងគិតឡើយ ដោយសារលោកឪពុកនាងមានបញ្ហាជំងឺគាំងបេះដូង។
ក្រោយពីឪពុកធ្លាក់ខ្លួនឈឺបែបនេះ YouTuber កញ្ញា Dianxi Xiaoge ក៏ត្រឡប់មករស់នៅស្រុកកំណើតវិញ ដើម្បីមើលថែឪពុកហើយត្រូវការលុយព្យាបាលជំងឺឪពុក ហេតុនេះនាងក៏គិតគ្រប់វីធីដើម្បីបានលុយ។
ជំហ៊ានដំបូង Dianxi Xiaoge បានចាប់ផ្ដើមលក់ផលិតផលនៅលើអនឡាញ។ បន្ទាប់មកក្នុងឆ្នាំ ២០១៨ នាងបានបង្កើតឆាលណែល YouTube មួយដើម្បីធ្វើវីដេអូ។ ដោយចាប់ផ្ដើមវីដេអូដំបូង ពីការធ្វើនំហាំប៊ីហ្គឺ តាមលក្ខណៈតំបន់នាង ហើយបន្ទាប់មកនាងក៏ផលិតវីដេអូទាក់ទងនឹងការធ្វើការម្ហូប ហើយនាងមានគោលបំណងបង្ហាញអំពី ជីវិតតាមបែបប្រពៃណីរបស់ ស្រុកកំណើតរបស់នាង។ បន្ថែមពីធ្វើ YouTube នាងក៏មានចិញ្ចឹមសត្វទៀតផ្សេងៗដូចជា សត្វជ្រូក សត្វឆ្កែជាដើម។
ធ្វើវីដេអួបែបស្រុកស្រែកាន់តែយូរ ឆាណែល YouTube របស់ Dianxi Xiaoge គឺមានអ្នកទស្សនារហូតជាង ២.៣ ប៊ីលាននាក់ និងមានអ្នក subscribers ប្រមាណជាង ៨.៧៣លាននាក់។ ព្រោះតែមានហ្វេនៗគំាទ្រយ៉ាងខ្លាំងបែបនេះទើបធ្វើឱ្យស្រ្តីខ្លាំង Dianxi Xiaoge អាចរកចំណូលប្រមាណជាង ១២ម៉ឺន នដុល្លារ ក្នុងមួយខែៗ។ ប្រសិនជាគិតត្រឹមថ្ងៃទី០៤ ខែឧសភា ឆ្នាំ២០២២ កញ្ញា Dianxi Xiaoge សល់ទ្រព្យជាង ៥លានដុល្លារហើយ៕
អត្ថបទដោយ៖ ផល ធារិត
|
{
"spider_name": "businesscambodia",
"scrape_at": "2025-06-14_19:40:49",
"date_created": "2022-05-04T05:51:02.944Z",
"category": "ចាប់ផ្តើមអាជីវកម្ម",
"views": 561,
"author": {
"first_name": "ធី",
"last_name": "ស្រីល័ក្ខ",
"email": "sreyleakthy998@gmail.com"
},
"quality_warning": [
"noisy"
]
}
|
ធនាគារ ព្រីនស៍ ចាប់ដៃជាមួយសេវាផ្ទេរប្រាក់ Ria ឲ្យអតិថិជនផ្ញើនិងផ្ទេរប្រាក់អន្តរជាតិ
|
https://business-cambodia.com/articles/prince-bank-partners-with-ria
|
ភ្នំពេញ៖ ម្សិលមិញនេះ ធនាគារ ព្រីនស៍ ជាធនាគារមួយក្នុងចំណោមធនាគារដែលរីកចម្រើនលឿនបំផុតនៅក្នុងប្រទេសកម្ពុជា និងក្រុមហ៊ុនសេវាផ្ទេរប្រាក់Ria ដែលជាក្រុមហ៊ុនបុត្រសម្ព័ន្ធរបស់ក្រុមហ៊ុន Euronet Worldwide, Inc. (NASDAQ: EEFT) និងជាក្រុមហ៊ុនឈានមុខគេលំដាប់ពិភពលោកក្នុងវិស័យផ្ទេរប្រាក់ឆ្លងប្រទេសបានប្រកាសពីកិច្ចសហការប្រតិបត្តិការអាជីវកម្មភាពជាដៃគូ ដើម្បីអនុញ្ញាតឱ្យអតិថិជនអាចធ្វើការផ្ទេរប្រាក់អន្តរជាតិតាមរយៈ បណ្តាញរបស់ធនាគារ ព្រីនស៍។
ឥឡូវនេះ អតិថិជនអាចផ្ញើ និងទទួលប្រាក់ជាអន្តរជាតិតាមរយៈសាខាណាមួយនៃធនាគារ ព្រីនស៍ សរុប៣២សាខាទូទាំងប្រទេសតាមរយៈសេវាផ្ទេរប្រាក់Ria ហើយអាចប្រើប្រាស់បណ្តាញជាសកលដ៏ធំទូលាយរបស់Ria ដែលមានទីតាំងជាង ៤៩០,០០០ទីតាំង។
ស្របពេលជាមួយគ្នាផងដែរ នៅចុងខែឧសភានេះ អតិថិជននឹងអាចប្រើប្រាស់កម្មវិធីPRINCE Mobile របស់ពួកគេ ដើម្បីធ្វើការផ្ទេរប្រាក់តាមរយៈRia យ៉ាងរលូននៅក្នុងវេទិកាដែលមានសុវត្ថិភាព និងភាពងាយស្រួល ដែលនេះនឹងនាំមកនូវអត្ថប្រយោជន៍យ៉ាងសំខាន់ដល់ការផ្ទេរប្រាក់អន្តរជាតិ ដោយសារអតិថិជនអាចផ្ញើប្រាក់បានគ្រប់ពេលវេលា គ្រប់ទីកន្លែង តាមរយៈកម្មវិធីបានយ៉ាងងាយស្រួល និងមានសុវត្ថិភាព។
ធនាគារ ព្រីនស៍ បានបណ្តាក់ទុនយ៉ាងច្រើនលើការកែលម្អ និងការផ្លាស់ប្តូរប្រព័ន្ធឌីជីថល ដើម្បីក្លាយជាធនាគារឈានមុខគេនៅក្នុងយុគសម័យឌីជីថលបច្ចុប្បន្ន ដែលទាំងអស់នេះ ធ្វើឡើងក្នុងគោលបំណងបម្រើអតិថិជនរបស់យើងនៅក្នុងប្រទេសកម្ពុជាឱ្យកាន់តែប្រសើរឡើង។
លោក ហ៊ន់ សុរចនា អភិបាលគ្រប់គ្រង និងប្រធាននាយកប្រតិបត្តិនៃធនាគារ ព្រីនស៍ បានមានប្រសាសន៍ថា “នៅធនាគារ ព្រីនស៍ យើងមានចក្ខុវិស័យរយៈពេលវែងក្នុងការផ្តល់នូវសេវាកម្មធនាគារដ៏ល្អបំផុត ដើម្បីបម្រើអតិថិជនរបស់យើងនៅក្នុងស្រុក និងទូទាំងពិភពលោក ហើយការផ្ទេរប្រាក់ទៅក្រៅប្រទេស គឺជាសេវាកម្មដ៏សំខាន់មួយដែលឈានទៅរកចក្ខុវិស័យ និងគោលបំណងអាជីវកម្មរបស់យើង។ នៅធនាគារ ព្រីនស៍ យើងខិតខំប្រឹងប្រែងឥតឈប់ឈរ ដែលមិនត្រឹមតែស្របតាមតម្រូវការរបស់អតិថិជនយើងប៉ុណ្ណោះទេ តែដើម្បីបំពេញនូវតម្រូវការដែលលើសពីការរំពឹងទុករបស់អតិថិជនផងដែរ ហើយគោលបំណងរបស់យើង គឺក្លាយជាធនាគារជម្រើសទីមួយសម្រាប់ប្រជាជនកម្ពុជា”។
លោកបានបន្ថែមទៀតថា “នេះពិតជាកិត្តិយស និងឱកាសដ៏ល្អសម្រាប់ធនាគារ ព្រីនស៍ ក្នុងការចាប់ដៃគូជាមួយក្រុមហ៊ុនសេវាផ្ទេរប្រាក់Ria ដើម្បីពង្រឹងសេវាផ្ទេរប្រាក់អន្តរជាតិរបស់យើង។ យើងតែងតែព្យាយាមផ្តល់ជូននូវដំណោះស្រាយ និងសេវាកម្មល្អបំផុត ដោយប្រើប្រាស់ភាពច្នៃប្រឌិត ហើយយើងខិតខំប្រឹងប្រែងបន្ថែមទៀតដើម្បីបំពេញនូវតម្រូវការរបស់អតិថិជនរបស់យើងជាមួយនឹងវិធីសាស្រ្តនៃសេវាកម្មហិរញ្ញវត្ថុដែលមានប្រសិទ្ធភាពជាងមុន។”
Riaគឺជាសេវាផ្ទេរប្រាក់ឆ្លងប្រទេសធំជាងគេទីពីរនៅលើពិភពលោក ដែលមានបណ្តាញជិត 500,000 ទីតាំងនៅក្នុងប្រទេសជាង 160 រួមមាន សហរដ្ឋអាមេរិក កូរ៉េខាងត្បូង ថៃ ហ្វីលីពីន ចិន ម៉ាឡេស៊ី ឥណ្ឌា អូស្ត្រាលី វៀតណាម និងក្នុងប្រទេសដទៃទៀត ហើយបានបន្តធ្វើឱ្យពិភពលោកកាន់តែតូចជាងមុន ដោយបង្រួមគម្លាតរវាងគ្រួសារ និងមនុស្សជាទីស្រលាញ់របស់ពួកគេ តាមរយៈសេវាកម្មដែលមិនអាចប្រៀបផ្ទឹមបាន។
លោក Espen Kristensen អភិបាលគ្រប់គ្រងនៃAPAC បានមានប្រសាសន៍ថា “ភាពជាដៃគូជាមួយធនាគារ ព្រីនស៍ នេះ គឺជាការបោះជំហានទៅមុខមួយទៀតក្នុងការផ្តល់នូវភាពងាយស្រួល និងលទ្ធភាពទទួលបានសេវាផ្ទេរប្រាក់ដែលមិនអាចប្រៀបផ្ទឹមបានដល់អតិថិជនក្នុងប្រទេសកម្ពុជា ដែលនាំមកនូវអត្ថប្រយោជន៍បន្ថែមដល់អ្នកផ្ញើ និងអ្នកទទួលផលក្នុងប្រទេស តាមរយៈការផ្តល់នូវសេវាដកប្រាក់នៅតាមទីតាំងដ៏ច្រើនសន្ធឹកសន្ធាប់ ហើយយើងមានបំណងផ្តល់នូវភាពងាយស្រួលថ្មីមួយកម្រិតទៀត តាមរយៈការបើកដំណើរសេវាផ្ទេរប្រាក់បញ្ញើតាមធនាគារតាមពេលវេលាជាក់ស្តែង ដែលយើងអាចអនុញ្ញតឱ្យអ្នកទទួលផល ទទួលបានប្រាក់ក្នុងរយៈពេលត្រឹមប៉ុន្មាននាទីប៉ុណ្ណោះ ដោយផ្តល់នូវកម្រិតថ្មីនៃភាពងាយស្រួល និងអារម្មណ៍សុវត្ថិភាពសម្រាប់អតិថិជនរបស់យើង ស្របពេលដែលរួមចំណែកដល់លំហូរផ្នែកហិរញ្ញវត្ថុនៅក្នុងតំបន់ផងដែរ។”
ឯកឧត្តម រ័ត្ន សុវណ្ណនរៈ ឧបការីទេសាភិបាល និងជាអគ្គនាយកត្រួតពិនិត្យ នៃធនាគារជាតិនៃកម្ពុជា បានមានប្រសាសន៍ថា “អបអរសាទរដល់គណៈគ្រប់គ្រង និងបុគ្គលិកទាំងអស់របស់ធនាគារ ព្រីនស៍ ម.ក និងក្រុមហ៊ុន RIA Financial Services ចំពោះកិច្ចសហការនៃភាពជាដៃគូនេះ។ ពិធីចុះហត្ថលេខានាពេលនេះ គឺជាសក្ខីភាពមួយដែលឆ្លុះបញ្ចាំងពីការរីកចម្រើនជាបន្តបន្ទាប់នៃវិស័យធនាគារ និងហិរញ្ញវត្ថុ ក្នុងយុគសម័យបច្ចេកវិទ្យាហិរញ្ញវត្ថុ (FinTech) និងជំនឿទុកចិត្តរបស់សាធារណជនមកលើវិស័យនេះ។
ភាពជាដៃគូរវាងធនាគារ ព្រីនស៍ ម.ក និងក្រុមហ៊ុន RIA Financial Services ក្នុងការធ្វើប្រតិបត្តិការជាអ្នកដំណើរការតតិយភាគី គឺជាចំណែកមួយក្នុងចូលរួមអភិវឌ្ឍវិស័យបច្ចេកវិទ្យាហិរញ្ញវត្ថុ ដោយផ្តល់នូវសេវាទូទាត់ និងសេវាផ្ទេរប្រាក់ ក៏ដូចជាចូលរួមលើកកម្ពស់បរិយាបន្នហិរញ្ញវត្ថុផងដែរ”។
ជាមួយនឹងការបើកដំណើរការនេះ យើងមានការផ្តល់ជូនពិសេសដល់អតិថិជនទាំងអស់ ដោយលើកលែងលើកម្រៃសេវាផ្ទេរប្រាក់ក្រៅប្រទេសសម្រាប់ ១០០ប្រតិបត្តិការដំបូង។ អតិថិជនអាចធ្វើការផ្ទេរប្រាក់នៅគ្រប់សាខាធនាគារ ព្រីនស៍ ទូទាំងប្រទេស។ សម្រាប់ព័ត៌មានបន្ថែមអំពីផលិតផល និងសេវាកម្មរបស់ធនាគារ ព្រីនស៍ សូមចូលទៅកាន់គេហទំព័រ www.princebank.com.kh ឬទាក់ទងមកសេវាទំនាក់ទំនងអតិថិជនរបស់យើងតាមរយៈលេខ ១៨០០ ២០ ៨៨៨៨។
|
{
"spider_name": "businesscambodia",
"scrape_at": "2025-06-14_19:40:49",
"date_created": "2022-05-04T04:44:04.446Z",
"category": "PR",
"views": 109,
"author": {
"first_name": "Toeuy",
"last_name": "Hong",
"email": "hongteouy@gmail.com"
},
"quality_warning": [
"noisy"
]
}
|
គេសួរច្រើនពេក ឥឡូវElon Musk ប្រាប់ពីក្បួនវិនិយោគលើភាគហ៊ុនឲ្យបានផលចំណេញ
|
https://business-cambodia.com/articles/elon-musk-advise-to-invest-in-stock-market
|
ជាទូទៅសេដ្ឋី Elon Musk ច្រើនតែនិយាយទាក់ទងនឹងលុយគ្រីបតូ មិនដែលនិយាយទាក់ទងនឹងការវិនិយោគលើភាគហ៊ុននោះ តែដោយសារមានអ្នកសួរគាត់ច្រើនពេកពីការវិនិយោគលើភាគហ៊ុន គាត់ក៏បានផ្ដល់យោបល់ខ្លីតែខ្លឹមសម្រាប់អ្នកដែលចង់បានវិនិយោគទទួលបានផ្លែផ្កា។
កាលពីពេលថ្មីៗ សេដ្ឋីរូបនេះបានបង្ហោះសារលោកគណនីTwitter របស់លោកថា ដោយសារតែមានមនុស្សជាច្រើនសួរលោកទាក់ទងនឹងការវិនិយោគលើភាគហ៊ុន ដូច្នេះលោកបានណែនាំឲ្យវិនិយោគទិញភាគហ៊ុនក្រុមហ៊ុនផ្សេងៗជាច្រើន ដែលអ្នកជឿជាក់លើផលិតឬសេវាកម្មរបស់ក្រុមហ៊ុនទាំងនោះថាមានសក្តានុពល ហើយលក់ភាគហ៊ុនទាំងនោះចេញនៅពេលដែលអ្នកគិតថាផលិតផលឬសេវាកម្មរបស់ក្រុមហ៊ុនទាំងនោះយ៉ាប់យ៉ឺនលែងមានទីផ្សារ។ លោកក៏បានណែនាំថាសូមកុំមានភិតភ័យ ឆ្លេឆ្លាពេលទីផ្សារមានការប្រែប្រួល។
ការណែនាំរបស់សេដ្ឋី Elon Musk ទាក់ទងនឹងការវិនិយោគលើភាគហ៊ុននេះគឺស្រដៀងនឹងយុទ្ធសាស្រ្តវិនិយោគភាគហ៊ុនរបស់ស្ដេចវិនិយោគ Warren Buffett ដែលគាត់ណែនាំឲ្យវិនិយោគលើទិញភាគហ៊ុនក្រុមហ៊ុនណាដែលអ្នកយល់ពីអាជីវម្មនោះពោលគឺទិញភាគហ៊ុនដែលមានតម្លធូថ្លៃហើយមានសក្តានុពលក្នុងការផ្ដល់ចំណូលដល់អ្នករយៈពេលវែង។
តាមពិតទៅការណែនាំរបស់សេដ្ឋីវElon Musk គឺជការវិនិយោគជាមួយនឹងគុណតម្លៃដោយអ្នកវិនិយោគជាមួយគុណតម្លៃពិតប្រាកដគឺពួកគាត់វិនិយោគដោយផ្អែកលើការសិក្សាស្រាវជ្រាវរកតម្លៃពិតនៃក្រុមហ៊ុនថាតើក្រុមហ៊ុននេះមានសក្តានុពលអត់ មិនមែនវិនិយោគតាមដានទំនោរចលនាប្រែប្រួលរយៈពេលខ្លីនៃទីផ្សារភាគហ៊ុននោះទេ។
មិនតែប៉ុណ្ណោះនៅពេលដែលទំនិញសុទ្ធតែឡើងថ្លៃព្រោងព្រាត សេដ្ឋី Elon Musk បានណែនាំឲ្យមនុស្សវិនិយោគលើប្រភេទទ្រព្យដែលមានរូបរាងពិតប្រាកដដូចជាវិនិយោគអចលនទ្រព្យ និងទិញភាគហ៊ុនដែលមានផលិតផលល្អជាជាងទុកសាច់លុយជាប់ខ្លួនច្រើនដែលធ្វើឲ្យលុយរបស់អ្នកកាន់តែបាត់បង់តម្លៃ។
បើបងប្អូនចាប់អារម្មណ៍ចង់ស្វែងយល់ទាក់ទងនឹងការវិនិយោគលើភាគហ៊ុនអាចតាមដាន Facebook page របស់ខ្ញុំ Toeuy Hong-ទឿយ ហុង។ ខ្ញុំតែងតែចែករំលែកទាក់ទងនឹងចំណេះដឹងហិរញ្ញវត្ថុនិងការវិនិយោគលុយដើម្បីបង្កើនទ្រព្យ ហើយខ្ញុំក៏មានវគ្គបង្រៀនវិនិយោគលើផ្សារភាគហ៊ុនផងដែរ៕
|
{
"spider_name": "businesscambodia",
"scrape_at": "2025-06-14_19:40:49",
"date_created": "2022-05-04T04:18:12.226Z",
"category": "ហិរញ្ញវត្ថុ",
"views": 700,
"author": {
"first_name": "Toeuy",
"last_name": "Hong",
"email": "hongteouy@gmail.com"
},
"quality_warning": [
"noisy"
]
}
|
សក្តានុពលធំៗចំនួន ៤របស់ខេត្តសៀមរាប ដែលអ្នកវិនិយោគ មិនគួរមេីលរំលង
|
https://business-cambodia.com/articles/siem-reap-4-big-potentials-that-investors-should-not-miss
|
ខេត្តសៀមរាប គឺជាខេត្តប្រវត្តិសាស្រ្តមួយរបស់ប្រទេសកម្ពុជា ហេីយក៏ត្រូវបានគេស្គាល់ទូទាំងពិភពលោកថា ជាខេត្តតាំងនៅនៃប្រាសាទអង្គរវត្ត ដ៏ល្បីល្បាញ និង ជាតំបន់ទេសចរណ៍ វប្បធម៌ និងប្រវត្តិសាស្រ្តផងដែរ។ ហេីយថ្មីៗនេះ ក្រុងសៀមរាបកំពុងតែប្រែក្លាយរូបរាងទៅជាទីក្រុងទំនេីប តាមរយះកំណេីន សណ្ឋាគារ ភោជនីយដ្ឋាន ហាងទំនិញ ផ្សារទំនេីប និងការកសាងហេដ្ឋារចនាសម្ព័ន្ធជាដេីម ។
* អ្នកជំនាញអចលនទ្រព្យមួយរូប របស់គម្រោង សាលាកំរេីក រ៉េសុីដេន បានលេីកឡេីងពីសក្តានុពលធំៗចំនួន៤ របស់ខេត្តសៀមរាបដែលអ្នកវិនិយោគ មិនគួរមេីលរំលង
I. សក្តានុពលទី១: ហេដ្ឋារចនាសម្ព័ន្ធ ៖ ហេដ្ឋារចនាសម្ព័ន្ធផ្លូវចំនួន38ខ្សែ និង ការកែលំអដងស្ទឹងសៀមរាបរួចជាស្ថាពរ និងបានដាក់ឲ្យប្រើប្រាស់ជាផ្លូវការក្រោមអធិបតីភាពដ៏ខ្ពង់ខ្ពស់របស់ សម្តេចតេជោនាយករដ្ឋមន្រ្តី កាល ពីថ្ងៃទី 4 មេសា ឆ្នាំ 2022 កន្លងទៅនេះហេីយក៏ត្រូវ បានប្រសិទ្ធិនាមថាជា “តារារះនាទិសឧត្តរ” ដោយសម្តេចផ្ទាល់ផងដែរ ។ ហេដ្ឋារចនាសម្ព័ន្ធផ្លូវចំនួន38ខ្សែ និងការកែលំអ ដងស្ទឹងសៀមរាបនេះ កំពុងលេីកមុខមាត់ខេត្តសៀមរាប ជាពិសេសប្រែក្លាយក្រុងសៀមរាបទៅជាទីក្រុងឆ្លាតវៃ ( Smart City ) ដែលជាគោលដៅ ទេសចរណ៍ វប្បធម៍ រម្មណីយដ្ឋាន ប្រវត្តិសាស្រ្ត និងធម្មជាតិ ប្រកបដោយសក្តានុពលសេដ្ឋកិច្ចយ៉ាងសម្បូរបែប ដែលរឹតតែជំរុញក្នុងការវិនិយោគ និងសម្រួលដល់ការធ្វេីដំណេីរ របស់វិនិយោគិនជាតិ និង អន្តរជាតិផងដែរ ។
II. សក្តានុពលទី២: តំបន់រម្មណីយដ្ឋានប្រវត្តិសាស្រ្ត ៖ ជាតំបន់ទេសចរណ៍ វប្បធម៌ ប្រវត្តិសាស្រ្ត ដោយមាន ប្រាសាទអង្គរវត្តដ៏ល្បីល្បាញ, ប្រាសាទបុរាណ និងរម្មណីយដ្ឋានជាច្រេីនទៀត ។ ម្យ៉ាង ក្រុងសៀមរាប កំពុងប្រែក្លាយជាទីក្រុងឆ្លាតវៃ ស័ក្កសមជាទីក្រុង បេតិកភ័ណ្ឌ ទេសចរណ៍ ប្រវត្តិសាស្រ្ត និងធម្មជាតិ កម្រិតអន្តរជាតិ ដែលអាចទាញភ្ញៀវទេសចរណ៍ និងវិនិយោគិនជាតិ និងអន្តរជាតិជាច្រេីនចូលមកទស្សនា ដែលនឹងជំរុញឲ្យសេដ្ឋកិច្ចខេត្ត រីកចម្រេីនថែមមួយកម្រិតទៀត ។
III. សក្តានុពលទី៣: អាកាសយាន្តដ្ឋានអន្តរជាតិ សៀមរាប-អង្គរ ៖ អាកាសយាន្តដ្ឋានដ៏ធំនេះ មានទីតាំងស្ថិតនៅក្នុងស្រុកសូទ្រនិគម ខេត្តសៀមរាប ដែលអាចទទួលភ្ញៀវជាតិ និងអន្តរជាតិ បានរាប់លាននាក់ ក្នុងមួយឆ្នាំៗ ហេីយកំណេីននៃ ភ្ញៀវទេសចរណ៍ និងវិនិយោគិនអន្តរជាតិមកកាន់ ខេត្តសៀមរាបនឹងកាន់តែកើនឡើងជាលំដាប់ ។
IIII. សក្តានុពលទី៤: តម្លៃអចលនទ្រព្យមានតម្លៃទាប ៖ យោងតាមព័ត៌មានពីភ្នាក់ងារវាយតម្លៃ អចលនទ្រព្យ មួយ បានអោយដឹងថា តម្លៃអចលនទ្រព្យក្នុងក្រុងសៀមរាបមានតម្លៃទាបនៅឡេីយ បេីធៀប នឹងរាជធានីភ្នំពេញ រឺ ក្រុងកំពង់សោម ដែលជាឱកាសសម្រាប់វិនិយោគិន អាចទិញទុកចំណេញ សាងសង់ ជាសណ្ឋាគារ ផ្ទះសំណាក់ ប៊ូទិច ផ្សារទំនេីប រឺគម្រោងលំនៅដ្ឋានជាដេីម ។
អ្នកជំនាញ បន្តទៀតថា ៖ ដោយមេីលឃេីញពីតម្រូវការវិនិយោគយ៉ាងច្រេីននៃ លំនៅដ្ឋាន និងចូលរួមអភិវឌ្ឍក្រុងសៀមរាបអោយទៅជា Smart City បានជា គម្រោង Sala Kamreuk Residence ដែលជាគម្រោង អភិវឌ្ឍន៍ ដ៏ធំមួយក្នុងក្រុងសៀមរាប កំពុងអភិវឌ្ឍជាលំនៅដ្ឋាន មានទីតាំងស្ថិតនៅភូមិសាលាកំរេីក សង្កាត់សាលាកំរេីក ក្រុងសៀមរាប ដែលជាតំបន់កំពុងអភិវឌ្ឍស្រាប់ ហ៊ុព័ទ្ធ ទៅដោយសណ្ឋាគារ ប៊ូទិច សាកលវិទ្យាល័យ កន្លែងកំសាន្ត និងតំបន់ពាណិជ្ជកម្ម ជាច្រេីន ពិសេសចំងាយត្រឹមតែ ៣នាទីពីវិទ្យាល័យអង្គរ, ៥នាទីពីតំបន់ Pub Street ផ្សារចាស់ រឺ ៧នាទីពីផ្សារលេីធំថ្មី ដែលផ្តល់ភាពងាយស្រួលក្នុងការរស់នៅ រឺ វិនិយោគទុកចំណេញ ព្រោះតម្លៃទាបជាងទីផ្សារស្រាប់ និងមានលក្ខខណ្ឌបង់ប្រាក់ងាយស្រួលមែនទែន ឯម៉ូតផ្ទះរឹតតែពិសេស មានទាំងផ្ទះអាជីវកម្ម និងលីងហោសន៍ យ៉ាងប្រណិត អមជាមួយនិង រចនាបថថ្មី ស្រស់ស្អាត រឹងមាំ ទាន់សម័យ ដោយ មានសួនផ្កា និងរុក្ខជាតិលំអ បែបធម្មជាតិ ស័ក្តសម បំផុត សម្រាប់ការរស់នៅបែបសម័យថ្មី ។
គម្រោង Sala Kamreuk Residence ក៏នឹងបេីក លក់ជាផ្លូវការក្នុងពេលឆាប់ៗ ខាងមុខនេះផងដែរ ជាមួយនឹងការបញ្ចុះតម្លៃ និងប្រម៉ូសិនពិសេស ៗ ជាច្រេីនផងដែរ ។
សូមទំនាក់ទំនង ព័ត៌មានផ្លូវការរបស់គម្រោងផ្ទាល់ : 👉 Facebook Page:https://www.facebook.com/salakamreukresidence
👉 Google Map:https://goo.gl/maps/3V4sXoEa7tf36AfD6
👉 Telegram Channel :https://t.me/salakamreukresidence👉 Call Us: 017 711 956
Facebook (https://www.facebook.com/salakamreukresidence)Log in or sign up to viewSee posts, photos and more on Facebook.
|
{
"spider_name": "businesscambodia",
"scrape_at": "2025-06-14_19:40:49",
"date_created": "2022-05-04T04:15:12.470Z",
"category": "PR",
"views": 1308,
"author": {
"first_name": "Sreymom",
"last_name": "Cha",
"email": "sreymomcha069@gmail.com"
},
"quality_warning": [
"noisy"
]
}
|
Bill Gates បោះសម្តីបែបនេះ ក្រោយ Elon Musk ចាយលុយ ៤៤ពាន់លាន$ ទិញបណ្តាញសង្គមTwitter
|
https://business-cambodia.com/articles/bill-gates-reacts-to-elon-musk-s-twitter-deal
|
ក្នុងរយៈពេលជាងមួយសប្តាហ៍នេះ មហាសេដ្ឋីលេខមួយលើលោក Elon Musk បានបង្កការភ្ញាក់ផ្អើលធំមួយដោយលោកបានទិញយកបណ្តាញសង្គម Twitter ពីវេទិកាជួញដូរសាធារណៈទៅជាក្រុមហ៊ុនបណ្តាក់ទុនឯកជនក្នុងកិច្ចព្រមព្រៀង ៤៤ ពាន់លានដុល្លារ។ នៅក្នុងដំណើរការទិញលក់នេះ ក៏មានលេចចេញនូវមតិជាច្រើន ពីបុគ្គលល្បីៗ និងមហាសេដ្ឋីមួយចំនួន ដែលក្នុងនោះក៏មានវត្តមានលោក Bill Gates ផងដែរ។
ក្នុងអំឡុងពេលទស្សនកិច្ចនៅព្រឹកថ្ងៃអង្គារ៍ ទី០៣ ខែឧសភា ឆ្នាំ២០២២នេះ សប្បុរសជន វិនិយោគិន និងសហស្ថាបនិក Microsoft លោក Bill Gates បានថ្លែងដោយបើកចំហរទៅកាន់សារព័ត៌មាន Savannah Guthrie អំពីអ្វីដែលកិច្ចព្រមព្រៀងនេះអាចមានឥទ្ធិពលនៅក្នុងយុគសម័យនៃព័ត៌មានមិនពិតដែលកើតឡើងដោយប្រព័ន្ធផ្សព្វផ្សាយសង្គម។ លោកបាននិយាយអំពីស្ថានភាពបច្ចុប្បន្នយ៉ាងដូច្នេះថា៖ «អាណាចក្រឌីជីថលបានជួយសម្រួលការបញ្ចេញគំនិតដោយសេរី ប៉ុន្តែចំពោះព័ត៌មានខុសអាចរីករាលដាលយ៉ាងឆាប់រហ័ស»។ «យើងត្រូវតែច្នៃប្រឌិតដើម្បីឱ្យអាណាចក្រឌីជីថលកាន់តែមានភាពវិជ្ជមានក្នុងការទទួលបានការពិត»។
បុរសវ័យ ៦៦ឆ្នាំរូបនេះបានកត់សម្គាល់ទៀតថា៖ «អ្នកមិនត្រូវមើលស្រាល Elon ទេ។ អ្វីដែលគាត់បានធ្វើនៅ Tesla គឺអស្ចារ្យណាស់ ជួយជាមួយការប្រែប្រួលអាកាសធាតុ អ្វីដែលគាត់បានធ្វើនៅ SpaceX ក៏រឹតតែអស្ចារ្យថែមទៀត។ តើពេលនេះគាត់នឹងធ្វើអោយប្រសើរឡើងទេ? អ្នកដឹងទេ Elon គិតថាគាត់អាចកែលម្អ Twitter»។
ស្របជាមួយគ្នានេះ មេធំក្រុមហ៊ុន Tesla និង SpaceX លោក Elon Musk បានលើកឡើងក្នុងអំឡុងពេលសម្ភាសន៍ TED ភ្លាមៗបន្ទាប់ពីការប្រកាសការដេញថ្លៃរបស់លោកយ៉ាងដូច្នេះថា លោកចង់លើកកម្ពស់សេរីភាពក្នុងការបញ្ចេញមតិ និងបើកចំហលើសេវាកម្ម ហើយ Twitter គឺជាបណ្ដាញសង្គមដ៏ល្អមួយដែលមនុស្សជាតិអាចជជែក និងពិភាក្សាគ្នាដោយសេរីនៅថ្ងៃអនាគត៕
អត្ថបទដោយ៖ កាន់ ដារ៉ា (ស្មេរពនេចរ)
Telegram: 0964997366
|
{
"spider_name": "businesscambodia",
"scrape_at": "2025-06-14_19:40:49",
"date_created": "2022-05-04T04:01:01.022Z",
"category": "ភាពជាអ្នកដឹកនាំ",
"views": 270,
"author": {
"first_name": "Kan",
"last_name": "Dara",
"email": "kanndara19@gmail.com"
},
"quality_warning": [
"noisy"
]
}
|
លែងលំបាក! វិក្កយបត្របង់ពន្ធនឹងហោះទៅដល់ផ្ទះដូចក្រដាសទឹក-ភ្លើង ខណៈម្ចាស់អចលនទ្រព្យអាចបង់តាមវិធីទាំងនេះ
|
https://business-cambodia.com/articles/general-department-great-gdt-taxpayer-app
|
នៅពេលខាងមុខនេះប្រជាពលរដ្ឋលេងពិបាកក្នុងការបង់ពន្ឋជូនរដ្ឋទៀតហើយ ខណៈអគ្គនាយកដ្ឋានពន្ធដារបានត្រៀមបោះពុម្ពនូវវិក្កតបត្រអចលនទ្រព្យ ចែកជូនដល់ប្រជាពលរដ្ឋជាម្ចាស់អចលនទ្រព្យទាំងអស់ដលផ្ទះដូចទៅនឹងវិក្កយបត្រទឹក/ភ្លើងដែរ។ នេះបើតាមការលើកឡើងរបស់ឯកឧត្តម គង់ វិបុល រដ្ឋមន្រ្តីប្រតិភូអមនាយករដ្ឋមន្រ្តី និងជាប្រធានអគ្គនាយកដ្ឋានពន្ធដារ នៅពិធីប្រកាសកែសម្រួលភារកិច្ចនិងតែងតាំងថ្នាក់ដឹកនាំ សាខាពន្ធដារខណ្ឌចំនួន ៦ នៃអគ្គនាយកដ្ឋានពន្ធដារ នៃក្រសួងសេដ្ឋកិច្ចនិងហិរញ្ញវត្ថុកាលពីពេលកន្លងទៅថ្មីៗ។
ឯកឧត្តមប្រធានអគ្គនាយកដ្ឋានពន្ធដារ បានបញ្ជាក់ថា សម្រាប់ការបង់ប្រាក់ពន្ធ អ្នកជាប់ពន្ធអាចបង់នៅធនាគារផ្ទាល់ក៏បាន ហើយកាន់តែងាយស្រួលទៅទៀតនោះគឺ អគ្គនាយកដ្ឋានពន្ធដាបានបង្កើត GDT Taxpayer App ដែលអ្នកជាប់ពន្ធអាចប្រកាសពន្ធនិងបង់ពន្ធចលនទ្រព្យក៏បាន ពន្ធលើមធ្យោបាយយានជំនិះក៏បាន(ថែមទាំងពន្ធតែមប្រិ៍សារពើពន្ធផងដែរ)។
ជាចុងក្រោយ អគ្គនាយកដ្ឋានពន្ធដារបានស្នើសុំកិច្ចសហការពីរដ្ឋបាលរាជធានីភ្នំពេញចូលរួមចុះចែកជូន វិក្កយបត្រអចលនទ្រព្យ ឱ្យបានដល់ម្ចាស់អចលនទ្រព្យផងដែរ។ ព្រោះថាពេលគន្លងមក មានការលំបាក្នុងការស្វែងរកទីតាំងអចលនទ្រព្យនោះគឺ លេខផ្ទះ និងលេខផ្លូវ ពុំអាចស្វែងរកបាន ក្នុងផែនទីឬ Google Map គឺមានតែភាពស្មុគ្រស្មាញ ដូចនេះអគ្គនាយកដ្ឋានពន្ធដាក៏បានសុំសាលារាជធានីជួយសម្រួលនិងធ្វើបច្ចុប្បន្នភាពសម្រាប់ការរៀបចំកំណត់ លេខផ្ទះ និងលេខផ្លូវនេះផងដែរ៕
អត្ថបទដោយ: ណើរ ជីណា
|
{
"spider_name": "businesscambodia",
"scrape_at": "2025-06-14_19:40:49",
"date_created": "2022-05-04T03:38:13.910Z",
"category": "អចលនទ្រព្យ",
"views": 6190,
"author": {
"first_name": "Bunthoeun",
"last_name": "Koem",
"email": "koembunthoeun10@gmail.com"
},
"quality_warning": [
"noisy"
]
}
|
៥២ឆ្នាំមិនចាស់អសមត្ថភាព!អតីតCEO Toyota ធ្លាប់ធ្វើរឿងអស្ចារ្យ១នេះពេលឡើងកាន់តំណែងកំពូល
|
https://business-cambodia.com/articles/akio-toyoda-ceo-toyota-motor-corporation
|
អ្នកណាៗក៏ស្គាល់ម៉ាករថយន្តToyota ដែលជាក្រុមហ៊ុនផលិតរថយន្តដ៏ចំណាស់ និងល្បីល្បាញមួយ របស់ជប៉ុនព្រមទាំងត្រូវបានគេទទួលស្គាល់ទាំងគុណភាព និងផលិតចែកចាយទៅពាសពេញសកលលោក។ ដោយឡែកមានមនុស្សភាគតិចណាស់ ដែលដឹងរឿងអស្ចារ្យមួយអំពីអតីតនាយកប្រតិបត្តិក្រុមហ៊ុននេះ។
លោកAkio Toyoda កើតនៅថ្ងៃទី ៣ ខែ ឧសភា ឆ្នាំ ១៩៥៦ គាត់បានបញ្ចប់ការសិក្សាពីសកលវិទ្យាល័យ Keio ជាមួយនឹងសញ្ញាបត្រផ្នែកច្បាប់ នៅខែមេសា ឆ្នាំ ១៩៧៩ ហើយបន្ទាប់មកពីមហាវិទ្យាល័យ Babson នៅសហរដ្ឋអាមេរិក ជាមួយនឹងសញ្ញាបត្រអនុបណ្ឌិតផ្នែកគ្រប់គ្រងពាណិជ្ជកម្មនៅឆ្នាំ ១៩៨២ ។ គាត់ចូលបម្រើការងារក្នុងក្រុមហ៊ុន Toyota Motor Corporation ( TMC) នៅខែមេសា ឆ្នាំ ១៩៨៤។ យ៉ាងណាមិញលោកAkio Toyoda បាននិយាយថា លោកទើបតែចេះបើកបររថយន្តស្ទាត់ជំនាញនៅអាយុ៥២ឆ្នាំប៉ុណ្ណោះ លោកបានលើកឡើងក្នុងនាមជាភ្ញៀវកត្តិយស ក្នុងកម្មវិធីទទួលសញ្ញាបត្ររបស់អតីតសកលវិទ្យាល័យ Babson ដែលលោកធ្លាប់បានរៀននៅទីក្រុងញូវយ៉ក។ លោកបានចែករំលែករឿងរ៉ាវរបស់លោក កាលពីឡើងកាន់តំណែងដំបូងថា "ខ្ញុំត្រូវបានអ្នកណែនាំម្នាក់ប្រាប់ខ្ញុំថា ខ្ញុំមិនអាចយកចិត្តទុកដាក់ខ្ពស់ទាក់ទងនឹងវិស្វកម្មរបស់ក្រុមហ៊ុនយើងបានទេ លុះត្រាតែខ្ញុំពិតជាដឹងពីរបៀបបើកបរនៅកម្រិតខ្ពស់បំផុត" លោកក៏បានបន្តទៀតថា"ដូច្នេះនៅអាយុ ៥២ ឆ្នាំ ខ្ញុំបានប្រឈមមុខក្នុងការហ្វឹកហាត់ ដើម្បីក្លាយជាអ្នកបើកបររថយន្ត មិនមែនគ្រាន់តែខ្ញុំអាចបើកបររថយន្តប្រណាំងបាននោះទេ ចំណុចសំខាន់គឺអ្នកកុំខ្លាចក្នុងការ រៀនអ្វីដែលថ្មី វាមិនសំខាន់ថាអ្នកមានអាយុប៉ុន្មាននោះទេ។ កុំបោះបង់ការធ្វើខ្លួនជាសិស្ស ព្រោះការធ្វើជាសិស្សគឺជាការងារដ៏ល្អបំផុតដែលអ្នកគួរតែមាន" ។
គួរបញ្ជាក់ផងដែរថា លោក Akio Toyoda គឺជាចៅទួតប្រុសរបស់ស្ថានិកយីហោ Toyota ផ្ទាល់ ដែលលោកបានឡើងកាន់ដំណែងជានាយកប្រតិបត្តិបន្តពីគ្រួសាររបស់លោកនៅឆ្នាំ១៩៨៤ និងបានចូលនិវត្តន៍នៅឆ្នាំ២០០៩ ហើយបច្ចុប្បន្ននេះលោកមានអាយុ៦៦ ឆ្នាំហើយក្នុងថ្ងៃទី ០៣ ខែ ឧសភា ឆ្នាំ២០២២នេះ។
តាមរយៈបទពិសោធន៍ ដែលCEO វ័យ៥២ឆ្នាំទៅហើយ បែរជាសម្រេចចិត្តរៀនបើកបររថយន្ត ប្រឈមនឹងគ្រោះថ្នាក់ខ្ពស់នេះ គឺចង់បង្ហាញឱ្យយើងដឹងថាការរៀនសូត្រមិនបានកំណត់អាយុនោះទេ ព្រោះថា ជីវិតតែងបង្រៀនយើងរាល់ថ្ងៃក្នុងការដោះស្រាយបញ្ហានានាដែលចូលមក។ សូមកុំបោះបង់ចោលការសិក្សារៀនសូត្រ ព្រោះជីវិតមិនដែលឈប់បង្រៀនយើងនោះទេ ហើយថ្ងៃណាមួយដែលយើងឈប់អភិវឌ្ឍន៍ខ្លួន ឈប់រៀនសូត្រយើងនឹងដើរហួសសម័យ ឬត្រូវគេបំភ្លេចចោលនាថ្ងៃណាមួយជាក់ជាពុំខាន ( It never too late to learn )៕
អត្ថបទដោយ ពីង ជូអេង ( ត្រចៀកកាំ )
|
{
"spider_name": "businesscambodia",
"scrape_at": "2025-06-14_19:40:49",
"date_created": "2022-05-04T03:34:50.460Z",
"category": "ភាពជាអ្នកដឹកនាំ",
"views": 786,
"author": {
"first_name": "ឡុង",
"last_name": "វឌ្ឍនៈ",
"email": "longvathanak007@gmail.com"
},
"quality_warning": [
"noisy"
]
}
|
ដកអត់បាន! ABA បញ្ជាក់ពីមូលហេតុដែលមិនដាក់ក្រដាស10$, 20$និង50$នៅទូATM
|
https://business-cambodia.com/articles/can-not-withdraw-small-banknote-at-aba-atm
|
ថ្មីៗនេះមានអថិជនរបស់ធនាគារABAជាច្រើនមានការងឿងឆ្ងល់ចំពោះការដកលុយតាមទូATM។ ដោយហេតុថាពួកគាត់ដកក្រដាសប្រាក់១០$ ២០$ និង៥០$លែងបាន បណ្ដាលឱ្យ មានមតិពីបងប្អូនជាច្រើនបានលើកឡើងពីបញ្ហារបស់ខ្លួន ព្រមទាំងមានអ្នកសំណូមពរឱ្យដាក់ក្រដាសប្រាក់ទាំងនោះវិញថែមទៀតផង។
ដើម្បីឆ្លើយតបទៅនឹងសេចក្ដីចង់ដឹងរបស់បងប្អូនថ្ងៃនេះ Business Cambodia បានធ្វើការសាកសួរលម្អិតទៅកាន់ភ្នាក់ងារផ្នែកសេវាកម្មរបស់ធនាគារ ABA ដើម្បីដឹងពីមូលហេតុនៃវិធានការដកប្រាក់ថ្មីតាមទូ ATMគ្រប់បញ្ជររបស់ ABA។
តាមពិតទៅគោលបំណងរបស់ថ្នាក់ដឹងនាំរបស់ធនាគារគឺចង់ធ្វើយ៉ាងណាឱ្យចំនួនទឹកប្រាក់នៅក្នុងទូ ATM នីមួយៗមានចំនួនច្រើនជាងមុន ដើម្បីបំពេញនូវតម្រូវការរបស់អ្នកប្រើប្រាស់។ ត្រង់ចំណុចនេះមានន័យថាអតិថិជនអាចដកលុយបានច្រើននឹងមានភាពងាយស្រួលជាងមុន។ ដោយឡែកខាងធនាគារក៏បានប្រាប់ដែរថា ចំពោះបងប្អូនណាដែលត្រូវការដកលុយបន្តិចបន្តួច(ក្រោម១០០$) សម្រាប់បំពេញតម្រូវការបងប្អូនអាចធ្វើការដកជាលុយខ្មែរដែលមានក្រដាស ៥ម៉ឺនរៀល។
ធនាគារធ្វើការលើកទឹកចិត្តទៅដល់ប្រជាពលរដ្ឋឱ្យចាយក្រដាសប្រាក់រៀលសម្រាប់ការចំណាយទូរទៅប្រចាំថ្ងៃ ហេតុនេះទើបសម្រេចដកក្រដាស១០$ ២០$ និង៥០$ ចេញពីទូ ATM។ សូមបញ្ជាក់ជូនផងដែរថាទោះជាបងប្អូនមានគណនីដុល្លារក៏អាចដកជាប្រាក់រៀលបានដែរ គ្រាន់តែមិនមានក្រដាសក្រោម៥ម៉ឺនរៀលឡើយ។
សរុបមកគោលបំណងធំៗទាំង២របស់ធនាគារABAគឺដើម្បីបំពេញតម្រូវការអតិថិជនឱ្យបានច្រើនជាងមុន ព្រមទាំងលើកទឹកចិត្តប្រជាជនឱ្យប្រើប្រាស់លុយរៀលសម្រាប់ការចំណាយប្រចាំថ្ងៃ។ ហេតុនេះសង្ឃឹមថាបងប្អូននឹងយល់ពីគោលការណ៍របស់ធនាគារហើយបត់បែនទៅតាមវិធានការជាក់ស្ដែង។
អត្ថបទដោយ៖ សូ សុខលី
|
{
"spider_name": "businesscambodia",
"scrape_at": "2025-06-14_19:40:49",
"date_created": "2022-05-04T03:29:34.882Z",
"category": "ហិរញ្ញវត្ថុ",
"views": 19916,
"author": {
"first_name": "Toeuy",
"last_name": "Hong",
"email": "hongteouy@gmail.com"
},
"quality_warning": [
"noisy"
]
}
|
លោក ង៉ែត ជូ បង្ហាញជម្រើស ៣ ក្នុងការវិនិយោគអចលនទ្រព្យឲ្យត្រូវនឹងអាចបានចំណេញខ្ពស់
|
https://business-cambodia.com/articles/ngeth-chou-introducing-3-real-estate-investment-options
|
ការរកស៊ីក្នុងវិស័យអចលទ្រព្យប្រសិនបើលោកអ្នករើសចំកន្លែងត្រូវវាគឺជារឿងដែលសំណាងប៉ុន្តែ បើខុសកន្លែងអាចនិងមានហានិភ័យនៅពេលក្រោយ។ ដូច្នេះហើយ តម្រូវឲ្យយើងស្វែងយល់ឲ្យបានច្បាស់មុននឹងសម្រេចចិត្ដវិនិយោគ។ ជាស្ដែងថ្មីៗនេះលោក ង៉ែត ជូ ជាអ្នកជំនាញផ្នែកហិរវត្ថុនិងវិនិយោគមួយរូបនៅកម្ពុជា បានបង្ហាញពីជម្រើស ៣ ក្នុងការវិនិយោគលើវិស័យអចលនទ្រព្យអោយត្រូវនឹងការវិវដ្ដរបស់ទីផ្សារនាពេលអនាគត និងអាចទទួលបានផលចំណេញខ្ពស់ទៅថ្ងៃមុខ។
១ ដីសម្រាប់សកម្មភាពពាណិជ្ជកម្មនៅជាយក្រុង
សម្រាប់ដីមួយប្រភេទនេះ លោក ង៉ែត ជូ បញ្ជាក់ថា លោកអ្នកគួរវិនិយោគដីដែលស្ថិតនៅជុំវិញក្រុង ដែលមានត្រឹមចម្ងាយ៣០ ទៅ ៦០គីឡូម៉ែត្រពីកណ្តាលក្រុង ហើយមានក្បាលដីជាប់ផ្លូវធំឬគម្រោងផ្លូវធំយ៉ាងតិចទំហំ៣០ម៉ែត្រ។ ប្រសិនបើក្បាលដីកាន់តែធំកាន់តែប្រសើរដូចជាចាប់ពីទំហំ៤០-៥០ម៉ែត្រឡើង ប៉ុន្តែជំរៅដីគួរតែត្រឹម៤០-៥០ម៉ែត្របានហើយ។ ដីប្រភេទនេះជាដីលំដាប់លេខ១ដោយហេតុថាមានតម្រូវការខ្ពស់ និងអាចបំពេញអោយតម្រូវការជាទីតាំងធ្វើពាណិជ្ជកម្មនាពេលអនាគតដូចជាភោជនីដ្ឋាន ហាងកាហ្វេ យានដ្ឋានជួសជុលរថយន្ត កន្លែងដាក់តាំងលក់ផលិតផល (showroom) ហាងទំនិញជាដើម។ ចំណុចគួរកត់សំគាល់ ទីតាំងដីប្រភេទនេះមិនត្រឹមតែមានតម្រូវការខ្ពស់នោះទេ ផ្ទុយទៅវិញមានការផ្គត់ផ្គង់ទាបបំផុតបើប្រៀបធៀបទីតាំងសំរាប់ការសាងសង់ជាលំនៅដ្ឋាន។ ម្យ៉ាងទីតាំងសម្រាប់សាងសង់លំនៅដ្ឋានអាចសាងសង់ទៅលើច្រើនជាន់បានដែលខុសពីទីតាំងសំរាប់ធ្វើពាណិជ្ជកម្មដែលភាគច្រើនគឺសង់ផ្ទាល់ដីដោយមិនមានច្រើនជាន់នោះទេ។
២) ដីសម្រាប់អភិវឌ្ឍន៍លំនៅដ្ឋាននៅជាយក្រុង
អ្នកជំនាញរូបនេះថា ដីដែលអ្នកវិនិយោគគួរស្ថិតនៅមិនឆ្ងាយពីក្រុងភ្នំពេញដូចប្រភេទដីជំរើសទី២ខាងលើដែរ (ចន្លោះពី៣០-៦០គមពីកណ្តាលក្រុងភ្នំពេញ)។ ដីប្រភេទនេះជាដីសំរាប់ការអភិវឌ្ឍលំនៅដ្ឋាននាពេលអនាគត ដូច្នេះគួរជាប់ផ្លូវទំហំយ៉ាងតិច១០ម៉ែត្រ និងមានទំហំយ៉ាងតិចចាប់ពី៣ហិកតាឡើង។ ប្រសិនបើទំហំតូចជាងនេះ នោះនឹងមានការលំបាកក្នុងការអភិវឌ្ឍជាលំនៅដ្ឋាន រីឯទីផ្សារពុះដីឡូតិ៍នឹងត្រូវបាត់បង់នាពេលអនាគត។ ដូច្នេះហើយ ប្រសិនបើអ្នកខ្វះទុនវិនិយោគ អ្នកគួរចេះសហការជាមួយមិត្តភក្តិ និងអ្នកដទៃ។
៣) ដីសម្រាប់បម្រើអោយវិស័យឧស្សាហកម្ម
លោក ង៉ែត ជូ ថា ដីសម្រាប់បំរើអោយវិស័យស្សាហកម្ម ជាប្រភេទដីសំរាប់សង់ជារោងចក្រ តំបន់ឧស្សាហកម្ម ឬតំបន់សេដ្ឋកិច្ចពិសេសដែលបម្រើអោយវិស័យឧស្សាហកម្ម។ ដីប្រភេទនះគួរមានទំហំយ៉ាងតិច៥ហិកតា។ ហើយបើសង់ជាតំបន់ឧស្សាហកម្មគួរមានទំហំយ៉ាងតិចក៏៥០ហិកតាដែរ។ គួរមានចម្ងាយចន្លោះពី៤០គ.មទៅ៨០គ.មពីកណ្តាលក្រុងភ្នំពេញព្រោះងាយនឹងទទួលបានការកើនតម្លៃនៅពេលក្រុងភ្នំពេញចេះតែត្រូវពង្រីកកាន់តែធំនាពេលអនាគតដែលធ្វើអោយតម្លៃដីកាន់តែកើនឡើងខ្លាំងពីមួយឆ្នាំទៅមួយឆ្នាំ។ ជាងនេះទៅទៀតដើម្បីសំរួលដល់ការដឹកជញ្ជូនដីប្រភែទនេះត្រូវមានទីតាំងស្ថិតក្នុងតំបន់ដែលមានបណ្តាញគមនាគមន៍ភ្ជាប់ទៅច្រកអន្តរជាតិ ឬកំពង់ផែសំខាន់ៗ។ តំបន់ទាំងនោះរួមមានដូចជាផ្លូវ៤១ ផ្លូវ៥១ ផ្លូវ៤៤ ផ្លូវជាតិលេខ៣ ផ្លូវជាតិលេខ៤ និងផ្លូវជាតិលេខ៥។ល។ ដីប្រភេទនេះអាចនឹងប្រែក្លាយជាតំបន់លំនៅដ្ឋាន និងពាណិជ្ជកម្មក្នុងរយៈពេល២០-៣០ឆ្នាំខាងមុខ។
ទាំងនេះគឺជាជម្រើសដីល្អៗដែលលោកអ្នកគួរតែសិក្សាសម្រាប់វិស័យអចលនទ្រព្យរបស់លោកអ្នកទៅពេលខាងមុខ៕
អត្ថបទដោយ៖ ឌឿក ស្រីនុត រតនៈ
|
{
"spider_name": "businesscambodia",
"scrape_at": "2025-06-14_19:40:49",
"date_created": "2022-05-04T03:24:59.624Z",
"category": "អចលនទ្រព្យ",
"views": 508,
"author": {
"first_name": "Bunthoeun",
"last_name": "Koem",
"email": "koembunthoeun10@gmail.com"
},
"quality_warning": [
"noisy",
"short_sentences"
]
}
|
ជួយគ្នាណាស់! នេះជាក្បួន ដែលឈ្មួញធំៗនៅថៃ ជួយទិញទុរេនពីកសិករ នាំចេញក្នុងតម្លៃ ជាង៤ពាន់លាន$
|
https://business-cambodia.com/articles/duran-thai-export-china-
|
បើនិយាយទៅដល់ទុរេន គ្រប់គ្នាប្រហែលជានឹកដល់ប្រទេសថៃមុនគេ នេះក៏ដោយសារតែប្រទេសនៅអាស៊ីមួយនេះអាចផលិតនៅផលិតផលដំណាំទុរេនបានច្រើន ថែមទាំងមានរសជាតិឆ្ងាញ់ ខុសពីទុរេននៅបណ្តារប្រទេសផ្សេងៗ ដោយសារតែបែបនេះហើយ ចិនបានក្លាយទៅជាទីផ្សារដ៏ធំបំផុតនាំចូលទុរេនពីថៃ ក្នុងមួយឆ្នាំៗរាប់សិបម៉ឺនតោន សម្រាប់ផ្គត់ផ្គង់តម្រូវការទីផ្សារក្នុងស្រុករបស់ខ្លួន ។
ប៉ុន្តែរឿងដែលមនុស្សជាច្រើនកំពុងតែឆ្ងល់ខ្លាំងបំផុតនោះ ហេតុអ្វីបានជាទុរេនរបស់ថៃលក់ដាច់ខ្លាំង ថែមទាំងល្បីនៅលើពិភពលោកយ៉ាងនេះ តើប្រទេសថៃមានយុទ្ធសាស្រ្តយ៉ាងដូចម្តេចក្នុងការជួយលក់ទុរេនពីកសិកររបស់ខ្លួន មិនដែលសល់ស្អុយចោលនៅចំការឡើយ ។
ឥឡូវយើងមកនិយាយពីការនាំចេញទុរេនរបស់ថៃក្នុងឆ្នាំ ២០២១ កាលកន្លងទៅនេះ ប្រទេសចិនបាននាំចូលទុរេនតម្លៃប្រមាណជា ៤.២ ពាន់លានដុល្លារ ប្រហែលជា ៨២១, ៥០០តោន ពោលគឺកើនឡើង ៤២.៤ ភាគរយ បើធៀបនឹងឆ្នាំ២០២០ ហើយការនាំចូលនៅក្នុងទំហំប៉ុននេះចិនបាន បញ្ជាក់ថាមានទំហំធំជាងផលិតផលផ្សេងៗដែលនាំចូលទៅទីផ្សាររបស់ខ្លួន ។ នេះបើយោងតាមការចុះផ្សាយគេហៈទំព័រ Fresh Plaza ។
តាមពិតប្រទេសថៃធ្លាប់បានប្រើយុទ្ធសាស្រ្តជាច្រើនមកហើយ ដើម្បីធ្វើអោយទុរេនរបស់ខ្លួនល្បីពេញ ពិភពលោក ។ កាលពីកន្លងទៅទាំងអស់គ្នាប្រហែលជាចាំនៅព្រឹត្តិការណ៍មួយនៅក្នុងប្រទេសថៃ គេបានរៀបចំកម្មវិធីមួយដាក់ដេញថ្លៃទុរេន ដែលក្នុងនោះអ្នកចូលរួមសុទ្ធអ្នកមានតំណែងធំៗ និងតារាល្បីៗជាច្រើនរូបនៅក្នុងប្រទេសថៃ បានចូលរួមនៅក្នុងកម្មវិធីដេញថ្លៃទុរេន ខណៈទុរេនមួយផ្លែគេដាក់ដេញថ្លៃនៅក្នុងតម្លៃប្រមាណជា៥ម៉ឺនដុល្លារ ទីបញ្ចប់ទុរេនមួយផ្លែនោះបានលក់ដាច់នៅក្នុងតម្លៃ ៤៩០០០ ដុល្លារ ។ ក្រោយពីបញ្ជាប់ការដេញថ្លៃរួចហើយ មានសារព័ត៌មានជាច្រើនបានចុះផ្សាយ តាមការពិត នេះជាក្បួនធ្វើទីផ្សាររបស់ថៃ មានន័យថាចំណេញទាំងទីផ្សារ ហើយមិនចាយលុយមួយរយឡើយ ។
យើងសូមរំលឹកបន្តិចទៀតទៅចុះ កាលពីប៉ុន្មានឆ្នាំមុនថៃធ្លាប់គាំងក្នុងការនាំចេញទុរេនរាប់សិបម៉ឺនតោន ប៉ុន្តែរឿងដែលឈ្មួញថៃឆ្លាតខ្លាំងបំផុតនោះគឺ ថៃធ្លាប់បានពឹង Alibaba ដែលជាវេបសាយលក់ទំទិញតាមប្រព័ន្ធអនឡាញធំបំផុតរបស់ចិន ដើម្បីឱ្យជួយលក់ទុរេនកសិកររបស់ខ្លួន រឿងដែលមិនឹកស្មាន រយៈពេលប្រមាណតែប៉ុន្មានថ្ងៃសោះ Alibaba អាចជួយលក់ទុរេនរបស់ថៃរាប់សិបម៉ឺនតោន ដែលធ្វើអោយប្រទេសថៃចំណេញលុយកប់ក្តោង ។
រឿងមួយទៀតនោះថៃពូកែចរចាខ្លាំងបំផុតនៅក្នុងការរកស៊ី ទាំងអស់គ្នាសុទ្ធតែបានដឹងថាប្រទេសចិន គឺជាទីផ្សារធំបំផុតដែលនាំទុរេនពីថៃទៅ តួយ៉ាងកាលពីឆ្នាំ២០២០កន្លងទៅនេះ ចិនបានក្លាយទៅជាទីផ្សារនាំចូលទុរេនពីថៃប្រមាណជា៩០ភាគរយទៅហើយ ដោយមើលឃើញពីឱកាសឈ្មួញធំៗ ឬអ្នកមានឥទ្ធិពលនៅថៃ ចាប់ផ្តើមធ្វើកិច្ចព្រមព្រៀង និងចរចាជាមួយចិន ក្នុងការនាំចេញទុរេនទៅចិនអោយមានភាពកាន់តែងាយស្រួលខ្លាំងជាងមុន ។
គួរបញ្ជាក់ថា ប្រទេសថៃក៏ធ្លាប់មានបញ្ហាក្នុងការនាំចេញទុរេនដែរ កំឡុងពេលដែលមានការរីករាលដាលនៃជំងឺកូវីដ១៩ ដែលពេលនោះចិនបានបិទទ្វារព្រុំដែន ដែលធ្វើអោយថៃពិបាកខ្លាំងក្នុងការនាំចេញ ប៉ុន្តែទោះបីជាយ៉ាងណាក៏ដោយឈ្មួញរបស់ថៃ ឬអ្នកដែលពាក់ព័ន្ធ ព្យាយាមជួយកសិកររបស់ខ្លួនមិនអោយផ្លែឈើខូចចោលឡើយ ។
|
{
"spider_name": "businesscambodia",
"scrape_at": "2025-06-14_19:40:49",
"date_created": "2022-05-04T03:12:51.242Z",
"category": "កំពូលអ្នកលក់",
"views": 1901,
"author": {
"first_name": "នៅ",
"last_name": "ហៀង",
"email": "932@gmail.com"
},
"quality_warning": [
"noisy"
]
}
|
សេដ្ឋី Warren Buffett ថាមានរបស់ទេពមួយនេះ ទោះទំនិញឡើងថ្លៃក៏មិនដាច់ពោះដែរ
|
https://business-cambodia.com/articles/warren-buffett-advice-on-high-inflation
|
ជាទូទៅបញ្ហាអតិផរណាវាកើតមាននៅគ្រប់កន្លែង អតិផរណាកាន់តែខ្ពស់មានន័យថាទំនិញកាន់តែឡើងថ្លៃ ជាហេតុធ្វើឱ្យប៉ះពាល់ជាខ្លាំងទៅដល់សេដ្ឋកិច្ចរបស់ប្រទេសជាតិទាំងមូល។ មែនទែនទៅការកើនឡើងនៃថ្លៃទំនិញទូទៅរាប់ចាប់តាំងពីសាំង តាំងពីគ្រឿងទេស និងសេវាកម្មផ្សេងៗឡើង វាសុទ្ធតែបង្កបញ្ហាដល់បុគ្គលគ្រប់រូប ហើយបញ្ហារបស់បុគ្គលគ្រប់រូបក៏ជាបញ្ហារបស់ជាតិសាសន៍ទាំងមូលដែរ។
ជាក់ស្ដែងមានវិធីតិចតួចណាស់ដែលមនុស្សយើងអាចធ្វើបានពេលដែលជួបស្ថានភាពទំនិញឡើងថ្លៃខ្ពស់បែបនេះ ត្បិតថាតម្រូវការចំណាយវានៅតែមានហើយចំណូលនៅដដែល។ ទន្ទឹមនឹងបញ្ហានេះបិតាវិនិយោគ Warren Buffet បានផ្ដល់នូវដំបូន្មានមួយដែលអាចជួយមនុស្សយើងយកឈ្នះបញ្ហាអតិផរណាបាន។
Buffet និយាយប្រាប់ថាមិនបាច់ធ្វើអីទេគ្រាន់តែ “មានជំនាញពិតប្រាកដមួយ” ប៉ុណ្ណឹងទៅបានហើយ។ លោកបានពន្យល់ថាទោះបីជាទំនិញឡើងថ្លៃធ្វើឱ្យលុយចុះថោកយ៉ាងណា ក៏វាមិនអាចធ្វើឱ្យជំនាញរបស់អ្នកចុះខ្សោយដែរ ហេតុនេះហើយអ្នកត្រូវបណ្ដុះនូវជំនាញមួយជាក់លាក់សម្រាប់ខ្លួនឯង។ ឧទារហណ៍ថាអ្នកជាវេជ្ជបណ្ឌិតម្នាក់អ្នកត្រូវតែជាវេជ្ជបណ្ឌិតដែលខ្លាំងពូកែជាងគេ ឬក៏អ្នកជាមេធាវីម្នាក់អ្នកត្រូវតែជាមេធាវីដែលពូកែស៊ូក្ដីជាងគេ មិនថាអ្នកចេះអ្វីឡើយអ្នកត្រូវតែមានជំនាញច្បាស់លាស់និងពូកែជាងគេ។ នៅពេលដែលអ្នកខ្លាំងអ្នកពូកែនោះមនុស្សជាច្រើននឹងមករកអ្នក ហើយអ្នកនឹងបានចំណូលកាន់តែច្រើនហេតុនេះទំនិញឡើងថ្លៃលែងជាបញ្ហាសម្រាប់អ្នកទៀតហើយ។
តាមពិតទៅវាស្រដៀងទៅនឹងដំបូន្មានដែលស្ដេចវិនិយោគម្នាក់នេះបាននិយាយកន្លងមក ថាមនុស្សយើងត្រូវវិនិយោគទៅលើចំណេះដឹង។ នៅពេលដែលអ្នកជាមនុស្សដែលមានចំណេះដឹងពិតប្រាកដ អ្នកនឹងមានជំនាញជារបស់ខ្លួន អ្នកអាចប្រើជំនាញមួយនោះដើម្បីរកចំណូលឱ្យអ្នក។ ទន្ទឹមនឹងការមានចំណូលច្រើនអ្នកគប្បីចេះចាត់ចែងលុយកាក់ឱ្យបានល្អ ចេះសន្សំទុកដាក់ឱ្យបានត្រឹមត្រូវ ហេតុនេះទោះជានៅសុខៗអ្នកបាត់បង់ចំណូលគ្រប់យ៉ាងក៏អ្នកនៅតែមានលុយសន្សំសម្រាប់ដោះទាល់ដែរ។
សរុបមកមិនថាទំនិញឡើងថ្លៃខ្លាំងប៉ុណ្ណាទេ រឿងដែលអ្នកអាចធ្វើបានគឺត្រូវរកចំណូលឱ្យបានកាន់តែច្រើនតាមរយៈចំណេះជំនាញរបស់អ្នកផ្ទាល់។ មួយវិញទៀតត្រូវតែរក្សាទម្លាប់សន្សំជាប្រចាំទោះអ្នករកបានតិច ក៏អ្នកត្រូវតែសន្សំតាមតិច ព្រោះថាពេលដែលអ្នករកលែងបានលុយសន្សំនេះហើយដែលជួយអ្នកបាន។
អត្ថបទដោយ៖ សូ សុខលី
|
{
"spider_name": "businesscambodia",
"scrape_at": "2025-06-14_19:40:49",
"date_created": "2022-05-03T09:52:19.372Z",
"category": "ហិរញ្ញវត្ថុ",
"views": 700,
"author": {
"first_name": "Toeuy",
"last_name": "Hong",
"email": "hongteouy@gmail.com"
},
"quality_warning": [
"noisy"
]
}
|
អ្នកជំនាញអចលនទ្រព្យជួរមុខ១រូប ថាតំបន់ភាគខាងជើងភ្នំពេញជាកន្លែងសង់លំនៅដ្ឋានសម្រាប់អភិជនល្អបំផុត
|
https://business-cambodia.com/articles/northern-area-of-phnom-penh
|
មកដល់ពេលបច្ចុប្បនេះរាជធានីភ្នំពេញមានការអភិវឌ្ឍខ្លាំងមែនទែន ដោយមាននូវ អគារពាណិជ្ជកម្ម ផ្សារទំនើប ខុនដូ បុរី វីឡា ផ្ទះល្វែងរីកដុះដាលដូចផ្សិត។ កត្ដាទាំងនេះគឺដោយសារកំណើននៃតម្រូវការរស់របស់ប្រជាជននៅក្នុងក្រុងមានការកើនឡើងពីមួយឆ្នាំទៅមួយឆ្នាំ។ ជាក់ស្ដែង បច្ចុប្បន្នសំណង់លំនៅឋានហាក់មានការសាងសង់ច្រើនទាំងនៅតំបន់ក្នុងក្រុង និងតំបន់ជាមួយក្រុងជាផងដែរ។
ទាក់ទងនឹងតំបន់សាងសង់លំនៅដ្ឋានសម្រាប់ការរស់នៅរាជធានីភ្នំពេញនេះ លោកឧកញ៉ាបណ្ឌិត គីម ហ៊ាង អ្នកជំនាញផ្នែកចលនទ្រព្យនៅកម្ពុជា បានបង្ហើបថា បច្ចុប្បន្នតំបន់ភាគខាងជើងរាជធានីភ្នំពេញបានក្លាយទៅជាកន្លែងសាងសង់លំនៅឋានរស់សម្រាប់អ្នកអភិជន ដោយសារតំបន់នោះមានភាពអំណោយផលខ្លាំង។
យោងតាមការលើកឡើងរបស់លោកឧកញ៉ាកាលពីពេលថ្មីៗនេះបានឲ្យដឹងថា នៅក្នុងតំបន់ភាគខាងជើងគឺជាតំបន់របស់សម្រាប់មនុស្សយុគសម័យថ្មីព្រោះនៅតំបន់នោះមានគ្រប់បែបយ៉ាង។ លោកឧកញ៉ាបានបន្តទៀតថាកាលពី ៥ ឆ្នាំមុនចំពោះដីដែលមានទំហំ ២៥ ហិតាគឺអាចសង់ផ្ទះល្វែងបាន ប៉ុន្តែក្នុងយុគសម័យនេះមិនអាចសង់បាននោះទេ ដោយសារតែទីផ្សារបច្ចុប្បនេះវិស័យអចលនទ្រព្យដែលកំពុងនាំមុខគេគឺជាប្រភេទវីឡា។ ក្នុងនោះដែរ លោកឧកញ៉ាក៏បានបញ្ជាក់ពីកត្តាមួយចំនួនដែលលោកជ្រើសរើសតំបន់ភាគខាងជើងដើម្បីសាងសង់ផ្ទះលំដាប់អភិជនក៏ព្រោះតែលោកមើលឃើញពីកំណើនសេដ្ឋកិច្ចនៅតំបន់នោះក៏ដូចជា ដងស៊ីទេប្រជាជន ផងដែរ។
សូមជម្រាបថា តំបន់ភាគខាងជើងរាជធានីភ្នំពេញ ជាតំបន់មួយដែលមានសក្ដានុពលខ្លាំង មិនចាញ់តំបន់ផ្សេងទៀតឡើយ។ ដោយសារតែតំបន់នោះមាននូវ ផ្សារទំនើប Aeon 2 សែនសុខ ផ្សារទំនើបម៉ាក្រូ ពហុកីឡដ្ឋានជាតិមរតកតេជោ ទីក្រុងរណបហ្រ្គែនភ្នំពេញ ក៏ដូចជាទីក្រុងរណបជ្រោយចង្វារផងដែរ ដែលវាពិតជាអំណោយផលខ្លាំងមែនទែនសម្រាប់ការរស់នៅ៕
អត្ថបទដោយ៖ ឌឿន ស្រីនុត រតនៈ
|
{
"spider_name": "businesscambodia",
"scrape_at": "2025-06-14_19:40:49",
"date_created": "2022-05-03T09:49:55.213Z",
"category": "អចលនទ្រព្យ",
"views": 2209,
"author": {
"first_name": "Bunthoeun",
"last_name": "Koem",
"email": "koembunthoeun10@gmail.com"
},
"quality_warning": [
"noisy"
]
}
|
ក្បួន ៣ ដែលត្រូវអនុវត្ដក្នុងការលក់អចលនទ្រព្យ ដើម្បីអភិវឌ្ឍន៍ខ្លួនក្លាយជាម្ចាស់អាជីវកម្ម
|
https://business-cambodia.com/articles/top-tips-for-how-to-sell-real-estate
|
ការចាប់ផ្តើមអាជីពជាអ្នកលក់ ក្នុងវិស័យអចលនទ្រព្យដំបូង គួរណាស់គប្បីស្គាល់ពីគន្លឹះឬដឹងពីវិធីសាស្រ្តដើម្បីប្រកបលើវិស័យអចលនទ្រព្យនេះ។ ពីព្រោះថាបើយើងមិនបានយល់ដឹងអំពីវាច្បាស់ទេនោះមុខជាអាចបរាជ័យ ជាមួយវិស័យនេះជាក់ជាមិនខាន។ យោងតាមគេហ័ទំព័រ “ McKissock Leaning ” ក្នុងការធានាបាននូវការចាប់ផ្តើមដំបូងលើវិស័យអចលនទ្រព្យរបស់អ្នកគ្មានហានិភ័យនោះអ្នកត្រូវចាប់ផ្តើមពី៣ចំណុចនេះជាមុនសិន។ ដោយចំណុចសំខាន់ទាំង៣នេះរួមមាន៖
១. ត្រូវចាត់ចែងវិន័យក្នុងការចាប់ផ្តើមការងានេះជាចាំបាច់
ចំណុចនេះដែរ បើសិនជាអ្នកចង់ចាប់ផ្តើមអាជីពផ្នែកលក់ក្នុងវិស័យអចលនទ្រព្យអ្នកត្រូវតែចេញធ្វើការឱ្យគេជាមុនសិន។ នេះបានន័យថាអ្នកត្រូវតែស្វែងរកក្រុមហ៊ុនឬស្ថាប័នណាមួយដើម្បីសុំគេធ្វើជាបុគ្គលិកផ្នែកលក់នៅទីនោះ។ បន្ទាប់មកអ្នកត្រូវតែមានទំនាក់ទំនងល្អជាមួយមិត្តរួមការងារពីព្រោះសម្រាប់អ្នកថ្មីដូចជា ត្រូវតែព្យាយាមស្គាល់គេឱ្យបានច្រើនដើម្បីទទួលបានការរៀនសូត្រពីបុគ្គលិកផ្សេងទៀតដែលគេធ្វើការមុន និងមានបទពិសោធន៍ច្រើនក្នុងការលក់ដើម្បីចែករំលែកមកកាន់អ្នក។ នៅពេលនោះអ្នកនឹងអាចទទួលបានលំហូរនៃព័ត៌មានបានលឿនក្នុងការអភិវឌ្ឍន៍ខ្លួន ហើយអ្នកក៏ទទួលបានតិចនិចជាច្រើនក្នុងការលក់អចលនទ្រព្យនេះផងដែរ។
២. ចាត់ទុកខ្លួនឯងជាម្ចាស់ក្រុមហ៊ុនតាំងពីចូលធ្វើការថ្ងៃដំបូង
ចំពោះចំណុចនេះ មានន័យថាអ្នកត្រូវចាត់ទុកថា ការងារដែលកំពុងធ្វើឲ្យក្រុមហ៊ុនខ្លួនឯង នៅពេលអ្នកក្លាយជាភ្នាក់ងារអចលនទ្រព្យឱ្យក្រុមហ៊ុនណាមួយ ទោះបីអ្នកមិនមែនជាម្ចាស់ក្រុមហ៊ុននោះក៏ដោយ។ ព្រោះថាអ្នកនឹងយល់គ្រប់វិធីក្នុងការលក់អចលនទ្រព្យដើម្បីទទួបានលទ្ធផលល្អ នៅពេលដែលអ្នកចាប់ផ្តើមវិស័យអចលនទ្រព្យនេះដោយខ្លួនឯង។ យ៉ាងណាមិញវាហាក់មានការលំបាកនៅពេលចាប់ផ្តើមដំបូង ប៉ុន្តែដើម្បីទទួលបានភាពជោគជ័យក្នុងវិស័យនេះគឺត្រូវទាមទារពេលវេលាក្នុងការរៀនសូត្រនិងយល់ដឹងពីវាឱ្យច្បាស់មុននឹងប្រឡូកក្នុងវិស័យមួយនេះ។
៣. ព្យាយាមណែនាំខ្លួនអ្នកទៅកាន់ពិភពខាងក្រៅ
ចំណែកឯចំណុចនេះដែរ វាគឺជាជំហ៊ានមួយដែលអ្នកត្រូវបង្ហាញឱ្យគេគ្រប់គ្នាស្គាល់ថាអ្នកជាភ្នាក់ងារលក់អចលនទ្រព្យដ៏ល្អ ស្មោះត្រង់ និងមានអញ្ញាតប័ន្រត្រឹមត្រូវ។ ចំពោះការផ្សព្វផ្សាយដើម្បីឱ្យមានគេស្គាល់ពីអ្នកច្រើន គឺអ្នកត្រូវផ្តោតសំខាន់ទៅលើការប្រព័ន្ធបណ្តាញសង្គមអ៊ីនធឺណែតឱ្យបានច្រើនព្រោះថាមនុស្សភាគច្រើនគេនិយមស្គាល់គ្នា ឬមានទំនាក់ទំនងតាមរយៈការប្រើបណ្តាញសង្គមអ៊ីនធឺណែតដូចជា Facebook Instagram Google Twitter ឬ Youtube ជាដើម៕
អត្ថបទដោយ: ណើរ ជីណា
|
{
"spider_name": "businesscambodia",
"scrape_at": "2025-06-14_19:40:49",
"date_created": "2022-05-03T09:26:06.517Z",
"category": "អចលនទ្រព្យ",
"views": 357,
"author": {
"first_name": "Bunthoeun",
"last_name": "Koem",
"email": "koembunthoeun10@gmail.com"
},
"quality_warning": [
"noisy"
]
}
|
ឆ្នាំស៊យ! ២០២២កំពូលមហាសេដ្ឋី២រូបនេះ ខាតលុយរាប់ពាន់លាន$ ដោយសារបញ្ហាធំៗទាំងនេះ
|
https://business-cambodia.com/articles/two-billionaire-lost-money-
|
គិតត្រឹមខែឧសភាឆ្នាំ ២០២២ នេះមានរយៈពេល០៩ខែមកហើយ ចាប់តាំងពីកំឡុងខែកញ្ញាឆ្នាំ ២០២១ ដែលក្រុមហ៊ុន Facebook ខាតបង់ប្រាក់រាប់ពាន់លានដុល្លារ រហូតធ្វើឱ្យទ្រព្យសម្បត្តិសរុបរបស់លោក Mark Zuckerberg ដែលជាស្ថាបនិកបណ្ដាញសង្គមយក្សមួយនេះ ថយចុះស្ទើរតែ៥០%ទៅហើយ ។ គិតមកត្រឹមពេលនេះ លោក Mark Zuckerberg មានទ្រព្យសម្បត្តិ ប្រមាណ ៧៥.៥ ពាន់លានដុល្លារ នេះបើយោងតាមការចុះផ្សាយរបស់ សារព័ត៌មាន Forbes ។
ចំពោះមូលហេតុចម្បងដែលនាំឱ្យក្រុមហ៊ុន Facebook ទទួលរងនូវការខាតបង់ច្រើនបែបនេះ ក៏ព្រោះតែ អត្រានៃអ្នកប្រើប្រាស់បានធ្លាក់ចុះយ៉ាងគំហុក នារយៈពេលប៉ុន្មានឆ្នាំចុងក្រោយនេះ។ មានកត្តាធំៗមួយចំនួនដែលធ្វើឱ្យចំនួនអ្នកប្រើប្រាស់មានការធ្លាក់ចុះ រួមមានដូចជា ការរឹតបន្តឹងគោលការណ៍ផ្សេងៗ ដែលធ្វើឱ្យប៉ះពាល់ដល់អារម្មណ៍ របស់អ្នកប្រើប្រាស់មួយចំនួន។ កត្តាសង្គ្រា.មនៅរវាងរុស្ស៊ីនិងអ៊ុយក្រែន បណ្តាលឱ្យ Facebook បាត់បង់អ្នកប្រើប្រាស់រាប់លាននាក់នៅក្នុងប្រទេសរុស្ស៊ី។ ការរឹតបន្តឹងការ ការពារឯកជនអ្នកប្រើប្រាស់ផលិតផលក្រុមហ៊ុន Apple ធ្វើឱ្យប៉ះពាល់ផលប្រសិទ្ធភាពនៃការផ្សព្វផ្សាយរបស់ហ្វេសប៊ុក និងមួយវិញទៀត គឺការលេចចេញនូវគូរប្រកួតប្រជែងដ៏មានឥទ្ធិពលដូចជាTikTok ជាដើម ដោយបានធ្វើការទាញ អ្នកប្រើប្រាស់ជាច្រើនឱ្យងាកចេញពី Facebook។
យ៉ាងណាមិញ ក្រឡែកមកមើលសេដ្ឋីមួយរូបទៀតគឺ សូម្បីតែស្ថាបនិកក្រុមហ៊ុន Amazon លោក Jeff Bezos ក៏ទទួលរងនូវផលប៉ះពាល់ខ្លាំងក្នុងឆ្នាំ២០២២នេះ ដោយទ្រព្យរបស់លោកបានបាត់អស់ប្រមាណ២០.៩ពាន់លានដុល្លារក្នុងរយៈពេលត្រឹមមួយថ្ងៃប៉ុណ្ណោះ។ បច្ចុប្បន្នទ្រព្យរបស់លោកមានប្រមាណជាង ១៤៨ពាន់លានដុល្លារដោយយោងតាមសិ្ថតិរបស់ Forbes ក្នុងឆ្នាំ ២០២២ ដដែលនេះ។ ជុំវិញបញ្ហាដែលបណ្តាលអោយក្រុមហ៊ុនដ៏ធំមួយនេះបាត់បង់ទ្រព្យដែរនោះគឺមកពីការប្រែប្រួលនៃតម្លៃភាគហ៊ុន នៅលើផ្សារហ៊ុន ដែលមានការធ្លាក់ចុះកាលពីថ្ងៃទី២៨ ខែមេសា ឆ្នាំ ២០២២ កន្លងទៅថ្មីៗនេះ។
នេះជាមេរៀនមួយដែលបង្ហាញថា អាជីវកម្មតែងមានព្យុះភ្លៀងជានិច្ច ដើរកាត់ភ្លៀងតែងទទឹក រកស៊ីតែងតែមានខាតមានចំណេញដោយជៀសមិនផុតនោះទេ សូម្បីតែមហាសេដ្ឋីនៅរកស៊ីមានខាតចំណេញ ដូច្នេះហើយកុំអស់សង្ឃឹមណា ប្រសិនបើអាជីវកម្មរបស់អ្នកកំពុងតែមានបញ្ហា ព្រោះពាក្យថាជាសហគ្រិន គឺជាមនុស្សដែលពូកែដោះស្រាយបញ្ហា ចេះច្នៃបញ្ហាឱ្យទៅជាឱកាស និងមិនព្រមចុះចាញ់បញ្ហាជាដាច់ខាត ទោះបីជាវាលំបាកខ្លាំងយ៉ាងណាក៏ដោយ៕
អត្ថបទដោយ ពីង ជូអេង ( ត្រចៀកកាំ )
|
{
"spider_name": "businesscambodia",
"scrape_at": "2025-06-14_19:40:49",
"date_created": "2022-05-03T09:16:20.462Z",
"category": "ភាពជាអ្នកដឹកនាំ",
"views": 217,
"author": {
"first_name": "ឡុង",
"last_name": "វឌ្ឍនៈ",
"email": "longvathanak007@gmail.com"
},
"quality_warning": [
"noisy"
]
}
|
Elon Musk ចំអក Warren Buffett បែបនេះខណៈសេដ្ឋីរូបនេះថាទោះBitcoinតម្លៃ២៥$ក៏មិនទិញដែរ
|
https://business-cambodia.com/articles/elon-musk-mock-on-warren-buffett
|
បើអ្នកជាfan របស់សេដ្ឋី Elon Musk អ្នកច្បាស់ជាដឹងហើយថាសេដ្ឋីបច្ចេកវិទ្យារូបនេះគឺជាអ្នកគាំទ្រលុយគ្រីបតូ( Cryptocurrency) ហើយក៏បានវិនិយោគលើBitcoinយ៉ាងចាស់ដៃផងដែរកាលពីដើមឆ្នាំ២០២១ពោលគឺក្រុមហ៊ុន Tesla របស់លោកបានវិនិយោគ១.៥ពាន់លានដុល្លារកាលពីដើមឆ្នាំ២០២១កន្លងទៅ។
ទោះបីជាសេដ្ឋីElon Musk ជាfanផ្កាប់មុខលុយគ្រីបតូក៏ដោយ តែសេដ្ឋី Warren Buffett ដែលជាស្ដេចវិនិយោគប្រចាំសតវត្រ៍សទី២១បែរជាមិនព្រមវិនិយោគលើលុយគ្រីបតូហើយថែមទាំងនិយាយថាបើBitcoin មួយពិភពលោកលក់ឲ្យគាត់ត្រឹមតែ២៥ដុល្លារក៏លោកមិនទិញដែរ។
នៅពេលឃើញសេដ្ឋីមិនគាំទ្រលុយគ្រីបតូហើយថែមទាំងនិយាយថាមិនទិញទោះតម្លៃវាត្រឹមតែ២៥ដុល្លារ សេដ្ឋី Elon Musk បាននិយាយចំអកលើបណ្ដាញTwitterថា” សេដ្ឋី Warren Buffett និយាយតែរឿងមិនគាំទ្រBitcoin ដដែលៗជាច្រើនលើកច្រើនសាហើយ”។
តាមពិតទៅលុយគ្រីបតូ ដូចជា Bitcoinនេះគេចាប់ផ្ដើមទទួលស្គាល់បណ្ដើរៗហើយជាពិសេសមានប្រទេសចំនួន២ហើយដែលទទួលយកលុយBitcoin ជាលុយស្របច្បាប់សម្រាប់ចាយវាយក្នុងប្រទេស។ លើសពីនេះធនាគារវិនិយោគធំរបស់អាមេរិកGoldman Sachs ក៏អនុញ្ញាតឲ្យអិតិជនអាចប្រើប្រាស់ Bitcoin ធ្វើជាទ្រព្យធានាខ្ចីលុយធនាគារបាន។ ចំណែកក្រុមហ៊ុនFidelity Investments បានក្លាយជាក្រុមហ៊ុនដំបូងនៅអាមេរិកក្នុងការផ្ដល់សេវាចូលនិវត្តន៍ ហើយបានផ្ដល់ជម្រើសឲ្យ Bitcoin ចូលក្នុងគណនីសម្រាប់ចូលនិវត្តន៍401Kទៀតផង។
មានហេតុផលមួយចំនួនដែលសេដ្ឋីវិនិយោគជើងចាស់Warren Buffett មិនព្រមវិនិយោគលើលុយគ្រីបតូ ហើយហេតុផលនោះគឺវាមិនបង្ហាញពីគោលបំណងជាក់លាក់នោះទេ ជាពិសេសវាជាលុយដែលគ្មានរូបរាងពិតប្រាកដ។ លោកថា១០ឆ្នាំខាងមុខទៀតថាតើBitcoin នឹងឡើងឬចុះនោះលោកមិនដឹងទេ ប៉ុន្ដែអ្វីដែលលោកដឹងច្បាស់នោះគឺលុយគ្រីបដូចជា Bitcoin នេះវាមិនអាចផលិតអ្វីបានទាល់តែសោះ។
លោកថាសូម្បីតែអ្នកដែលស្រលាញ់លុយគ្រីបតូក៏ត្រឹមតែគិតថាឃើញថាលុយគ្រីបតូគឺជាទ្រព្យអកម្ម( passive asset) ដែលក្រុមអ្នកវិនិយោគទិញទុក( buy and hold) ហើយរំពឹងថាតម្លៃវានឹងឡើងថ្លៃនាពេលអនាគតហើយលក់យកប្រាក់ចំណេញ ពោលគឺមិនមានហេតុផលអ្វីក្រៅពីនេះដែលធ្វើឲ្យអ្នកវិនិយោគនាំគ្នាទិញគ្រីបតូនោះទេ៕
|
{
"spider_name": "businesscambodia",
"scrape_at": "2025-06-14_19:40:49",
"date_created": "2022-05-03T08:54:52.260Z",
"category": "ហិរញ្ញវត្ថុ",
"views": 572,
"author": {
"first_name": "Toeuy",
"last_name": "Hong",
"email": "hongteouy@gmail.com"
},
"quality_warning": [
"noisy"
]
}
|
តើ CEO មីក្រូហិរញ្ញវត្ថុ AMK ប្រចាំកម្ពុជាជាអ្នកណា? តើប្រវត្តិសិក្សានិងការងារអ្វីខ្លះដែលលោកធ្លាប់ឆ្លងកាត់?
|
https://business-cambodia.com/articles/who-is-the-ceo-of-amk-microfinance-cambodia
|
គ្រឹះស្ថានមីក្រូហិរញ្ញវត្ថុ អេអឹមខេ (AMK) មានប្រភពដើមមកពីផ្នែកសន្សំនិងឥណទាននៃការងារអភិវឌ្ឍន៍សហគមន៍របស់អង្គការ Concern Worldwide នៅកម្ពុជាចាប់ពីឆ្នាំ ១៩៩៣ តែបានក្លាយជាកម្មវិធីអនុវត្តដោយផ្ទាល់នៅឆ្នាំ ១៩៩៩។ បន្ទាប់ពីបទបញ្ញត្តិមីក្រូហិរញ្ញវត្ថុកម្ពុជា អេអឹមខេ បានក្លាយជាក្រុមហ៊ុនដាច់ដោយឡែកមួយនិងទទួលបានអាជ្ញាប័ណ្ណពី ធនាគារកណ្តាលកម្ពុជាក្នុងឆ្នាំ ២០០៤ ។
ចុះតើប្រិយមិត្តដឹងទេថាតើនរណាជាអ្នកដឹកនាំគ្រឹះស្ថានមីក្រូហិរញ្ញវត្ថុនេះ? ហើយតើលោកមានប្រវត្តិសិក្សានិងការងារអ្វីខ្លះ?
លោក គា បូរាណ ត្រូវបានតែងតាំងជានាយកប្រតិបត្តិ អេអឹមខេ ក្នុងឆ្នាំ ២០១២។ លោកបានបម្រើការងារជាមួយ អេអឹមខេ អស់រយៈពេលជាង ១០ ឆ្នាំចាប់តាំងពីឆ្នាំ ២០០៤ ក្នុងតួនាទីផ្សេងៗគ្នានិងបានកាន់តួនាទីជាអ្នកដឹកនាំជាច្រើនក្នុងការអភិវឌ្ឍន៍ស្ថាប័នដូចជានាយកហិរញ្ញវត្ថុ CFO និងអនុប្រធាននាយកប្រតិបត្តិ។ មុនពេលចូលបម្រើការងារនៅ អេអឹមខេ លោកបានបម្រើការឱ្យគ្រឹះស្ថានមីក្រូហិរញ្ញវត្ថុមួយផ្សេងទៀតក្នុងនាមជានាយកហិរញ្ញវត្ថុ។ លោកទទួលបានបរិញ្ញាបត្រផ្នែកគណនេយ្យនិងហិរញ្ញវត្ថុ។ ក្នុងនោះលោកបានទទួលសញ្ញាប័ត្រ ACCA (សមាគមគណនេយ្យករជំនាញ) ដោយទទួលស្គាល់ជាសមាជិក ACCA ក្នុងឆ្នាំ ២០០៨ ផងដែរ។
យ៉ាងណាមិញ ចំពោះចក្ខុវិស័យរយៈពេលវែងរបស់ អេអឹមខេ គឺស្ថិតនៅក្នុងសង្គមកម្ពុជាមួយដែលប្រជាពលរដ្ឋមានសេដ្ឋកិច្ចនិងសង្គមស្មើភាពនិងគ្រប់គ្រាន់ដើម្បីកែលំអកម្រិតជីវភាពរបស់ពួកគេនិងជាកន្លែងដែលពួកគេអាចចូលរួមចំណែកប្រកបដោយភាពជឿនលឿនឆ្ពោះទៅរកការអភិវឌ្ឍប្រទេសទាំងមូល។ ចំណែកឯ បេសកកម្មរបស់ អេអឹមខេ គឺដើម្បីជួយដល់ប្រជាជនក្រីក្រមួយចំនួនធំ ដើម្បីកែលម្អជំរើសក្នុងការរស់នៅរបស់ពួកគេតាមរយៈការផ្តល់សេវាកម្មមីក្រូហិរញ្ញវត្ថុសមស្របនិងឋិតឋេរ។
អត្ថបទដោយ៖ កាន់ ដារ៉ា (ស្មេរពនេចរ)
Telegram: 0964997366
|
{
"spider_name": "businesscambodia",
"scrape_at": "2025-06-14_19:40:49",
"date_created": "2022-05-03T08:10:28.946Z",
"category": "ភាពជាអ្នកដឹកនាំ",
"views": 632,
"author": {
"first_name": "Kan",
"last_name": "Dara",
"email": "kanndara19@gmail.com"
},
"quality_warning": [
"noisy"
]
}
|
នៅខ្មែរផ្អើលទិញព្រោងព្រាត យីហោកាបូប LV ទាក់បេះដូងអ្នកទិញ ប្រើយុទ្ធសាស្រ្តរយឆ្នាំ របស់ខ្លួនទាំងនេះ
|
https://business-cambodia.com/articles/louis-vuitton-brand-
|
សព្វថ្ងៃយើងសង្កេតឃើញថា Louis Vuitton ដែលជាឈ្មោះ ហាងលក់កាបូបប្រណិតៗ សម្លៀកបំពាក់ ស្បែកជើង នាឡិកា គ្រឿងអលង្ការ វ៉ែនតា ហើយសុទ្ធសឹងតែជាទំនិញធ្វើពីស្បែកសុទ្ធ ១០០% ដែលកំពុងមានប្រជាប្រិយភាពខ្លាំងក្នុងប្រទេសកម្ពុជា ។ ទោះបីជា LV លក់តម្លៃថ្លៃក៏ដោយ ក៏ប៉ុន្តែមានបងប្អូនមួយចំនួនហ៊ាននាំចូល យកមកលក់តាមប្រព័ន្ធអនឡាញជាហូរហែ តើមកពីមូលហេតុអ្វី ទើបប្រេនមួយនេះមានឥទ្ធិពលខ្លាំងបែបនេះ។ ខាងក្រោមនេះគឺជាក្បួនខ្លះៗ ដែលយីហោល្បីលំដាប់ពិភពលោកមួយនេះ តែងតែប្រើក្នុងការចងចិត្តអ្នកទិញរបស់ខ្លួន ៖
១. LV រកឃើញនៅភាពលេចធ្លោនៃផលិតផល ( Unique Point product ) ៖ ពេលនិយាយទៅដល់កាបូប មនុស្សជាច្រើន ប្រហែលជានឹកឃើញសាច់កាបូប ពណ៌ត្នោតចាស់ អមជាមួយសិល្បៈនៃការរថនា មានឆ្នូតផ្កាតូចៗនៅលើសាច់របស់កាបូប ដែលបង្ហាញពីភាពរស់រវើកជាមួយនឹងទឹកដៃច្នៃម៉ូតយ៉ាងចំណាន និងយកចិត្តទុកដាក់បំផុត របស់អ្នកច្នៃម៉ូតល្បីៗនៅលើពិភពលោក ហើយក៏ជាភាពលេចធ្លោមួយ ដែលយីហោផ្សេងៗធ្វើមិនដូចឡើយ ដូច្នេះហើយទើបបានជា LV ដាក់លក់មួយៗតម្លៃរាប់ពាន់ដុល្លារ។
២. ហ៊ានចាយលុយជាមួយបុគ្គលល្បីៗ ៖ LV គឺជាយីហោមួយដែលពូកែខ្លាំងមែនទែនក្នុងការធ្វើទីផ្សារ ហើយការធ្វើទីផ្សារធំ ដែលយីហោមួយនេះមិនដែលចោលនោះគឺ ខ្ចីដៃបុគ្គលល្បីៗ ដូចជាតួកុន ហូលីហ្វូដ តារាចម្រៀង តារាសម្តែង និងអ្នកដែលមានឥទ្ធិផលមួយចំនួនទៀត ដើម្បីជួយផ្សព្វផ្សាយផលិតផលរបស់គេទៅកាន់ពិភពលោក ។
តួយ៉ាងកាលពីកំឡុងឆ្នាំ២០១១ LV បានជះលុយប្រមាណជា ១០លានដុល្លារទៅកាន់អ្នកស្រី Angelina Jolie ដោយគ្រាន់តែអង្គុយលើទូកត្នោតក្នុងបឹង ស្មាស្ពៀយ កាបូបម៉ា LV និងថតរូបតែមួយតែប៉ុណ្ណោះ រូបមួយសន្លឹកនោះបានធ្វើការចែកចាយពេញពិភពលោក ចំណែកឯ LV ចំណេញមិនស្ទើរទេបានមកពីការលក់ ។
៣. ប្រើបណ្តាញក្នុងការផ្សព្វផ្សាយ ៖ LV យល់ថាការរកស៊ីសម័យថ្មីនេះ បើមិនប្រើបច្ចេកវិទ្យា និង បណ្តាញសង្គមផ្សាព្វផ្សាយទេ គឺវាពិបាកនឹងអោយមនុស្សស្គាល់ពីយីហោរបស់ខ្លួនខ្លាំងណាស់ ក្នុងការផ្សព្វផ្សាយនេះដែរ LV ភាគច្រើនចាយទៅលើផ្ទាំងប៉ាណូធំៗ តាមបណ្តាញសង្គមៗ ហ្វេសប៊ុក Instagram ។
៤. របស់ល្អតែងមានតម្លៃជានិច្ច ៖ កាលពីប៉ុន្មានឆ្នាំមុនបងប្អូនទាំងអស់គ្នាប្រហែលជាធ្លាប់ល្បីថា LV បានដុតរាប់ពាន់កាបូបចោល ដោយសារតែការផលិតលើសតម្រូវការទីផ្សារ ។ មនុស្សជាច្រើនវាយប្រហារ LV ចំៗថា LV ពិតជាឆ្កួត និងល្ងង់ណាស់ លក់កាបូបសល់ក្នុងស្តុក មិនព្រមយកទៅលក់ ឡៃឡុងទៅ តែបែជាយកកាបូបទាំងនោះទៅដុតចោលទៅវិញ ពិតជាបំផ្លាញពេកហើយ។
តែ LV មិនបានគិតបែបនេះទេ LV គឺជាយីហោមួយដែលកម្រនឹងលក់បញ្ចុះតម្លៃខ្លាំងណាស់ LV គិតថាប្រសិន បើខ្លួនយកកាបូបទាំងនោះឡៃឡុង គឺវានឹងធ្វើអោយតម្លៃរបស់ខ្លួនកាន់តែធ្លាក់ ដូច្នេះ LV សម្រេចដុតកា បូបចោល ដោយបង្ហាញថាទោះបីជាកាបូបខ្លួនលក់សល់ ក៏មិនធ្វើការបញ្ចុះតម្លៃ ឬលក់ឡាយឡុងឡើយ ហេតុដូចនេះហើយ ទើបធ្វើអោយយីហោមួយនេះនៅតែអាចលក់កាបូបថ្លៃកប់ពពក ។
គួរជម្រាបឱ្យដឹងផងដែរថា Louis Vuitton គឺជាយីហោកាបូបមួយ ដែលកំពុងតែមានការគាំទ្រខ្លាំងពីប្រ ជាជននៅលើពិភពលោក អតិថិជនគោលដៅធំរបស់ខ្លួនគឺសម្រាប់អ្នកមានលុយ ដែលបង្ហាញពីភាពថ្លៃថ្នូ និងមានជំនឿចិត្តបំផុត ។
|
{
"spider_name": "businesscambodia",
"scrape_at": "2025-06-14_19:40:49",
"date_created": "2022-05-03T07:52:52.101Z",
"category": "កំពូលអ្នកលក់",
"views": 941,
"author": {
"first_name": "នៅ",
"last_name": "ហៀង",
"email": "932@gmail.com"
},
"quality_warning": [
"noisy"
]
}
|
ប៉េង ហួត គ្រុប សម្ពោធអគារសាលសន្និបាត ឬ សាលប្រារព្ធពិធីមង្គលការ ភីអេច ហ្គ្រេនហល (PH Grand Hall) ដ៏ប្រណីតលំដាប់ផ្កាយប្រាំ
|
https://business-cambodia.com/articles/peng-huoth-group-inaugurates-five-star-ph-grand-hall-convention-or-wedding-hall
|
កាលពីព្រឹក ថ្ងៃទី៣០ ខែមេសា ឆ្នាំ២០២២ ក្រុមហ៊ុន ប៉េង ហួត គ្រុប បានរៀបចំពិធីក្រុងពាលី ដើម្បីសម្ពោធអគារសាលសន្និបាត ឬ សាលប្រារព្ធពិធីមង្គលការ ភីអេច ហ្គ្រេនហល (PH Grand Hall) ដែលនឹងបើកដំណើរការចាប់ពីខែឧសភា ឆ្នាំ២០២២ តទៅនេះ។ ជាមួយគ្នានោះដែរ ដើម្បីអរគុណ និងអបអរសាទរនូវសមិទ្ធផលរបស់សមាជិកមហាគ្រួសារ ប៉េង ហួត គ្រុប ទាំងអស់ ដែលបានខិតខំប្រឹងប្រែងបំពេញការងារ ជាមួយនឹងឆន្ទៈដ៏មោះមុត ដើម្បីសម្រេចរាល់គ្រប់កិច្ចការជាមួយគ្នានាពេលកន្លងមក ក្រុមហ៊ុន ប៉េង ហួត គ្រុប ក៏បានរៀបចំពិធីជប់លៀងប្រចាំឆ្នាំដែលជារាត្រីដ៏អស្ចារ្យនៃការជួបជុំមហាគ្រួសារ ប៉េង ហួត គ្រុប ។
ទោះបីស្ថិតក្នុងវិបត្តិកូវីដ-១៩ ដ៏លំបាកក៏ពិតមែន គេសង្កេតឃើញថា ក្រុមហ៊ុន ប៉េង ហួត គ្រុប នៅតែបន្តការខិតខំបង្កើតគម្រោងថ្មីៗ ជាក់ស្តែងដូចជាគម្រោង “ហ្រ្គេនស្ដាផ្លាទីនីម អេកូ ខូលិកសិន” ដែលជាគម្រោងពិសេសតែមួយគត់នៅក្នុងប្រទេសកម្ពុជា ដែលមានហេដ្ឋារចនាសម្ព័ន្ធល្អជាងគេ និងសួនបៃតងចម្រុះពណ៌។ល។ ក្រៅពីលំនៅឋានទំនើបប្រណិតហើយនោះ ក្រុមហ៊ុនក៏បានពង្រីកការវិនិយោគទៅលើគម្រោងអាជីវកម្មផ្សេងៗទៀត ដែលមានផ្សារទំនើបល្អប្លែក សួនកម្សាន្ត យូរ៉ូផាក (PH Euro Park) សាលសន្និបាត និងប្រារព្ធពិធីមង្គលការ ភីអេច ហ្រ្គេនហល ខណៈពេលដែលក្រុមហ៊ុន ទើបតែនឹងប្ររព្ធពិធីសម្ពោធដាក់ឱ្យដំណើរការ អគារសាលសន្និបាត ឬ សាលប្រារព្ធពិធីមង្គលការ ភីអេច ហ្គ្រេនហល ដែលនឹងបើកដំណើរការចាប់ពី ខែឧសភា ឆ្នាំ២០២២ តទៅនេះផងដែរ ។
ថ្លែងក្នុងពិធីសម្ពោធដាក់ឱ្យដំណើរការ អគារសាលសន្និបាត ឬ សាលប្រារព្ធពិធីមង្គលការ ភីអេច ហ្គ្រេនហល រួមជាមួយកម្មវិធីជប់លៀងបុគ្គលិកប្រចាំឆ្នាំនេះ លោកឧកញ៉ា ថៃ ជាហួត ប្រធានក្រុមប្រឹក្សាភិបាល ប៉េង ហួត គ្រុប បានមានប្រសាសន៍ថា៖ “អស់រយៈពេលជាង ២ឆ្នាំ មកនេះដោយសារតែការរីករាលដាលនៃជំងឺកូវីដ-១៩ ក្រុមហ៊ុន ប៉េង ហួត គ្រុប នៅតែបន្តឈរជើងយ៉ាងរឹងមាំទាំងនៅក្នុងទីផ្សារអចលនទ្រព្យក្នុងតំបន់ និងក្រៅតំបន់ ខណៈពេលដែលក្រុមហ៊ុនមួយចំនួនបានផ្អាកដំណើរការ និងកាត់បន្ថយចំនួនបុគ្គលិក ប៉ុន្តែក្រុមហ៊ុន ប៉េង ហួត គ្រុប វិញមិនបានកាត់បន្ថយបុគ្គលិកនោះទេ ដោយក្រុមហ៊ុននៅតែបន្តការខិតខំបង្កើតគម្រោងថ្មីៗ ជាក់ស្តែងដូចជាគម្រោង “ហ្រ្គេនស្ដាផ្លាទីនីម អេកូ ខូលិកសិន” ដែលជាគម្រោងពិសេសតែមួយគត់នៅក្នុងប្រទេសកម្ពុជា ដែលមានហេដ្ឋារចនាសម្ព័ន្ធល្អជាងគេដូចជា៖ “ផ្លូវជិះកង់ ផ្លូវរត់ប្រណាំងស្ដង់ដាអន្តរជាតិ សួនសាធារណៈក្នុងគម្រោងដែលធំជាងគេ និងក្លឹបហាត់ប្រាណលំដាប់ផ្កាយប្រាំ ។ល។” ក្រៅពីលំនៅឋានទំនើបប្រណិតហើយនោះ ក្រុមហ៊ុនក៏បានពង្រីកការវិនិយោគទៅលើគម្រោងអាជីវកម្មផ្សេងៗទៀត ដែលមានផ្សារទំនើបល្អប្លែក សួនកម្សាន្ត យូរ៉ូផាក សាលសន្និបាត និងប្រារព្ធពិធីមង្គលការ ភីអេច ហ្រ្គេនហល ខណៈពេលដែលក្រុមហ៊ុនបានរៀបចំកម្មវិធីជប់លៀងជូនបុគ្គលិកនៅក្នុងសាលសន្និបាត និងប្រារព្ធពិធីមង្គលការ ភីអេច ហ្រ្គេនហលនេះ ដែលជាកម្មវិធីដំបូង ហើយក៏អាចចាត់ទុកថាជាការសម្ពោធអគារមុននឹងបើកទទួលរៀបចំកម្មវិធីជាសាធារណៈផងដែរ ។”
ឆ្លៀតក្នុងឱកាសដ៏វិសេសវិសាលនោះផងដែរ លោកឧកញ៉ា ក៏បានសំដែងនូវអំណរគុណ និងអបអរសាទរនូវសមិទ្ធផលរបស់សមាជិកមហាគ្រួសារ ប៉េង ហួត គ្រុប ទាំងអស់ ដែលបានខិតខំប្រឹងប្រែងបំពេញការងារ ជាមួយនឹងឆន្ទៈដ៏មោះមុត ដើម្បីសម្រេចរាល់គ្រប់កិច្ចការជាមួយគ្នានាពេលកន្លងមក ។
គួរបញ្ជាក់ផងដែរថា៖ អគារសាលសន្និបាត ឬ សាលប្រារព្ធពិធីមង្គលការ ភីអេច ហ្គ្រេនហល ដែលជាអគារដ៏ប្រណីតលំដាប់ផ្កាយប្រាំដំបូងបង្អស់របស់ក្រុមហ៊ុន ប៉េង ហួត គ្រុប ដែលបានទទួលពានរង្វាន់ពីទីក្រុងឡុងដ៍និងមានវិសាលភាពទទួលស្វាគមន៍ភ្ញៀវរាប់ពាន់នាក់សម្រាប់ការរៀបចំកម្មវិធីសន្និសីទ កម្មវិធីតាំងពិព័រណ៍ កិច្ចប្រជុំតូចធំ កម្មវិធីអាពាហ៍ពិពាហ៍ និងកម្មវិធីជួបជុំផ្សេងៗ ។
អគារសាលសន្និបាតនេះគឺមានការរចនាម៉ូដតាមបែបអឺរ៉ុបទំនើប ខាងក្រៅរំលេចដោយការប្រើបច្ចេកវិទ្យាភ្លើងពណ៌យ៉ាងវិសេស រីឯផ្នែកខាងក្នុងវិញបំពាក់ទៅដោយបរិក្ខាដែលមានម៉ូឌែលចុងក្រោយគេទាំងអំពូលភ្លើង ទាំងព្រំ រួមជាមួយអេក្រង់យក្ស LED ចំនួន៥ ផងដែរ ។ អគារសាលសន្និបាតលំដាប់ផ្កាយប្រាំនេះ គឺមានកម្ពស់ដល់ទៅ ៥ជាន់ ដោយក្នុងនោះរួមានជណ្តើរយន្ត ចំណតក្រោមដី ២ជាន់ ខណៈជាន់ទី១ មាន២ហល សម្រាប់រៀបចំកម្មវិធី និងជាន់ទី២ មានបន្ទប់សម្រាប់កិច្ចប្រជុំចំនួន៦ ។ ក្រៅពីនេះក៏រួមមានចំណតរថយន្តសរុបដល់ទៅ ១,៧០០ចំណត ព្រមទាំងចំណតម៉ូតូអាចដាក់បានរហូតដល់ជាង ១,២០០ចំណត ខណៈដែលចំណត ឧទ្ធម្ភាគចក្រ (Helicopter) មានរហូតដល់ទៅចំនួន ៤ ធំៗ ៕
|
{
"spider_name": "businesscambodia",
"scrape_at": "2025-06-14_19:40:49",
"date_created": "2022-05-03T07:51:05.257Z",
"category": "PR",
"views": 620,
"author": {
"first_name": "Sopheak",
"last_name": "Pich",
"email": "sopheakpich653@gmail.com"
},
"quality_warning": [
"noisy"
]
}
|
នៅពីក្រោយភាពល្បីល្បាញរបស់ DJ Nana រួមទាំងតារាស្រីទាំងពីររូបនេះ គាត់ក៏ជា…..?
|
https://business-cambodia.com/articles/happy-moms-day-with-reno7
|
បច្ចុប្បន្ន អ្នកម្តាយសម័យថ្មី ឬ អ្នកម្តាយថ្មីថ្មោងពិតជាមានតួនាទីសំខាន់ និងមានផលលំបាកដើរទន្ទឹមគ្នា គឺត្រូវរ៉ាប់រងធ្វើរឿងជាច្រើនក្នុងពេលតែមួយដូចជា គាត់ធ្វើជាបុគ្គលិកក្នុងកន្លែងធ្វើការ គាត់ជាអ្នកលក់ដូររកស៊ី គាត់ជាតារាលើកញ្ចក់ទូរទស្សន៍ ឬលើឆាក ប៉ុន្តែនៅពីក្រោយគាត់ត្រូវបំពេញតួនាទីជាមេផ្ទះក្នុងគ្រួសារ និងជាអ្នកម្តាយដ៏ល្អមួយរូបរបស់កូនៗផងដែរ ។ មុននឹងក្លាយជាម្តាយ ជីវិតស្ត្រីគ្រប់រូបប្រកបដោយសេរីភាពមានពេលវេលាគ្រប់គ្រាន់សម្រាប់ខ្លួនឯង មិនសូវគិតច្រើន មិនតែប៉ុណ្ណោះគាត់ថែមទាំងមានក្តីស្រមៃ និងក្តីប្រាថ្នាផ្សេងៗពីគ្នា តែក្រោយពីរៀបការនិងមានកូនរួចមក អ្វីៗគ្រប់យ៉ាងបានផ្លាស់ប្តូរទាំងស្រុងដោយគាត់លែងសូវមានពេលវេលាដូចមុន ត្រូវគិតគូរពីគ្រួសារច្រើនជាងគិតពីខ្លួនឯង ត្រូវចំណាយពេលវេលាច្រើនមើលថែកូនៗជាពិសេសហ៊ានលះបង់គ្រប់យ៉ាងដើម្បីកូន។
ជាក់ស្តែងសុំលើកឧទាហរណ៍ អ្នកម្តាយសម័យថ្មីមួយរូប និងជាពិធីការិនីល្បីឈ្មោះ DJ Nana ដោយឃើញថា ជារៀងរាល់ថ្ងៃអ្នកនាងពិតជា មមាញឹកជាមួយនឹងការងារផ្ទាល់ខ្លួន និងតែងតែឃើញវត្តមានអ្នកនាងបង្ហាញខ្លួនក្នុងកម្មវិធីផ្សេងៗជាមួយជំនាញពូកែខាងវហាស័ព្ទចាក់ទឹកមិនលិច ហើយបច្ចុប្បន្ននេះកេរ្តិ៍ឈ្មោះរបស់អ្នកនាងពិតជាទទួលបានការគាំទ្រពីសំណាក់មហាជនយ៉ាងខ្លាំងពាសពេញប្រទេសកម្ពុជា ប៉ុន្តែដឹងអត់? នៅពីក្រោយឆាក អ្នកនាងជាស្រ្តីមេផ្ទះដ៏ពូកែ ជាភរិយាដ៏ល្អ ពិសេសជាអ្នកម្តាយរបស់កូនប្រុសដ៏គួរឲ្យស្រលាញ់ដែលមានអាយុ 19 ខែ ដែលអ្នកនាងត្រូវចំណាយពេលវេលាមើលថែជារៀងរាល់ថ្ងៃ។ ក្នុងនោះយើងក៏ឃើញមានតារា TikTok សុខ លីន និង សុខ សោភ័ណ្ឌ ជា Youtuber ល្បីឈ្មោះក៏បានបង្ហោះរូបថតខ្យូតៗជាមួយកូនដ៏គួរឲ្យស្រលាញ់ព្រមទាំងបង្ហាញពីអារម្មណ៍ ក៏ដូចជាផ្តល់ក្តីស្រលាញ់ចំពោះកូនយ៉ាងធំធេងនៅលើហ្វ៊េសប៊ុកដោយភ្ជាប់ជាមួយ #MultiFacetedMom #HappyMomsDayWithReno7 ។
យ៉ាងណាមិញ បច្ចុប្បន្នការថតរូប Portrait តែងតែទទួលបានការចូលចិត្តពីមនុស្សជាច្រើនពិសេសមិត្តយុវវ័យ បន្ទាប់ពីបច្ចេកវិទ្យាមួយនេះបានបំពាក់នៅលើ OPPO Reno Series ហើយពីមួយជំនាន់ទៅមួយជំនាន់វាបានវិវត្តន៍នៃសមត្ថភាពថតរូបកាន់តែខ្លាំងជាងមុន ទំនើបជាងមុន ជាពិសេសនៅលើស្មាតហ្វូន OPPO Reno7 Series ស៊េរីថ្មីចុងក្រោយបង្អស់ និងត្រូវបានគេឲ្យឈ្មោះថាជា «អ្នកជំនាញ Portrait» ។ នៅលើកាមេរ៉ា OPPO Reno7 Series បានផ្តល់ឲ្យលោកអ្នកនូវភាពលេចធ្លោ ស្ទីលថតរូបដ៏សម្បូរបែប ស្រស់ស្អាតគ្រប់ពេលវេលា និងផ្តល់គុណភាពរូបថតដ៏អស្ចារ្យប្រកបដោយភាពជឿជាក់។ សូមបញ្ជាក់ថានៅលើស្មាតហ្វូននេះបំពាក់មុខងារច្រើនដូចជា Bokeh Flare Portrait, Portrait Retouching, Selfie HDR ក្រៅពីនេះក៏មានមុខងារ និងបច្ចេកវិទ្យាថតរូបថតវីដេអូជាច្រើនទៀតផងដែរ។
ដូចនេះតើអ្នកទាំងអស់គ្នាចង់ឈ្នះរង្វាន់ទូរស័ព្ទស៊េរីថ្មី OPPO Reno7 ទេ? តោះ! កុំភ្លេចបង្ហាញការគោរពស្រលាញ់ចំពោះអ្នកម្តាយនៅលើផេគ OPPO ចាប់ពីថ្ងៃនេះរហូតដល់ថ្ងៃទី 14 ខែឧសភា ឆ្នាំ2022 ដើម្បីមានឱកាសឈ្នះរង្វាន់ទូរស័ព្ទស៊េរីថ្មីចុងក្រោយបង្អស់ OPPO Reno7 ជូនអ្នកម្តាយ ដោយគ្រាន់តែធ្វើតាមលក្ខខណ្ឌងាយៗដូចខាងក្រោម ៖ 1. ចុច Like / Follow ផេគ OPPO / Share ផុសមួយនេះ2. បង្ហោះរូបម៉ាក់ជាមួយ Caption « ម៉ាក់ខ្ញុំ...ជាងគេ» លើហ្វេសប៊ុករបស់អ្នកជាសាធារណៈ (ឧទាហរណ៍៖ ម៉ាក់ខ្ញុំស្អាតជាងគេ/ ម៉ាក់ខ្ញុំរឹងមាំជាងគេ -ល-) ភ្ជាប់ #MultiFacetedMom #HappyMotherDayWithReno7 និង tag ទៅកាន់ម៉ាក់ ហើយ Screenshot យកមក Comment ខាងក្រោម3. ឈ្មោះអ្នកចូលរួមទាំងអស់ នឹងត្រូវបានចាប់ផ្សងសំណាង (Random) ស្វែងរកអ្នកឈ្នះទូរស័ព្ទ OPPO Reno7 ចំនួន 2 រង្វាន់។
តោះៗៗ… ដើម្បីកាន់តែងាយស្រួលអាចចុចចូល Link ៖ https://www.facebook.com/OPPOCambodia/posts/5366710530040694 ឬអាចចូលទៅកាន់ផេគហ្វ៊េសប៊ុកផ្លូវការរបស់ OPPO ដើម្បីទទួលបានព័ត៌មានលម្អិត៕
|
{
"spider_name": "businesscambodia",
"scrape_at": "2025-06-14_19:40:49",
"date_created": "2022-05-03T07:33:15.001Z",
"category": "PR",
"views": 147,
"author": {
"first_name": "Daneth",
"last_name": "Mech",
"email": "danethmech95@gmail.com"
},
"quality_warning": [
"noisy"
]
}
|
សេដ្ឋីBill Gates ឈប់ស្ដាប់តន្ត្រី និងឈប់មើលTV ៥ឆ្នាំ តែវាអាចជួយលោកក្លាយជាសេដ្ឋីវ័យក្មេង
|
https://business-cambodia.com/articles/bill-gates-stop-watch-tv-and-listening-to-music-when-he-was-20s
|
នៅក្នុងឆ្នាំ១៩៧៦ នៅពេលដែលយុវជន Bill Gates ជាមួយនឹងដៃគូអាជីវកម្មក្មេងខ្ចីម្នាក់ទៀតរបស់លោកឈ្មោះ Allen បានសម្រេចចិត្តបង្កើតក្រុមហ៊ុនសូហ្វែ Microsoft ឡើងមកជាផ្លូវការ ពួកគាត់ទាំង២នាក់បានផ្ដោត តស៊ូ លះបង់យ៉ាងខ្លាំងចំពោះអាជីវកម្មដែលលោកបានបង្កើតឡើងមក។
ក្រោយពេលដែលសម្រេចចិត្តបោះបង់ការសិក្សាពីសាលា Havard ដ៏ល្បីរបស់សហរដ្ឋអាមេរិក ហើយចេញមករកស៊ីដោយខ្លួនឯង លោក Bill Gates បានចែករំលែកបទពិសោធន៍ជីវិតរបស់លោកថា លោកបានឈប់ស្ដាប់តន្ត្រី និងឈប់មើលទូរទស្សន៍ អស់រយៈពេល៥ឆ្នាំឯនោះ ដើម្បីយកពេលវេលាផ្ដោតលើអាជីវកម្មថ្មីថ្មោងរបស់ខ្លួន។ លោកមានប្រសាសន៍ថា “វាស្តាប់ទៅហួសហេតុបន្តិច ប៉ុន្តែខ្ញុំបានធ្វើវា ព្រោះខ្ញុំគិតថាពួកវាគ្រាន់តែរំខានខ្ញុំពីការគិតអំពីការបង្កើតកម្មវិធីសូហ្វែ”។
ជាការពិតណាស់ ការចាប់ផ្ដើមអាជីវកម្មដំបូង គឺវាពិតជាលំបាកខ្លាំង ហើយវាទាមទារការផ្ដោតអារម្មណ៍ ការលះបង់កម្លាំងកាយចិត្តខ្លាំងបំផុត ដើម្បីអាចដឹកនាំអាជីវកម្មឱ្យមានភាពរីកចម្រើនទៅមុខបាន។ មូលហេតុបែបនេះហើយ ទើបបានជាលោក Bill Gates បានលះបង់នូវភាពសប្បាយរបស់លោក ដើម្បីប្រមូលអារម្មណ៍ ថាមពល គំនិតច្នៃប្រឌិតដាក់ចូលទៅក្នុងអាជីវកម្មឱ្យបាន ១០០%តែម្ដង។
ប៉ុន្មានឆ្នាំក្រោយមក ពោលគឺក្នុងវ័យត្រឹមតែ ២៣ឆ្នាំ លោកបានក្លាយជាសេដ្ឋីវ័យក្មេងទ្រព្យលានដុល្លារ និងនៅក្នុងវ័យ ៣១ឆ្នាំ លោកបានក្លាយជាមហាសេដ្ឋីទ្រព្យពាន់លានដុល្លារឯនោះ។
ភាពរីកចម្រើននៃក្រុមហ៊ុន Microsoft បានសាយភាយឥទ្ធិពលវិជ្ជមានជាច្រើនទៅកាន់សកលលោក និងភាគីដែលពាក់ព័ន្ធ ព្រោះបើយោងតាមប្រភពមួយចំនួន បានបង្ហាញថា ក្រុមហ៊ុននេះ បានជួយបង្កើតសេដ្ឋីទ្រព្យលានដុល្លារមិនតិចជាង ១២,០០០នាក់នោះទេ។
ក្រោយពេលដែលទទួលបានភាពរីកចម្រើន និងមានភាពល្បីល្បាញ លោកក៏បានចែករំលែកអាថ៌កំបាំងមួយ នៃភាពជោគជ័យក្នុងអាជីវកម្ម និងក្នុងជីវិតរបស់លោកគឺ “ការផ្ដោតអារម្មណ៍”។
មូលហេតុព្រោះតែការផ្ដោតអារម្មណ៍ជារឿងសំខាន់នេះហើយ ទើបបានជាសេដ្ឋីរូបនេះ តែងតែមានទម្លាប់ដ៏ល្អបំផុតមួយគឺលោកតែងតែធ្វើការតាំងសមាធិយ៉ាងហោចណាស់ ៣ដងក្នុង១សប្ដាហ៍ និងមានរយៈពេលយ៉ាងតិច ១០នាទីសម្រាប់ការធ្វើសមាធិម្ដងៗរបស់លោក។ សម្រាប់មិត្តអ្នកអានវិញ តើអ្នកមានទម្លាប់ធ្វើសមាធិដើម្បីពង្រឹងសុខភាពផ្លូវចិត្ត និងការផ្ដោតអារម្មណ៍ឱ្យបានល្អដែរឬទេ?
|
{
"spider_name": "businesscambodia",
"scrape_at": "2025-06-14_19:40:49",
"date_created": "2022-05-03T07:28:30.600Z",
"category": "ភាពជាអ្នកដឹកនាំ",
"views": 231,
"author": {
"first_name": "ឡុង",
"last_name": "វឌ្ឍនៈ",
"email": "longvathanak007@gmail.com"
},
"quality_warning": [
"noisy"
]
}
|
ថ្មីរហូត! សិង្ហបុរី ប្រកាសរកឃើញមេរោគបំប្លែងខ្លួនថ្មី BA.2.12.1 ជាលើកដំបូងនៅក្នុងសហគមន៍
|
https://business-cambodia.com/articles/singapore-announces-new-ba-2-12-1
|
យោងតាមការចេញផ្សាយរបស់សារព័ត៌មាន CNA បានចុះផ្សាយថា ប្រទេសសិង្ហបុរីបានប្រកាសរកឃើញមេរោគបំប្លែងខ្លួនថ្មីចេញពីអូមីក្រុង គឺមេរោគ BA.2.12.1 ចំនួនពីរករណីដំបូងគេបង្អស់នៅក្នុងសហគមន៍។
ក្រសួងសុខាភិបាល (MOH) ប្រចាំប្រទេសសិង្ហបុរីបាននិយាយថា ចំពោះអ្នកជំងឺពីរប្រភេទដែលបានឆ្លងមេរោគ BA.2.12.1 នេះគឺកំពុងតែសម្រាកព្យាលបាលហើយពួកគេត្រូវបានដាក់ឱ្យដាច់ដោយឡែកពីគ្នា។
(MOH) បានបន្ថែមថាចំពោះមេរោគ BA.2.12.1 នៅពេលបច្ចុប្បន្ននេះមិនមាននៅក្នុងបញ្ជីរបស់អង្គការសុខភាពពិភពលោកពុំនៅឡើយទេ រួមទាំងមិនទាន់មានភស្តុតាងបញ្ជាក់ថាតើវានឹងបង្កឱ្យមានជំងឺធ្ងន់ធ្ងរជាងប្រភេទមុនឬក៏យ៉ាងណា ប៉ុន្តែទោះជាយ៉ាងណាយើងត្រូវចូលរួមប្រុងប្រយ័ត្នទាំងអស់គ្នា ។
សូមរំលឹកថា មេរោគ BA.2 បានក្លាយជាមេរោគឆ្លងខ្លាំងជាងគេ ហើយចំពោះមេរោគ BA.2.12.1 ត្រូវបានគេប៉ាន់ប្រមាណឃើញថាវាមានករណីឆ្លងច្រើនជាង ៩០ ភាគរយនៃមេរោគឆ្លងនៅក្នុងសហរដ្ឋអាមេរិកនេះបើគិតត្រឹមថ្ងៃទី ១៦ ខែមេសា កន្លងទៅនេះ៕
|
{
"spider_name": "businesscambodia",
"scrape_at": "2025-06-14_19:40:49",
"date_created": "2022-05-03T07:08:40.156Z",
"category": "ព័ត៌មានថ្មីៗ",
"views": 312,
"author": {
"first_name": "ធី",
"last_name": "ស្រីល័ក្ខ",
"email": "sreyleakthy998@gmail.com"
},
"quality_warning": [
"tiny",
"noisy"
]
}
|
យូរៗមានតែម្តងទេ! អ្នកស្នេហាវិស័យកីឡា មកដឹងកម្មវិធីប្រណាំងម៉ូតូដ៏អស្ចារ្យមួយ ធ្វើឡើងឆាប់ៗនេះ
|
https://business-cambodia.com/articles/angkor-mx-enduro-
|
ពេលនិយាយទៅដល់វិស័យកីឡាគឺមានភាពទូលំទូលាយខ្លាំងមែនទែន ប៉ុន្តែកីឡាមួយចំនួនកំពុងតែមានការពេញនិយមខ្លាំង ពីសំណាក់មនុស្សស្ទើរតែគ្រប់វ័យទៅហើយដែលចូលចិត្តតាមដាន ជាពិសេសនោះ កីឡាប្រណាំងម៉ូតូ ដែលភាគច្រើនធ្លាប់តែល្បីនៅប្រទេសគេ តែពេលនេះនៅកម្ពុជាមានប្រភេទ កីឡាដ៏មានប្រជាប្រិយមួយនេះហើយ ។
LS2 Helmets Cambodia គឺជាក្រុមហ៊ុនមួកសុវត្ថភាពស្តង់ដារអឺរ៉ុប។ ក្រុមហ៊ុននឹងរៀបចំនូវកម្មវិធីប្រណាំងម៉ូតូមួយដែលមានឈ្មោះថា ANGKOR MX ENDURO ២០២២ នៅក្នុងទឹកដីអច្ឆរិយៈនាខេត្តសៀមរាប យ៉ាងណាមិញកម្មវិធីមួយនេះនឹងប្រព្រឹត្តទៅនៅថ្ងៃទី៧-៨ ខែឧសភា ឆ្នាំ២០២២ ខាងមុខនេះ ។
បើតាមការបញ្ជាក់ពីអ្នករៀបចំកម្មវិធីប្រណាំងម៉ូតូ ANGKOR MX ENDURO ២០២២ បានអោយដឹងថា កម្មវិធីមួយនេះរៀបចំឡើងក្នុងគោលបំណងធំៗ ពោលគឺជួយលើកស្ទួយប្រភេទកីឡាប្រណាំងម៉ូតូប្រភេទនេះឱ្យកាន់តែមានភាពទូលំទូលាយ លើកទឹកចិត្តបងប្អូនអ្នកស្នេហាវិស័យកីឡា កាន់តែពិសេសនោះ លើកស្ទួយវិស័យទេសចរណ៍នៅក្នុងស្រុកថែមទៀតផង ។
លើសពីនេះទៅទៀតនោះ កម្មវិធីប្រណាំងម៉ូតូ ANGKOR MX ENDURO ២០២២ គឺមានកីឡាករចូលរួមប្រណាំងរាប់រាយនាក់ ទាំងនៅក្នុងស្រុក និងក្រៅស្រុក ហើយមានអ្នកចូលរួមទស្សនាផ្ទាល់ប្រមាណខ្ទង់ពាន់នាក់ នៅថ្ងៃចាប់ផ្តើមកម្មវិធីមួយនេះ ខណៈដែលមនុស្សរាប់ម៉ឺននាក់ទៀត កំពុងតែចាប់អារម្មណ៍ និងតាមដានតាមរយៈការផ្សព្វផ្សាយពីប្រព័ន្ធបណ្តាញសង្គម ។
យ៉ាងណាមិញកម្មវិធីខាងលើគឺមានការគាំទ្រដោយ សហព័ន្ធសហភាពយានយន្តកម្ពុជា (ស.ស .យ.ក) និង គោលការណ៍អនុញ្ញាត្តពីសហព័ន្ធកីឡាយានយន្តកម្ពុជា (ស.ក.យ.ក) ដើម្បីចូលរួមលើកស្ទួយ និងអភិវឌ្ឍន៍វិស័យយានយន្តក្នុងប្រទេស កម្ពុជា ។ តួយ៉ាងកម្មវិធីនេះដំណើរការទៅបានដោយមានការឩបត្ថម្ភធំដោយ LS2 Helmets Cambodia និងដេប៉ូជាជូ បោះដុំគ្រឿងម៉ូតូនិងគ្រឿងលេងគ្រប់ប្រភេទ ។
ក្នុងនោះក៏មានម្ចាស់សហការឩបត្ថម្ភដោយ ស្រាបៀ Hanuman, Casumina Euromina, Jomthai, PHM , DID និងប្រេងម៉ាស៊ីនម៉ាក Wolver ព្រមទាំងម្ចាស់ឧបត្ថម្ភកម្មវិធីទាំងអស់ផងដែរ ។
សម្រាប់បងប្អូនដែលនិយមនិងគាំទ្រ ទៅលើកីឡាប្រភេទប្រណាំងម៉ូតូមួយនេះ ចង់ចូលរួមជា Sponsor នៅក្នុងកម្មវិធីមួយនេះ អាចធ្វើការទំនាក់ទំនងដោយផ្ទាល់តាមរយៈម្ចាស់រៀបចំកម្មវិធីធំផេកផ្លូវការ LS2 Helmets Cambodia ឬអាចទំនាក់ទំនងតាមរយៈលេខទូរស័ព្ទ ៖ ០៩២៨៦៨៦៨១/ ០៩៨៩៥៥១៦៨ / Email : Is2cambodia@gmail.com ។
|
{
"spider_name": "businesscambodia",
"scrape_at": "2025-06-14_19:40:49",
"date_created": "2022-05-03T06:40:02.510Z",
"category": "កំពូលអ្នកលក់",
"views": 613,
"author": {
"first_name": "នៅ",
"last_name": "ហៀង",
"email": "932@gmail.com"
},
"quality_warning": [
"noisy"
]
}
|
នារីខ្លាំងរបស់កម្ពុជា! ស្រ្តីខ្មែរដំបូងគេ អាចនាំចេញស្លឹកគ្រៃជាង ២១តោនទៅប្រទេសកាណាដា
|
https://business-cambodia.com/articles/first-cambodian-woman-to-export-more-than-21-tons-of-lemongrass-leaves-to-canada
|
ស្រ្តីខ្លាំងរបស់កម្ពុជាម្នាក់ដែលជាស្ថាបនិកផ្សារបៃតងស្រស់ អ្នកស្រី ជៀក ពិសី បានធ្វើរឿងដ៏អស្ចារ្យមួយសម្រាប់កសិករកម្ពុជា ដោយអ្នកស្រីបានកែច្នៃផលិតផលធម្មតាមួយប្រភេទ អោយមកក្លាយជាផលិលផលនាំចេញទៅបរទេសជាលើដំបូង។ តើស្រី្ដវ័យពាក់កណ្ដាលរូបនេះ ជួបការលំបាកអ្វីខ្លះ ក្នុងការនាំចេញ?
នៅក្នុងបទសម្ភាសន៍ជាមួយក្រុមការងារ Business Cambodia ស្ថាបនិកផ្សារបៃតងស្រស់ បានឲ្យដឹងថា សម្រាប់ការត្រៀមខ្លួនក្នុងការនាំចេញស្លឹកគ្រៃនេះ អ្នកស្រីប្រើតែរយៈពេលត្រឹមតែ ៣ខែប៉ុណ្ណោះដោយថាអ្នកស្រីមើលឃើញឱកាសទីផ្សារក្រៅប្រទេស ដូច្នេះអ្នកស្រី្ដក៏ប្រញាប់ចាប់យកឱកាសមួយនេះ ដើម្បីជួយពង្រីកផលិតផលនៅក្នុងស្រុក។
អ្នកស្រី ជៀក ពិសី បន្តទៀតថា នេះជាលើកទីមួយហើយរបស់អ្នកស្រី ដែលធ្វើការកែច្នៃគល់ស្លឹកគ្រៃ នាំចេញទៅបរទេស ដែលជាហេតុធ្វើឲ្យអ្នកស្រីមានការផលលំបាកច្រើនមែនទែនដោយសារតែការនាំចេញផលិតផលមួយៗ គឺត្រូវឆ្លងកាត់ដំណាក់កាលជាច្រើនហើយដំបូងគេ ត្រូវរៀបឯកសារដើម្បីទៅចុះបញ្ជីនៅក្រសួងពាណិជ្ជកម្ម។
លើសពីនេះទៅទៀត ដំណើរការវិចខ្ចប់វិញគឺរឹតតែពិបាក ព្រោះថាមុននឹងដល់វគ្គវិចខ្ចប់គឺមានដំណើរការផ្សេងៗទៀតរួមមាន៖ ការជ្រើសរើសទំហំស្លឹកគ្រៃឲ្យស្របទៅតាមស្ដង់ដារ ការបកសំបកខាងក្រៅចេញ បន្ទាប់មកជូរសម្អាតវា។ បន្ថែមពីនេះទៀត ត្រូវមានការកាត់តម្រឹមគល់របស់វាម្ដងៗមួយ ហើយទើបយកវាទៅធ្វើការកាត់តម្រឹមម្ដងទៀតដើម្បីកំណត់យកទៅតាមខ្នាតស្ដង់ដារទីផ្សារ។
ស្ថាបនិកផ្សារបៃតងស្រស់បន្ថែមថា ដោយសារស្ថិតនៅក្នុងស្ថានភាពបញ្ហាកូវីដ១៩នៅឡើយ អញ្ចឹងធ្វើឲ្យគាត់កាន់តែពិបាកលើការដឹកជញ្ជូន ហើយវាមានតម្លៃថ្លៃទោះបីជាជួបការលំបាកបែបណាក្ដី សហគ្រិនស្រី្តរូបនេះ បានលើកទឹកចិត្តដល់កសិករ ឲ្យមានការសហការ ដើម្បីរួមគ្នាកែច្នៃផលិតផលស្លឹកគ្រៃនេះ ឲ្យកាន់តែមានគុណភាពល្អ។
ជាចុងក្រោយអ្នកស្រីជៀក ពិសី ដែលជាស្ថាបនិកផ្សារបៃតងស្រស់ លើកទឹកចិត្តដល់កសិករកម្ពុជា កុំអស់សង្ឃឹមក្នុងការដាំដុះ ឲ្យងាកមកថែទាំផលដំណាំវិញ ព្រោះអ្នកស្រីកំពុងស្វែងរកទីផ្សារបណ្ដើរៗហើយ។ ហើយអ្វីកាន់តែពិសេសនោះ អ្នកស្រីក៏កំពុងតែព្យាយាមកែច្នៃផលិតផលខ្មែរផ្សេងៗទៀត នាំចេញទៅបរទេសនៅឆាប់ៗនេះផងដែរ៕
អត្ថបទដោយ៖ ផល ធារិត
|
{
"spider_name": "businesscambodia",
"scrape_at": "2025-06-14_19:40:49",
"date_created": "2022-05-03T06:30:04.711Z",
"category": "ចាប់ផ្តើមអាជីវកម្ម",
"views": 602,
"author": {
"first_name": "ធី",
"last_name": "ស្រីល័ក្ខ",
"email": "sreyleakthy998@gmail.com"
},
"quality_warning": [
"noisy"
]
}
|
លោក Barack Obama៖ គ្រប់បុគ្គលជោគជ័យ ល្បី មហាសេដ្ឋី សុទ្ធតែធ្លាប់ឆ្លងកាត់រឿងធំ១នេះ
|
https://business-cambodia.com/articles/barack-obama-every-successful-person-has-been-through-this-big-story
|
«ដើមឈូកស្រស់ស្អាតដុះចេញពីភក់ជ្រាំ ឯមនុស្សរឹងមាំតែងឆ្លងកាត់រឿងរ៉ាវជូរចត់ច្រើនក្នុងជីវិត»។ មានអ្នកខ្លះលួចអន់ចិត្តច្រណែន បុគ្គលលេចធ្លោលើពិភពលោកពីភាពជោគជ័យដ៏សម្បើមរបស់ពួកគេ។ ប៉ុន្តែតាមពិតទៅស្ទើរគ្រប់ភាពជោគជ័យ ភាពល្បីល្បាញ ទ្រព្យសម្បត្តិ មិនមែនធ្លាក់ពីលើមេឃ ឬកើតឡើងដោយឯកឯងនោះឡើយ វាសុទ្ធសឹងមានបង្កប់នូវការលះបង់ដ៏ធំធេង ពាក់លីកម្លាំងកាយចិត្ត បូជាពេលវេលាលើសលប់ និងរងការឈឺចាប់ជាច្រើន។
ជាក់ស្តែងលោក Barack Obama ធ្លាប់បានលើកឡើងនៅក្នុងការថ្លែងសិក្ខរកថាមួយកាលពីពេលកន្លងទៅយ៉ាងដូច្នេះថា៖ «ស្ទើរគ្រប់បុគ្គលជោគជ័យលើលោក គឺជាមនុស្សដែលបរាជ័យច្រើនបំផុត។ J.W Rowlings អ្នកដែលសរសេរសៀវភៅ Harry Potter សៀវភៅ Harry Potter របស់នាងដំបូង ត្រូវបានគេបដិសោធន៍ ១២លើ មុនពេលត្រូវបានបោះពុម្ភចេញផ្សាយ។ ចំណែកឯ Micheal Jordan ត្រូវបានគេបណ្តេញចេញពីក្រុមបាល់បោះនៅពេលដែលោករៀននៅថ្នាក់វិទ្យាល័យ។ គាត់បានចាញ់រាប់រយការប្រកួត និងខាកខាតបោះគ្រាប់បាល់បញ្ចូលកន្ត្រក់រាប់ពាន់គ្រាប់ នៅក្នុងអាជីពរបស់គាត់។ ប៉ុន្តែមានម្តងនោះ គាត់ធ្លាប់និយាយថា៖ ខ្ញុំធ្លាប់បរាជ័យម្តងហើយម្តងទៀតក្នុងជីវិត តែនោះហើយជាមូលហេតុធ្វើឲ្យខ្ញុំជោគជ័យ»។
អតីតប្រធានាធិបតីសហរដ្ឋអាមេរិករូបនេះបានបន្តទៀតថា៖ «មនុស្សទាំងនេះជោគជ័យ ពីព្រោះពួកគេបានយល់ថា អ្នកមិនអាចអនុញ្ញាតឲ្យការបរាជ័យរបស់អ្នកកំណត់ថាអ្នកជានរណាឡើយ។ អ្នកត្រូវឲ្យការបរាជ័យទាំងនោះបង្រៀនអ្នក អ្នកត្រូវអនុញ្ញាតឲ្យពួកវាបង្ហាញអ្នកពីរបៀបធ្វើក្នុងផ្លុវថ្មីនៅគ្រាបន្ទាប់»។
យ៉ាងណាមិញ ប្រសិនបើពេលនេះជីវិតអ្នកកំពុងអាប់អួរ បរាជ័យម្តងហើយម្តងទៀត ចូលកុំអាប់អួរតាមជីវិត ដួលកន្លែងណាងើបកន្លែងហ្នឹង ប្រឹងបន្តទៀតថ្ងៃរបស់អ្នកនឹងមកដល់។ បុគ្គលជោគជ័យមិនមែនជាមនុស្សមិនធ្លាប់បរាជ័យទេ តែជាមនុស្សបរាជ័យ១០០ដង ក្រោក១០១ដង៕
អត្ថបទដោយ៖ កាន់ ដារ៉ា (ស្មេរពនេចរ)
Telegram: 0964997366
|
{
"spider_name": "businesscambodia",
"scrape_at": "2025-06-14_19:40:49",
"date_created": "2022-05-03T06:27:27.327Z",
"category": "ភាពជាអ្នកដឹកនាំ",
"views": 259,
"author": {
"first_name": "Kan",
"last_name": "Dara",
"email": "kanndara19@gmail.com"
},
"quality_warning": [
"noisy"
]
}
|
ទាក់ទាញណាស់! រយៈពេល ៤ ខែដើមឆ្នាំនេះ ខេត្ដសំណាង ២ ទទួលបានគម្រោងវិនិយោគច្រើនជាងគេ
|
https://business-cambodia.com/articles/two-province-receive-more-project
|
ក្នុងរយៈពេល៤ខែ ដើមឆ្នាំ២០២២ ប្រទេសកម្ពុជាទទួលបានគម្រោងវិនិយោគជាច្រើនពីវិនិយោគិនក្នុងស្រុកនិងក្រៅស្រុក។ នេះបើយោងទៅតាមការរបាយការណ៍របស់ក្រុមប្រឹក្សាអភិវឌ្ឍន៍កម្ពុជាដែលបានចុះផ្សាយកន្លងមក។ តាមរបាយការណ៍ខាងលើ យើងសង្កេតឃើញថាមានខេត្តចំនួន២គឺ ខេត្តកំពង់ស្ពឺនិងខេត្តព្រះសីហនុ ទទួលបានគម្រោងវិនិយោគច្រើនជាគេបន្ទាប់ពីរាជធានីភ្នំពេញដែលមានគម្រោងរហូតដល់ទៅ ១៦ ។
១.ខេត្តកំពង់ស្ពឺ
ក្នុងរយៈពេល ៤ ខែមកនេះ កំពង់ស្ពឺទទួលបានគម្រោងចំនួន ១៣ រួមមាន៖
ក្រុមហ៊ុន XIN HONGRUI (CAMBODIA) GARMENT CO., LTD គម្រោងបង្កើតរោងចក្រកាត់ដេរសម្លៀកបំពាក់ មានទីតាំងវិនិយោគស្ថិតនៅភូមិត្រពាំងខ្យង ឃុំទួលអំពិល ស្រុកបរសេដ្ឋ ខេត្តកំពង់ស្ពឺ មានទុនវិនិយោគប្រមាណ ៥លានដុល្លារអាមេរិក និងអាចបង្កើតការងារបានចំនួន ១.៨៤៧កន្លែង។
ក្រុមហ៊ុន GLOBAL SUPPLY REDWOOD CO., LTD: គម្រោងបង្កើតរោងចក្រផលិតកាបូបគ្រប់ប្រភេទដែលមានទីតាំងវិនិយោគស្ថិតនៅភូមិត្រាច ឃុំកាហែង ស្រុកសំរោងទង ខេត្តកំពង់ស្ពឺ មានទុនវិនិយោគប្រមាណ ៣លានដុល្លារអាមេរិក និងអាចបង្កើតការងារបានចំនួន ៧៥៨កន្លែង។
ក្រុមហ៊ុន GREEN BAG (CAMBODIA) CO., LTD: គម្រោងបង្កើតរោងចក្រផលិតកាបូប និងថង់យួរគ្រ់ប្រភេទដែលមានទីតាំងវិនិយោគស្ថិតនៅភូមិរបងច្រុះ ឃុំសំរោងទង ស្រុកសំរោងទង ខេត្តកំពង់ស្ពឺ មានទុនវិនិយោគចំនួន ៥លានដុល្លារអាមេរិក និងអាចបង្កើតការងារបានចំនួន ១.៥៤៤កន្លែង។
ក្រុមហ៊ុន LEONA (CAMBODIA) CO., LTD: គម្រោងបង្កើតរោងចក្រផលិតកាបូបគ្រប់ប្រភេទ និងវ៉ាលិស ដែលមានទីតាំងវិនិយោគស្ថិតនៅភូមិកែវឧត្តម ឃុំត្រពាំងគង ស្រុកសំរោងទង ខេត្តកំពង់ស្ពឺ មានទុនវិនិយោគប្រមាណ៥,៨លានដុល្លារអាមេរិក និងអាចបង្កើតការងារបានចំនួន ១.៥៣០កន្លែង។
ក្រុមហ៊ុន KH WIN STAR GARMENT CO., LTD: គម្រោងបង្កើតរោងចក្រកាត់ដេរសម្លៀកបំពាក់ ដែលមានទីតាំងវិនិយោគស្ថិតនៅភូមិត្រាច ឃុំកាហែង ស្រុកសំរោងទង ខេត្តកំពង់ស្ពឺ មានទុនវិនិយោគប្រមាណ ៥,៣លានដុល្លារអាមេរិក និងអាចបង្កើតការងារបានចំនួន ១.៤១៤កន្លែង។
ក្រុមហុន XIN JIALE INTERNATIONAL (CAMBODIA) CO., LTD: គម្រោងបង្កើតរោងចក្រផលិតកាបូបគ្រប់ប្រភេទ ដែលមានទីតាំងវិនិយោគស្ថិតនៅភូចាស់ ឃុំពេជ្រមុនី ស្រុកគងពិសី ខេត្តកំពង់ស្ពឺ មានទុន វិនិយោគប្រមាណ ៥,៤លានដុល្លារអាមេរិក និងអាចបង្កើតការងារបានចំនួន ១.២២៧កន្លែង។
ក្រុមហ៊ុន K (CAMBODIA) CO., LTD: គម្រោងបង្កើតរោងចក្រផ្គុំដំឡើងរថយន្ត អ៊ីស៊ូហ្ស៊ុ (ISUZU) ដែលមានទីតាំងវិនិយោគស្ថិតនៅភូមិសង្គ្រោះជាតិ ឃុំត្រពាំងគង ស្រុកសំរោងទង ខេត្តកំពង់ស្ពឺ មានទុនវិនិយោគប្រមាណ ៧,៣លានដុល្លារអាមេរិក និងអាចបង្កើតការងារបានចំនួន ១៦៦កន្លែង។
ក្រុមហ៊ុន Y.H. (CAMBODIA) GARMENT CO., LTD: គម្រោងបង្កើតរោងចក្រកាត់ដេរសម្លៀកបំពាក់ ដែលមានទីតាំងវិនិយោគស្ថិតនៅភូមិសន្តិភាព ឃុំតាំងក្រូច ស្រុកសំរោងទង ខេត្តកំពង់ស្ពឺ មានទុនវិនិយោគប្រមាណ ៥,៤លានដុល្លារអាមេរិក និងអាចបង្កើតការងារបានចំនួន ២.៧៨៩កន្លែង។
ក្រុមហ៊ុន RED MARS GARMENT (CAMBODIA) CO., LTD គម្រោងបង្កើតរោងចក្រកាត់ដេរសម្លៀកបំពាក់ដែលមានទីតាំងវិនិយោគស្ថិតនៅភូមិរំដួល ឃុំត្រពាំងគង ស្រុកសំរោងទង ខេត្តកំពង់ស្ពឺ ក្នុងទុនវិនិយោគប្រមាណ ៥,៧ លានដុល្លារអាមេរិក និងអាចបង្កើតការងារបានចំនួន ១.៦៤៨កន្លែង។
ក្រុមហ៊ុន TOP NINGBO FASHION CO., LTD: គម្រោងបង្កើតរោងចក្រកាត់ដេរសម្លៀកបំពាក់ ដែលមានទីតាំងវិនិយោគស្ថិតនៅភូមិសំណង់ សង្កាត់រកាធំ ក្រុងច្បារមន ខេត្តកំពង់ស្ពឺ ក្នុងទុនវិនិយោគប្រមាណ ២,៤លានដុល្លារអាមេរិក និងអាចបង្កើតការងារបានចំនួន ៦០៣កន្លែង។
ក្រុមហ៊ុន YOUNG CLOTHING (CAMBODIA) CO., LTD: គម្រោងបង្កើតរោងចក្រកាត់ដេរសម្លៀកបំពាក់ ដែលមានទីតាំងវិនិយោគស្ថិតនៅភូមិរំលេច ឃុំរលាំងគ្រើល ស្រុកសំរោងទង ខេត្តកំពង់ស្ពឺ មានទុនវិនិយោគប្រមាណ ៤លានដុល្លារអាមេរិក និងអាចបង្កើតការងារបានចំនួន ១.៦២០កន្លែង។
ក្រុមហ៊ុន YUN TER GARMENT CO., LTD គម្រោងបង្កើតរោងចក្រកាត់ដេរសម្លៀកបំពាក់ ដែលមានទីតាំងវិនិយោគស្ថិតនៅភូមិស្នោទី១ សង្កាត់រការធំ ក្រុងច្បារមន ខេត្តកំពង់ស្ពឺ ក្នុងទុនវិនិយោគចំនួន ២,១លានដុល្លារអាមេរិក និងអាចបង្កើតការងារបានចំនួន ៩៨១កន្លែង។
ក្រុមហ៊ុន SPEARHEAD COMMODITIES (CAMBODIA) CO., LTD. គម្រោងបង្កើតរោងចក្រផលិតកាបូបគ្រប់ប្រភេទ ដែលមានទីតាំងវិនិយោគស្ថិតនៅភូមិរោងគោ ឃុំសំរោងទង ស្រុកសំរោងទង ខេត្តកំពង់ស្ពឺ មានទុនវិនិយោគចំនួន ១០,៥ លានដុល្លារអាមេរិក និងអាចបង្កើតការងារបានចំនួន ៧៧៧ កន្លែង។
២. ខេត្តព្រះសីហនុ
ចំពោះខេត្ដព្រះសីហនុក្នុងរយៈពេល ៤ ខែមកនេះ ទទួលបានគម្រោងវិនិយោគធំៗចំនួន ៦ រួមមាន៖
ក្រុមហ៊ុន Cambodian Shenghong Packaging Co., Ltd. គម្រោងបង្កើតរោងចក្រផលិតកេសកាតុង និងផលិតផលប្លាស្ទិក ដែលមានទីតាំងវិនិយោគស្ថិតនៅក្នុងតំបន់សេដ្ឋកិច្ចពិសេស ខេមបូឌាន ចេជាង ហ្គ័រជី ខេត្តព្រះសីហនុ មានទុនវិនិយោគចំនួន ៦៨ម៉ឺនដុល្លារអាមេរិក និងអាចបង្កើតការងារបានចំនួន ១៣០កន្លែង។
ក្រុមហ៊ុន Best-Run Technology (Cambodia) Co., Ltd. គម្រោងបង្កើតរោងចក្រផលិតសម្ភារៈសត្វចិញ្ចឹម ដែលមានទីតាំងវិនិយោគស្ថិតនៅក្នុងតំបន់សេដ្ឋកិច្ចពិសេស ខេមបូឌាន ចេជាង ហ្គ័រជី ខេត្តព្រះសីហនុ មានទុនវិនិយោគចំនួន ៥០ម៉ឺនដុល្លារអាមេរិក និងអាចបង្កើតការងារបានចំនួន ៦០កន្លែង។
ក្រុមហ៊ុន “Covered Bridge Cabinetry Manufacturing Co., Ltd.” គម្រោងបង្កើតរោងចក្រផលិតគ្រឿងសង្ហារឹមគ្រប់ប្រភេទ ដែលមានទីតាំងវិនិយោគស្ថិតនៅក្នុងតំបន់សេដ្ឋកិច្ចពិសេស ខេមបូឌាន ចេជាង ហ្គ័រជី, ខេត្តព្រះសីហនុ, មានទុនវិនិយោគប្រមាណ ៨,៨ លានដុល្លារអាមេរិក និងអាចបង្កើតការងារបានចំនួនប្រមាណ ៧០០កន្លែង។
ក្រុមហ៊ុន CAMBODIAN PAW SHIELD CO., LTD: គម្រោងបង្កើតរោងចក្រផលិតម្ភារៈប្រើប្រាស់សត្វចិញ្ចឹម ដែលមានទីតាំងវិនិយោគស្ថិតនៅអគារលេខ #I-4A-12 ភូមិព្រែកសង្កែ ឃុំទឹកថ្លា ស្រុកព្រៃនប់ ខេត្តព្រះសីហនុ មានទុនវិនិយោគប្រមាណ ៥,៥លានដុល្លារអាមេរិក និងអាចបង្កើតការងារបានចំនួន ៤៩៥កន្លែង។
ក្រុមហ៊ុន General Intelligence (Cambodia) Co., Ltd. គម្រោងបង្កើតរោងចក្រផលិតសំបកកង់យានយន្តគ្រប់ប្រភេទ។ ដែលមានទីតាំងវិនិយោគស្ថិតនៅក្នុងតំបន់សេដ្ឋកិច្ចពិសេសក្រុងព្រះសីហនុ, ខេត្តព្រះសីហនុ, មានទុនវិនិយោគប្រមាណ ២៩៧លានដុល្លារអាមេរិក និងបង្កើតការងារបានចំនួនប្រមាណ ១.៦០០កន្លែង។
ក្រុមហ៊ុន YH FINE MATERIALS CO., LTD: គម្រោងបង្កើតរោងចក្រផលិតម្សៅស៊ីលីកា (Micro Silica & Silica Powder) ដែលមានទីតាំងវិនិយោគស្ថិតនៅភូមិព្រែកប្រស់ ឃុំទឹកថ្លា ស្រុកព្រៃនប់ ខេត្តព្រះសីហនុ មានទុនវិនិយោគប្រមាណ ១៨,៦លានដុល្លារអាមេរិក និងអាចបង្កើតការងារបានចំនួន ២០៨កន្លែង៕
អត្ថបទដោយ: ណើរ ជីណា
|
{
"spider_name": "businesscambodia",
"scrape_at": "2025-06-14_19:40:49",
"date_created": "2022-05-03T04:11:00.655Z",
"category": "អចលនទ្រព្យ",
"views": 436,
"author": {
"first_name": "Bunthoeun",
"last_name": "Koem",
"email": "koembunthoeun10@gmail.com"
},
"quality_warning": [
"noisy"
]
}
|
បុរសសង្ហា សំឡេងពិរោះ! ថេណា ទម្លាយប្រវត្តិជូរចត់ពេលចូលសិល្ប:ដំបូងមុនជោគជ័យដូចសព្វថ្ងៃ
|
https://business-cambodia.com/articles/tena-khimphun
|
ជាបុរសសំឡេងផ្អែមស្រទន់ រូបសង្ហាក៏ពិតមែន ប៉ុន្តែសាច់រឿងនៅពីក្រោយឆាកជីវិតលោក ថេណា ក្រោមសំឡេងសាទរដ៏កងរំពងដែលភាគច្រើនគេស្គាល់លោកតាមរយៈសំឡេងថ្នមបំពេរបទចម្រៀង Original Song ដ៏ពេញនិយមពីសំណាក់យុវវ័យភាគច្រើន។ សំនៀងឯកាប៉ុន្តែជីវិតពិតកាន់តែឯកាទៅទៀត ដោយលោកបានធ្វើការទម្លាយនូវរឿងរ៉ាវមុនចូលសិល្បៈដំបូងតែម្នាក់ឯង គ្មានអ្នកជួយជ្រោមជ្រែង មុនពេលអាចជោគជ័យលើវិថីសិល្បៈ ទទួលបានភាពល្បីល្បាញដូចពេលបច្ចុប្បន្ននេះ។
កាលពីថ្ងៃទី០២ ខែឧសភា ឆ្នាំ២០២២នេះ បុរសសំឡេងស្រទន់រូបនេះបាន ធ្វើការបង្ហោះនៅក្នុងបណ្តេញសង្គមហ្វេសប៊ុករបស់លោកថា"ឃើញរូបថតចាស់នឹកស្រណោះខ្លួនឯងកណ្ដោចកណ្ដែងតស៊ូលើវិស័យសិល្បៈមួយនេះតែម្នាក់ឯឯធ្វើគ្រប់យ៉ាងតែម្នាក់ឯងលុយក៏គ្មានកាលនិងតែអ្វីដែលខ្ញុំមាននោះគឺចំណេះដឹងផ្នែកតន្ត្រីដែលជាអ្វីដែលខ្ញុំស្រលាញ់ខំប្រឹងហាត់រៀនតាំងពីតូច កាលនៅក្មេងខ្ញុំហាត់ Guitar មួយថ្ងៃ 8 ទៅ 10 ម៉ោងជារៀងរាល់ថ្ងៃ បន្ទាប់ពីនោះខ្ញុំទៅរៀនពីកម្មវិធីធ្វើភ្លេងនិងលេងភ្លេងការ ធ្វើរឿងដដែលៗបែបនេះររហូតរាប់ឆ្នាំរហូតដល់ឆ្អឹននិងវានៅពេលដែលយើងចេះអ្វីមួយច្បាស់មិនខ្វះអ្នកត្រូវការយើងទេការងារអ្វីក៏ល្អដែរឱ្យតែយើងចេះវាច្បាស់" ។
គួរបញ្ជាក់ផងដែរថា បុរសសំឡេងផ្អែមរូបនេះ មានឈ្មោះពេញថា ខឹម ភុនថេណា កើតនៅថ្ងៃទី២០ ខែតុលា ឆ្នាំ១៩៩៤ លើទឹកដីខេត្តកោះកុង ប្រទេសកម្ពុជា។ លោកត្រូវបានគេស្គាល់ថាជាអ្នកនិពន្ធចម្រៀងដ៏មានទេពកោសល្យម្នាក់ មិនថាតាំងពីបទភ្លេង ទំនុកច្រៀង ចម្រៀងរបស់លោកនីមួយៗតែងតែសម្រិតសម្រាំង ចាក់ដោតដួងចិត្តមិត្តយុវវ័យ រហូតផ្ទុះការគាំទ្រជារឿយៗពីសំណាក់យុវវ័យ។ ក្រៅពីនោះ លោកក៏ធ្លាប់បានរៀននៅសាលាភូមិន្ទវិចិត្រសិល្បៈខាងផ្នែកតន្ត្រីរយៈពេល៣ឆ្នាំផងដែរ បូករួមជាមួយនឹងឪពុកម្តាយមានឈាមជ័រជាអ្នកសិល្បៈទៀតសោត រឹតតែធ្វើឱ្យលោកកាន់តែមានជំនាញ កាន់តែខ្លាំងលើការតែងនិពន្ធ។
តាមរយៈខ្សែជីវិតរបស់លោកថេណាបានផ្តល់គុណតម្លៃមួយដល់សង្គមថា ការដើរតាមក្ដីស្រមៃ ពេលខ្លះវាជាវិថីដ៏ឯកោបំផុតមួយ ដូច្នេះអ្នកត្រូវតែត្រៀមខ្លួនក្នុងការប្រឈមជាមួយនឹងវា។ ការចាប់ផ្ដើមដំបូងរមែងតែងតែជួបនូវការលំបាករាប់រយឧបសគ្គ ប៉ុន្តែឱ្យតែយើងមានការតាំងចិត្ត យើងប្រាកដជាអាចយកឈ្នះវាបាន រហូតអាចបោះជំហានឈានទៅដល់ការសម្រេចក្ដីស្រមៃផងដែរ។ ក្រៅពីមានក្ដីស្រមៃ អ្នកក៏ត្រូវខំប្រឹងដុសខាត់ជំនាញរបស់អ្នកឱ្យមានភាពលេចធ្លោផងដែរ ព្រោះជំនាញនឹងជួយឱ្យអ្នកអាចមានភាពលេចធ្លោកាន់តែខ្លាំង៕
អត្ថបទដោយ ពីង ជូអេង ( ត្រចៀកកាំ )
|
{
"spider_name": "businesscambodia",
"scrape_at": "2025-06-14_19:40:49",
"date_created": "2022-05-03T03:53:42.985Z",
"category": "ភាពជាអ្នកដឹកនាំ",
"views": 642,
"author": {
"first_name": "ឡុង",
"last_name": "វឌ្ឍនៈ",
"email": "longvathanak007@gmail.com"
},
"quality_warning": [
"noisy"
]
}
|
ស្ងាត់ៗ E-commerce របស់ឥណ្ឌា១នេះ នឹងលេចមុខឡើង ដើម្បីប្រជែងនឹងក្រុមហ៊ុន Amazon និង Walmart
|
https://business-cambodia.com/articles/india-e-commerce-
|
រដ្ឋាភិបាលប្រទេសឥណ្ឌាបានត្រៀមខ្លួនរួចរាល់ហើយក្នុងការបើកដំណើរការទីផ្សារ E-commerce ដើម្បីបញ្ចប់ការគ្រប់គ្រងរបស់ក្រុមហ៊ុនពាណិជ្ជកម្មអេឡិចត្រូនិកដែលមានមូលដ្ឋាននៅសហរដ្ឋអាមេរិកដូចជា Amazon និង Walmart នៅក្នុងប្រទេសឥណ្ឌា នេះបើយោងតាមការចុះផ្សាយដោយសារ ព័ត៌មាន REUTERS កាលពីកន្លងទៅ ។
វេទិកាទិញទំនិញអនឡាញមានឈ្មោះថា (ONDC Platform E-commerce) នឹងអនុញ្ញាតឱ្យអ្នកទិញ និងអ្នកលក់ប្រាស្រ័យទាក់ទងជាមួយគ្នាយ៉ាងមានភាពងាយស្រួលខ្លាំងបំផុត មានន័យថាអ្នកទិញនិង អ្នកលក់ ពួកគាត់អាចជួបជជែកគ្នា ពីផលិតផលរបស់ខ្លួន ដោយមិនមានឈ្មួញកណ្តាលជួយលក់អោយឡើយ ពោលគឺវាអាចនឹងខុសពីផ្លេតហ្វូម Amazon ឬ Walmart ។
យ៉ាងណាមិញការបើកដំណើរការ ONDC រដ្ឋាភិបាលមានគោលបំណងលើកកម្ពស់វេទិកាបើកចំហសម្រាប់ការផ្លាស់ប្តូរទំនិញ និងសេវាកម្មតាមរយៈទីផ្សារអនឡាញ។ មន្ត្រីម្នាក់បាននិយាយកាលពីថ្ងៃព្រហស្បតិ៍ថាវេទិកានេះ នឹងត្រូវដាក់ឱ្យដំណើរការនៅក្នុងទីក្រុងធំៗចំនួន ៥ រួមមាន Delhi NCR, Bengaluru, Bhopal, Shillong និង Coimbatore ក្រោយមកវានឹងត្រូវបានពង្រីកទៅកាន់ទីក្រុងផ្សេងទៀត។
គួរបញ្ជាក់ផងដែរ នៅប្រទេសឥណ្ឌា យីហោធំៗដែលវាយលុកទីផ្សារប្រទេសមួយនេះច្រើនបំផុតនោះ គឺ Amazon និង Walmart ហើយដោយសារយីហោពីរនេះកំពុងមានបញ្ហាជាមួយនឹងឥណ្ឌា ដូច្នេះ ONDC ផ្លេតហ្វូម ដែលគាំទ្រដោយរដ្ឋាភិបាលនៅក្នុងស្រុក នឹងចេញមកដើម្បីជំនួសផ្លេតហ្វូមរបស់អាមេរិកវិញ ។
|
{
"spider_name": "businesscambodia",
"scrape_at": "2025-06-14_19:40:49",
"date_created": "2022-05-03T03:44:19.694Z",
"category": "កំពូលអ្នកលក់",
"views": 336,
"author": {
"first_name": "នៅ",
"last_name": "ហៀង",
"email": "932@gmail.com"
},
"quality_warning": [
"tiny",
"noisy"
]
}
|
រោងចក្រប្រព្រឹត្តកម្មទឹកស្អាតបាក់ខែងសង់ដល់ណាហើយ ខណៈគម្រោងនេះជាក្ដីសង្ឃឺមធ្វើឲ្យភ្នំពេញលែងខ្វះទឹកប្រើ
|
https://business-cambodia.com/articles/water-factory-in-phnom-penh
|
យោងតាមសេក្ដីជូនដំណឹងកាលពីថ្ងៃទី ២ ខែ មេសា ឆ្នាំ ២០២២ តាមរយៈរដ្ឋាករទឹកស្វ័យក្រុងភ្នំពេញបានឱ្យដឹងថា គិតនៅត្រឹមត្រីមាសទី១ ឆ្នាំ២០២២ គម្រោងសាងសង់រោងចក្រប្រព្រឹត្តកម្មទឹកស្អាតបាក់ខែងជំហានទី១ ដែលមានសមត្ថភាពផលិត ១៩៥.០០០ម៉ែត្រគូបក្នុងមួយថ្ងៃ ហើយសម្រេចបានប្រមាណជា ៦០% ហើយ។ ហើយការសាងសង់គម្រោងនេះបានបែងចែកការដ្ឋានជាបីផ្នែកធំសំខាន់ៗ៖
ផ្នែកទី១ ការដ្ឋានសាងសង់រោងចក្រប្រព្រឹត្តកម្មទឹកស្អាត (អាងទទួល, អាងកូរយឺត-លឿន, អាងរងកករ, អាងច្រោះ, អាងស្តុកទឹក, អគារដាក់វត្ថុធាតុដើម, អគារក្ល័រ, មន្ទីរពិសោធ៍ទឹក, ស្ថានីយបូមទឹកស្អាត និងអគាររដ្ឋបាល) សម្រេចបាន ៥០% ។
ផ្នែកទី២ ការដ្ឋានស្ថានីយបូមទឹកល្អក់៖
- ការងារសាងសង់ស្ថានីយបូមទឹកល្អក់ សម្រេចបាន ៥៥% ។
- ការងារដាក់បំពង់មេនាំទឹកល្អក់ទំហំ ១៤០០ ចំនួន ២ខ្សែ សម្រេចបាន ៤៥% ។
ផ្នែកទី៣ ការដ្ឋានដាក់បំពង់មេនាំទឹកស្អាត៖
- ការងារដាក់បំពង់មេនាំទឹកស្អាតទំហំ ២០០០មមម ប្រវែង ៧គម សម្រេចបាន ៩០% ។
- ការងារខួងក្រោមបាតទន្លេសាបដាក់បំពង់មេនាំទឹកស្អាតទំហំ ២០០០មម សម្រេចបាន ៥០% ។
សូមជម្រាបថា គម្រោងបាក់ខែងនេះមានសមត្ថភាពផលិតសរុប ៣៩០.០០០ម៣/ថ្ងៃ ត្រូវបានបែងចែកជា ២ជំហាន (ជំហានទី១ សមត្ថភាពផលិត ១៩៥.០០០ម៣/ថ្ងៃ និង ជំហានទី២ សមត្ថភាពផលិត ១៩៥.០០០ម៣/ថ្ងៃ) ត្រូវបានសាងសង់ដោយក្រុមហ៊ុនម៉ៅការសាងសង់បារាំង VINCI Construction Grands Projets និងត្រួតពិនិត្យលក្ខណៈបច្ចេកទេសគម្រោង ដោយក្រុមហ៊ុនទីប្រឹក្សាបច្ចេកទេសបារាំង SAFEGE Consulting Engineers។
តាមការបញ្ជាក់ពីរដ្ឋាករទឹកស្វយ័ត្នក្រុងភ្នំពេញ បច្ចុប្បន្នគម្រោងរោងចក្រផលិតទឹកស្អាតបាក់ខែងបាននឹងកំពុងពន្លឿនការងារសាងសង់ ហើយគ្រោងបញ្ចប់ការសាងសង់ និងដាក់ឲ្យដំណើរការផលិតទឹកស្អាតក្នុងឆ្នាំ២០២៣។ ហើយចាប់ពីឆ្នាំ២០២៣ តទៅរោងចក្រនេះនឹងជួយដល់រដ្ឋាករទឺកស្វយ័ត្នក្រុងភ្នំពេញមានសមត្ថភាពផលិតទឹកស្អាតសរុប ១ ០០០ ០០០ ម៉ែត្រគូប/ថ្ងៃ នឹងអាចបិទបញ្ចប់នូវបញ្ហាកង្វះទឹកស្អាតនៅរាជធានីភ្នំពេញ និងក្រុងតាខ្មៅតែម្តង៕
អត្ថបទដោយ៖ ឌឿក ស្រីនុត រតនៈ
|
{
"spider_name": "businesscambodia",
"scrape_at": "2025-06-14_19:40:49",
"date_created": "2022-05-03T03:36:49.069Z",
"category": "អចលនទ្រព្យ",
"views": 567,
"author": {
"first_name": "Bunthoeun",
"last_name": "Koem",
"email": "koembunthoeun10@gmail.com"
},
"quality_warning": [
"noisy",
"short_sentences"
]
}
|
អស្ចារ្យ! ជប៉ុន គ្រោងបោះទុនវិនិយោគបង្កើតរោងចក្រផលិតគ្រឿងសម្អាងនៅខេត្តសំណាង១នេះ
|
https://business-cambodia.com/articles/japan-plans-to-invest-in-cosmetics-factory
|
កាលពីថ្ងៃទី២៨ ខែមេសា ឆ្នាំ២០២២ កន្លងទៅនេះ ឯកឧត្តម គួច ចំរើន អភិបាលនៃគណៈអភិបាលខេត្តព្រះសីហនុ បានអនុញ្ញាតឱ្យឯកឧត្តម Fumiaki Takahashi ប្រធានសមាគមជប៉ុនកម្ពុជា ចូលជួបពិភាក្សាការងារស្ដីពីយុទ្ធសាស្ត្រសូត្រមាសកម្ពុជា ដោយមានការចូលរួមពីលោកអភិបាលរងខេត្ត លោកអគ្គនាយករងកំពង់ផែស្វយ័តក្រុងព្រះសីហនុ លោកនាយករងរដ្ឋបាលសាលាខេត្ត និងប្រធានមន្ទីរអង្គភាពពាក់ព័ន្ធផងដែរ។
នៅក្នុងកិច្ចប្រជុំនេះផងដែរ ប្រតិភូជប៉ុនគឺឯកឧត្តម Fumiaki Takahashi ក៏បានបង្ហាញពីគោលបំណងក្នុងការបណ្តាក់ទុនវិនិយោគបង្កើតរោងចក្រគ្រឿងសម្អាងនៅខេត្តព្រះសីហនុ ព្រោះខាងជប៉ុនមានបច្ចេកទេស ចំណែកកម្ពុជាមានវត្ថុធាតុដើម(សូតមាស)យកមកកែច្នៃធ្វើគ្រឿងសំអាង និងសាប៊ូ ដែលជាផលិតផលដែលកំពុងពេញនិយមនាពេលបច្ចុប្បន្ននេះ។
ជាកិច្ចឆ្លើយតប ឯកឧត្តម គួច ចំរើន អភិបាលខេត្តព្រះសីហនុ បានស្វាគមន៍វត្តមានឯកឧត្តម Fumiaki Takahashi និងគណ:ប្រតិភូវិនិយោគជប៉ុនដែលបានមកធ្វើទស្សនកិច្ចនិងឈ្វេងយល់ពីការអភិវឌ្ឍនៅខេត្តព្រះសីហនុ។ នៅក្នុងនោះ ឯកឧត្តមអភិបាលខេត្តបានបន្ថែមថា រដ្ឋាភិបាលជប៉ុនបានជួយគាំទ្រក្នុងការកសាងពង្រីកកំពង់ផែស្វយ័តក្រុងព្រះសីហនុកន្លងមកអាចឱ្យនាវាដែលមានជំរៅទឹក៩.៥០ម៉ែត្រចូលចត ហើយនៅឆ្នាំ២០២៥ កំពង់ផែស្វយ័តក្រុងព្រះសីហនុ មានសមត្ថភាពអាចឱ្យនាវាដែលមានជំរៅទឹក១៣.៥០ម៉ែត្រចូលចតបាន ដែលធ្វើឱ្យខេត្តព្រះសីហនុមានលទ្ធភាពក្រកួតប្រជែងតម្លៃដឹកជញ្ជូនតាមផ្លូវទឹក។ បើតាមរបាយការណ៍របស់កំពង់ផែស្វយ័តក្រុងព្រះសីហនុ រយៈពេល៣ខែដើមឆ្នាំ ២០២២ មានទំនិញឆ្លងកាត់កើនឡើងចំនួន១៩ភាគរយ បើធៀបនឹង៣ខែដើមឆ្នាំ២០២១។ ប្រទេសជប៉ុនបានជួយកម្ពុជាលើវិស័យជាច្រើនទៀតមានដូចជា សុខាភិបាល អប់រំ ។ល។
សូមបញ្ជាក់ថា ឯកឧត្តម Fumiaki Takahashi ប្រធានសមាគមជប៉ុន-កម្ពុជា បានថ្លែងអំណរគុណឯកឧត្តមអភិបាលខេត្ត ដែលបានអនុញ្ញាតឱ្យគណ:ប្រតិភូចូលជួបសម្តែងការគួរសម និងពិភាក្សាការងារ។ ក្នុងឱកាសមកកាន់ខេត្តព្រះសីហនុនាពេលនេះ ឯកឧត្តមមានការភ្ញាក់ផ្អើលដោយសារខេត្តព្រះសីហនុ មានការអភិវឌ្ឍលឿន មានហេដ្ឋរចនាសម្ព័ន្ធល្អស្អាត បរិស្ថានល្អសាកសម្យជាតំបន់ទេសចរណ៍ និងវិនិយោគ។ ដំណើរទស្សនកិច្ចរបស់គណ:ប្រតិភូវិនិយោគជប៉ុនមកកាន់កម្ពុជារយៈពេល៣ថ្ងៃមកហើយ កាលពីឆ្នាំ២០១៩ ឯកឧត្តម ក៏បានដឹកនាំគណ:ប្រតិភូវិនិយោគជប៉ុន ចំនួន១០ក្រុមហ៊ុន មកកាន់ខេត្តសៀមរាប និងមកទស្សនកិច្ចនៅខេត្តព្រះសីហនុផងដែរ៕
|
{
"spider_name": "businesscambodia",
"scrape_at": "2025-06-14_19:40:49",
"date_created": "2022-05-03T02:46:14.473Z",
"category": "ចាប់ផ្តើមអាជីវកម្ម",
"views": 5759,
"author": {
"first_name": "ធី",
"last_name": "ស្រីល័ក្ខ",
"email": "sreyleakthy998@gmail.com"
},
"quality_warning": [
"noisy"
]
}
|
Bella Poarch កូនក្មេងគេរើសពីសំណង់អាណាធិបតេយ្យក្លាយជាតារាល្បីមានទ្រព្យ១២លាន$
|
https://business-cambodia.com/articles/bella-poarch-tik-tok-millionaire
|
Bella Poarch គឺជាតារាចម្រៀង ព្រមទាំងជាមនុស្សដែលមានប្រជាប្រិយភាពជាខ្លាំងនៅក្នុងបណ្ដាញសង្គម។ ទន្ទឹមនឹងនេះ Poarch មានអ្នកតាមដានដល់ទៅជាង៨៥លាននាក់នៅលើ TikTok ជាមួយនឹងវ័យត្រឹមតែ២៥ឆ្នាំនាងមានទ្រព្យសម្បត្តិរហូតដល់១២លានដុល្លារ។ ដោយឡែកនៅពីក្រោយភាពជោគជ័យដ៏ធំរបស់តារាស្រីរូបនេះនាងបានឆ្លងកាត់នូវរឿងរ៉ាវជីវិតជូរចត់ជាច្រើន។
ដើមឡើយ Bella Poarch កើតនៅក្នុងប្រទេសហ្វីលីពីនទារកតូចមួយនេះគ្មានឪពុកម្ដាយចិញ្ចឹមឡើយ នាងត្រូវបានចិញ្ចឹមដោយលោកយាយរបស់នាងនៅក្នុងសំណង់អាណាធិបតេយ្យ។ នៅអាយុ៣ឆ្នាំ នាងត្រូវបានគេយកទៅចិញ្ចឹម Poarch បាននិយាយនៅក្នុងបទសម្ភាសន៍មួយថា នាងនិងប្អូនប្រុសចិញ្ចឹមរបស់នាងត្រូវបានឪពុកម្ដាយធ្វើបាបយ៉ាងធ្ងន់ធ្ងរ។ ក្មេងស្រីអាយុ៧ឆ្នាំប៉ុន្តែត្រូវទទួលបន្ទុកជាច្រើននៅក្នុងគ្រួសារកសិករ នៅក្នុងជីវិតកុមារភាពរបស់នាងគ្មានក្ដីសុខឡើយនាងត្រូវរស់នៅជាមួយនឹងការបំពានទាំងផ្លូវកាយនិងផ្លូវចិត្តពីសំណាក់ឪពុកចិញ្ចឹម។
ក្រោយមកការបំពានក៏ត្រូវបានថយចុះនៅពេលដែលគ្រួសាររបស់នាងបានប្ដូរទៅរស់នៅ San Francisco ហើយឪពុករបស់នាងមានជំងឺនិងត្រូវទទួលការវះកាត់។ នៅពេលដែល Bella Poarch មានអាយុ១៨ឆ្នាំនាងបានចូលបម្រើកងទ័ពជើងទឹករបស់សហរដ្ឋអាមេរិកក្នុងឆ្នាំ២០១៥ ហើយបម្រើការបាន៤ឆ្នាំដោយបានឈរជើងនៅប្រទេសជប៉ុន និងកោះហាវ៉ៃ។
នៅក្នុងឆ្នាំ២០២០ Poarch បានបង្កើតគណនី TikTok ដោយបានបង្ហោះវីដេអូជាច្រើនពាក់ព័ន្ធនឹងហ្គេម Cosplay ព្រមជាមួយនឹងភាពច្នៃប្រឌិតរបស់នាង។ នៅក្នុងខែសីហាឆ្នាំ២០២០ នាងចាប់ផ្ដើមទទួលបានភាពល្បីល្បាញនៅក្នុង TikTok តាមរយៈការធ្វើវីដេអូត្រាប់តាមបទចម្រៀងរបស់ Millie B មានចំណងជើងថា Sophie Aspin Send។ វីដេអូមួយនោះបានក្លាយជាវីដេអូដែលមានអ្នកមើលច្រើនបំផុតនៅលើ TikTok ដោយសារតែភាពប៉ិនប្រសប់នៅក្នុងការត្រាប់តាមរបស់នាង។ បន្ទាប់ពីជោគជ័យជាមួយ TikTok នាងក៏បានបង្កើត Channel YouTube និង Twitter ហើយនាងបានធ្វើវីដេអូជាមួយនឹងតុក្កតាចៀម(Alpaca Toy) រួមទាំងការនិយាយពីប្រធានបទថ្មីៗ ដើម្បីទទួលបានប្រជាប្រិយភាពកាន់តែច្រើន។
នៅខែធ្នូ ឆ្នាំ២០២០ ពេលដែលភាពល្បីល្បាញរបស់ Bella Poarch ឡើងដល់កម្រិតកំពូល នាងត្រូវបានចាប់អារម្មណ៍ដោយក្រុមហ៊ុន E-Sport ធំៗ២គឺ 100 Thieves និង FaZe Clan ។ ក្រោយមកនៅខែឧសភាឆ្នាំ២០២១ Poarch បានចុះហត្ថលេខាលើកិច្ចព្រមព្រៀងជាមួយ Warner Records ដែលជាក្រុមហ៊ុនបុត្រសម្ព័ន្ធរបស់ Warner Music Records របស់សហរដ្ឋអាមេរិក។ ប៉ុន្មានថ្ងៃក្រោយមកនាងក៏បានចេញនូវបទចម្រៀងដំបូងរបស់នាងដែលមានចំណងជើងថា Build a Bitch។ អត្ថន័យនៃបទចម្រៀងគឺដូចទោនឹងរឿងរ៉ាវរបស់នាងដែលត្រូវបានគេធ្វើបានកាលពីនៅក្មេង។
Bella Poarch បានប្រកាសប្រាប់សាធារណៈជនថានាងធ្វើការគាំទ្រក្នងុការប្រយុទ្ធប្រឆាំងនឹងការរើសអើងជាតិសាស្រ្តអាស៊ី។ ព្រោះតែនាងធ្លាប់ទទួលបានបទពិសោធន៍ពីការមើលងាយទៅលើរូបនាងផ្ទាល់នៅពេលដែលនាងបានប្ដូរពីហ្វីលីពីនដែលជាប្រទេសអាស៊ីមករស់នៅសហរដ្ឋអាមេរិកដំបូង។ ហេតុនេះហើយដើម្បីធ្វើឱ្យប្រជាជនអាស៊ីទាំងអស់លែងទទួលការប្រមាថទៀត Poarch បានប្រើសម្លេងរបស់ខ្លួនដើម្បីប្រឆាំងទៅនឹងការរើសអើងជាតិសាស្រ្ត។
យ៉ាងណាមិញបើទោះបីជាជីវិតពីកុមារភាពរបស់ Bella Poarch បានជួបនូវបញ្ហាខ្លាំងប៉ុណ្ណាក៏ដោយក៏នាងនូវតែខិតខំជំនះនូវឧបសគ្គជីវិត ព្រមទាំងចេះប្រើប្រាស់នូវទេព្យកោសល្យរបស់ខ្លួនឯងរហូតទទួលបានជោគជ័យ។ ហេតុនេះអ្នកគួរតែសម្លឹងមើលមកខ្លួនឯងស្វែងរកចំណុចពិសេសរបស់ខ្លួនឯង រួចហើយយកវាមកប្រើឱ្យត្រូវ ពេលវេលាសមស្របមកដល់អ្នកនឹងទទួលបានឱកាស ហើយថ្ងៃណាមួយអ្នកប្រាកដជាជោគជ័យ។
អត្ថបទដោយ៖ សូ សុខលី
|
{
"spider_name": "businesscambodia",
"scrape_at": "2025-06-14_19:40:49",
"date_created": "2022-05-03T01:02:36.819Z",
"category": "ហិរញ្ញវត្ថុ",
"views": 393,
"author": {
"first_name": "Toeuy",
"last_name": "Hong",
"email": "hongteouy@gmail.com"
},
"quality_warning": [
"noisy"
]
}
|
ពិតជាអស្ចារ្យ! ទីបំផុតមជ្ឈមណ្ឌលពាណិជ្ជកម្មចម្រុះសិនជូរី ផ្លាហ្សាធ្វើកម្មវិធីបើកលក់ផ្សារទំនើបជាផ្លូវការ
|
https://business-cambodia.com/articles/the-sanctuary-plaza-multi-purpose-shopping-center-officially-opens-its-mall
|
(ភ្នំពេញ)៖ សិនជូរី ផ្លាហ្សា នៅល្ងាចថ្ងៃទី០១ ខែឧសភា ឆ្នាំ២០២២នេះ បានប្រារព្ធពិធីបើកលក់ផ្សារទំនើប និង មជ្ឍមណ្ឌលពាណិជ្ជកម្មចម្រុះ ដែលរៀបចំដោយ ក្រុមហ៊ុន ខេមបូឌាន ហេងស៊ីន រៀលអ៉ីស្ទេត ស្ថិតនៅលើ ផ្លូវ២០០៥ ភូមិម៉ប្រកខាងជើង សង្កាត់កាកាប ខណ្ឌពោធិ៍សែនជ័យ រាជធានីភ្នំពេញ។
ពិធីបើកលក់នេះដែរក៍មានការចូលរួមយ៉ាងច្រើនកុះករពីសំណាក់បងប្អូនអាជីវករផ្សារ អាជីវករតាមអនឡាញ និងម្ចាស់អាជីវកម្ម ក៏ដូចជាក្រុមហ៊ុនភ្នាក់ងារអចលនទ្រព្យផ្សេងទៀតដែលជាដៃគូរសហការលក់ របស់ក្រុមហ៊ុន ហេងស៊ីន រៀលអ៊ីស្ទេត ។
គួរបញ្ជាក់ផងដែរថា ផ្សារ នឹង បជ្ឍមណ្ឌលចម្រុះ សិន ជូរីផ្លាហ្សា គឺជាផ្សារទេសចរណ៏តែមួយដំបូងគេក្នុងប្រទេសកម្ពុជា ដែរមានរចនាបទជារាងត្រីកោណ ដែលមានកំពស់សំរុប ៧ជាន់ ដែលជាន់ទី ១ ដល់ ជាន់ទី ៣ ជាតូបផ្សារលក់ទំនិញចម្រុះរាប់ពាន់មុន នឹង ការរិយាល័យ ចាប់ពីជាន់ទី ៤ ដល់ជាន់ទី ៧ ជាសណ្ធារគារលំដាប់ផ្កាយ ៤ ដែលនៅជាន់ទី ៦ ជាស្កាយបារ និងទីធ្លារសួនច្បារធំទូលាយ ធ្វើអោយហេដ្ឋានរចនាសម័ន្ធផ្សារមានភាពទាក់ទាញបំផុត ដែលគ្រោងនឹងបញ្ចប់ការសាងសង់នៅខែ សីហា ឆ្នាំ២០២២នេះ។
លោក លឹម រ៉ាវុធ អគ្គនាយកផ្នែកលក់ និងទីផ្សាររបស់ក្រុមហ៊ុន ខេមបូឌាន ហេងស៊ីន រៀលអ៊ីស្ទត បានលើកឡើងថា: ផ្សារទំនើប នឹង មជ្ឍមណ្ឌលពាណិជ្ជកម្មចម្រុះ សិនជូរី ផ្លាហ្សា គឺជាគម្រោងដែលបានការសហការឡើងរវាងក្រុមហ៊ុន សិនជូរីផ្លាហ្សាគ្រុប នឹងក្រុមហ៊ុនអភិវឌ្ឃគម្រោង JLECC ដែលមានបទពិសោធន៏ផ្នែកសាងសង នឹង គ្រប់គ្រងគម្រោង។
ក្រុមហ៊ុន ខេមបូឌាន ហេងស៊ីន រៀលអ៉ីស្ទេត និងមានការផ្តល់ជូនការបញ្ចុះតម្លៃយ៉ាងពិសេសបំផុតសំរាប់ភ្ញៀវដែរធ្វើការកក់តូបផ្សារ បើសិនជាបងប្អូនអាជិវករមានចំណាប់អារម្មណ៏ ឫក៏ភ្នាក់ងារអចលនទ្រព្យ ឬក្រុមហ៊ុនអចលនទ្រព្យ ចង់ធ្វើជាដៃគូរសហការសូមទំនាក់ទំនងមកកាន់លេខ 010 60 70 88 ដើម្បីទទួលបានពត៏មានលម្អិត ។
|
{
"spider_name": "businesscambodia",
"scrape_at": "2025-06-14_19:40:49",
"date_created": "2022-05-02T13:26:31.443Z",
"category": "PR",
"views": 1184,
"author": {
"first_name": "ធី",
"last_name": "ស្រីល័ក្ខ",
"email": "sreyleakthy998@gmail.com"
},
"quality_warning": [
"noisy",
"short_sentences"
]
}
|
ធនាគារ ហុង លីអុង ខេមបូឌា បានចុះហត្ថលេខាលើអនុស្សរណៈយោគយល់គ្នា ជាមួយសមាគមសហគ្រាសធុនតូច និងមធ្យម នៃប្រទេសម៉ាឡេស៊ី ដើម្បីជួយពន្លឿនកំណើនសហគ្រាសធុនតូច និងមធ្យម នៅប្រទេសកម្ពុជា
|
https://business-cambodia.com/articles/hong-leong-bank
|
ភ្នំពេញ, នាល្ងាចថ្ងៃព្រហស្បតិ៍ ១២រោច ខែចេត្រ ឆ្នាំខាល ចត្វាស័ក ព.ស. ២៥៦៥ ត្រូវនឹងថ្ងៃទី 28 ខែមេសា ឆ្នាំ2022 ធនាគារ ហុង លីអុង (ខេមបូឌា) ភីអិលស៊ី ('HLBCAM' ឬ 'Bank') បានចុះហត្ថលេខាលើអនុស្សរណៈយោគយល់គ្នា (MoU) ជាមួយសមាគមសហគ្រាសធុនតូច និងមធ្យមនៃប្រទេសម៉ាឡេស៊ី ដើម្បីជួយពន្លឿនកំណើនសហគ្រាសធុនតូច និងមធ្យម តាមរយៈការចែករំលែកចំណេះដឹង និងជំនាញ ក៏ដូចជាផ្តល់ការប្រឹក្សាយល់បល់ និងឱកាសក្នុងការបង្កើតប្រព័ន្ធអាជីវកម្មក្នុងគោលបំណងចូលរួមចំណែកក្នុងការទ្រទ្រង់ភាពរីកចំរើននៃសហគ្រាសធុនតូច និងមធ្យម នៅប្រទេសកម្ពុជា។ ការចុះហត្ថលេខានេះ ក៏មានគោលបំណងសម្រួលដល់អាជីវកម្មក្នុងការបង្កើនសក្តានុពលនៃការវិនិយោគរបស់សហគ្រាសធុនតូច និងមធ្យម រវាងប្រទេសកម្ពុជា និងប្រទេសម៉ាឡេស៊ីផងដែរ។
ការចុះហត្ថលេខាលើអនុស្សរណៈយោគយល់គ្នា (MOU) ត្រូវបានធ្វើឡើងរវាងលោក Terrence Teoh នាយកគ្រប់គ្រង និងជាអគ្គនាយកប្រតិបត្តិនៃ ធនាគារ ហុង លីអុង ខេមបូឌា និងលោក Ding Hong Sing ប្រធានជាន់ខ្ពស់ នៃសមាគមសហគ្រាសធុនតូច និងមធ្យម នៃប្រទេសម៉ាឡេស៊ី ដោយមានការអញ្ជើញចូលរួមជាសក្ខីភាពដ៏ខ្ពង់ខ្ពស់ពីសំណាក់ឯកឧត្ដម Eldeen Husaini ឯកអគ្គរដ្ឋទូតម៉ាឡេស៊ីប្រចាំកម្ពុជា និង ឯកឧត្ដម ចឺយ វិចិត្រ ឯកអគ្គរាជទូតកម្ពុជាប្រចាំប្រទេសម៉ាឡេស៊ី ក្នុងពិធីនេះផងដែរ។
ក្នុងនាមជាធនាគារដែលត្រូវបានទទួលស្គាល់ឲ្យកាន់តួនាទីយ៉ាងសំខាន់ក្នុងការជួយពន្លឿនកំណើនសេដ្ឋកិច្ចសហគ្រាសធុនតូច និងមធ្យម នៅប្រទេសកម្ពុជា លោក Teoh បានបញ្ជាក់ពីការប្តេជ្ញាចិត្តរបស់ HLBCAM ក្នុងការគាំទ្រសហគ្រាសធុនតូច និងមធ្យម ដើម្បីពង្រឹងអាជីវកម្មសមាជិក SME ទាំងអស់ឲ្យកាន់តែប្រសើរឡើង បន្ទាប់ពីសេដ្ឋកិច្ចដែលទើបតែងើបឡើងវិញពីជំងឺរាតត្បាត ហើយនឹងជួយកសាងឡើងវិញឱ្យកាន់តែរឹងមាំ និង កាន់តែមាននិរន្តរភាព តាមរយៈឱកាសពាណិជ្ជកម្ម និងការវិនិយោគផ្សេងៗ។ សហគ្រាសធុនតូច និងមធ្យមនៅកម្ពុជាមានចំនួនគណនីអាជីវកម្ម 98% ជួយរួមចំណែកដល់ទៅ 73% សម្រាប់ការផ្ដល់ឱកាសការងារ និង 58% វិនិយោគលើផលិតផលក្នុងស្រុកសរុប (GDP)។
លោក Teoh បានមានប្រសាសន៍ថា៖ “ដោយមានសហគ្រាសធុនតូច និងមធ្យម ជាអ្នកចូលរួមចំណែកយ៉ាងសំខាន់ក្នុងកំណើនសេដ្ឋកិច្ចរបស់កម្ពុជា យើងចែករំលែកនូវគោលដៅដូចគ្នានឹងកម្ពុជា ដើម្បីជួយជំរុញស្មារតីសហគ្រាស និងជំរុញការអភិវឌ្ឍន៍សេដ្ឋកិច្ច។ តាមរយៈអនុស្សរណៈនេះ ខ្ញុំជឿថាសមត្ថភាពរួមគ្នារបស់យើង និងការយល់ដឹងស៊ីជម្រៅនៃទីផ្សារទាំងពីរ ដើម្បីជួយសមាជិក SME នៅប្រទេសកម្ពុជា និងប្រទេសម៉ាឡេស៊ី អាចស្វែងរកឱកាសក្នុងការបង្កើតប្រព័ន្ធអាជីវកម្មទៅវិញទៅមក។ យើងក៏អាចជួយពួកគាត់ឱ្យភ្ជាប់ទំនាក់ទំនងអាជីវកម្មយ៉ាងមានប្រសិទ្ធភាព និងជួយដោះស្រាយទាំងផ្នែកហិរញ្ញវត្ថុ ហើយជាពិសេសផ្តល់ការប្រើប្រាស់ប្រព័ន្ធគ្រប់គ្រងសាច់ប្រាក់អាជីវកម្មបែបឌីជីថលទំនើប ដើម្បីជំរុញដំណើរការអាជីវកម្មឲ្យកាន់តែមានភាពងាយស្រួល និងនិរន្តរភាពកាន់តែទូលំទូលាយ”។
លោក Ding Hong Sing តំណាងឲ្យសហគមន៍សហគ្រាសធុនតូច និងមធ្យមប្រចាំប្រទេសម៉ាឡេស៊ី បានមានប្រសាសន៍ថា អនុស្សរណៈនេះ នឹងបើកឱកាសដ៏មានប្រយោជន៍ជាច្រើនសម្រាប់សហគ្រាសធុនតូច និងមធ្យម របស់ប្រទេសទាំងពីរ ដើម្បីជំរុញកិច្ចសហប្រតិបត្តិការនេះ កាន់តែមានប្រសិទ្ធភាពខ្ពស់។ “គោលបំណងរួមរបស់យើងគឺចែករំលែកជំនាញ និងចំណេះដឹងផ្នែកឧស្សាហកម្ម តាមរយៈដំណើរទស្សនកិច្ចសិក្សា សិក្ខាសាលា និងសិក្ខាសាលាជាមួយដៃគូអាជីវកម្មដែលពាក់ព័ន្ធ។ តាមរយៈការរួមកម្លាំងគ្នា យើងអាចជួយសហគ្រាសធុនតូច និងមធ្យមឱ្យដឹងពីសក្តានុពល និងឱកាសពេញលេញ ក្នុងការទាញយកឱកាសវិនិយោគពីវិស័យ SME នៃប្រទេសកម្ពុជា និងប្រទេសម៉ាឡេស៊ីដែលកំពុងរីកចម្រើន។
ឯកឧត្ដម ចឺយ វិចិត្រ ឯកអគ្គរាជទូតកម្ពុជាប្រចាំប្រទេសម៉ាឡេស៊ី បានមានប្រសាសន៍ថា អនុស្សរណៈនេះ ស្របតាមសេចក្តីត្រូវការបច្ចុប្បន្នរបស់ប្រទេសកម្ពុជា ដើម្បីជំរុញការអភិវឌ្ឍន៍ឧស្សាហកម្មតាមរយៈការធ្វើពិពិធកម្មសេដ្ឋកិច្ច លើកកម្ពស់ការប្រកួតប្រជែង និងការពង្រឹងផលិតភាព ដូចមានចែងក្នុងគោលនយោបាយអភិវឌ្ឍន៍ឧស្សាហកម្មឆ្នាំ 2015-2025 អនុម័តដោយរាជរដ្ឋាភិបាលកម្ពុជា។
ឯកឧត្តមបានមានប្រសាសន៍បន្ថែមទៀតថា “អត្ថប្រយោជន៍ទទួលបានពី អនុស្សរណៈនេះ នឹងជួយសហគ្រាសធុនតូច និងមធ្យមកម្ពុជាពង្រីកប្រព័ន្ធអេកូសហគ្រិន ដើម្បីគាំទ្រដល់គោលដៅអភិវឌ្ឍន៍សេដ្ឋកិច្ច និងសង្គមកម្ពុជា ហើយជំរុញឆ្ពោះទៅរកកំណើនសេដ្ឋកិច្ចខ្ពស់ប្រកបដោយនិរន្តរភាព និងលើកកំពស់វិស័យឧស្សាហកម្ម”។
ឯកឧត្ដម Eldeen Husaini ឯកអគ្គរដ្ឋទូតម៉ាឡេស៊ីប្រចាំកម្ពុជា បានបញ្ជាក់សារជាថ្មីអំពីចំណងមិត្តភាពដ៏រឹងមាំរយៈពេល 65 ឆ្នាំរវាងប្រទេសកម្ពុជា និងប្រទេសម៉ាឡេស៊ី ដោយលើកឡើងពីអនុស្សរណៈនេះថាជាការឆ្លុះបញ្ចាំងដ៏ល្អនៃការប្តេជ្ញាចិត្តរបស់ប្រទេសទាំងពីរក្នុងការពង្រឹងទំនាក់ទំនង ជាពិសេសក្នុងពាណិជ្ជកម្មទ្វេភាគី។
ឯកឧត្តមបានមានប្រសាសន៍បន្ថែមទៀតថា “ម៉ាឡេស៊ីទន្ទឹងរង់ចាំ អនុស្សរណៈនេះ សម្រាប់ត្រួសត្រាយផ្លូវលើកិច្ចសហការ និងឱកាសដែលនឹងផ្តល់ផលប្រយោជន៍ទៅវិញទៅមកដល់សហគ្រាសធុនតូច និងមធ្យមមកពីប្រទេសទាំងពីរ ដើម្បីពង្រឹងទិដ្ឋភាពសហគ្រាសធុនតូច និងមធ្យម ហើយរួមចំណែកលើកកម្ពស់ការប្រកួតប្រជែងអាជីវកម្មនៅក្នុងតំបន់”។
ធនាគារ ហុង លីអុង (HLBCAM) តែងតែជួយគាំទ្រដល់សហគ្រាសធុនតូច និងមធ្យមនៅប្រទេសកម្ពុជា តាំងពីធនាគារចាប់ផ្តើមដំណើរការដំបូងនៅប្រទេសកម្ពុជា ដែល HLBCAM បានបង្ហាញពីការប្តេជ្ញាចិត្តក្នុងការជួយពន្លឿនកំណើនសហគ្រាសធុនតូច និងមធ្យម នៅប្រទេសកម្ពុជា ដោយដាក់ឱ្យប្រើប្រាស់នូវកម្មវិធី SME មួយចំនួនដូចជា SMElite Package ដែលមានគោលបំណងពង្រឹងសក្តានុពលអាជីវកម្មរបស់សហគ្រាសធុនតូច និងមធ្យមនៅប្រទេសកម្ពុជា ជាមួយនឹងកញ្ចប់ហិរញ្ញប្បទានដែលអាចបត់បែនបាន ដោយផ្តល់ហិរញ្ញប្បទាន រយៈពេលរហូតដល់ 15 ឆ្នាំ និង 100% នៃតម្លៃទ្រព្យបញ្ចាំ។
|
{
"spider_name": "businesscambodia",
"scrape_at": "2025-06-14_19:40:49",
"date_created": "2022-05-02T10:54:41.847Z",
"category": "PR",
"views": 216,
"author": {
"first_name": "Daneth",
"last_name": "Mech",
"email": "danethmech95@gmail.com"
},
"quality_warning": [
"noisy"
]
}
|
សន្សំលុយបានរង្វាន់! មកដឹងកន្លែងរកសំបុត្រចាប់រង្វាន់សម្រាប់អ្នកសន្សំនៅធនាគារហ្វីលីព
|
https://business-cambodia.com/articles/lucky-draw-at-phillip-bank
|
កាលពីដើមឆ្នាំ២០២២នេះ ធនាគារ ហ្វីលីពបានបង្កើតកម្មវិធីប្រូម៉ូសិនពិសេស សម្រាប់បងប្អូនដែលបើកគណនីសន្សំនៅធនាគារ ហ្វីលីពពោលគឺបើអតិថិជនដាក់ប្រាក់សន្សំជាមួយហ្វីលីពចាប់ពី១,០០០ដុល្លារឡើងទៅនឹងមានឱកាសឈ្នះរង្វាន់យ៉ាងសន្ធឹកសន្ធាប់។
ដូច្នេះសម្រាប់អតិថិជនដែលបានដាក់ប្រាក់សន្សំនៅធនាគារ ហ្វីលីពមានសិទ្ធិទទទួលបាននូវលេខកូដផ្សងសំណាងសម្រាប់ចាប់រង្វាន់។ ដើម្បីទទួលបានលេខកូដចាប់រង្វាន់ អតិថិជនអាចធ្វើដំណើរទៅកាន់សាខាធនាគារ ហ្វីលីពដែលនៅជិតលោកអ្នកបំផុតហើយបុគ្គលិករបស់ធនាគារនឹងរងចាំផ្ដល់ជូននូវលេខកូដចាប់រង្វាន់ចាប់ពីថ្ងៃនេះតទៅ។
ជំហ៊ានទីមួយនៃកម្មវិធីពិសេសរបស់ធនាគារ ហ្វីលីព ត្រូវបានបញ្ចប់ដោយជោគជ័យ
អតិថិជនដែលបានដាក់ប្រាក់សន្សំចាប់ពី1000ដុល្លារ។ ដូច្នេះអតិថិជនសូមរួសរាន់ទៅរកលេខកូដរចាប់រង្វាន់នៅតាមសាខាធនាគារហ្វីលីពហើយរងចាំការចាប់រង្វាន់លើកទី១ដែលនឹងប្រព្រឹត្តទៅនៅថ្ងៃទី16 ខែឧសភា ឆ្នាំ2022 តាមរយៈការផ្សាយផ្ទាល់នៅលើហ្វេសប៊ុកផេករបស់ធនាគារ ហ្វីលីពគឺ PhillipBank Cambodia។
អ៊ីចឹងនៅចាំអីទៀត! បើកគណនីសន្សំពីឥឡូវនេះដើម្បីកើនលុយកើនទ្រព្យ ជីវិតកាន់តែប្រសើរហើយថែមទាំងមានឱកាសឈ្នះរង្វាន់យ៉ាងច្រើនសន្ធឹកសន្ធាប់ដូចជា៖
រថយន្ត Lexus LX 570 2021 Kuro Black Edition មួយរង្វាន់
ម៉ូតូ Honda Dream 2022 ចំនួន 26 រង្វាន់
ទូរសព្ទ iPhone 13 Pro Max 256G ចំនួន 26 រង្វាន់
កង់ Giant Talon ចំនួន 26 រង្វាន់។
|
{
"spider_name": "businesscambodia",
"scrape_at": "2025-06-14_19:40:49",
"date_created": "2022-05-02T07:47:07.042Z",
"category": "PR",
"views": 137,
"author": {
"first_name": "Toeuy",
"last_name": "Hong",
"email": "hongteouy@gmail.com"
},
"quality_warning": [
"noisy",
"short_sentences"
]
}
|
ធនាគារពាណិជ្ជកម្មក្រៅប្រទេស នៃកម្ពុជា ដាក់ដំណើរការកម្មវិធីធនាគារចល័តថ្មីឈ្មោះ “FTB Mobile”
|
https://business-cambodia.com/articles/foreign-trade-bank-of-cambodia-launches-new-mobile-banking-application-ftb-mobile
|
នៅថ្ងៃទី២ ខែឧសភាព ឆ្នាំ២០២២ ធនាគារពាណិជ្ជកម្មក្រៅប្រទេស នៃកម្ពុជា (FTB) បានដាក់ឱ្យដំណើរការ ជាផ្លូវការនូវកម្មវិធីធនាគារចល័តតាមទូរស័ព្ទថ្មី ដែលមានឈ្មោះថា “FTB Mobile” សំរាប់អតិថិជនបុគ្គល និងដើម្បីជំនួសកម្មវិធីធនាគារចល័តតាមទូរស័ព្ទចាស់ ដែលមានឈ្មោះថាមហាបុត្រ (MohaBot)។ ការដាក់ឱ្យដំណើរការជាផ្លូវការនូវកម្មវិធីធនាគារចល័តតាមទូរស័ព្ទថ្មីនេះគឺជាការឆ្លើយតបនឹងតម្រូវការកើនឡើង នៃសេវាកម្មធនាគារឌីជីថល ពោលគឺសេវាធនាគារចល័តតាមទូរស័ព្ទ។ ឥឡូវនេះ កម្មវិធីធនាគារចល័តតាមទូរស័ព្ទថ្មី FTB Mobile មាននៅលើ Google Play Store និង App Store ។
“ភាពច្នៃប្រឌិតគឺជាផ្នែកមួយដ៍សំខាន់នៅក្នុងបេសកកម្មរបស់ធនាគារFTB ហើយដែលបានជួយជំរុញ ឱ្យធនាគារបន្តវិវត្តន៍ប្រកបដោយជោគជ័យ និងទទួលបានការពេញចិត្តពីសំណាក់អតិថិជនគ្រប់រូប និងគ្រប់ជំនាន់“ លោកសយ សត្យា នាយកសេវាធនាគារឌីជីថលរបស់ធនាគារ FTB បានមានប្រសាសន៍ថា “FTB Mobile ត្រូវបានបង្កើតឡើងដោយផ្អែកលើធាតុស្នូលបី៖ សុវត្ថិភាព ងាយស្រួល និងរហ័ស។ ជាមួយនឹង FTB Mobile ធនាគារFTBមានគោលដៅបំពេញតាមតម្រូវការរបស់អតិថិជន អោយបានទាន់ពេលវេលា និងប្រកបដោយប្រសិទ្ធភាព ដើម្បីសម្រួលដល់ការប្រើប្រាស់ និងការធ្វើប្រតិបត្តិការហិរញ្ញវត្ថុ បានគ្រប់ពេលវេលា គ្រប់ទីកន្លែង និងប្រកបដោយទំនុកចិត្ត ក្នុងយុគសម័យឌីជីថលនេះ។ “ នៅឆ្នាំ២០១៧ ធនាគារFTB បានដាក់ឱ្យ ដំណើរការមហាបុត្រ (MohaBot) ជាកម្មវិធីធនាគារចល័តមួយក្នុងចំណោមកម្មវិធីដំបូងគេមួយចំនួន ដែលបានចាប់ផ្តើមនៅក្នុងទីផ្សារកម្ពុជានាពេលនោះ ។ ក្នុងកំឡុងពេល៥ ឆ្នាំកន្លងទៅនេះ កម្មវិធី MohaBot បានផ្តល់ជូនអតិថិជននូវនឹងមធ្យោបាយងាយស្រួល និងសុវត្ថិភាពក្នុងការធ្វើប្រតិបត្តិការហិរញ្ញវត្ថុ។ ឥឡូវនេះ MohaBot ត្រូវបានជំនួសដោយកម្មវិធីទំនើបថ្មី " FTB Mobile " ដែលត្រូវបានបង្កើតឡើងជាមួយបច្ចេកវិទ្យា ចុងក្រោយបំផុត រួមទាំងមុខងារប្រើប្រាស់សំបូរបែបច្រើនបន្ថែមទៀត លើសពីនេះក៏មានរចនារូបរាងថ្មីទាំងស្រុង ប៉ុន្តែនៅតែតំណាងឱ្យអត្តសញ្ញាណ និងម៉ាកសញ្ញាអាជីវកម្មរបស់ធនាគារFTB ។
លោកសត្យាបានបន្តទៀតថា៖ “ធនាគារFTB សម្រេចបាននូវភាពច្នៃប្រឌិតប្រកបដោយការយកចិត្តទុកដាក់ខ្ពស់ លើការបំពេញតាមតម្រូវការរបស់អតិថិជន។ នៅពីក្រោយភាពច្នៃប្រឌិតនេះ ក្រុមការងារទទួលបន្ទុកគំរោង របស់ធនាគារបានបំពេញភារកិច្ចយ៉ាងជិតស្និតជាមួយដៃគូពាក់ព័ន្ធដើម្បីសម្រេចឱ្យបាននូវការអភិវឌ្ឍន៍ ដែលផ្តល់អត្ថប្រយោជន៍ដល់អតិថិជន និងអ្នកប្រើប្រាស់។ មូលហេតុទាំងនេះហើយដែលជាមួយនឹងFTB Mobile ធនាគារFTB ប្តេជ្ញាផ្តល់សេវាជូនអតិថិជនដោយមានការយកចិត្តទុកដាក់ខ្ពស់ ហើយព្រមទាំងមាន បុគ្គលិកផ្នែកថែទាំអតិថិជននៅរង់ចាំគំាទ្រ និងផ្តល់សេវាជូន២៤ម៉ោងក្នុងមួយថ្ងៃ និង៧ថ្ងៃក្នុងមួយសប្តាហ៍។“
សេវាកម្មជាច្រើនសំបូរបែបដែលផ្តល់ជូនដោយ FTB Mobile ហើយអតិថិជនអាចធ្វើការពិនិត្យសមតុល្យ ផ្ទេរប្រាក់រវាងគណនីនៅក្នុងធនាគារFTB ផ្ទេរប្រាក់ទៅគណនីនៅធនាគារក្នុងស្រុក ធ្វើកាលវិភាគទូទាត់វិក្កយបត្រ ផ្ទេរប្រាក់ទៅក្រៅប្រទេស បង់ថ្លៃទំនិញ សេវាតាមរយៈការស្កេន QR និងការស្នើសុំកម្ចីនៅលើកម្មវិធី FTB Mobile ផងដែរ។
អំពី FTB
ក្នុងនាមជាធនាគារពាណិជ្ជក្នុងស្រុកទី១នៅកម្ពុជាដែលទទួលបានការទុកចិត្តចាប់តាំងពីឆ្នាំ១៩៧៩ ធនាគារ FTB បានដើរតួនាទី យ៉ាងសំខាន់ក្នុងការចូលរួមលើកកម្ពស់ និងអភិវឌ្ឍទីផ្សារ សេដ្ឋកិច្ច និងសង្គមជាតិ តាមរយៈការជំរុញ គាំទ្រ និងផ្តល់សេវាហិរញ្ញវត្ថុជាមូលដ្ឋានចាំបាច់ដល់អតិថិជន អាជីវករ និងពាណិជ្ជករក្នុងស្រុក។ ផ្អែកលើមូលដ្ឋានគ្រឹះអាជីវកម្មដ៍រឹងមាំ និងសក្តានុពលនៃការអភិវឌ្ឍន៍ទីផ្សារក្នុងស្រុក ធនាគារFTB បានកំណត់ ទិសដៅអាជីវកម្មរយៈពេលវែងមួយក្រោមចក្ខុវិស័យ ដើម្បីក្លាយជាធនាគារពាណិជ្ជ ដែលទទួលបានការពេញចិត្ត ជាងគេនៅក្នុងព្រះរាជាណាចក្រកម្ពុជា ។
|
{
"spider_name": "businesscambodia",
"scrape_at": "2025-06-14_19:40:49",
"date_created": "2022-05-02T06:30:36.740Z",
"category": "PR",
"views": 170,
"author": {
"first_name": "Sopheak",
"last_name": "Pich",
"email": "sopheakpich653@gmail.com"
},
"quality_warning": [
"noisy"
]
}
|
សាំងឡើងថ្លៃ! មកដឹងពីតម្លៃ ប្រេងសាំងដែលត្រូវលក់ចាប់ពីថ្ងៃទី០១ ដល់ថ្ងៃទី១០ ខែឧសភា ឆ្នាំ២០២២
|
https://business-cambodia.com/articles/find-out-the-price-of-gasoline-to-be-sold-from-may-1-to-10-2022
|
មុននេះបន្តិច យោងតាមលិខិតរបស់ក្រសួងពាណិជ្ជកម្ម បានឱ្យដឹងថា តម្លៃប្រេងសាំងដែលត្រូវលក់នៅប្រទេសកម្ពុជាចាប់ពីថ្ងៃទី០១ ដល់ថ្ងៃទី១០ ខែឧសភា ឆ្នាំ២០២២ នឹងត្រូវលក់ ៥.២៥០ រៀល/ក្នុង១លីត្រសម្រាប់សាំងធម្មតា EA92 និង ៥,៦០០ រៀល/ក្នុង១លីត្រ សម្រាប់ប្រេងម៉ាស៊ូត។
ចំណែកឯតម្លៃមធ្យមប្រេងឥន្ធនៈនៅលើទីផ្សារអន្តរជាតិវិញ ថ្លៃលក់រាយប្រេងឥន្ធនៈពីថ្ងៃទី០១ ដល់ទី១០ ខែឧសភា ឆ្នាំ២០២២ នឹងត្រូវលក់ ៥,៤១០រៀលក្នុងមួយលីត្រ សម្រាប់សាំងធម្មតា EA92 និង ៥,៧៦០ រៀលក្នុងមួយលីត្រ សម្រាប់ប្រេងម៉ាស៊ូត។ តែដើម្បីជួយសម្រួលដល់ជីវភាពរបស់ប្រជាជន និងដោយមានការរួមចំណែកពីក្រុមហ៊ុនចែកចាយប្រេងឥន្ធនៈនៅកម្ពុជា សម្តេចអគ្គមហាសេនាធិបតីតេជោ ហ៊ុន សែន នាយករដ្ឋមន្រ្តី នៃព្រះរាជាណាចក្រកម្ពុជា បានសម្រេចបញ្ចុះតម្លៃលក់រាយប្រេងឥន្ធនៈនៅកម្ពុជា ចំនួន៤សេនដុល្លារក្នុងមួយលីត្រ។
សូមរំលឹកថា តាំងពីថ្ងៃទី២១ ដល់ថ្ងៃទី៣០ ខែមេសា ឆ្នាំ២០២២ កន្លងទៅនេះតម្លៃប្រេងសាំងដែលត្រូវលក់នៅកម្ពុជា គឺមានតម្លៃ ៥,១៥០ រៀលក្នុងមួយលីត្រ សម្រាប់សាំងធម្មតា EA92 និង ៥,៥០០រៀលក្នុងមួយលីត្រ សម្រាប់ប្រេងម៉ាស៊ូត៕
|
{
"spider_name": "businesscambodia",
"scrape_at": "2025-06-14_19:40:49",
"date_created": "2022-05-02T05:15:42.465Z",
"category": "ចាប់ផ្តើមអាជីវកម្ម",
"views": 6224,
"author": {
"first_name": "ធី",
"last_name": "ស្រីល័ក្ខ",
"email": "sreyleakthy998@gmail.com"
},
"quality_warning": [
"noisy"
]
}
|
ទម្រាំមកដល់ចំណុចនេះ! Elon Musk បានឆ្លងកាត់ការនិរទេសខ្លួនដើម្បីក្តីស្រមៃប្លែកៗរបស់លោក
|
https://business-cambodia.com/articles/elon-musk-goes-into-exile-for-his-weird-dreams
|
ថ្លែងអំពីលោកElonmuskអ្នកណាៗក៏ស្គាល់ថាលោកជាមហាសេដ្ឌីដែលមានជាងគេក្នុងពិភពលោកនិងចូលចិត្តធ្វើរឿងចម្លែកៗជាច្រើន។ប៉ុន្តែមានមនុស្សភាគតិចណាស់ដែលមិនសូវជាចាប់អារម្មណ៍ពីខ្សែជីវិតនៃការតស៊ូរបស់មហាសេដ្ឌីរូបនេះក្នុងការសាងជីវិតថ្មីលើទឹកដីអាមេរិកនោះទេ។
ក្នុងនាមជាសហគ្រិនក្នុងវិស័យបច្ចេកវិទ្យាកាលពីវ័យកុមារភាពលោកពិតជាចូលចិត្តរៀនសូត្រជាមួយមុខវិជ្ជាវិទ្យាសាស្ត្របច្ចេកទេសនិងសេដ្ឋកិច្ចណាស់ហើយមានពេលខ្លះប្រឹងរៀនរហូតដល់សន្លប់ចូលពេទ្យច្រើនថ្ងៃក៏មាន។មហាសេដ្ឋីElonMuskនាយកប្រតិបត្តិក្រុមហ៊ុនTeslaនិងជាស្ថាបនិកក្រុមហ៊ុនអវកាសឯកជនដំបូងគេក្នុងប្រវត្តិសាស្រ្តហើយបើនិយាយអំពីក្តីស្រមៃលោកElonវាពិតជារឿងដែលប្លែកដូចជាការដែលលោកចង់ទៅរស់នៅភពព្រះចន្ទទៅដល់ភពអង្គារនិងកសាងប្រវត្តិសាស្រ្តមនុស្សជាតិជាដែលមនុស្សភាគច្រើនមិនគិតដល់នោះទេហើយសូម្បីតែលោកដូណាល់ត្រាំប្រធានាធិបតីអាមេរិកក៏គាំទ្រក្តីស្រមៃនេះដែរ។
ក៏ព្រោះតែចុក្ខវិស័យចម្លែកខុសពីគេនេះហើយ ទើបកាលពីអាយុ១៧យុវជន ElonMuskដែលមានកំណើតនៅអាហ្វ្រិកខាងត្បូងមានឪពុកជាវិស្វករជនជាតិអាហ្រ្វិកខាងត្បូងនិងម្តាយជាតារាបង្ហាញម៉ូតជនជាតិកាណាដា។ក្រោយពេលដែលឱពុកម្តាយបានលែងលះគ្នាក្នុងវ័យ១០ឆ្នាំកុមារElonMuskបានរស់នៅជាមួយឱពុករបស់ខ្លួនដែលលោកតែងតែចាត់ទុកថាជាបិតាមិនសូវជាល្អប៉ុន្មានទេ។ក្នុងឆ្នាំ១៩៨៨នាវ័យ១៧ឆ្នាំលោកបានធ្វើការនិរទេសខ្លួនពីប្រទេសអាហ្វ្រិកដែលជាស្រុកកំណើតដើម្បីភៀសខ្លួនពីច្បាប់កាតព្វកិច្ចយោធាកាលពីពេលនោះដោយចូលមកទឹកដីសហរដ្ឋអាមេរិកដែលលោកជឿថាជាឪកាសនិងជាទឹកដីដែលលោកអាចចាប់ផ្តើមស្រមៃដ៏អស្ចារ្យ។ការនិរទេសខ្លួនរបស់លោកគឺមានប្រាក់ត្រឹម៥០០$ដែលសេសសល់បន្តិចបន្តួចក្នុងហោប៉ៅប៉ុណ្ណោះហើយប្រាក់នេះទៀតសោតក៏បានមកពីការសរសេរកូដបង្កើតហ្កេមនៅលើកំព្យូទ័រនិងបានលក់យកលុយផងដែរ។ដូចការរំពឹងទុកមែនសព្វថ្ងៃលោកក្លាយទៅជាមហាសេដ្ឋីលេខប្រាក់ពាន់លានលើលោកហើយមានកេរ្ត៏ឈ្មោះល្បីល្បាញផងដែរ និងមានសញ្ចាតិ៣គឺ អាហ្វ្រិកខាងត្បូង កាណាដានិងអាមេរិក៕
|
{
"spider_name": "businesscambodia",
"scrape_at": "2025-06-14_19:40:49",
"date_created": "2022-05-02T04:15:40.454Z",
"category": "ភាពជាអ្នកដឹកនាំ",
"views": 256,
"author": {
"first_name": "Kan",
"last_name": "Dara",
"email": "kanndara19@gmail.com"
},
"quality_warning": [
"tiny",
"noisy"
]
}
|
ការត្រៀមខ្លួនក្នុងការអនុម័តការថែទាំសុខភាពតាមប្រព័ន្ធឌីជីថលនៅកម្ពុជា» “Cambodia's Readiness in Digital Healthcare Adoption”
|
https://business-cambodia.com/articles/webinar-5-ezecom
|
ប្រជាជនកម្ពុជាបានចាប់ផ្តើម និងទទួលយកការប្រើប្រាស់ប្រព័ន្ធឌីជីថលយ៉ាងឆាប់រហ័សជាពិសេសអំឡុង ពេលមានវិបត្តិកូវីដ១៩ នេះ។ មនុស្សជាច្រើនបានផ្លាស់ប្តូរទម្រាប់ និងចេះប្រើឌីជីថលក្នុងសកម្មភាពរស់នៅ ប្រចាំថ្ងៃដូចជា កម្មង់អាហារ សម្ភារៈប្រើប្រាស់ ឬ ហៅតាក់ស៊ីជាដើម។ ចំណែកឯក្នុងវិស័យសុខភាពវិញ តើប្រជាជនកម្ពុជាយើងបាន ត្រៀមខ្លួនរួចរាល់ហើយឬនៅក្នុងការប្រើប្រព័ន្ធឌីជីថលដើម្បីថែទាំសុខភាព ឬ ហៅថា «Digital Healthcare»។តើអ្វីជា ការថែទាំសុខភាពតាមប្រព័ន្ធឌីជីថល ឬ Digital Healthcare?
សូមទស្សនាវីដេអូខាងក្រោមនេះ៖
https://youtu.be/R2s1W2XyR74
ដើម្បីអោយកាន់តែជ្រាបច្បាស់ សូមតាមដានទស្សនា និងផ្ញើរសំណួរមកកាន់សិក្ខាសាលាអនឡាញ កម្ពុជាឈានមុខ ក្រោមប្រធានបទ «ការត្រៀមខ្លួនក្នុងការអនុម័តការថែទាំសុខភាពតាមប្រព័ន្ធឌីជីថលនៅកម្ពុជា» នៅថ្ងៃទី ០៤ ឧសភា ២០២២ វេលាម៉ោង ០៩:00 ព្រឹក ដល់ ១១:០០ ព្រឹក ដែលមានអញ្ជើញចូលរួមពីវាគ្មិនជំនាញៗ មកពី ស្ថាប័នសំខាន់ៗដូចនេះ៖
១. ឯកឧត្តម ហុក គឹមចេង អគ្គនាយកបច្ចេកទេសសុខាភិបាល នៃក្រសួងសុខាភិបាល
២. លោកស្រី ប៉ុង លីមសាន ស្ថាបនិក និងជានាយកប្រតិបត្តិកម្មវិធីពេទ្យយើង នៃក្រុមហ៊ុន ហ្វឺស វីម៉ិន ថេក អេស៊ា (First Womentech Asia)
៣. លោក កាំង តាំង នាយក បទពិសោធន៍បុគ្គលិក នៃក្រុមហ៊ុន Ezecom
លោកអ្នកអាចទស្សនាការផ្សាយផ្ទាល់នៃសិក្ខាសាលាអនឡាញនេះបានដោយសេរី នៅលើគេហទំព័រហ្វេសបុក ចំនួន ៧ គឺ៖ Ezecom, CTN, CNC, MY TV, Royal Group of Companies, and Business Cambodia, ពេទ្យយើង-Peth Yoeung។ សម្រាប់លោកអ្នកដែលចូលរួមទស្សនា និងសួរសំណួរទៅកាន់វាគ្មិនអំឡុងការផ្សាយផ្ទាល់ នឹងត្រូវបានជ្រើសរើសក្នុងការទទួលនូវវត្ថុអនុស្សាវរីយ៍ពី Ezecom មានជាកាដូ ថ្មសាកទូរស័ព្ទ(Powerbank) និង ឆ័ត្រ ផងដែរ។ ចាំជួបគ្នាថ្ងៃទី ០៤ មេសា វេលាម៉ោង ០៩.០០ព្រឹក នេះណា!
|
{
"spider_name": "businesscambodia",
"scrape_at": "2025-06-14_19:40:49",
"date_created": "2022-05-02T04:14:29.999Z",
"category": "PR",
"views": 70,
"author": {
"first_name": "Daneth",
"last_name": "Mech",
"email": "danethmech95@gmail.com"
},
"quality_warning": [
"noisy",
"short_sentences"
]
}
|
មិនមែនមានតែចិន! ជប៉ុនបញ្ជាក់ច្បាស់ៗថាខ្លួនចង់វិនិយោគម្រោងមួយនេះនៅលើទឹកដីខេត្ដព្រះសីហនុ
|
https://business-cambodia.com/articles/apan-interested-in-cosmetic-plant-construction-in-preah-sihanouk
|
ខេត្តព្រះសីហនុកំពុងមានការរីកចម្រើនគួរឱ្យកត់សម្គាល់ មិនថាលើគ្រប់វិស័យអ្វីនោះទេ ដែលធ្វើអ្នកវិនិយោគទាំងក្នុងប្រទេស និងក្រៅប្រទេសភាគច្រើនងាកទៅវិនិយោគគម្រោងលើទឹកដីខេត្ដជាប់សមុទ្យមួយនេះជាពិសេសគឺអ្នកវិនិយោគិនចិន។ ប៉ុន្ដែថ្មីៗនេះជប៉ុន ក៏បានបង្ហាញចំណាប់អារម្មណ៍នៅក្នុងការមកវិនិយោគ គម្រោងសាងសង់រោងចក្រកែសម្ជស្សធំមួយនៅក្នុងខេត្ដព្រះសីហនុផងដែរ។
យោងតាមដកស្រង់ពីក្រសួងព័ត៌មាន ដែលបានចុះផ្សាយនៅថ្ងៃទី៣០ ខែមេសា ឆ្នាំ២០២២ ចំណាប់អារម្មណ៍ខាងលើនេះ បានកើតឡើងនៅជំនួបរវាង លោក Fumiaki Takahashi ប្រធានសមាគមជប៉ុន-កម្ពុជា (JCA) និងជាអតីតឯកអគ្គរាជទូតជប៉ុនប្រចាំនៅកម្ពុជា ឯកឧត្ដម គួច ចំរើន អភិបាលនៃគណៈអភិបាលខេត្តព្រះសីហនុ។ លោក Fumiaki Takahashi បានលើកឡើងយ៉ាងខ្ពង់ខ្ពស់អំពីការអភិវឌ្ឍន៍ដ៏រឹងមាំរបស់ខេត្តព្រះសីហនុលើគ្រប់វិស័យ ជាពិសេសផ្នែកហេដ្ឋារចនាសម្ព័ន្ធ បរិស្ថាន និងទេសចរណ៍។
នៅក្នុងឱកាសនោះ ឯកឧត្តម គួច ចំរើន បានរំលឹកលោក H.E. Fumiaki Takahashi លើការរួមចំណែកយ៉ាងសកម្មរបស់ប្រទេសជប៉ុនក្នុងការអភិវឌ្ឍន៍របស់កម្ពុជាលើវិស័យសុខាភិបាល អប់រំ និងហេដ្ឋារចនាសម្ព័ន្ធ រួមទាំងការពង្រីកកំពង់ផែស្វយ័តខេត្តព្រះសីហនុផងដែរ។
ឯកឧត្ដមអភិបាលខេត្ត បានកោតសរសើរចំពោះទំនាក់ទំនង និងកិច្ចសហប្រតិបត្តិការជិតស្និទ្ធ ជាពិសេសក្នុងវិស័យសេដ្ឋកិច្ច និងនយោបាយរវាងប្រទេសទាំងពីរ។ ក្នុងនោះឯកឧត្ដម គួច ចំរើន ក៏បានស្នើឱ្យគាត់ជួយផ្សព្វផ្សាយសក្តានុពលវិនិយោគរបស់ខេត្តទៅកាន់អ្នកវិនិយោគជប៉ុនកាន់តែច្រើន។
រំលឹងដែរថាថ្មីៗនេះ ខេត្ដព្រះសីហនុ ក៏ទើបតែទទួលបាន គម្រោងរោងចក្រផលិតម្ភារៈប្រើប្រាស់សត្វចិញ្ចឹម ដែលមានទីតាំងវិនិយោគស្ថិតនៅអគារលេខ #I-4A-12 ភូមិព្រែកសង្កែ ឃុំទឹកថ្លា ស្រុកព្រៃនប់ ខេត្តព្រះសីហនុ វិនិយោគដោយក្រុមហ៊ុន CAMBODIAN PAW SHIELD CO., LTD មានទុនប្រមាណ ៥,៥លានដុល្លារអាមេរិក និងបង្កើតការងារបានចំនួន ៤៩៥កន្លែង៕
អត្ថបទដោយ: ណើរ ជីណា
|
{
"spider_name": "businesscambodia",
"scrape_at": "2025-06-14_19:40:49",
"date_created": "2022-05-01T10:46:43.849Z",
"category": "អចលនទ្រព្យ",
"views": 1409,
"author": {
"first_name": "Bunthoeun",
"last_name": "Koem",
"email": "koembunthoeun10@gmail.com"
},
"quality_warning": [
"noisy"
]
}
|
ឈប់សាងកំហុសទៀត! កំហុសឆ្គងធំៗដែលធ្វើឲ្យមនុស្សចាត់ចែងលុយកាក់មិនបានល្អ
|
https://business-cambodia.com/articles/money-mistake-people-always-make
|
មានកំហុសឆ្គងជាច្រើនដែលមនុស្សបានធ្វើទៅលើលុយកាក់របស់ខ្លួនដែលធ្វើឲ្យពួកគាត់គ្រប់គ្រងនឹងចាត់ចែងលុយកាក់មិនបានល្អ។ ទាក់ទងនឹងរឿងនេះដែរ លោក ង៉ែត ជូ អ្នកជំនាញសេដ្ឋកិច្ចនិងហិរញ្ញវត្ថុបានបង្ហាញពីកំហុសឆ្គងធំៗចំនួន៤យ៉ាង” ដែលធ្វើអោយការចាត់ចែងហិរញ្ញវត្ថុមិនបានល្អ។
១. វិនិយោគលើអាជីវកម្មដែលខ្លួនមិនមានចំណេះដឹងច្បាស់លាស់
មានមនុស្សជាច្រើនបង្កើតអាជីវកម្មតាមអ្នកដទៃ ឬចេះតែជឿអ្នកដទៃដែលមិនមានចំនេះដឹង ជំនាញ និងបទពិសោធន៍ច្បាស់លាស់។ ធ្វើខ្វះគោលដៅ ខ្វះចក្ខុវិស័យជាក់លាក់ ជារួមគឺធ្វើសំដៅតែប្រាក់ចំណេញមួយមុខតែប៉ុណ្ណោះ។ ការធ្វើបែបនេះគឺងាយនឹងខាតបង់លុយកាក់ ងាយនឹងបោះបង់នៅពេលជួបបញ្ហា។ល។
២. មិនស្គាល់ពីភាពចាំបាច់នៃការចំណាយ
មនុស្សជាច្រើនមិនយល់ថាអ្វីជាភាពចំបាច់ (Needs) និងអ្វីគឺគ្រាន់តែជាការចង់បាន (Wants) នោះទេ។ ជាពិសេសចំណាយព្រោះតែឃើញមិត្តភក្តិ និងអ្នកដទៃប្រើ។ ឧទាហរណ៍ ការប្តូរទូរសព្ទថ្មីរៀងរាល់ពេលមានចេញស៊េរីថ្មី គឺរាល់ឆ្នាំដែលមិនមែនជាការចាំបាច់ទាល់តែសោះ។ ជាងនេះទៅទៀតមនុស្សជាច្រើនសង្វាតចង់រស់នៅផ្ទះធំៗ និងប្រើរថយន្តល្អៗហួសពីសមត្ថភាព។ តាមពិតទៅបើតម្លៃផ្ទះ តម្លៃរថយន្ត និងសម្ភារដែលមិនកើនតម្លៃដទៃទៀតមានត្រឹមតែ៣០% ឬតិចជាង៣០%នៃទ្រព្យសម្បត្តិសរុប នោះជាការប្រសើរបំផុត ព្រោះយ៉ាងហោចណាស់៧០%ទៀតគឺជាទ្រព្យដែលរីកចំរើនពោលគឺអាចរកចំណូលបាន ឬមានការកើនតម្លៃជាប្រចាំ។
៣. មិនចេះប្រើបំណុលអោយមានប្រសិទ្ធិភាព
ការប្រើបំណុលមិនចំគោលដៅសំរាប់បង្កើតប្រាក់ចំណេញ ឬការប្រើបំណុលច្រើនប្រភពដែលបំណុលខ្លះមានការប្រាក់ខ្ពស់ហួសពីលទ្ធភាពនៃប្រាក់ចំណេញដែលអាចរកបាន។ បំណុលប្រភេទនេះរួមមានដូចជាការចងការពីឈ្មួញឯកជន ការលេងតុងទីន ការទិញជំពាក់ដោយមានការប្រាក់ ឬតម្លៃខ្ពស់។ល។
៤. ចង់មានលឿនដោយមិនយល់ពីកិច្ចការវិនិយោគ
ចង់មានលឿនតាមការអូសទាញរបស់អ្នកដទៃដូចជាការវិនិយោគដោយសន្យាអោយប្រាក់ចំណេញខ្ពស់ជាដើម។ ជាធម្មជាតិនៃការវិនិយោគមិនមានអ្នកណាអាចធានាថានឹងចំណេញក្នុង១ខែ ឬ១ឆ្នាំប៉ុន្មានភាគរយនោះទេ។ ប៉ុន្តែបើគ្រាន់តែព្យាករណ៍ពីលទ្ធភាពនៃអត្រាចំណេញដោយផ្អែកលើបទពិសោធន៍ និងហេតុផលសមរម្យនោះគឺអាចយកមកពិចារណាដើម្បីសំរេចចិត្តបាន។ ឧទាហរណ៍ គម្រោងវិនិយោគរបស់EBCដែលសន្យាអោយចំណេញ១០%ក្នុង១ខែបានបោកប្រាស់ប្រាក់ពលរដ្ឋអស់រាប់លានដុល្លា។ តាមពិតទៅតោងយល់ថាមិនមានអាជីវកម្មណាដែលមានចំណេញដែលមាននិរន្តរភាពរហូតដល់១២០%ក្នុង១ឆ្នាំនោះទេ។ ជាទូទៅចំណេញ៣០%ទៅ៥០%ក្នុង១ឆ្នាំគឺខ្ពស់ណាស់ទៅហើយ ហើយក៏មិនមានអ្នកណាហ៊ានធានាថាដឹងតែចំណេញខ្ពស់បែបនេះនោះដែរ។ បន្ថែមលើនេះគឺវិនិយោគដោយខ្វះការអត់ធ្មត់ វិនិយោគក្នុងរយៈពេលខ្លី វិនិយោគដោយមិនហ៊ានដាក់ទុនច្រើន។ល។
|
{
"spider_name": "businesscambodia",
"scrape_at": "2025-06-14_19:40:49",
"date_created": "2022-05-01T10:07:45.182Z",
"category": "ហិរញ្ញវត្ថុ",
"views": 546,
"author": {
"first_name": "Toeuy",
"last_name": "Hong",
"email": "hongteouy@gmail.com"
},
"quality_warning": [
"noisy"
]
}
|
កុំជ្រួលជ្រើមចង់រៀបការតាមគ្នា! ត្រូវសួរសំណួរ១០នេះ មកកាន់ខ្លួនឯងសិន មុនសម្រេចចិត្តរៀបការ
|
https://business-cambodia.com/articles/ask-yourself-these-10-questions-before-deciding-to-get-married
|
ជីវិតគ្រួសារមើលទៅហាក់ដូចជាមានភាពស្រស់បំព្រងណាស់ ព្រោះនៅពេលដែលមនុស្សពីរនាក់អាចនៅក្បែរគ្នាពេញលេញជាមួយនឹងអារម្មណ៍ស្រលាញ់ និងការយល់ចិត្ត វាពោលពេញទៅដោយសុភមង្គល ក្តីសុខ និងភាពកក់ក្តៅជាទីផុតដែលពិបាកនឹងពណ៌នា។ ហើយពេលខ្លះវាថែមទាំងអាចកែប្រែមនុស្សម្នាក់ដែលធ្លាប់តែមានជីវិតអាប់អួរទៅជារីករាយ និងពេញដោយស្នាមញញឹមដោយសារឥទ្ធិពលនៃសេចក្តីស្នេហាពិតប្រាកដ។ តែទោះជាយ៉ាងណាក៏ដោយ ជីវិតគ្រួសារមិនមែនសុទ្ធតែល្អទាំងអស់នោះទេ វាមានគុណសម្បត្តិតែវាក៏មានគុណវិបត្តិដូចគ្នា។ ប្រសិនបើអ្នកអាចជ្រើសរើសគូជីវិតសមស្របសមប្រកបទាំងចិត្តនិងបេះដូងនោះជារឿងដ៏ប្រសើរ ព្រោះនៅពេលដែលជួបបញ្ហាអ្នកមានឱកាសខ្ពស់ក្នុងការដោះស្រាយដោយសន្តវិធី និងមានភាពយូរអង្វែងរស់នៅដោយក្តីសុខច្រើនជាងទុក្ខ។
តែដោយឡែក ប្រសិនបើអ្នកជ្រើសរើសគូរខុស ឬអ្នកមិនទាន់ត្រៀមខ្លួនរួចរាល់ក្នុងការបង្កើតគ្រួសារមួយនោះទេ អ្នកនិងដៃគូរបស់អ្នកអាចប្រឈមនឹងការរស់នៅមិនចុះសម្រុងគ្នា ឆាប់រង្គោះរង្គើ ឬជួបបញ្ហាជាច្រើនផ្សេងទៀតដែលអ្នកមិនធ្លាក់គិតដល់ ព្រោះជីវិតគ្រួសារមិនដូចជីវិតនៅលីវនោះទេ វាមានភាពខុសគ្នាស្ទើតែ១៨០ដឺក្រេ។
ដោយហេតុនេះ អ្នកគួរសួរសំណួរខាងក្រោមនេះមកកាន់ខ្លួនឯងជាមុនសិន ហើយឆ្លើយដោយភាពស្មោះត្រង់និងសមហេតុសមផលចំពោះខ្លួនឯង កុំកុហក់ ឬលួងខ្លួនឯង មុនពេលដែលអ្នកសម្រេចចិត្តរៀបការ បើមិនចង់ទឹកភ្នែក ឬស្តោយក្រោយដោយសារមិនបានធ្វើការពិចារណាឲ្យបានគ្រប់ជ្រុងជ្រោយ៖
១/. ហេតុអ្វីបានជាអ្នកសម្រេចចិត្តរៀបការ?
២/. តើអ្នកនិងដៃគូត្រូវការគ្នាដល់កម្រិតណា?
៣/. តើអ្នកមានភាពស្មោះត្រង់ និងការផ្តល់តម្លៃឲ្យដៃគូគ្រប់គ្រាន់ហើយឬនៅ?
៤/. តើអ្នកបានត្រៀមខ្លួនហើយឬនៅសម្រាប់ការបើកទំព័រវិថីជីវិតថ្មី និងប្រឈមជាមួយរឿងដែលមិនធ្លាប់ជួបពីមុនមក?
៥/. តើអ្នកមានការយោគយល់ អធ្យាស្រ័យដល់កម្រិតណា ព្រោះជីវិតគ្រួសារប្រៀបដូចជាចានក្នុងរាវយ៉ាងដូច្នេះដែរ?
៦/. តើអ្នកមានភាពក្លាហានគ្រប់គ្រាន់ក្នុងការលះបង់សេរីភាពភាពនៅលីវហើយឬនៅ?
៧/. តើអ្នក និងដៃគូមានភាពចាស់ទុំគ្រប់គ្រាន់សម្រាប់កសាងគ្រួសារដែរឬទេ?
៨/. ប្រភពចំណូលរបស់អ្នករឹងមាំដែរឬទេ?
៩/. តើគោលដៅហិរញ្ញវត្ថុរបស់អ្នកជាអ្វី?
១០/. តើអ្នកមើលឃើញគ្រួសាររបស់អ្នកក្នុងស្ថានភាពបែបណានៅរយៈពេល១០ឆ្នាំបន្ទាប់?
អត្ថបទដោយ៖ កាន់ ដារ៉ា (ស្មេរពនេចរ) ម្ចាស់ស្នាដៃសៀវភៅ «ក្រដាស១សន្លឹក»
ទំនាក់ទំនងតាមរយៈ៖ Facebook Page: Kan Dara ឬ Telegram: 0964997366
|
{
"spider_name": "businesscambodia",
"scrape_at": "2025-06-14_19:40:49",
"date_created": "2022-05-01T09:50:19.179Z",
"category": "ភាពជាអ្នកដឹកនាំ",
"views": 1044,
"author": {
"first_name": "Kan",
"last_name": "Dara",
"email": "kanndara19@gmail.com"
},
"quality_warning": [
"noisy",
"short_sentences"
]
}
|
មិនធម្មតា! នៅក្នុងខែមេសា កម្ពុជាទទួលបានគម្រោង ១១ សរុបទុនវិនិយោគជាង ៧០ លានដុល្លារ
|
https://business-cambodia.com/articles/new-projects-in-april-
|
នៅក្នុងរយៈពេល១ខែពេញ (ខែមេសា ឆ្នាំ២០២២) កម្ពុជាទទួលបានគម្រោងតូចធំសរុបចំនួន ១១ គម្រោង ក្រោយគណៈកម្មាធិការវិនិយោគកម្ពុជានៃក្រុមប្រឹក្សាអភិវឌ្ឍន៍កម្ពុជា បានសម្រេចចេញវិញ្ញាបនបត្រចុះបញ្ជីជាស្ថាពរជូនដល់ក្រុមហ៊ុនដែលបានវិនិយោគ។ តាមការបូកសរុបគម្រោងថ្មីទាំង ១១ នេះមានទុនវិនិយោគសរុបជាង ៧០ លានដុល្លារ និងបានបង្កើតឱកាសការងារជាច្រើនកន្លែងផងដែរ។
សូមបញ្ជាក់ថា គម្រោងថ្មីទាំង ១១ នេះត្រូវបានប្រគល់ជូនក្រុមហ៊ុនដូចខាងក្រោម៖
១- ក្រុមហ៊ុន MALAGA GARMENT FACTORY CO., LTD: គម្រោងបង្កើតរោងចក្រកាត់ដេរសម្លៀកបំពាក់ ដែលមានទីតាំងវិនិយោគស្ថិតនៅភូមិព្រែកកំពឹស សង្កាត់ព្រែកកំពឹស ខណ្ឌដង្កោ រាជធានីភ្នំពេញ មានទុនវិនិយោគប្រមាណ ៦,៤លានដុល្លារអាមេរិក និងអាចបង្កើតការងារបានចំនួន ៦១១កន្លែង។
២- ក្រុមហ៊ុន YOUNG CLOTHING (CAMBODIA) CO., LTD: គម្រោងបង្កើតរោងចក្រកាត់ដេរសម្លៀកបំពាក់ ដែលមានទីតាំងវិនិយោគស្ថិតនៅភូមិរំលេច ឃុំរលាំងគ្រើល ស្រុកសំរោងទង ខេត្តកំពង់ស្ពឺ មានទុនវិនិយោគប្រមាណ ៤លានដុល្លារអាមេរិក និងអាចបង្កើតការងារបានចំនួន ១.៦២០កន្លែង។
៣. ក្រុមហ៊ុន YUN TER GARMENT CO., LTD គម្រោងបង្កើតរោងចក្រកាត់ដេរសម្លៀកបំពាក់ ដែលមានទីតាំងវិនិយោគស្ថិតនៅភូមិស្នោទី១ សង្កាត់រការធំ ក្រុងច្បារមន ខេត្តកំពង់ស្ពឺ ក្នុងទុនវិនិយោគចំនួន ២,១លានដុល្លារអាមេរិក និងអាចបង្កើតការងារបានចំនួន ៩៨១កន្លែង។
៤. ក្រុមហ៊ុន “Covered Bridge Cabinetry Manufacturing Co., Ltd.” គម្រោងបង្កើតរោងចក្រផលិតគ្រឿងសង្ហារឹមគ្រប់ប្រភេទ ដែលមានទីតាំងវិនិយោគស្ថិតនៅក្នុងតំបន់សេដ្ឋកិច្ចពិសេស ខេមបូឌាន ចេជាង ហ្គ័រជី, ខេត្តព្រះសីហនុ, មានទុនវិនិយោគប្រមាណ ៨,៨ លានដុល្លារអាមេរិក និងអាចបង្កើតការងារបានចំនួនប្រមាណ ៧០០កន្លែង។
៥. ក្រុមហ៊ុន “SDJC STEEL AND WIRE (CAMBODIA) PRODUCTS CO., LTD.” គម្រោងបង្កើតរោងចក្រផលិតសម្ភារៈបរិក្ខារប្រើប្រាស់ខ្សែភ្លើង និងផលិតផលផ្លាស្ទិក ដែលមានទីតាំងវិនិយោគស្ថិតនៅក្នុងតំបន់សេដ្ឋកិច្ចពិសេស តាយសេង បាវិត, ខេត្តស្វាយរៀង, មានទុនវិនិយោគប្រមាណ ១លានដុល្លារអាមេរិក និងអាចបង្កើតការងារបានចំនួនប្រមាណ ២៧០កន្លែង។
៦. ក្រុមហ៊ុន “SOLTEAM (CAMBODIA) CO., LTD.” គម្រោងបង្កើតរោងចក្រផលិត និងផ្គុំដំឡើងផលិតផលអគ្គិសនី និងបរិក្ខារអេឡិចត្រូនិក ដែលមានទីតាំងវិនិយោគស្ថិតនៅក្នុងតំបន់សេដ្ឋកិច្ចពិសេស រ៉ូយ៉ាល់ គ្រុប ភ្នំពេញ, រាជធានីភ្នំពេញ, មានទុនវិនិយោគប្រមាណ ១៤,៧លានដុល្លារអាមេរិក និងអាចបង្កើតការងារបានចំនួនប្រមាណ ៩០០កន្លែង។
៧. ក្រុមហ៊ុន “WENDUA PACKAGING (CAMBODIA) CO., LTD.” គម្រោងបង្កើតរោងចក្រផលិតសម្ភារៈវេចខ្ចប់ កេសកាតុង ស្លាកសញ្ញា ប្រអប់ឈើ ឈើទម្រសម្រាប់តម្កល់សម្ភារៈបរិក្ខារ ថង់ប្លាស្ទិក និងបោះពុម្ពលើសម្ភារៈបរិក្ខារគ្រប់ប្រភេទ ដែលមានទីតាំងវិនិយោគស្ថិតនៅក្នុងតំបន់សេដ្ឋកិច្ចពិសេស សានដុង សាន់សែល ស្វាយរៀង, ខេត្តស្វាយរៀង, មានទុនវិនិយោគប្រមាណ ៧,៣លានដុល្លារអាមេរិក និងអាចបង្កើតការងារបានចំនួនប្រមាណ ៦០០កន្លែង៕
៨. ក្រុមហ៊ុន QMDJ (CAMBODIA) CO., LTD គម្រោងបង្កើតរោងចក្រចាក់ និងកាត់ដេរសម្លៀកបំពាក់ ដែលមានទីតាំងវិនិយោគស្ថិតនៅភូមិ ក្បាលដំរី២ សង្កាត់កាកាបទី២ ខណ្ឌពោធិ៍សែនជ័យ រាជធានីភ្នំពេញ ទុនវិនិយោគប្រមាណ ៨,៦ លានដុល្លារអាមេរិក និងអាចបង្កើតការងារបានចំនួន ៤៨៧កន្លែង។
៩. ក្រុមហ៊ុន ORIENT HONGYE (CAMBODIA) KNITTING CO., LTD. គម្រោងបង្កើតរោងចក្រកាត់ដេរសម្លៀកបំពាក់ ដែលមានទីតាំងវិនិយោគស្ថិតនៅផ្លូវណតប្រ៊ីត ភូមិដំណាក់ធំ សង្កាត់ស្ទឹងមានជ័យទី៣ ខណ្ឌមានជ័យ រាជធានីភ្នំពេញ មានទុនវិនិយោគប្រមាណ ៣លានដុល្លារអាមេរិក និងអាចបង្កើតការងារបានចំនួន ៥១៤កន្លែង។
១០. ក្រុមហ៊ុនKYLIN (CAMBODIA) SPORTS CO., LTD. គម្រោងបង្កើតរោងចក្រកាត់ដេរសម្លៀកបំពាក់ដែលមានទីតាំងវិនិយោគស្ថិតនៅផ្លូវជាតិលេខ២ ភូមិកណ្តោល សង្កាត់រលួស ខណ្ឌដង្កោ រាជធានី មានទុនវិនិយោគប្រមាណ ៥,៣លានដុល្លារអាមេរិក និងអាចបង្កើតការងារបានចំនួន ៧១៤កន្លែង។
១១. ក្រុមហ៊ុន SPEARHEAD COMMODITIES (CAMBODIA) CO., LTD. គម្រោងបង្កើតរោងចក្រផលិតកាបូបគ្រប់ប្រភេទ ដែលមានទីតាំងវិនិយោគស្ថិតនៅភូមិរោងគោ ឃុំសំរោងទង ស្រុកសំរោងទង ខេត្តកំពង់ស្ពឺ មានទុនវិនិយោគចំនួន ១០,៥ លានដុល្លារអាមេរិក និងអាចបង្កើតការងារបានចំនួន ៧៧៧ កន្លែង។
អត្ថបទដោយ: ណើរ ជីណា
|
{
"spider_name": "businesscambodia",
"scrape_at": "2025-06-14_19:40:49",
"date_created": "2022-05-01T09:48:39.883Z",
"category": "អចលនទ្រព្យ",
"views": 573,
"author": {
"first_name": "Bunthoeun",
"last_name": "Koem",
"email": "koembunthoeun10@gmail.com"
},
"quality_warning": [
"noisy"
]
}
|
អ្នកកាន់Bitcoinមានទឹកមាត់លេប! ធនាគារធំ១អាមេរិកឱ្យអតិថិជនប្រើBitcoinធ្វើទ្រព្យធានាខ្ចីលុយធនាគារ
|
https://business-cambodia.com/articles/goldman-sachs-accepted-bitcoin-as-collateral
|
សព្វថ្ងៃនេះរូបិយបណ្ណគ្រីបតូនៅតែជាលុយដែលមានភាពមិនទៀងទាត់នៅឡើយ ក៏ព្រោះតែធនាគារជាច្រើនមិនទាន់បានទទួលស្គាល់ជាផ្លូវការ។ ដោយឡែកថ្មីៗនេះធនាគារវិនិយោគសកលមួយបានអនុញ្ញាតឱ្យអ្នកខ្ចីមានសិទ្ធយករូបបិយបណ្ណគ្រីបតូធ្វើជាទ្រព្យធានាសម្រាប់កម្ចីជាសាច់ប្រាក់។
ធនាគារ Goldman Sachs ធ្លាប់បានបោះជំហានមុនគេបង្អស់ចូលទៅក្នុងវិស័យទ្រព្យសម្បត្តិឌីជីថល។ កាលពីខែឧសភាឆ្នាំ២០២១ ធនាគារវិនិយោគរបស់អាមេរិកមួយនេះបានចាប់ផ្ដើមសេវាកម្មជួញដូរគ្រីបតូឡើងវិញដើម្បីឆ្លើយតបទៅនឹងការកែលម្អលក្ខខណ្ឌទីផ្សាររបស់រូបិយបណ្ណគ្រីបតូ។
លើសពីនេះកាលពីថ្ងៃព្រហស្បតិ៍ទី២៨ខែមេសាឆ្នាំ២០២២នេះ Goldman Sachs បានធ្វើការផ្ដល់កម្ចីជាលើកដំបូងដែលទទួល Bitcoin ជាទ្រព្យបញ្ចាំ។ ដោយក្នុងនាមជាអ្នកដែលទទួលប្រឡូកក្នុងវិស័យលុយអេឡិចត្រូនិច ធនាគារនេះបានបញ្ជាក់ពីកិច្ចព្រមព្រៀងដ៏គួរឱ្យទុកចិត្ត រួមជាមួយរចនាសម្ព័ន្ធរបស់ខ្លួនដែលមានការគ្រប់គ្រងហានិភ័យ២៤ម៉ោង។
សូមជម្រាបជូនដែរថា Goldman Sachs មិនគ្រាន់តែទទួលយកលុយអេឡិចត្រូនិចទាំងនេះឡើយ ធនាគារយក្សមួយនេះថែមទាំងបន្តការសិក្សាស្វែងយល់ជាសម្ងាត់អំពីបញ្ហាឧបករណ៍ហិរញ្ញវត្ថុ។ ខណៈដែល Goldman Sachsជាធនាគារដំបូងគេដែលផ្សារភ្ជាប់ផលិតផលហិរញ្ញវត្ថុទៅនឹងរូបិយបណ្ណគ្រីបតូ ទន្ទឹមនឹងនេះយើងឃើញថា JPMorgan និង Citi ក៏មានការបង្ហាញពី NFTs និង metaverse ហេតុនេះគេរំពឹងថាធនាគារផ្សេងទៀតនឹងមានការភ្ជាប់ទំនាក់ទំនងជាមួយនឹងរូបិយបណ្ណគ្រីបតូកាន់តែច្រើននៅរយៈពេលប៉ុន្មានខែខាងមុខ។
អត្ថបទដោយ៖ សូ សុខលី
|
{
"spider_name": "businesscambodia",
"scrape_at": "2025-06-14_19:40:49",
"date_created": "2022-05-01T09:41:15.435Z",
"category": "ហិរញ្ញវត្ថុ",
"views": 281,
"author": {
"first_name": "Toeuy",
"last_name": "Hong",
"email": "hongteouy@gmail.com"
},
"quality_warning": [
"noisy"
]
}
|
បើកច្រកព្រំដែនវិញ! ទំនិញត្រូវប៉ាន់ទាំង៤មុខនេះ អ្នកបោះដុំ និងលក់រាយ គួរសម្លឹងមើលនៅទីផ្សារថៃ
|
https://business-cambodia.com/articles/open-bounder-thailand-
|
បន្ទាប់ពីមានការបិទច្រកព្រំដែនកម្ពុជា ថៃ អស់រយៈពេលជាច្រើនខែដោយសារតែជំងឺ កូវីដ- ១៩ ពេលនេះថៃបានបើច្រកព្រំដែនវិញហើយ។ បើយោងតាមការក្រសួងទេសចរណ៍ កាលពីថ្ងៃទី ៣០ ខែ មេសា ឆ្នាំ ២០២២ នេះថាច្រកទ្វារអន្តរជាតិប៉ោយប៉ែត និងច្រកទ្វារអន្តរជាតិភ្នំដី បើកដំណើរការឲ្យឆ្លងកាត់ចាប់ពីថ្ងៃទី១ ខែឧសភា ឆ្នាំ ២០២២ តទៅ ប៉ុន្តែត្រូវអនុវត្តតឹងរឹងតាមវិធានការ បង្ការជំងឺកូវីដ១៩។
ស្របពេលដែលកម្ពុជា និងថៃ បើកច្រកព្រំដែនខាងលើ នេះក៏ជាឱកាសល្អមួយសម្រាប់អាជីវករលក់ដូរ ជាពិសេសនោះអ្នកលក់រាយ និងបោះដុំទំនិញផ្សេងៗ ផ្សារធំៗជាច្រើនកន្លែងមកពីប្រទេសថៃ ដូចគ្នានេះដែរ យើងសូមលើកយកទំនិញ មួយចំនួនដែលវាកំពុងតែមានតម្រូវការខ្លាំង ហើយអាជីវករទាំង ឡាយគួរពិចារណាដើម្បីយកមកលក់ ៖
សម្លៀកបំពាក់៖ យើងតែងតែនិយាយច្រើនដងមកហើយ ថាសម្លៀកបំពាក់ គឺនៅតែជាសម្ភារមួយដែល មិនអាចខ្វះបាន សម្រាប់មនុស្សនាពេកបច្ចុប្បន្ន មនុស្សមានតម្រូវការស្លៀកពាក់ ដូច្នេះក៏ត្រូវការដូរម៉ូតថ្មីៗ ដែរ ទីផ្សារថៃធំ ប្រសិនបើទាំងអស់គ្នាជាអ្នកលក់រាយ និងបោះដុំកុំភ្លេចទីផ្សារមួយនេះ អាចយកទំនិញក្នុង តម្លៃធូរថ្លៃ ថែមទាំងមានច្រើនជម្រើសទៀត ។ យើងលើកទឹកចិត្តអោយអ្នកទាំងអស់គ្នា យកទំនិញណា ដែលប្លែកៗ មានន័យថាត្រូវតាមដានតម្រូវការរបស់មនុស្ស ទើបយើងអាចបំពេញសេចក្តីត្រូវការបានល្អ ។
កាបូប និងស្បែកជើង ៖ ទំនិញពីរមុខនេះក៏នៅតែសេចក្តីត្រូវការរបស់មនុស្សគ្រប់គ្នា សម័យកាលកាន់តែ ទំនើបមនុស្សកាន់តែចង់បានអ្វីដែលថ្មីៗ យើងលើកទឹកចិត្តអោយទាំងអស់គ្នាដើរមើលតាមផ្សារនៅថៃ អោយបានច្រើនបន្តិច រួចហើយចាំចរចាជាមួយឃ្លាំងដើម្បីបានតម្លៃបោះដុំ ទើបលក់ចំណេញច្រើន ។ ក្នុងករណីដែលទាំងអស់គ្នាមិនចេះភាសាថៃ ទាំងអស់គ្នាគួររកបងប្អូន ឬអ្នកស្គាល់ដែលចេះភាសាថៃ ដើម្បីងាយស្រួលនិយាយ ឬចរចាគ្នា ។
ផលិតផលថែរក្សាខ្លួន ៖ ទាំងអស់គ្នាត្រូវដឹងថា ប្រទេសថៃគឺជាប្រទេសមួយដែលសម្បូរទៅដោយរោងចក្រ ធ្វើផលិតផលគ្រឿងសម្អាង ហើយប្រទេសមួយនេះក៏ល្បីខ្លាំងទៅនឹងគ្រឿងសម្អាងដូចគ្នា គ្រឿងសម្អាង ឬផលិតផលថែរក្សាខ្លួននៅក្នុងនេះ ចង់សំដៅទៅលើប្រភេទផលិតផល ដូចជា ថាំដុះធ្មេញ សាប៊ូដុះខ្លួន សាប៊ូដុះមុខ និងមានផលិតផលថែរក្សាសម្រស់ជាច្រើនទៀត ទាំងអស់គ្នាត្រូវរកឃ្លាំងបោះដុំអោយឃើញ បោះដុំ និងលក់រាយបន្តទើបចំណេញច្រើន ។ កន្លងទៅមានអាជីវករយើង បានចាប់ផ្តើមច្រើនមកហើយ ប៉ុន្តែទីផ្សារមួយនេះមិនទាន់ចង្អៀតឡើយ ពោលគឺនៅតែមានចន្លោះសម្រាប់អ្នករកស៊ី ។
|
{
"spider_name": "businesscambodia",
"scrape_at": "2025-06-14_19:40:49",
"date_created": "2022-05-01T09:28:09.313Z",
"category": "កំពូលអ្នកលក់",
"views": 1127,
"author": {
"first_name": "នៅ",
"last_name": "ហៀង",
"email": "932@gmail.com"
},
"quality_warning": [
"noisy"
]
}
|
ចំណុចស្លាប់រស់៣ ដែលមនុស្សអាយុ ៤០ ឡើងត្រូវគិតមុននឹងសម្រេចចិត្ដចេញរកស៊ី
|
https://business-cambodia.com/articles/3-deadly-points-you-need-to-know
|
នៅក្នុងការចាប់ផ្ដើមរកស៊ីបើរគិតចំពោះអ្នកដែលមានអាយុតិចមិនសូវជាមានបញ្ហានោះទេព្រោះថាអ្នកដែលមានអាយុតិចនៅមានកម្លាំងគ្រប់គ្រាន់សម្រាប់ការចាប់ផ្ដើមអាជីវកម្ម។ តែនៅពេលដែលលោកអ្នកអាយុកាន់តែច្រើនហើយទើបតែមានគំនិតចាប់ផ្តើមរកស៊ីវាគឺជាររឿងលំបាកព្រោះថាលោកអ្នកមិនសូវមានកម្លាំងគ្រប់គ្រាន់និងនៅមានបន្ទុកច្រើនដែលត្រូវរាប់រង។ ប៉ុន្តែក៏មិនមានន័យថាលោកអ្នកដែលមានអាយុច្រើនមិនអាចចេញរកស៊ីបាននោះទេ។ ហើយថ្ងៃនេះ Business Cambodia ចង់បង្ហាញចំណុចមួយចំនួនដែលលោកអ្នកត្រូវប្រុងប្រយ័ត្នមុនសម្រចចិត្តចេញរកស៊ី៖
១ ត្រូវគិតរឿងហិរញ្ញវត្ថុ
នេះគឺជារឿងសំខាន់ទីមួយដែលលោកអ្នកត្រូវគិតអោយបានច្បាស់មុនសម្រេចចិត្តចេញរកស៊ី។ ប្រសិនបើលោកអ្នកមិនមានបទពិសោធន៍ក្នុងការរកស៊ីនោះទេលោកអ្នកត្រូវចៀសវាងខ្ចីលុយគេទៅចាប់ផ្ដើមអាជីវកម្ម ព្រោះនេះមិនមែនជាផ្លូវល្អចំពោះលោកអ្នកដែលធ្លាប់រកស៊ីនោះទេ។
២ កុំរើសអាជីវកម្មដែលមិនងាយបានផល
មានអាជីវកម្មមួយចំនួនត្រូវប្រើរយៈពេលយូរទើបបានផល ដូច្នេះប្រសិនបើលោកអ្នកមានអាយុច្រើនហើយទើបតែចាប់ផ្ដើមរកស៊ីមិនគួររើសផ្លូវនេះដើម្បីចាប់ផ្ដើមនោះទេ។ ព្រោះនេះជាផ្លូវដែលប្រើរយៈពេលយូរដែលជាហេតុធ្វើឱ្យលោកអ្នកខាតទាំងពេលវេលានិងខាតទាំងថរិកាផងដែរ។
៣ គួររើសមុខរបចេញពីជំនាញរបស់ខ្លួនឯង
ជាទូទៅក្នុងការចាប់ផ្ដើមរកស៊ីបើសិនជាលោកអ្នកមិនមានជំនាញទេហើយលោកអ្នកទើបតែនឹកឃើញទៅសិក្សាជំនាញទាំងនោះវាជាគឺជារឿងលំបាកសម្រាប់អ្នកដែលមានអាយុច្រើន។ ដូច្ចេះលោកអ្នកត្រូវតែស្វែងរកអាជីវកម្មណាដែលត្រូវជំនាញរបស់លោកអ្នកឬជ្រើសរើសជំនាញដែលលោកអ្នកស្រលាញ់ចូលចិត្ត ហើយយកជំនាញទាំងនោះមកធ្វើជាគោលដៅសម្រាប់ចាប់ផ្ដើមអាជីវកម្មគឺជារឿងដែលល្អបំផុត។
ខាងលើនេះគឺជាចំណុចខ្លះៗ ដែលលោកអ្នកគួរគិតពិចារណាមុនសម្រេចបើការរកស៊ីក្នុងអំឡុងពេលដែលលោកអ្នកមានអាយុច្រើន ចៀសវាងស្ដាយក្រោយពេលចេញរកស៊ី៕
អត្ថបទដោយ៖ ឌឿក ស្រីនុត រតនៈ
|
{
"spider_name": "businesscambodia",
"scrape_at": "2025-06-14_19:40:49",
"date_created": "2022-05-01T09:24:36.872Z",
"category": "អចលនទ្រព្យ",
"views": 658,
"author": {
"first_name": "Bunthoeun",
"last_name": "Koem",
"email": "koembunthoeun10@gmail.com"
},
"quality_warning": [
"noisy",
"short_sentences"
]
}
|
កូនចៅក្រោមបង្គាប់មិនស្តាប់តាម?ចង់ក្លាយជាអ្នកដឹកនាំឆ្នើមអ្នកត្រូវក្រវាត់ចោលទម្លាប់មិនល្អទាំងនេះ
|
https://business-cambodia.com/articles/want-to-be-a-good-leader-you-need-to-get-rid-of-these-bad-habits
|
ជាទូទៅនៅក្នុងច្បាប់នៃការគ្រប់គ្រង យើងតែងតែលឺគេនិយាយស្រដៀងៗគ្នាថា «មេមាន់មិនដែលនៅក្រោមពងនោះទេ»។ ពំនោលដែលមនុស្សភាគច្រើនតែងលឺជារឿយៗផ្ទុយអំពីទស្សនៈមួយនេះដែរគេលើកឡើងថា «ជាអ្នកដឹកនាំមិនមែន ជាមេនោះទេ» សូម្បីតែអ្នកដឹកនាំធំៗល្បីៗជុំវិញពិភពលោកក៏ប្រើមាគា៍នេះដើម្បីអនុវត្តន៍ក្នុងការពង្រឹងចុក្ខវិស័យរបស់ខ្លួនដែរ។ ប៉ុន្តែបើងាកមកមើល ពីសង្គមពិតដែលគេតែងតែប្រើប្រាស់ទស្សនៈផ្សេងៗគ្នាក្នុងការដឹកនាំ តើទស្សនៈមួយណាដែលត្រឹមត្រូវជាង? ជាតឹកតាងគ្មានទស្សនៈណាមួយចេញជាច្បាប់ថាត្រឹមត្រូវមិនអាចប្រកែកបាននៅឡើយទេ គឺគ្រាន់តែអ្នកជ្រើសមួយណាថាត្រឹមត្រូវប៉ុណ្ណោះ។
យ៉ាងណាមិញដើម្បីជាពន្លឺឆ្ពោះទៅរកអនាគតជាអ្នកដឹកដ៏ឆ្នើមម្នាក់ បើឃើញថាខ្លួនមានទម្លាប់មិនល្អទាំងនេះហើយអ្នកគួរតែបោះចោលទម្លាប់ទាំងនេះទៅ ដើម្បីគ្រប់លក្ខណៈនៅក្នុងបេះដូងរបស់អ្នកក្រោមបង្គាប់។ អ្នកជាផ្ទាំងសីបរបស់ទម្លាប់ដែលរងចាំទទួលឥទ្ធិពលគ្រប់យ៉ាងក្នុងជីវិតនេះ បញ្ឈប់ទម្លាប់ទាំងនេះបានកំណើនជោគជ័យក្នុងជីវិតអ្នកក៏នឹងក្រែលដែរ។
ចង់ក្លាយជាអ្នកដឹកនាំឆ្នើមអ្នកត្រូវក្រវាត់ចោលទម្លាប់មិនល្អទាំងនេះ៖
១.កង្វះខាតក្តីស្រមៃ
ភាពខ្វះខាតនៅក្នុងក្តីស្រមៃជារួមរបស់មេដឹកនាំ ក្តីស្រមៃជាធ្លុងមួយធ្វើយ៉ាងណាអោយមនុស្សក្រោមឱវាទ យល់ថាជាវិថីមួយដែលអាចដើររួមគ្នាប្រកបដោយវឌ្ឍនភាព។ បើអ្នកខ្វះខាតអារម្មណ៍បែបនេះហើយគឹពិបាកណាស់ក្នុងការដឹកនាំ មានក្តីស្រមៃទើបមានសកម្មភាពខ្លៀវក្លាបាន។
២.យកប្រាក់ជាត្រីមុខ
ធ្វើអ្វីក៏ដើម្បីតែប្រាក់? ពិតណាស់គ្រប់គ្នាខំប្រឹងគ្រប់យ៉ាងដើម្បីប្រាក់ លាភសក្ការៈ ប៉ុន្តែការដែលយកប្រាក់ជាធំ អាចក្លាយទៅជាមោឃៈដែលបិទបាំងគុណធម៌ក្នុងឋានៈជាអ្នកដឹកនាំព្រមទាំងប្រយោជន៍រួមក៏ថមថយទៅតាមនោះផងដែរ។
៣.វិលវល់ក្នុងកំហឹង
ខឹងខុស ខឹងខូច ខឹងខាត ខទាំង៤ នេះមិនធ្លាប់ចំណេញម្តងណាទេក្នុងរឿងរ៉ាវនៃជីវិតមនុស្ស។ ពោលមនុស្សមានទោសៈច្រើន គ្មាននរណាចង់បៀតនិងរួមការងារជាមួយទេព្រោះលទ្ធផលការងារអាចនឹងមានការប៉ះទង្គិចច្រើន ទាំងផ្លូវចិត្តខ្លួនឯងផងនិងអ្នកដទៃផង ដូចពាក្យចាស់លោកពោលថា ឆ្នាំងតូចឆាប់ក្តៅ មនុស្សខ្លៅឆាប់ខឹង។
៤.មិនហ៊ានប្រថុយ
ជាអ្នកដឹកនាំ ត្រូវហ៊ានលះបង់ព្រោះនេះជាវីរៈភាពដ៏អង់អាចរបស់អ្នក។ ពោលគឺហ៊ានប្រថុយដើម្បីភាពរីកចម្រើនរបស់ក្រុមទាំងមូល បើអ្នកនៅតែទាក់ទើចិត្តមិនហ៊ានសូម្បីប្រថុយជួយក្រុមនោះ តើដំណែងនេះសាកសមប៉ុណ្ណាសម្រាប់អ្នក?
៥.មិនអាចបត់បែន
ភាពឈ្លាសវៃគឺសំខាន់ ប៉ុន្តែអារម្មណ៍បត់បែនរឹតតែសំខាន់មួយកម្រិតទៀត។ អ្នកដឹកនាំមិនអាចជាមនុស្សអញនិយមនិង អនោម័តជ្រុលនិយមនោះទេ។
៦.មិនមានស្មារតីក្រុម
សាមគ្គីភាពគឺសំខាន់ ចង្កឹះមួយបាច់កាច់មិនបាក់ ស្មារតីរួមក្រុមរបស់មេដឹកនាំគឺជាក្បាលម៉ាស៊ីននៃការងារ បើទឹកចិត្តក្នុងក្រុមរបស់អ្នកដែលជាមេទន់ខ្សោយហើយ តើឱ្យកូនចៅរំពឹងអ្នកណាដើម្បីសម្រេចកិច្ចការក្រុម?
៧.មិនមានផែនការ
ការងារមួយដែលរៀបចំមានការផ្ចុងផ្តើម មានការរៀបចំត្រឹមត្រូវ នោះពិតជាដើរទៅមុខលឿនណាស់។ បើអ្នកជាមនុស្សមិនមានផែនការច្បាស់លាស់នោះទេ នេះជាទម្លាប់មិនជាសមប្រកបមួយសម្រាប់បដិវត្តន៏នៃគោលការណ៍ ការផ្លាស់ប្ដូរពីមួយទៅមួយមិនមែនជារឿងងាយស្រួលនោះទេ នៅមួយកន្លែងផែនការអោយមាំទាំ ស៊ូឱ្យយូរ ជោគជ័យមិនរអ៊ូនឹងរងចាំអ្នកទេ។
ខាងលើនេះសុទ្ធសឹងតែជាទម្លាប់មិនល្អរបស់អ្នកដឹកនាំ ប៉ុន្តែជំនួសមកវិញអោយការដាក់បន្ទុកទៅលើទម្លាប់អកុសលទាំងនេះ ជាក់ស្តែងគឺជាពុទ្ធិថ្មីដែលយើងសង្ឃឹមថានឹងជាពន្លឺដើម្បីជួយអ្នកដឹកនាំ ដែលមើលរំលងចំណុចទាំងនេះដោយមិនដឹងខ្លួនវិលមកដាស់ស្មារតីឡើងវិញ និងទទួលបានការងារប្រកបដោយចលនាតស៊ូ និងឈានទៅមុខ­­­ឥតឈប់ឈរ។
ចំណាំ÷ ខ្លឹមសារខាងលើគឺគ្រាន់តែជាសោរសុភមង្គលរបស់អ្នកដឹកនាំប៉ុណ្ណោះ យើងខ្ញុំមិនមានចេតនាក្តិចត្រួយ ឬបង្អុះបង្អាប់ណាមួយនោះឡើយ៕
អត្ថបទដោយ ពីង ជូអេង ( ត្រចៀកកាំ )
|
{
"spider_name": "businesscambodia",
"scrape_at": "2025-06-14_19:40:49",
"date_created": "2022-05-01T09:14:40.971Z",
"category": "ភាពជាអ្នកដឹកនាំ",
"views": 322,
"author": {
"first_name": "Kan",
"last_name": "Dara",
"email": "kanndara19@gmail.com"
},
"quality_warning": [
"noisy"
]
}
|
Subsets and Splits
No community queries yet
The top public SQL queries from the community will appear here once available.